
Temante pri la vivo de nia Esperantista Asocio 
dum la lasta jar-periodo, unue ni devas raporti 
memore al du esperantistoj kiuj havis grandan 
rilaton kun la esperantismo en Ĥihono kaj for- 
pasis ĉi-jare. Temas pri Santiago Mulas Gallego 
kaj Luis Serrano Perez, ambaŭ 91-jaraĝaj. 

Luis Serrano, kiu mortis la 24-an de aŭgusto, ak- 
tivadis ĉe la Esperanto-Grupo de nia urbo dum 
du jaroj, ekde la jaro 1957 al 1959, tamen lia 
partopreno ne estis nura membreco sed vera es- 
perantista implikiĝo. Naskiĝinta en Osomo (Pa- 
lencio), li jam estis esperantisto kiam translok- 
iĝis al Asturio por labori kiel masonisto en la 
fabriko de ENSIDESA en Avileso, kiun oni estis 
konstruante tiam. Tial ke en 
tiu epoko ne ekzistis esper- 
antistoj en Aviles, kiam li 
eksciis ke estis organizita 
E-movado en Ĥihono li 
translokiĝis al ĉi tiu urbo 
kaj serĉis kaj trovis labor- 
lokon ĉi tie. Dum lia loĝado 
en Ĥihono li partoprenis en 
la aktivado de la E-grupo 
kaj estis membro de ĉi ties 
estraro. Sed kvankam dum multaj jaroj poste li 
disvolvis sian E-aktivadon en Sabadell, ĉefe en 
la organizado ĉiujara de la INTERNACIA SE- 
MAJNO DE KULTURO KAJ TURISMO, lia 
rilato kun la esperantista rondo de nia urbo ne 
liniĝis post lia foriro el Asturio; li ofte verkadis 
artikolojn destine al nia revuo HELECO kaj 
vizitis nian urbon kelkfoje. 

Santiago Mulas Gallego, kiu forpasis la 11-an de 
februaro ĉi-jare, laŭ lia iama aserto, kontaktis 
kun la Esperanta gmpo de Ĥihono en la jaro 
1959, iomete antaŭ la foriro de Luis Serrano, kaj 
baldaŭ li komencis kunlabori kun la areto da 
aktivuloj de tiu E-rondo. En junio de tiu jaro li 
estis elektita por la ellaborado de bulteno kiun la 
grupo komencis eldoni tiam kaj kies nomo estis 
Spruci. Post la foriro de Luis Serrano oni re- 
organizis la estraron de la E-Grupo, en monato 
aŭgusto de tiu jaro 1959 kaj tiam Santiago Mulas 
estis elektita membro de tiu komitato. De tiam li 


partoprenis en la tuta porEsperanta laborado en 
la urbo kaj la regiono, sed lia ĉefa dediĉiĝo estis 
la instruado pri la Internacia Lingvo. Fakte, li 
gvidis Esperanto-kursojn dum prosimume 50 
jaroj. Post la jaro 1970, kiam estis forpasintaj 
aliaj responsuloj kaj aktivuloj de la E-movado en 
Ĥihono, Santiago alprenis la taskon reorganizi la 
lokan grupon surbaze de la novbakitaj gelem- 
antoj de siaj kursoj. Ekde la jaro 1976 al 2006 li 
prezidis la lokan organizaĵon de Ĥihono, kaj en 
la jaro 1979 li estas la prezidanto de la Loka 
Komitato de la 39-a Hispana Kongreso de 
Esperanto. En 1983 li gvidis E-kurson en Aviles, 
kiu estis la semo de grupo de Esperanto kiu 
sekve formiĝis en tiu urbo. 
Ekde la jaro 2006, kiam 
estis elektita nova prezid- 
anto de Astura Esperanta 
Asocio, Santiago Mulas es- 
tis nomumita Honora Prezi- 
danto. De tiam, kaj dum lia 
sano tion permesis al li, li 
plu dediĉiĝis al la instruado 
pri Esperanto. Ni volas ke 
nia omaĝo al ambaŭ esper- 
antistoj estu la memorigo de ilia porEsperanta 
aktivado, substrekante la dediĉon al la instruado 
pri la Intemacia Lingvo. 

La organizado de kursoj pri la Intemacia Lingvo 
estis/as la ĉefa tasko de la esperantistaj grupoj, 
kaj tiu nia plenumis tiun taskon kiel eble plej 
dece. Eĉ nuntempe, kiam estas pretaj lernantoj, 
nia E-Asocio estas disponebla por la instruado. 
Sed oni devas agnoski kiel multe ŝanĝiĝis la so- 
ciajn cirkonstancojn tiurilate. Eble neniam an- 
taŭe ekzistis en la mondo tiom da geesperantistoj 
kiel nuntempe, tamen neniam antaŭe estis malpli 
da gelernantoj en en la E-kursoj de la esperant- 
istaj asocioj. Tio signifas ke la grupoj jam ne plu 
estas la loko kie oni bakas novajn E-movad- 
anojn. Interreto ŝanĝis multaj aferojn, kaj ĉio 
rilate al la Esperanta Movado estis influita de tiuj 
ŝanĝoj. En la reto oni povas trovi ĉiutipan espe- 
rantistan materialon, ankaŭ E-lemilojn: lemo- 
libroj, lego-libroj, ĉiutipaj ttt-paĝoj kaj... kursoj. 

Ofte oni trovas samideanojn kies esperantiĝo 
okazis en neniu ajn esperantista grupo aŭ asocio, 
sed per Interreto, io tute ne-imagebla en antaŭaj 
generacioj. 

Guste pri iu tia esperantisto ni volas temi hodiaŭ 
ĉar antaŭ kelkaj monatoj kontaktis kun ni kaj 
poste vizitis nin, la 4- 
an de januaro, Pablo 
Busto, juna asturiano 
kiu, tamen, ne loĝas en 
nia regiono. Li aparte- 
nas al tiu nov-tipa es- 
perantistaro kiu rilatas 
nenion kaj neniel kun 
la organizita E-mov- 
ado. Se lia esperantiĝo okazis pere de Interreto, 
lia E-kontaktado kaj rilatoj okazas per sama 
medio kaj tra poŝtelefono kaj/aŭ komputilo. 
Konkrete, pere de softvaro (komputil-programo) 
nomata Telegram-Messenger. Telegram intere- 
sas al Pablo Busto ĉar estas multaj esperant- 
lingvaj forumoj en ĝi. Telegramo, en Esperanto, 
estas senpaga nuba plursistema tuj-mesaĝilo 
por saĝtelefonoj (Android, iOS, Windows Phone, 
Ubuntu Touch, Firefox OS) kaj komputiloj 
(Windows, Linux, OS X). Uzantoj povas sendi 
mesaĝojn, bildojn, videojn, glumarkojn, voĉme- 
saĝojn kaj dosierojn de ĉiuj dosiertipoj de mak- 
simume 1,5 GB. Pablo Bus- 
to mem estas kunordiganto 
de forumo: Esperanto en fa- 
milio. Li estas tre aktiva an- 
kaŭ en Youtube.com. Serĉ- 
inte lian nomon en Youtu- 
be.com aperas pluraj fil- 
moj. Kun li estis interparol- 
ante, en la menciita dato, 
dum kelkaj horoj du es- 
traranoj de nia Astura Esperanta Asocio. Ni 
diru ke temis pri konversaciado inter malsamaj 
generacioj de esperantistoj kun tre diversaj sper- 
toj kaj vidpunktoj pri la realaĵo de la E-movado 
kaj de la mondo ĝenerale. 

Alia ekstera rilato de la estraro de AEA dum la 
nuna jaro okazis ĝuste duonjaron poste, la 4-an 
de junio, en la astura urbo Mieres. Jose Angel 
Gayol, prezidanto de la asocio Amikoj de Mie- 
res, invitis nin prelegi, en la Kulturdomo de tiu 
urbo, pri Esperanto kaj la E-movado. En la kon- 
ferenco, post prezenti kaj ekspliki la kutimajn ar- 
gumentoj pri la facileco de la lernado de la E- 
lingvo kaj la neŭtraleco antaŭ la nuntempa lingva 
imperiismo de la angla, oni emfazis ankaŭ pri la 
rolo kiun la Intemacia Lingvo povas ludi en la 


klasbatalo mondskale, disvolvante la temon de la 
rilato inter Esperanto kaj la laborista movado. 
Agnoskante ke la lingva problemo estas nek la 
plej grava nek la plej urĝa el la problemoj kiujn 
nuntempe devas alfronti la homaro, oni asertis 
ke, tamen, ankaŭ ĝi devas esti atentata, kaj tio- 

rilate oni klarigis ke 
Esperanto kolizias kun 
la interesoj de la super- 
regantaj klasoj kaj al- 
tiras ĉi ties oponon tial 
ke ili timas ke tia ilo 
por universala interko- 
munikado povas sti- 
muli kaj favori ŝanĝon 
en la pensmaniero de la amasoj, helpante ĉi ties 
emancipiĝon el la klasa subpremado. La foto pri 
tiu akto, kiu aperas ĉi-paĝe, estis publikigita kun 
raporto pri la akto en la regiona ĵumalo La Nue- 
va Espana (La Nova Hispanio) de la sekvinta 
tago. 

Por kompletigi la infomiadon pri la agado de nia 
E-Asocio restas mencii ĉi tiun numeron de 
HELECO, la 93-an. Laŭlonge de la jardekoj 
pasintaj ekde la komenciĝo de la publikigo de tiu 
revuo, ĝi sufiĉe sanĝiĝis en la grando, la formo 
kaj la temaro de ties enhavo. De antaŭ kelkaj ja- 
roj, ni pritemas sociajn temojn de la nuntempo, 
sed ĉefe historiajn eventojn 
en rilato kun ĉi ties datre- 
venoj. Ci-jare estas la Cent- 
jaro de la Rusa Revolucio 
de 1917, do, jen cent-paĝa 
revuo pri tiu evento, aŭ ko- 
nekse kun ĝi. Ni ĉiam atent- 
igas pri tio ke la opinioj es- 
primitaj en nia revuo respe- 
gulas nur la ideojn kaj vid- 
punktojn de la koncernaj aŭtoroj kaj ne pozici- 
iĝon de la Asocio. Tiu atentigo pli estas necesa 
ĉi-foje ĉar la afero de tiu Revolucio kaj la klas- 
batalo, kiu estas la ĉeftemo de la revua numero, 
estas, pro sia propra naturo, kialo de interhoma 
malakordo. La klasbatalo ekzistas/os dum plue 
ekzistas/os sociaj klasoj kun kontraŭdiraj intere- 
soj. Por konstati tion sufiĉas tralegi la abundan 
materialon kiun oni estas publikigante ĉi-jare pri 
tiu temo: libroj, artikoloj, prelegoj, interretaj pa- 
ĝoj... Nia esperantlingva materialo pri tiu temo 
celas nek polemikon nek ies konvinkon, eĉ ne 
debatadon, sed nur alporti, en la internacia ling- 
vo, iajn konkludojn kiuj, eble, povus utili al es- 
plorantoj pri la socia problemaro kiuj havus su- 
fiĉe da pacienco por tralegi tiel pezan raporton. 

Oni supozas, kaj eble estas prava supozo, ke la homaro, la popoloj, la socioj, antaŭenmarŝas al alta desti- 
no de superado de ĉiuj limoj kaj malfacilaĵoj kiuj baras aŭ malhelpas sian materian kaj spiritan progreson. 
Vidate delongperspektive oni povas percepti la faritan progreson. Sed la marŝado ne estas rapida kaj kro- 
me ĝi ankaŭ ne estas regula, konstanta, senŝanĝa, harmonia... foje okazas haltoj, retroiroj, stumbloj, faloj 
kaj refaloj. Kiuj estas la faktoroj kiuj malhelpas la homan progresadon direkte al la idealoj kiujn la 
homaro celas? Unue estas tiuj malfacilaĵoj kiuj troviĝas en la limoj mem kiujn oni pretendas pretersuperi. 
Tiajn objektivajn obstaklojn la homo venkas per laboro, persisto, inventemo... Sed la plej obstinaj baroj 
troviĝas ene de la homo mem, kaj ĉi tiujn oni povas venki nur per bonvolo. A1 tiu rango je negativaj ho- 
maj ecoj kaj tendencoj apartenas la egoismo, la mem-adoro, la elitismo, la aroganteco, la fanatismo, la 
rasismo, la ksenofobio... Foje kaj refoje la homaj kolektivoj, la nacioj, falas en tiujn abomenindajn de- 
viojn kaj sentojn kiuj baras sian progresan iradon. Nu, ĝuste nuntempe la homaro troviĝas en etapo de 
malprogreso kaj involucio. Multaj homaj socioj kaj kolektivoj estas refalante en antikvajn marĉojn el kiuj 
ili dumlonge penadis eliri kaj malproksimiĝi. Indas ke ni atentu pri kelkaj el ili. 

La kapitalismo. Gi estas relative nova en la amplekso de la homa historio, proksimume du jarcentojn aĝa. 
Sed ĝi sekvis kaj anstataŭis aliajn antaŭajn formojn je ekspluatado de homo fare de homo: la sklavismo, 
la feŭdismo... Ĉiuj-ĉi formoj de socia organizo karakteriĝas pro malegaleco en la interhomaj rilatoj, la 
posedado kaj ĝuado de la teraj resursoj, la submetado de iuj klasoj al aliaj... kaj la homa instinkto kiu ge- 
neras tian maljustecon estas la egoismo, la mem-amo. Guste ĉi-jare oni festas aŭ solenas la Centjaron de 
iu serioza provo pretersuperi la peston de la kapitalismo por mondskale starigi senklasan socion. La Rusa 
Revolucio de la jaro 1917 vekis la esperon de ampleksaj ekspluatataj amasoj kaj popoloj en la mondo. La 
sukceso estis relativa, la progreso peniga kaj malrapida. Kaj fine, post iomete pli ol sep-dek jaroj, venis la 
fiasko. La homaro refalis en la kapitalismon. La maljusteco, malegaleco kaj ekspluatado regas senbare en 
la tuta mondo. La progreso de la komunista ideo, celita de la menciita revolucio kaj aliaj similaj, enportis 
ankaŭ la defion konstrui universalan, sennaciecan, socion. Kaj ankaŭ la alvokiĝon meti finon al la ras- 
ismo, la masklismo, la religia maltoleremo kaj aliaj negativaj aspektoj de la homa konduto. Gravas indiki 
ĉi tion ĉar la menciita fiasko de la komunisma progreso signifis ankaŭ la pliintensiĝon kaj ampleksiĝon de 
tiuj formoj de interhoma misagado. Ni dediĉu ioman atenton al la plej gravaj el ili komencante per la 
religia maltoleremo aŭ integrismo. 

La islama integrismo ne estas la sola el la formoj de religia maltoleremo nuntempe ekzistantaj en la mon- 
do, sed sendube ĝi estas la plej grava kaj plejofte aganta. Antaŭ pluraj monatoj okazis en nia lando, en 
Barcelono kaj alia kataluna urbo, gravaj teroristaj atencoj far fanatikuloj de tiu movado. Antaŭe jam estis 
similaj kaj plej gravaj sangaj atencoj en aliaj landoj: Francio, Britio, Belgujo... krom en multaj lokoj de la 
araba mondo kaj kelkaj afrikaj landoj. La sekvantoj aŭ simpatiantoj de ĉiu religio penas konvinki ke ĉiu 
tiu celas plibonigi la homon, la homan konduton, kaj pere de ĉi tio la socion. Sed la akra realaĵo montras 
ke ofte la religioj, same kiel la lingvoj, samtempe ke ili utilas por unuigi la samreligianojn kaj la sam- 

ligvanojn, ili efikas ankaŭ por semi la malamon kaj disigon inter la malsamreligianoj kaj la malsam- 
ligvanoj. Tiorilate, la Islamo estas nek pli bona nek pli malbona ol la kristanismo aŭ aliaj religioj. Kiel 
sciate, iam la kristanoj, konkrete la anoj de la RomKatolika Eklezio, organizis krucmilitojn por kontraŭ- 
batali religiajn malamikojn kaj organizis la Inkvizicion por persekuti la disidentojn. Temis pri faloj pri 
kiuj poste hontas la membroj de la koncema institucio, kiuj penas prezenti pli allogan bildon pri la religio 
kiun ili praktikadas. Generale tiaj evoluo-procezoj estas longdaŭraj kaj estas konstituitaj de la persista 
teniĝo de kelkaj generacioj. Por la t. n. “Okcidenta Civilizacio” la rompo kun la tradicio de religia 
maltoleremo, kiu havis altsignifajn eventojn kiaj la “Bartolomea nokto”, la kamparanaj militoj kaj la 
tridekjara milito, interalie, povas esti simboligita per la Franca Revolucio. La ĉiutipaj ŝanĝoj alportitaj de 
tiu revolucio ne tiel efikis sur la socioj de la islama kulturo, sed eĉ se malfrue ankaŭ ĉi tiuj entreprenis ia 
evoluado al pli tolerema kunvivado inter la anoj de malsamaj religiaj tendencoj. Ĉi-rilate la nuntema 
islama integrismo estas alia el la refaloj kiuj distingas nian epokon. La t. n. ISIS (Islama Stato) rekuperis 
la dekomencan mahometan maltoleremon ne nur kontraŭ la kristanoj sed ankaŭ kontraŭ la anoj de aliaj 
islamaj formoj. 

La faŝismo. Ankaŭ rilate al la faŝimoj oni povas temi pri faloj kaj refaloj de nia socio. La fenomeno estas 
eĉ pli ĵusa ol tiu de la kapitalismo, kiun ni jam menciis, kaj havas grandan rilaton kun ĝi. La unuaj kaj 
klasikaj elprovoj de tiu reakciaj movadoj estis la itala faŝismo liderita de Mussolino kaj la germana nazi- 
ismo gviditaj de Hitlero, ambaŭ inter la du grandaj mondmilitoj. Poste estis aliaj pli malgravaj imitantoj. 
Ĉiuj ili estis reagoj okaze de danĝero de venko de revoluciaj movadoj de komunista inspiro. La fakto ke 
la ĉefaj kapitalistaj potencoj, eĉ se ili planis manieron eviti la evoluadon al la socialismon, rifuzis alpreni 
la faŝistan altemativon, indikas ke ili konsciis pri la graveco de la granda falo aŭ stumblo de la civilizacio 
kiun signifŭs tiutipaj reĝimoj en kiuj ne mankis enormaĵoj kiel la rasismo. Se nia socio penis kaj sukcesis 
skui la faŝistan soci-modelon, kiel eksplikeblas nun la fakton de la reapero de tiutipaj movadoj kun ioma 
pribalota venko en iuj lokoj, krome konsiderante ke jam ne ekzistas la komunista danĝero kiu iam vekis la 
faŝistan senton? Nuntempe, kiam la kapitalismo laŭŝajne estas senbare superreganta sistemo kaj metis for 
ĉiun eblon je socia transfonniĝo celanta la socialismon kaj la komunismon, estas kontraŭdiro la renaskiĝo 
de tiuj faŝistaj movadoj kies alvokiĝo kaj ekzisto-kialo estis, ĝuste, la sindefenda mobilizado kontraŭ tiu 
ebla evoluo. Tamen, nur ŝajna estas la kontraŭdiro; ja, inter la klasikaj faŝismoj de la epoko inter la du 
mond-militoj kaj tiuj faŝismaj movadoj nun elŝprucantaj estas iuj komunaj ecoj kiuj karakterigas ĉiujn 
ilin. Temas pri la rasismo kaj la imperiismo; ni memoru ke ambaŭ elementoj troviĝis en la antikvaj 
faŝismoj kiujn ni menciis. Estas konate kiom multe gravis la rasismo en la germana naziismo, Nuntempe, 
pro malsamaj kialoj kaj en malsimilaj cirkonstancoj, en la riĉegaj landoj de la kapitalista mondo reaperas 
tia kontraŭhoma sento rezulte de la amasa kaj senĉesa enmigrado kiun tiu socio estas ricevante el la 
mondpartoj kie oni spertas la plej damaĝan efikon de la kapitalista ekspluatado en formoj de forrabado de 
re-sursoj kaj interimperiismaj —kvankam lokaj— militoj (ekzemple tiuj de Sirio, CentrAfiko, Meza 
Oriento k. a.). Ja, la imperiismo de la nuntempaj kapitalistaj potencoj nur en la formo estas malsimila el 
tiu de la iamaj faŝistaj potencoj. Esence, rasismo kaj imperiismo estas formoj per kiuj manifestiĝas elit- 
ismo. La elitisma sento, la sento sin konsideri super aliaj, la emo posedi aĵojn kaj ĝui rajtojn kiujn oni ri- 
fŭzas al la ceteraj. Ĉiuj ĝis nun menciitaj homaj devioj: kapitalismo, religia maltoleremo, rasismo, faŝ- 
ismo havas kiel radiko aŭ bazo tiun elitisman senton de la kolektivoj kiuj sin taksas pli kapablaj kaj 
meritaj ol la ceteraj kaj celas eltiri profiton el la pretendita supereco kun alies domaĝo. Restas al ni mencii 
alian el tiuj homaj devioj aŭ faloj kiu nuntempe speciale perceptiĝas en nia medio, en Eŭropa Unio kaj en 
nia propra lando, kaj en kiu ĉeestas la elitisma sento: la naciismo. 

La naciismo estas difinita kiel politika doktrino, kun mistika bazo, laŭ kiu la nacia tradicio estas ĉiam pre- 
ferinda kaj la naciaj ambicioj ĉiam pravaj kontraŭ tiuj de iu ajn alia nacio. Alia difino estas: doktrina poli- 
tiko kaj movado kiu depostulas la rajton de iu nacieco je refirmigo de la propra karaktero pere de politika 
memdetermino. Line, alia pli ampleksa kaj kompleta difino povas esti: politika ideologio bazita sur la 
principo ke ĉiu nacio rajtas krei sian propran ŝtaton por realigi la celojn aŭ sociajn aspirojn de iu popolo, 
ĉefe la atingon de sendependa ŝtato. Ĉi tiu ideologio karakteriĝas ĉefe pro komunec-sento de iu nacio, 
rezulte de komuna origino, religio, lingvo kaj aŭ interesoj. Temas pri iu pensmaniero kiu defendas iun 
nacion super ĉio, eĉ la personoj. Tiuj, kiuj celas argumenti favore al la naciisma sento asertas ke ĝi 
naskiĝis kiel reago kontraŭ la absolutismaj monarkioj de la 19-a jarcento. Serve de la vero kaj la klareco 
ni devas diri ke la naciismo, esence, estas la neado kaj la rifuzado de la universalismo, de la koncepto de 
tuthomara frateco aŭ tuthomara familio. Ĉi tiu afero de la naciismoj speciale interesas nun al ni tial ke, 
kiel dirite, en Eŭropa Unio kaj en Hispanio okazis lastatempe bedaŭrindaj refaloj en tiu homa tendenco 

kiu marŝas kontraŭdirekte al la progreso de la homa familio. Ni, la esperantistoj, estas tre sensivaj pri tiu 
ĉi problemo. Ja, la revo de Doktoro Zamenhof pri komuna lingvo, Esperanto, kaj sendogma religio, 
Hilelismo, kiu formiĝis en la sama epoko kaj kulturo kie naskiĝis la naciismoj, estas idealo kiu celas, 
ĝuste, meti solvon al la problemoj propraj de la naciismo. Se la naciismoj estas la plej fatalaj fruktoj de la 
romantikismo, Esperanto kaj la religia spirito de la Hilelismo estas la plej belaj fruktoj de tiu epoko. Kiu 
sento venkos fine? Ĉu la idealo de Zamenhof aŭ la naciismaj kaj integrismaj sentoj? Kun bedaŭro ni 
konstatas la refalojn okzantajn nuntempe. Post mencii la integrismon, la faŝimon kaj la kapitalismon ĝe- 
nerale, nun ni atentu pri la naciismoj, ĉefe tiuj de Eŭropo, kaj ni komencu per la BREXIT, t. e. la eliro de 
Britio el Eŭropa Unio. 

Rimarkindas ke Britio mem antaŭe devis alfronti iun naciismon ene de sia propra teritorio. En Skotlando 
estis referendumo por elekti inter la disiĝo en la brita ŝtato kaj la plurestado en ĝi. Estis laŭdinda rezulto 
la fakto ke oni decidis konservi la union kaj krome influis en tiu decido la deziro pluresti en Eŭropa Unio. 
Sed poste, paradokse, estis Britio mem kiu forlasis Eŭropan Union kaj trejnis Skotlandon foren. Estas ne- 
nia sekreto la kialoj de tiuj kiuj voĉdonis favore al la eliro; en la balotkampanjo oni emfazis pri la “avan- 
taĝoj” de la BREXIT prezentante la forlason kiel granda ŝanco de elitisma, preskaŭ rasisma vidpunkto. Iu 
argumento de la poziciantoj favore al la ebro el Eŭropa Unio estis ke kiel ŝtato membro Britujo estus mal- 
pli suverena, tial la BREXIT permesus pli grandan kontrolon de la enmigrado, pli bonan britan pozicion 
por negoci komercajn interakordojn kaj liberiĝon el la burokratara regulado de la Eŭropa komunumo. 
Estis evidenta la malsolidara kaj reakcia karaktero de la emo rompi la unuiĝon de la eŭropanoj. Fakte, oni 
perceptis en la kunteksto de la referendumo kaj ties balotkampanjo ian ksenofoban agresemon. Tre multe 
pliiĝis tiam la rasismaj incidentoj; la atakoj estis faritaj ĉefe kontraŭ muzulmanoj kaj polaj inmigrintoj, 
kvankam ankaŭ estis iuj el tiaj faroj kontraŭ la hispana plimulto. La agresemo kontraŭ la fremduloj daŭris 
ankaŭ post la referendumo. 

Simila elitisma kaj malsolidara karaktero havas la secesi-cela movado nuntempe aganta en Hispanio. Ne 
estas hazardo ke la hispanaj regionoj kie furoras la separatismo estas, ĝuste, la plej riĉaj. Nuntempe estas 
la Kataluna regiono tiu kiu deziras sendependiĝi. La procezo de konflikto kun la centra hispana ŝtato 
disvolviĝas kiam oni verkas ĉi artikolon kaj eble multe daŭros ankoraŭ, tial malfacilas nun antaŭpensi la 
kulminon de la afero. La separatisma aŭ secesia sento en tiu regiono havas profŭndajn radikojn; ĝi estas 
jam plurajn jarcentojn longdaŭra. Okazis en la historio gravaj interfrontiĝoj, foje eĉ militaj, inter tiu 
regiono kaj la hispana ŝtato. La situacio de Katalunio ne estas, kaj neniam estis, tiu de submetiĝo simile al 
de kolonioj rilate al la metropolo, sed ofte la dispozicioj kiujn la centra ŝtato de la lando devis alpreni por 
sufoki la separatismajn epizodojn generis perforton kaj aliajn turpajn farojn kiel la malpermesigo de la 
publika uzado de la regiona lingvo. Tiutipa pobtiko estis speciale grava dum la faŝista diktaturo de F. 
Franko (1939-1975), sed ĝenerale, kaj ĉefe dum la lastaj kvar-dek jaroj, la sinsekvaj registaroj de Madri- 
do, ĝuste por ne reveki la separatisman senton, tre komplezeme traktis la katalunan regionon kaj konsentis 
pri ĉiuj politikaj kaj ekonomiaj postuloj de la aŭtoritatoj de tiu aŭtonoma komunumo, Fakte, la kataluna 
aŭtonomio estis, inter tiuj de ĉiuj hispanaj regionoj, krom la plej riĉa, ankaŭ tiu kiu havis pli da politikaj 
funkcioj. Post la finiĝo de la frankisma diktaturo oni permesis la liberan publikan uzadon de la kataluna 
lingvo, sed de tiam la katalun-lingvaj aŭtoritatoj altrudas tiun lingvon al la hispan-parolantoj kiuj loĝas en 
tiu regiono, kiuj estas preskaŭ duono el la tiea loĝantaro. Resume, ĉiu perforto kaj subpremo far la hisp- 
ana ŝtato ne sukcesis submeti la sendependisman emon de la katalunoj, sed tute male. Kaj ĉiuj ĝentilaĵoj 
kaj donoj de la sama ŝtato plenumante la postulojn de la kataluna aŭtoritatoj ne sukcesis kvietigi ĉi ties 
separatismon sed instigis ilin fari kromajn postulojn. Tial la solvo de la problemo estas malfacila. Alia 
fakto kiu kontribuas plimalfaciligi la katalunan aferon estas tio ke la secesia sento en tiu regiono ĉeestas 
en ĉiuj sociaj klasoj kaj en ĉiuj politikaj tendencoj. Ja, la kataluna sendependismo estas tiel elitisma kaj 
duonrasisma kiel ĉiuj ceteraj naciismoj sed, strange kaj paradokse, tiu reakcia sento enestas ankaŭ en la 
maldekstrularo de tiu regiono. Alia bedaŭrinda rezulto de tiu konflikto estas ke ĝenerale en la tuta lando, 
kiel reago kontraŭ la katalunaj troaj depostuloj, revekiĝas ia kontraŭkataluna sento ĉefe inter la faŝistaro, 
kiu tre potenciiĝas lasttempe. Temas pri refaloj en kronikajn sociajn malsanojn de nia lando. 

Estas facile konkludi ke ĉiuj menciitaj sociaj putraĵoj: kapitalismo, religia integrismo, rasismo, elitismo, 
naciismoj, faŝismo... estas kondamnindaj al la rubujo de la Historio. Sed konsternite ni devas konstati ke 
tiuj sociaj devioj plenigas la ĝisnunan homan historion, do la tuta historio estas rubejo. Ni komencis ĉi 
artikolon per la supozo ke, spit’ al ĉio, la homaro antaŭenmarŝas al superado de ĝiaj malbonaj emoj kaj 
tendencoj, sed ni devis agnoski ankaŭ ke nun ni travivas periodon de retroiro, de refalo en la rubujon. Ĉu 
ni sukcesos iam definive forlasi tiun kotejon? Se jes, nur tiam vere komenciĝos la homa Historio. 

2017 estas la Centjaro de la Rusa Revolucio. Nia revuo, kiu kutime pritraktas memorindajn historiajn 
eventojn, ne povus ignori tiun gravan okazintaĵon des pli ke ĉi tiu, krome, havis gravan influon en la 
mondo dum la jarcento pasinta de tiam. Pri tiu evento oni publikigis/as ĉi jare multajn librojn, artikolojn, 
revuojn... kaj estis/as ankaŭ konferencoj kaj interreta materalo. Kaj ĉar tiu revolucio estis komenco de 
kelkdekjara etapo dum kiu oni penis praktikadi la socialistan idealon por atingi la komunistan idealon, kaj 
la projekto flaskis, la libroj kaj konferencoj kiuj okupiĝas pri la afero priatentas ankaŭ tiun etapon. Ankaŭ 
nia revua raporto pritemas la okazintaĵojn de 1917 en Rusujo kaj la sperton de la socialista bloko, sed ne 
nur tion. La Rusa Revolucio kaj la komunistaj reĝimoj kiuj estiĝis rezulte de ĝi okazis ene de tre am- 
pleksa historia periodo, kiu ankoraŭ ne finiĝis. Ni temas pri la klasbatalo. Estis klasbatalo antaŭ la jaro 
1917 kaj persistis post la jaro 1989, kiam kolapsis la komunista bloko. Do ni okupiĝas pri la klasbatalo 
ĝenerale ekde ĝia apero ĝis la nuntempo, kvankam sufiĉe skeme, kompreneble. 

La klasbatalo ekzistas ekde la apero de la sociaj klasoj, kaj ĉi tiuj ne povis ekzisti antaŭ la apero de la 
privata proprieteco ĉar la esenco de la sociaj klasoj estas la diferencoj en la havaĵo kaj ĉi ties ĝuado. Sed 
la interhomaj konfliktoj ekzistis jam antaŭ tiu etapo ĉar la homaj kolektivoj, eĉ sen privata proprieto, 
vivadis el la resursoj de la teritorio (en formoj de ĉasado, fiŝkaptado kaj/aŭ rikoltado) kaj en la circons- 
tancoj de malabundo de tiuj resursoj la homaj triboj devis militi unuj kontraŭ aliaj por la kontrolo de la 
teritorio. Konsideri aŭ ne tiujn militojn kiel klasbatalo estas konvencia, libervola decido. En nia raporto, 
ni decidis ne konsideri kiel klasbatalo la interetnajn konfliktojn kaj militojn, kaj ni sekvis tiun kriterion 
dum la priskribado de la sociaj luktoj de la epokoj de la sklavismo, la feŭdismo kaj la komenca etapo de 
la kapitalismo. Sed ne plu; alvenis momento en kiu, pro la tutmondiĝo de la kapitalista sistemo, ĉiuj kon- 
fliktoj en ĝi generataj havas karakteron de klasbatalo; eĉ militoj inter nacioj kaj mondmilitoj havas nun 
ian rilaton kun la klasbatalo mondskale. 

Kiel dirite, nia raporto estas sufiĉe skema La priskribo de trijarmila periodo per kelkdeko da paĝoj ne 
povas esti detala. Sed ni pensas ke la afero estas sufiĉe klare prezentata por ke oni komprenu la kaŭzojn 
kaj funkciad-formojn de la diversaj tipoj je klas-socioj kaj ĉi ties evoluado, samkiel la malfacilaĵojn 
preter-superi tiun malfeliĉan etapon de la homa historio. 

La antikvaj epokoj ne estas bone dokumentataj, tial oni ne multe povas koni pri la disvolviĝo de la klas- 
batalo en ili. En nia eseo ni dediĉas ian atenton al la egipta epoko kaj iome pli al profetismo de la Regno 
de Judujo pri kiu ni disponas, almenaŭ, je la biblia materialo. En tiu historia kunteksto kaj ankaŭ en la 
historio de Romo kaj ĉi ties imperio ni vidas aperi kaj disvolviĝi kulturajn elementojn destinitaj ludi 
gravan rolon en la Okcidenta socio de ili generitaj kaj pri kiu ni faras pli detalan priskribon. Restis for de 
nia atento aliaj civilizacioj kiel la antikva de Ĉinio, kaj aliaj, pro ne sufiĉa kono pri ili sed ĉefe pro tio ke 
ili nenion aŭ preskaŭ nenion influis en la genezon de nia socio. 

E1 la historio de la Romia Imperio ni dediĉis specialan atenton al la apero kaj disvolviĝo de la kristana re- 
ligio, kiu fine anstataŭis la antikvajn kultojn de la imperio. La intereso de tiu temo por nia pritrakto de la 
klasbatalo tra la historio konsistas el tio ke en la doktrino de tiu nova religio estis iu elemento, la hom- 
amo aŭ altruismo, kiu evidentiĝas nepre necesa por la bona disvolviĝo de ĉiu socia programo de kunviv- 
ado. Se konsideri trafa la marksisman teorion ke por la antaŭeniro al pli justa socio estas necesa la kun- 
fluo de objektivaj kaj subjektivaj faktoroj, la altruismo aŭ filantropio kiun ni menciis estas nepra kondiĉo 
kaj la plej efika subjektiva faktoro por la konstruo de ĉiu ajn stabila sistemo. Gia manko estas la venko de 
la egoismo: milito, perforto, subpremado, rabado, klasbatalo. Tial estas interese vidi en kioma grado tiu 
elemento intervenis en la procezo de la klasbatalo kaj esplori la kialojn de ĝia ĝisnuna malofta aplikado. 

La fruktoj de la nova religio en la plibonigo de la homaj interrilatoj estis magraj, aŭ eble ni esperis el ĝi 
pli efikan kaj rapidan influon ol tio kio eblas en la evoluo de la homaj aferoj. Kun elreviĝo ni konstatas ke 
la religia ŝanĝo kiu inaŭguris la novan eraon kaj iĝis distinga signo de la Okcidenta socio restis kiel reli- 
gio de sanktejo kaj pilgrimado, de kulto kaj dogmaro, de krucmilitoj kaj inkvizicio... anstataŭ la laborado 
por la starigo, laŭ la plano de Kristo, de la Dia Regno, kiu, interalie, estus senklasa socio. Tamen, la mili- 
toj de la post-Krista erao estis tiel ofte kaj kruelaj kiel antaŭe, kaj la klasbatalo ne alvenis, eĉ post du mil 
jaroj, al feliĉa kulmino. Tial nia raportado de la jarcentoj de Mezepoko kaj Moderna Erao estas teda kaj 
laciga, atentante pri etaj kaj maloftaj signoj de progreso en la objektivaj kaj subjektivaj kondiĉoj. 

La sklavismo kaj la feŭdismo, ankoraŭ ne tute elradikigitaj en la tuta mondo, estis anstataŭitaj de la burĝa 
kapitalismo en la Okcidenta socio nur ekde antaŭ pluraj jarcentoj. Post la angla revolucio de la 17-a jar- 
cento kaj la Usona Sendependiga Milito de la 18-a jarcento, la plej emblema signo de la socia ŝanĝo, de 
politika vidpunkto, estis la granda Franca Revolucio. En nia raporto ne estas detala priskribo de tiu grava 
kaj interesa evento tial ke ni dediĉis al tiu temo iun antaŭan numeron de nia revuo. Nian studon de tiu 
epoko ni centris en la ŝanĝojn tiam okazantajn en la tereno de la produktado, t. e. la industria revolucio. 
Vekis nian intereson pri tiu temo la fakto ke la granda kaj konstanta ŝanĝado de la produktad-maniero, kiu 
karakterigas tiun procezon, alportis egan impulson al la disvolviĝo de la klasbatalo. Ja, tiu procezo kreis 
novan -subprematan- klason, al kiu la historio, laŭ ies opinio, asignis la taskon roli sekvajn revoluciojn 
destine al la justa kulmino de la klasbatalo. Ja, la sekvintaj revolucioj, inter ili la Pariza Komunumo, estis 
proletaj revolucioj. Nia eseo dediĉas al tiu procezo la atenton kiun ĝi meritas. Kaj konekse kun tio, ni 
devis atenti ankaŭ pri la ideo(logio)j naskiĝintaj aŭ generitaj en la kurso de tiu ŝanĝo-procezo: la anarki- 
ismo kaj la marksismo. 

Guste la teorioj de Karlo Markso inspiris la bolŝevistojn, la politika kolektivo kiu gvidis la revolucian 
procezon en Rusujo. Ne malpli grava ol la revolucia venko mem estis la espero kiun tiu evento vekis en la 
ampleksaj proletaraj amasoj en multaj industriaj landoj kaj en la popoloj subpremataj de la imperiismo. 
Multaj postaj okazintaĵoj en la mondo estis rekta rezulto de tiu socipolitika ŝanĝo; oni povas diri ke de 
tiam la klasbatalo estis la centra afero de la internaciaj rilatoj kaj de la interna politiko de la ĉefaj indus- 
triaj landoj. Se tio estis perceptebla jam en la periodo inter la du mondmilitoj, ĝi fariĝis pli evidenta post 
la dua mondmilito, en la etapo konata kiel “malvarma milito”. Eĉ post la disfalo de la komunistaj reĝimoj 
de Orienta Eŭropo en 1989, la fantomo de la Komunismo daŭre hantas en la mondo kaj konstituas inku- 
bo-sonĝon por la sociaj strategiistoj de la kapitalismo. Per nia eseo ni priskribas la aranĝojn de la imperi- 
ismo por eviti pluajn revoluciajn movadojn. 

La Rusan Revolucion ni taksas kiel mejloŝtono en la procezo de la klasbatalo. De nia vidpunkto, la plur- 
jarmila klasbatalo dividiĝas en du etapoj, tre malegalaj rilate al ĝia daŭro: antaŭ kaj post la Rusa Revolu- 
cio. Jes; se la daŭro de la postrevolucia etapo estas multe pli malgranda ol la antaŭrevolucia, la instruo 
kiun alportas al la studo de la klasbatalo la historio de la lasta jarcento estas senkompare pli riĉa ol tiu de 
la multaj antaŭaj jarcentoj. Per la tri lastaj ĉapitroj de nia eseo, kaj post la raportado pri la Revolucio de 
1917 mem, ni intencis esplori la kialojn de la stagniĝo de la socialista revolucio unue kaj de ties fiasko 
fine. Ni pensas esti alveninte al iuj konkludoj, sed, ĉu pravaj? La kialoj de la ne-ebleco de socialisma ven- 
ko antaŭ la industria revolucio ŝajnas sufiĉe klaraj, kaj tiele ni eksponis ilin per la ĉapitroj pritemantaj 
tiujn antikvajn epokojn. Sed por la studado de la nuntempo mankas al ni la necesa perspektivo. Krome la 
esploro de la kaŭzoj de la fiasko kiun ni bedaŭras postulas formuli altemativon, eblan solvon. Malfacila 
tasko, sed la centjara jubileo de la Revolucio ŝajnas konvena okazo por ion intenci tiucele. 

Kompreneble, la personoj komforte instalitaj en la kapitalista sistemo emas nenian ŝanĝon; neniel ili po- 
vus akcepti ke la Komunismo estas la ideala destino de la homaro. Por tiutipaj homoj gravas neniom la 
malsato de miliardoj da personoj en la mondo, la infanoj sklavigitaj en la malriĉaj terzonoj de la planedo, 
la dispredado de la riĉfontoj de la malevoluintaj landoj, la porĉiama persisto de sistemo bazita sur la klasa 
malegaleco... Sed tia ne estas nia kazo; ni konsideras ke la fiasko de la Komunismo estus la fiasko de la 
homaro, kaj volas pensi ke alia mondo eblas. 

Tamen ni estus leminta nenion el nia studo de la historio se ni daŭre konceptus la klasbatalon kiel kon- 
traŭfrontiĝo, eĉ perforta, de personoj. La socia maljusteco kiun oni pretendas venki kaj malaperigi estas, 
plimalpligrade, en la intemo de ĉiu homo. La ŝanĝo kaj plibonigo de la socio komencendas per la ŝanĝo 
kaj plibonigo de la konscienco de ĉiu persono. Tial ni konkludas ke la tereno de la klasbatalo estas ne la 
batalkampoj, nek la urbaj stratoj, nek la fabrikoj, sed la homa menso, la eduksistemo. Espereble, kiam oni 
festus la duan centjaron de la Revolucio de 1917, la mondo estu pli paca loko ol ĝi estas nuntempe, 
patrujo de la tuta homaro, kaj la dua jarcento estus pli progresa kaj harmonia ol la unua. Tiel estu! 

Multaj ideoj kaj aferoj havas sian -realan aŭ supoz- 
itan- prahistorion. Rilate al la ideo aŭ idealo de la 
Komunismo, estas konata la koncepto kaj la esprimo 
“Primitiva Komunismo” aŭ “Praa Komunismo”. 
Gravaj teoriistoj de la marksismo akceptis tiun kon- 
cepton kiel ion reale ekzistintan iam. En la marks- 
isma teorio, ĝi estas difinita kiel etapo de la evoluo 
de la sociekonomiaj komunumoj, karakterizitaj de 
malalta disvolviĝo de la produktigaj fortoj, kolektiva 
aŭ komuna proprieto de iloj de produktado (la tero 
kaj la iloj por ties prilaborado) kaj egaleca distribu- 
ado de la produktaĵoj. 

Sed la ideo pri socio sen privata proprieto ekzistis 
jam antaŭ la apero de la marksismo. Gi senĉese ape- 
ris en la menso de la homoj kiuj devis suferi la eks- 
pluatadon en ĉiu klasa socio. Ni vidu, ekzemple, je- 
nan paragrafon de la 11-a ĉapitro de la verko Don 
Kihoto, en kiu tiu klasika simbolo de ĉiutempaj 
idealistoj deklamas: 

—Feliĉa la epoko kaj feliĉaj la tempoj, kiujn nomis 
oraj la antikvuloj, ne pro tio, ke la oro (alte estim- 
ata en nia fera epoko) estus facile akirebla, sed pro 
tio, ke la homoj tiamaj ne konis ankoraŭ la sencon 
de la vortoj «via» kaj «mia». En tiel glora epoko 
oni ĉion posedis komune kaj bezonis por manĝi 
nur levi la manon kaj preni de la branĉoj de for- 
tikaj kaj prodigaj kverkoj ties dolĉan kaj maturan 
frukton. Klaraj fontoj provizis la homojn per abun- 
dego da akvo pura kaj delica. La diligentaj kaj sa- 
ĝaj abeloj formis sian regnon en la fendoj de la 
rokoj kaj en la kavoj de la arboj kaj sen ia egoismo 


proponis al la unua alvenanto la riĉan rikolton de 
sia dolĉega laboro. La bravaj kork-arboj demetis 
pro nura ĝentilo sian larĝan kaj leĝeran ŝelon, ki- 
un oni komencis uzi, defende kontraŭ la rigoroj de 
la ĉielo, por tegmenti la kabanojn konstruitajn sur 
krude ellaboritaj fostoj. Ĉie regis paco, ĉie amik- 
eco, ĉie konkordo; la peza soko de la kurbaj plug- 
iloj ne kuraĝis ankoraŭ fosi aŭ bori la kompat- 
eman internon de nia unua patrino, kies vasta kaj 
fekunda sino, sin apertis ĉie, sen ia perforto, por 
nutri, satigi kaj kontentigi sian idaro... 

La priskribo de la ideala viv-maniero kiun la aŭtoro 

A 

de Don Kihoto metas surbuŝe de la kavaliro res- 
pegulis la konstantan revon de la homaro pri ia feliĉa 
origino kiu iam fuŝiĝis. «Ora Erao», «Feliĉa Arka- 
dio»... «Aztlan» en aliaj kulturoj, estas esprimoj 
kiuj celas referenci tiun pretenditan primitivan idea- 
lon. La biblia rakonto de la perdita Edena Paradizo 
apartenas al la sama tendenco de la homoj meti en la 
pasintecon la utopion pri kiu ili revas. Decas revi pri 
tia utopio, sed oni devas meti ĝin en la estontecon 
kaj labori por ĝin konstrui kaj atingi. Neniam ekzis- 
tis la primitiva Paradizo, Arkadio aŭ Ora Erao... 

Kaj kion diri pri la Praa Komunismo, pri kiu teori- 
adis kelkaj klasikuloj de la marksismo? Nu, se ni 
konsideras ke temas pri etapo de la socia evoluo 
kiam ankoraŭ ne ekzistis la privata proprieto de la 
tero, do la homoj ne diferenciĝis inter ili pro la ma- 
niero partopreni en la produktado, t. e. ne estis mal- 
samaj klasoj kun kontraŭdiraj interesoj, estas klare 
ke ni troviĝas antaŭ neklasaj socioj aŭ grupoj, do sen 

















klasbatalo... Tiutipaj homaj kolektivoj, teknike, po- 
vas esti konsiderataj kiel «komunistaj», sed ili tute 
ne estis paradizaj aŭ idealaj socioj. Ili ne povas esti 
konsiderataj kiel modelo kiu devas esti restarigata. 
La fakto ke la fruktoj de la produktado estus distri- 
buataj egalece inter ĉiuj membroj de la komunumo 
ne signifis konkordajn interhomajn rilatojn. Estis tre 
malfacile, en la tiama disvolviĝo de la laboriloj, el- 
tiri profiton el la tero. Ne ekzistis privata proprieto 
de la tero sed la homaj komunumoj devis senti la ne- 
ceson defendi sian teritorion kontraŭ aliaj homaj 
grupoj kiuj pretendus okupi ĝin, aŭ serĉi alian terito- 
rion kiam la propra ne sufiĉis por la nutrado de la 
grupo. Tio neeviteble estis kaŭzo de militado inter la 
diversaj homaj komunumoj aŭ grupoj, kaj en tiutipaj 
militoj estis neniu loko por la kompato. La nepra 
destino de la venkitaj grupoj estis la kompleta eks- 
termiĝo. La rasismo, ksenofobio, malamo al la frem- 
duloj... tre rimarkindaj ankaŭ nuntempe, havas pli 
profundajn radikojn ol la klasbatalo. 

Ankaŭ interne de la grupoj ne ekzistis perfekta paco. 
Abundis perforto inter la viroj kiuj celis samajn vir- 
inojn, kaj en la kazo de la matriarkecaj komunumoj, 
inter la virinoj kiuj celis samajn virojn. Krome, ŝaj- 
nas ke la evoluo de matriarkecaj al patriarkecaj so- 
cioj ne estis paca. La nuntempa masklismo (sub- 
premado kaj perforto de la viroj kontraŭ la virinoj) 
estas rezulto kaj postrestaĵo de tiu konflikto, neniam 
tute solvita. Ankaŭ ĝi havas pli profundajn radikojn 
ol la klasbatalo. Ĉi tiu priskribo de la praaj socioj ne 
estas nura spekulativado. Ankoraŭ nuntempe ekzis- 
tas tie kaj tie restaĵoj de tiutipa homa organizo kiuj 
povas esti rekte pristudataj. Do, la vera idealo, la 
komunismo kiun la homaro devas celi, devas meti 
finon ne nur al la klasbatalo sed ankaŭ al ĉiuj ceteraj 
homaj konfliktoj, kaj ankaŭ harmoniigi la rilaton de 
la homo kun la Naturo. Ĉi tiu lasta konflikto ne estas 
tiel antikva kiel la antaŭe menciitaj. Fakte ĝi nur 
iom-post-iom iĝis grava ekde la komenciĝo de la in- 
dustria revolucio, sed lasttempe ĝi estas akirante ve- 
re zorgigan aspekton; la homaro estas alfrontante ĝin 
tiel fuŝe kiel la ceterajn kontraŭdirojn. 

Sed tial ke la homaro penas solvi ĉiujn-ĉi konfliktojn 
kaj kontraŭdirojn, indas ke ni atentu pri ĝia longdaŭ- 
ra strebado eĉ se la rezulto de ĝiaj provoj ne estis 
kompfeta sukceso: verdire ĝi ankaŭ ne estis komple- 
ta fiasko. Ĉiukaze eblas eltiri instruon tiel el la suk- 
cesoj kief el la fiaskoj. 

Inter la konataj provoj establi senklasan socion, eble 
la plej antikva estas tiu de la faraono Akenaton’ (14- 
a jarcento a. K.). Notindas ke pri tiu egipta reĝo la 
historiistoj sciis nenion ĝis meze de la 19-a jarcento, 
kiam estis malkovrita en la loko nuntempe nomata 
Amarna la ruinaĵoj de antikva urbo pri kiu oni sciis 
nenion ĝis tiam. En tiu loko aperis arkeologia mate- 
rialo kiu tute mankis en la cetero de la egipta terito- 
rio, t. e. statuoj kaj gravuritaj desegnoj kaj skribaĵoj 


prirakontantaj la historion de la faraonoj kiuj reĝis 
ekde tiu loko. Kial la oficiala historio de la Antikva 
Egiptio dekretis tiun cenzuron aŭ Damnatio memo- 
riae kontraŭ Akenaton’ kaj ĉi ties sukcedinto? Dank’ 
al la arkeologiaj dokumentoj konservitaj en Amarna, 
nun ni scias ke la antikva nomo de tiu urbo estis 
«Ajetaton’» kio en la egipta lingvo signifas «Hori- 
zonto de Aton’». Aton’ estas la nomo de unu el la 
multaj dioj de la egipta panteono, adorata antaŭ kaj 
post la reĝado de Akenaton’. La problemo estis ke 
tiu faraono proskribis la kulton al la ceteraj dioj kaj 
igis el Aton’ la Unusola Dio. La ŝanĝo estis revolu- 
cia kaj ne nur de teologia vidpunkto. La afero iome 
rilatis ankaŭ al la klasbatalo. La rezulto de la religia 
reformo de la faraono ne estis nura monolatrio (unu- 
latrio) sed vera monoteismo laŭsence ke ĝi kunhavis 
ne nur kulton sed ankaŭ ian moralan sencon. Ja, la 
ideo de monoteismo enportas la koncepton de egal- 
eco inter la homoj. En la kazo de la monoteismo de 
Aton’ oni povas vidi per la hieroglifoj de Amama ke 
en la preĝo-himnoj al tiu dio -komence asimilita al 
la suno- formulitaj de Akenaton’, oni emfazas pri la 
egaleco de la homoj kiam oni asertas ke la Atonaj 
sunradioj egale bonfaras al ĉiu homo. Kaj estas an- 
kaŭ la informo ke tiu faraono abolis la sklavecon kaj 
admonis al interhoma amo. Sed nek tiam nek nun- 
tempe rezultas facila la socia ŝanĝo celantan inter- 
homan amon ene de senklasa socio. La eksperimento 
de Akenaton’ fiaskis jam komence de la reĝado de 
lia sukcedinto, kaj ŝajnas ke la socia kaj religia ren- 
versiĝo estis perforta interfrontiĝo de la homoj kiuj 
estis akceptintaj la reformon de Akenaton, sklavoj 
kaj aliaj malalt-klasuloj, kaj la rifuzintoj de tiu ŝan- 
ĝo: politeisma pastraro, aristokrataro, militistaro... 
Malfeliĉe, la disponebla informo pri tiu periodo ne 
permesas al ni ekscii kiamaniere la abolita sklava la- 
boro estis anstataŭita de alitipa produktad-sistemo. 
Ni ne scias, ankaŭ, kiajn formojn je popola klerigado 
pretigis la reĝimo de Akenatono por diskonigi ĝian 
idearon kaj plifirmigi la reformojn. La steleoj montr- 
antaj la faraonajn ceremoniojn honore al Aton’, nun 
troviĝantaj nur en Amama, ekzistis tiam en tuta 
Egiptio kaj tio sendube estis propagando de la mo- 
noteismaj novaĵoj sed estas dubinde ke la popolaj 
klasoj kapablus legi la hieroglifajn tekstojn kiuj en- 
portis la idearon de la nova reĝimo. Ĉu oni entre- 
prenis ian programon de popola instruado? Oni scias 
nenion pri tio. Tamen, jes ja, ni povas eltiri iajn 
konkludojn, nome, ke la iniciato de la reformoj venis 
desupre, de la faraona povo, sed ke ĝi ĝuis apogon 
tiel de kleraj sektoroj de la egipta socio kiel de parto 
el la subpremitaj amasoj. Ĉio ĉi evidentigas ke la 
kondiĉoj de tiu kulturo estis maturintaj por evoluo al 
monoteismo. La plej religia popolo de la tiama mon- 
do estis la alvokito por entrepreni tian reformon. La 
rezulto ne estis plensukcesa sed ankaŭ ne plenfias- 
ka. Ne estis la sola fojo en la historio en kiu la 


11 


popolo aŭ kulturo preta gvidi gravan elpaŝon rifuzas 
plenumi ĝian taskon kaj ĉi tiu devas esti alprenita de 
alia malpli preparita aganto. Guste tio okazis kun la 
egipta monoteismo kaj ties interna ideo de interhoma 
amo kaj egaleco. La reĝimo de Akenaton’ okazis en 
la pinto de la egipta kulturo. Kun ĝia malapero mal- 
aperis ankaŭ la 18-a dinastio kaj de tiam la egipta 
civilizacio, kiu ne estis kapaba plenumi ĝian rolon, 
senĉese dekadencis. Tiu dekadenco estis malrapida 
kaj longdaŭra sed senĉesa, kaj same malrapida kaj 
longdaŭra estis la maturiĝo kaj disvastiĝo de la mo- 
noteismaj ideoj kaj ties progresista enhavo. Sed ĝia 
reelŝpruco ne okazis en la egipta kulturo mem sed en 
teritorio historie kontrolita de Egiptio kaj influita de 
ĉi ties kulturo, nome la tero de la semidaj triboj loĝ- 
antaj inter la Sinaja duoninsulo kaj Fenicio. 

Dum la 8-a kaj 7-a jarcentoj a. K. okazis ia interesa 
procezo en la t. n. “Regno de Judujo”. Ni konas tiun 
periodon multe pli bone ol la antaŭe menciita de la 
faraono Akenaton’ ĉar priskribas ĝin la “Libro de la 
libroj”, t. e. la Biblio. Fakte la verkado de plejparto 
el tiu libro mem estas parto de la procezo kiu altiras 
nian atenton. 

Por ektrakti tiun eksterordinaran dujarcentan perio- 
don ni situiĝu ĝuste en la jaro 621 antaŭ nia erao. 
Tiam la 26-jara Joŝijo estis reĝante Judujon de antaŭ 
18 jaroj. En tiu jaro Joŝijo entreprenis politikon simi- 
lan al tiu de Akenatono ĝuste 728 antaŭe. Li dekretis 
monoteisman kulton ligitan al ideoj de sociala just- 
eco. Oni detruis ĉiujn altarojn de la politeisma idola- 
trio kaj promociis la kulton al la Unusola Dio de la 
templo de Jerusalemo. Rimarkindas ke tiam la ideo 
pri Dio jam ne plu estis ligita al iu ajn materia aĵo, 
kiel la suno de Aton’, sed oni konceptis ĝin kiel abs- 
trakta, spirita, etema, ĉiopova... forto. Sed krom la 
kulto al tiutipa dieco, oni entreprenis ankaŭ politikon 
celantan la malaperon de la sklaveco kaj egalecan 
distribuadon de la propraĵoj. 

La teniĝo de la monarho ne estis izolita kaj spontana 
fenomeno subite aperinta. Gi okazis ene de kultura 
medio en kiu estis maturintaj la kondiĉoj por ĝia 
konkretiĝo. Samtempanoj de la reĝo Joŝijo estis la 
profetoj Jeremio, Naĥuin, Ĥabakuk, Cefanja kaj Jo- 
na. Estas en la Biblio libroj kiuj portas la nomon de 
tiuj profetoj. Sed estis en tiuj jarcentoj multaj profe- 
toj (kaj eĉ profetinoj) pri kiuj oni ne konservas ian 
ajn skribaĵojn. Por la ideo kiun oni intencas reliefigi 
pri tiu epoko interesas scii ke la profetismo konsti- 
tuis veran partion laŭsence ke tiuj homoj estis asocie 
organizitaj kaj agadis laŭplane. Pli ol unu jarcento 
antaŭ la epoko de Joŝijo jam ekzistis tiu profeta par- 
tio kun figuroj tiel gravaj kiel Jesajo, Hoŝeo, Miha 
kaj Amos. En la libro de Jesajo, ni trovas jenajn 
vortojn, kiujn li metas sur la buŝo de Dio: 

Ve al la leĝdonantoj, kiuj starigas maljustajn le- 
ĝojn, kaj al tiuj, kiuj skribas maljustajn verdiktojn, 
por forpuŝi malriĉulojn de la leĝo kaj forrabi la 


justecon de senhavuloj de Mia popolo, por ke la 
vidvinoj fariĝu lia rabakiro, kaj por prirabi la or- 
fojn! Sed kion vi faros en la tago de puno kaj de 
pereo, kiu venos de malproksime? 

Tiutipa materialo abundas ankaŭ en la libro de 
Amos. Interalie, oni trovas en ĝi: 

Atentu nun, riĉuloj; ploregu kaj kriegu pro la mi- 
zeroj sur vin alvenontaj. Via riĉo putriĝis, kaj viaj 
vestoj konsumiĝas de tineoj. Via oro kaj via arĝen- 
to rustiĝis; kaj ilia rusto atestos kontraŭ vi, kaj 
konsumos viait karnon, kiel fajro. En la lastaj tagoj 
vi kolektadis trezoron. Jen krias la de vi trompe re- 
tenata salajro de la laboristoj, kiuj falĉis viajn kam- 
pojn; kaj la krioj de la rikoltintoj venis en la ore- 
lojn de la Eternulo Cebaot. Vi luksadis sur la tero, 
kaj diboĉadis; vi nutradis viajn korojn en tago de 
buĉado. Vi kondamnis, vi mortigis la justulon; li 
ne kontraŭstaras al vi. 

Sed la fakto ke ni konas la vortojn kaj la ideojn de 
tiuj profetoj, verkitaj de ili mem en iuj kazoj aŭ de 
iliaj disĉiploj en aliaj kazoj, signifas ke tiam la skrib- 
arto estis fariĝinta sufiĉe popola afero, male ol en la 
epoko de la faraono Akenatono. La verkado de tiuj 
profetaj libroj kaj ceteraj bibliaj tekstoj estis grava 
elpaŝo de la homa progreso. Ni vidu kiel prirakontas 
la komenciĝon de tiu procezo la Biblio mem. En la t. 
n. Dua Libro de la Reĝoj, priskribante la reĝadon de 
la menciita Joŝijo de Judujo, aperas jena teksto: 

Kaj la ĉefpastro Ĥilkijo diris al la skribisto Ŝafano: 
Libron de la instruo mi trovis en la domo de la 
Eternulo. Kaj Ĥilkijo donis la libron al Ŝafano, kaj 
li ĝin legis. Kaj la skribisto Ŝafano venis al la reĝo 

kaj alportis al la reĝo respondon . Kaj la skrib- 

isto Ŝafano raportis al la reĝo, dirante: Libron do- 
nis al mi la pastro Ĥilkijo. Kaj Ŝafano legis ĝin 
antaŭ la reĝo. 

Nu, per tiuj malmultaj kaj modestaj versikloj, kiuj 
tre facile povus resti ne-avertitaj de la ne-atentigitaj 
legantoj, oni priskribas unu el la plej transcendaj 
okazintaĵoj el la homa historio. Tion oni devas klar- 
igi. Per la transdono, far la pastroj, de la Sankta 
Skribo de la templo al la manoj de popolanoj, laikoj, 
oni metis finon al la pastrara monopolo de la religia 
scio, oni ruinigis la bazon de la kast-socio. En la so- 
cioj de kastoj, kia la antikva Hindio, la pastra, bra- 
mana kasto, kontrolis kaj monopoligis la sanktajn 
skribojn kaj estis malpermesate diskonigi ties enha- 
von inter la popolaj kastoj aŭ klasoj. Tiu skemo, 
tiam ĝenerala kaj universala, estis rompita en la Jud- 
ujo de Joŝijo. Sen tiu elpaŝo ne estus poste ekzistinta 
la judismo, ankaŭ ne la kristanismo, la liberalismo, 
la marksismo... Ĉio komenciĝis tiam. La religia 
teksto transdonita de la pastraro eble estis nur la t. n. 
Libro de la Levidoj kaj iomete pli. Sed de tiam, la 

popolo, ĉi ties profeta partio kun ĉi ties skribistoj, 
pristudis, reinterpretis, reformulis kaj reellaboris la 
religian leĝaron kun disponoj favoraj al la interesoj 
de la popolo: ripozo de la sepa tago, sabata jaro, 
Jubilea Jaro... 

Klarigindas ke ni ne atribuas la sabatan ripozon al la 
Judujo de Joŝijo. Estas indicoj ke tiu koncepto ekzis- 
tis en la egipta kaj la babilonia civilizacioj. Sed estis 
en tiu memorinda okazo kiam ĝi akiris tiun rangon 
de Dia ordono kaj estis registrita en la Sankta Skri- 
bo. Ne hazarde la kono kiun nia kulturo havas pri ĝi 
venis el tiu biblia tradicio. Sub Joŝijo tiu sabata ripo- 
zo de la servutuloj kaj laboristoj fariĝis deviga, sa- 
krala ordono. Kaj plej interese, oni planis tiam iun 
procezon meti finon al la feŭdalisma sistemo kaj 
starigi egalecan soci-ordon. Temas pri la t. n. “Jubi- 
lea Jaro”. La Jubilea Jaro, laŭ la biblia doktrino de- 
vus okazi ĉiu 49-a jaro kaj en ĝi oni devus liberigi la 
sklavojn kaj la kaptitojn, forviŝi la monŝuldojn kaj 
redoni al la antaŭaj proprietuloj la konfiskitajn aŭ 
hipotekitajn terenojn. La doktrino pri la Jubilea Jaro 
enkadriĝas en la biblia leĝaro atribuita al Moseo, 
mita figuro de la juda tradicio. Tiu leĝaro, same kiel 
la mito de la Edena Paradizo, la historio de la praaj 
hebreaj patriarkoj kaj tiu de Moseo mem kaj la Eliro 
de la hebreoj el Egiptujo destine al la ”Promesita 
Lando”, troviĝas en la kvin unuaj bibliaj libroj nom- 
ataj “Torao” (Leĝaro) de la judoj kaj “Pentateŭko” 
de la kristanoj. La tuta historio rakontata de tiu kvin- 
libra verko estas mitaro, ne estas vere historia mate- 
rialo. Tiu materialo komencis esti verkata dum la 
reĝado de Joŝijo far la profeta partio de Jeremio kaj 
estis finredaktita unu jarcenton poste. La rakonto 
baziĝis sur antikvaj legendoj kaj la ekzistintaj leĝ- 
aroj de la regnoj de Israelo kaj Judujo reformulitaj 
laŭ la progresista idearo de la profetoj. 

Estis kromaj mitaj bibliaj libroj, ekzemple tiu de 
Josuo, kiu, laŭ la biblia tradicio, estis la gvidanto de 
la izraelidoj post la morto de Moseo. Se Moseo estis 
mita figuro kiu verŝajne ne ekzistis historie, Josuo 
tutcerte estis personulo tute inventita laŭ la politikaj 
necesoj de la reĝado de Joŝijo. Oni konstatu kiel 
multe similas la nomoj de Josuo kaj Joŝijo. Laŭ la 
biblia tradicio tiam ellaborata, Josuo, post la konkero 
de la Promesita Lando disdonis la teron egalece inter 
la izraelidaj familioj. Surbaze de tiu legendo, Joŝijo, 
la nova Josuo, pretendis, pere de la Jubilea Jaro, re- 
starigi tian egalecon rilate al la posedado de la teraj 
proprietaĵoj. Klare parolante, la Jubilea Jaro estis 
planita revolucio celante meti finon al la feŭdisma 
sistemo per la distribuado de la teroj inter la tuta 
popolo. Tiu plano estis neniam aplikita antaŭe kaj 
ankaŭ ne poste. Eble Dio inspiris al la profetoj tiun 
ideon pri instituciigo de la revolucio, sed ne inspiris 
al ili la konvenan strategion por ĝin realigi. La revo- 
lucioj sukcesas nur kiam ili okazas, ne planite, sed 
laŭ neatenditaj formoj kaj en neatenditaj okazoj. 


Kompreneble, la feŭd-sinjoroj de la regno ne rigar- 
dis kun simpatio tiun planon de la Jubilea Jaro, kaj 
ili sukcesis eviti ties aplikadon. Ili konstituis la ofi- 
ciraron kaj la kavalerion de la reĝo Joŝijo kaj en ba- 
talo de la armeo de Judujo kontraŭ la armeo de la 
faraono Nekao kiu invadis la regnon ili perfidis la 
reĝon Joŝijon, kiu pereis tiam. La nova reĝo de Jud- 
ujo estis infano kontrolata de la kortego de tiu feŭd- 
isma aristokrataro. La revolucia plano de la profetoj 
iĝis nerealigebla en la nova politika situacio. La pro- 
feta partio suferis persekutadon, kaj kromanfoje la 
popolo ne reagis favore al siaj progresemaj intelekt- 
uloj. Kromanfoje la amasoj kiuj devas esti la prota- 
gonisto de la historio rezignis tiun rolon kaj akceptis 
la plupersistadon de la sistemo kiu subpremadis ilin. 
Tiu skemo konstante ripetiĝas en la historio: senĉese 
renaskiĝas la espero pri realigado de idealo kaj ĉiam 
poste fiaskas la eksperimento. La popoloj, la genera- 
cioj, la kulturoj... kiuj rifuzas plenumi la rolon kiun 
la Historio asignis al ili devas poste pagi altekoste 
sian dizerton. La regno de Judujo baldaŭ post la 
epoko de Joŝijo estis detruita de Babilonio kaj la 
klerularo de la regno estis kaptita kaj forportita al la 
babela teritorio. En la lando restis nur la malklera 
popolo sklavigita. La normala disvolviĝo de tia si- 
tuacio estus ke la venkita popolo dissolviĝu pro la 
perdo de sia identeco kaj historia memoro pri si 
mem. Tiele okazis en similaj cirkonstancoj de aliaj 
venkitaj popoloj. Sed ne estis tia la destino de la juda 
popolo; savis ĝian identecon kaj la fidon pri sia des- 
tino la Libro, la Skriboj; ĝi estas la popolo de la Li- 
bro, kaj ĉi tiu povis plenumi tiun rolon ĉar estis libro 
de la Popolo. La libro esprimis la popolajn revojn, eĉ 
se mitaj legendoj, kaj la popolajn esperojn, eĉ se fan- 
taziaj utopioj. 

La verkado de la ĉefaj bibliaj skriboj, komenciĝinta 
en Jerusalemo far la profeta partio de Jeremio estis 
finplenumita unu jarcenton poste en la ekzilo de Ba- 
belo far la skolo de skribistoj de Ezra. La laboro de 
tiu intelektularo estis duobla: unue eltiri instruon el 
la okazinta fiasko, kaj due formuli esperon de reku- 
periĝo kaj brila estonteco. Rilate al la unua tasko, la 
definitiva redaktado de la historio (legendo) de Mo- 
seo estas la mita rakonto de la Eliro de la izraelidoj 
el Egiptio kaj ilia tradezerta irado al la Promesita 
Lando. La okazintaĵoj raportitaj en tiu libro ne estas 
historio sed tamen estas realaĵo, t. e. ĝi esprimas la 
skemon de sinsekvaj popolaj teniĝoj kontraŭdiraj os- 
cilante inter entuziasmaj renaskiĝoj de espero kaj 
hontigaj forlasoj de la celita idealo. La libro de Eliro, 
post priskribi la emon al liberiĝo de la hebreaj skla- 
voj forlasante Egiptujon subkomande de Moseo, pri- 
raportas kelkajn popolajn ribelojn kontraŭ tiu legen- 
da profeto celante reveni al “la domo de la sklav- 
eco”. Per tiu priskribo la libro de la Eliro pretendas 
simboligi la sobojn kaj la sorojn de la profetisma 
procezo okazinta en Judujo dum tiuj du jarcentoj 

antaŭ la epoko de Joŝijo, kiu kulminis per la definiti- 
va fiasko de la procezo. Legante tiun libron, neevit- 
eble venas al la penso la revolucio entuziasme ko- 
menciĝinta en Rusujo ĝuste antaŭ unu jarcento, la 
evoluo de la socialistaj reĝimoj dum kelkaj jardekoj 
kaj la fiaska kulmino de tiu procezo en la jaro 1989. 
Tiu skemo estas klasikaĵo kiu senĉese ripetiĝas en la 
homa historio. 

La dua tasko de la skribistoj de la skolo de Ezra kaj 
postaj estis la reinterpretado de la libroj de la profe- 
toj eltirante el ili revo-renaskiĝon, esperon pri glora 
estonteco por la popolo de la Libro, la Mesia epoko, 
t. e. la anoncon de la restarigo de la gloro de Israelo 
far ia eksterordinara reĝo (Mesio) sendota de Dio. 
Tiu espero fortikigis la decidemon de la juda popolo 
kontraŭ-rezisti, dum la lastaj jarcentoj antaŭ la nuna 
erao, la militajn kaj kulturajn ofensivojn kontraŭ sia 
specifa religia identeco, ĉefe tiujn de la helenistaj kaj 
romia potencoj. 

Nun oni devas klarigi kial tiu ideologio elpensita de 
intelektuloj fariĝis, dum la postekzilaj jarcentoj, inti- 
ma komponaĵo de la 
animo de la juda popo- 
lo. Kiam la ŝanĝo de la 
politikaj cirkonstancoj 
ebligis la revenon de la 
ekzilitoj el Babilonio al 
Judujo, ili ĝuis grandan 
prestiĝon antaŭ la oku- 
loj de la malkleraj po- 
polanoj kiuj estis rest- 
intaj en la lando. Sur- 
baze de tia prestiĝo 
estis relative facile ge- 
neri liderecon kapa- 
blan entrepreni la re- 
starigon de la juda so- 
cio, la rekonstruon de la templo kaj reigon de la 
celebrado de ĉi ties kulto. La sceno de Ezra legante 
al la popolo la ĵusfinredaktitan religian leĝaron estis, 
fakte, la fonda aŭ konstitua akto de la juda religio. 
Sed ĝi enportis ankaŭ la ĝermon de aliaj aferoj nun- 
tempe ekzistantaj: la kristanismo, la islamismo, la 
socialismo, la cionismo... kaj Esperanto. 

Notindas ke dum tiuj postekzilaj jarcentoj, antaŭ nia 
erao, floris en Judujo potencaj institucioj kapablaj 
forĝi la popolan animon. Krom la Templo kaj ties 
pastraro kaj skribistaro, la Sinedrio (Senato konstitu- 
ita de plutokratoj), estis ankaŭ la novaĵo de la popola 
asembleo, t. e. la Sinagogo. En ĉiuj vilaĝoj aŭ urb- 
etoj de Judujo ekzistis unu sinagogo, en la pli gran- 
daj urboj estis kelkaj, kaj en Jerusalemo estis multaj. 
Ĉiu sinagogo estis la asambleejo de iu komunumo. 
Ene de ĝi oni aranĝis aferojn kiel bonfarado, solvado 
de konfliktoj... En la sinagogaj lernejoj oni instruis 
la infanojn pri la religiaj skriboj, kiuj enportis ankaŭ 
la historion de sia popolo kaj aliajn elementojn de la 


juda kulturo. Kiam la judoj aĝis 13 jarojn ili jam es- 
tis kapablaj legi tiujn skribojn en la sabata kulto de 
la sinagogo. La instruo estis destinita nur al la viroj, 
sed la legado en la sinagoga kulto, adresita ankaŭ al 
la virinoj, prezentadis laŭlonge de ĉiu kvaro da sin- 
sekvaj jaroj la tutan enhavon de la ampleksa biblia 
libraro, kiu krome estis komentata kaj debatata en la 
asembleaj sesioj. Tiutipa neelitisma klerigado de la 
popolo ekzistis tiam en neniu alia socio. 

En la sojlo de la nuna erao, kiam Judujo troviĝis sub 
la superregado de la Romia Imperio, la socia tereno 
estis denove preta por ia probo de la idealo. Tiam la 
templo de Jerusalemo, la juda teokratia monoteisma 
reĝimo, estis eble la plej granda koncentriĝo de reli- 
gia praktikado iam ekzistinta en konkreta geografia 
areo kaj epoko. La famo de tiu religio kaj ties espero 
pri baldaŭa alveno de la reĝo-Mesio estis etendiĝinta 
foren de la limoj de la juda popolo. La intelektularo 
de la Romia Imperio kaj de Partiujo, kiu jam ne plu 
povis akcepti la politeismajn paganajn kultojn, rigar- 
dis kun intereso kaj fascino la religian sperton de 

Judujo kaj multaj frem- 
duloj vizitadis la mo- 
noteisman templon de 
Jerusalemo kaj kelkaj 
el ili konvertiĝis al la 
judismo. Tiusence ŝaj- 
nis ke tiam oni estis 
plenumante la profet- 
aĵon kiun Jesajo estis 
formulinta, antaŭ prok- 
simume okcent jaroj, 
ke Jerusalemo kaj la re- 
ligio de Israelo iam es- 
tos “lumo por la na- 
cioj”. Oni devas aldoni 
la ekzistadon de diver- 
saj sektoj kiuj konkuradis en la instruado kaj inter- 
pretado de la Skribaĵoj kaj la praktikado de la Torao: 
la skoloj de Hilel kaj Shamaj nur inter la fariseoj, 
plus la diversaj sektoj ne fariseaj, kiaj la sadukeoj, la 
zelotoj, la esenoj... 

En tiu kunteksto, la tiam esperata Mesio estis multaj 
malsamaj aferoj por multaj malsamaj hom-tipoj. Ĉar 
la superreganta ideologio devis promocii la rekons- 
truadon de la lando kaj de la religio, tio generis ian 
senton je patriotismo cionist-tipa. Tial multaj judoj 
esperis ke la tuj aperonta Mesio estus grava milit- 
estro kiu liberigus la popolon el la romia jugo kaj 
konkerus por la juda popolo grandan imperion, t. e. 
ia juda versio de personuloj kiaj Julio Cezaro kaj 
Aleksandro la Granda. Por la atendantoj de tiutipa 
mesio, la idealo havis naci(ism)an koloron. Estas la 
problemo de ĉiuj naciistoj: ili ne pretendas plibonigi 
la situacion aŭ ŝanĝi la sistemon, ili emas nur instal- 
iĝi komforte en la maljusta sociordo. Tiuj cionistoj 
de la unua jarcento de la nuna erao havis mesiojn el 



14 






la tipo kiun ili emis. Eble la plej fama estis iu nom- 
ata Judaso de Gamalo, la kreinto de la movado de la 
zelotoj, kiu en la jaro 6-a ribelis kontraŭ la romianoj, 
sed li estis venkita de ĉi tiuj. Antaŭ li, aliaj tiutipaj 
mesioj estis submetitaj de la reĝo Herodo, kliento de 
la romianoj. Tiutipaj mesioj ne ĝuis la simpation de 
la supereganta klaso, la pastraro de la Templo, la Si- 
nedrio... Tiu altrangularo de la juda socio esperis 
kaj deziris nenian mesion, ili instaliĝis en la situacio 
de kunlaborema submetiĝo al la Romia Imperio kun 
kiu ili atingis iun sufiĉe favoran akordon aŭ kon- 
kordaton surbaze de la influo kaj prestiĝo kiujn ili 
havis sur la juda popolo. 

Aliaj judoj atendadis alitipan mesion: reĝo, profeto, 
liberiganto, sentema pri la doloro de la subpremitoj 
kaj malriĉuloj de la popolo... Ankaŭ ĉi tiuj havis 
sian Mesion. Kurioze, lia nomo, Jesuo, tre similis al 
tiuj de Josuo kaj Joŝijo. Lian planon li mem nomis 
“Dia Regno” aŭ “Ĉiela Regno”, regno “kiu ne estas 
de ĉi tiu mondo”. Certe, ankaŭ lia metodo ne estis de 
ĉi tiu mondo: li eksplicite rifuzis la militon, la per- 
forton! En mondo kie ĉiu povo, ĉu politika aŭ ne, 
baziĝis ĉiam sur la forto, li volis starigi sistemon 
bazitan sur interhoma amo, en kiu la regantoj estu ne 
sinjoroj sed servantoj de la komunumo. Komence li 
entuziasmis la popolajn amasojn en situacio sufiĉe 
ambigua por ke lia rolo povu esti interpretata kiel tiu 
de la militestraj mesioj. Fakte, en iu okazo la amasoj 
volis unkti (sankt-olei) lin kiel reĝo. Se li estus ak- 
ceptinta, li estus devinta militi kiel Judaso de Gama- 
lo, kio ne estis lia plano. La etimologia signifo de la 
hebrea vorto “Mesio” signifas “unktito, sankt-ole- 
ito”, ĉar tiu faro estis ceremonio de la reĝeca kon- 
sekrado. Tamen la sola unktado kiun li ricevis estis 
farita de iu virino, krome prostitutino. Ĉi tio estis 
klara simbolo de lia karaktero je kontraŭsistemulo. 
La idearon de Jesuo de Nazareto ni iome pritemos en 
alia ĉapitro de ĉi tiu raporto, kvankam tiu materialo 
estas sufiĉe konata ĉar la Evangelioj kiuj pritemas 
tiun aferon estas esenca parto de la kristana parto de 
la Biblio. Do, resumante, ni povas diri ke tiu profeto 
havis ĉiujn atutojn por malsukcesi en sia mesia rolo, 
kaj fakte lia publika aktivado daŭris malmulte. Bal- 
daŭ la superregantoj de la sistemo komprenis ke an- 
kaŭ ne tiu tipo je mesio konvenis al ili. Laŭ la logiko 
de la klasbatalo estis kompreneble ke la superreg- 
antoj de la sistemo volis elimini lin. Kio ne estas fa- 
cile komprenebla estas ke la popolo, kromanfoje, ag- 
adu kontraŭ siaj propraj interesoj kaj identiĝu kun 
ties klasa malamiko. En la fama sceno de la juĝo an- 
taŭ la romia prefekto Pilato, la popolamaso, instigita 
de la agentoj de la Sinedrio, postulis la liberigon de 
iu ribelinto kaj la krucumadon de Jesuo. Multfoje en 
la historio, antaŭ kaj post ĉi tiu kazo, la popolaj 
amasoj reagas tiel paradokse. La psikologiistoj in- 
tencas ekspliki al si tiun fenomenon asertante ke la 
superregantaj klasoj kiuj ĝuas liderecan prestiĝon 


kapablas allogi la regatan amason kiam la alternativo 
al ili estas malalt-rangaj, sengravaj uloj. Tiu ekspliko 
povas esti trafa en kio koncernas al malkleraj ama- 
soj, sed la tiama juda popolo estis la plej klera kaj 
instruita el la mondo, La Historio estis forĝinte ĝin 
dum preskaŭ ok jarcentoj por ke ĝi kondutu ali- 
maniere ĝuste en tiu okazo. Ni devas konkludi ke 
por ke iu popolo, amaso, nacio, grupo, socio... ag- 
adu juste, ne sufiĉas ke tiuj kolektivoj estu kleraj, 
krome estas necese ke ili estu justaj, t. e. ke ili 
posedu subjektivan volon konduti justece, kun mora- 
la senco. Guste la enkonduko de tia morala senco en 
la homaj rilatoj estis la celo de tiu mesio. 

La epilogo de tiu dramo konkretiĝis ĝuste kvar-dek 
jarojn poste. La juda popolo fine estis allogita de la 
zelotoj kaj ribelis kontraŭ la romia superregado. Ka- 
dre de la haoso kaj la krizo de tiu milito, la sinedria 
klaso estis masakrita far la amasoj pro ĝia kunlabor- 
emo kun la romianoj. Sed la rezulto de la milito estis 
malfeliĉega por la juda popolo. Jerusalemo kaj la 
Templo estis detruitaj. Grandamaso da popolanoj es- 
tis sklavigitaj kaj forpuŝitaj el ties lando. Komenc- 
iĝis por tiu popolo nova ekzilo multe pli longdaŭra 
kaj peniga ol tiu de Babilonio. 

Sed, kio okazis kun la ideologia kaj kultura heredaĵo 
de tiu popolo, la ideoj kaj esperoj de la profetoj, la 
Biblio...? Tio ne perdiĝis, aliaj popoloj heredis ĝin 
por daŭrigi la taskon. Post ĉiu fiasko, ĉiam denove la 
revo kaj la espero renaskiĝas. Sub aliaj formoj, en 
aliaj lokoj, far aliaj roluloj... Kelkfoje okazis ke ki- 
am iu popolo aŭ socio rifuzas plenumi la historian 
taskon asignitan al ĝi kaj por kiu ĝi estis tute preta, 
la tasko estas alprenata de alia malpli preta prota- 
gonisto, kiu penas realigi ĝin, eĉ se fuŝe. ĉuste tio 
okazis tiam. La kultura heredaĵo de la hebreoj fariĝis 
universala kulturo, sed paradokse, tio realiĝis en 
kristana formo, t. e. prenante kiel referaĵo la figuron 
de la juda Mesio kiu fiaskis: 

La ŝtono kiun malŝatis la konstruantoj, fariĝis 
ŝtono bazangula. 

La figuro de Jesuo fariĝis de tiam objekto de disputo 
inter la idealistoj kiuj celas la liberigon de la hom- 
aro, de la malriĉularo, de la suferintoj... por kiuj li 
estis simbolo kaj instigilo, kaj tiuj kiuj uzis la pres- 
tiĝon de lia nomo kontraŭ tiu celo. 

Pasis du mil jaroj, la historio daŭris, okazis multaj 
aferoj, favoraj kaj malfavoraj, antaŭeniroj kaj re- 
troiroj, de vidpunkto de la klasbatalo. Senĉese re- 
naskiĝis la revo pri realiĝo de la idealo de justa soci- 
ordo, kaj ankaŭ senĉese la homaro fiaskis. Sed se oni 
deziras iom fari favore al la atingo de tiel nobla celo, 
oni devas studi la historion kaj eltiri el ĝi instruon. 
Sed ne nur el la historio, ankaŭ el la psikologio, so- 
ciologio, ekonomio, politiko, religio, antropologio, 
kaj aliaj sciencoj kiuj iel povas influi sur la homa kaj 
socia vivo. La tasko, la celo, estas malfacila, sed la 
malfacilaĵoj ekzistas por ke oni alfrontu ilin. 

La klasbatalo estas la ĉiama konflikto inter la eksplu- 
atantoj kaj la ekspluatatoj, inter tiuj kiuj laboras kaj 
tiuj kiuj ne laboras, inter tiuj kiuj ne laborante al- 
proprigas al si la frukton de la laboro dontaĝe al tiuj 
kiuj produktis ĝin: sklavoj kontraŭ mastroj, plebanoj 
kontraŭ patricioj, gleb-servutuloj kontraŭ feŭd-sinjo- 
roj, kamparanoj kontraŭ terposedantoj, malriĉuloj 
kontraŭ riĉuloj, predatoj kontraŭ predantoj... En la 
sklavista socio la mastroj posedas ĉion, la produkt- 
aĵojn kaj la personon mem de la sklavoj. En feŭdisma 
sistemo la posedado de la tero garantias al la sinjoroj 
kompletan superecon sur tiuj kiuj posedas nenion. En 
la kapitalismo la posedantoj de la produktad-rimedoj 
povas trudi siajn kondiĉojn al la salajruloj. En ĉiuj ĉi 
sistemoj la politika regado efektiviĝas far personoj de 
la posedanta klaso aŭ funkciuloj iliaserve. La eksplu- 
atatoj kaj subprematoj povas inversigi la situacion kaj 
kontroli la politikan povon nur pere de venkanta 
revolucio, kiu ne povas esti paca. La politika povo es- 
tas la ilo por la klasa subpremado, starigita kaj kon- 
trolata de la ekspluatantoj por sin altrudi al la pro- 
duktantoj. 

Ciuj ĉi konceptoj supre esprimitaj estas politika doktri- 
no sufiĉe konata de marksistoj kaj aliaj interesitoj pri la 
soci-ekonomia disvolviĝo de la socioj. Sed tiuj difinoj 
estas tre bazaj kaj skemaj. La realo estas multe pli 
komplika laŭsence ke foje samaj personoj povas esti, 
eĉ samtempe, ekspluatatoj kaj ekspluatantoj, subprem- 
antoj kaj subprematoj, predatoj kaj predantoj... Pri tio 
bone ilustras nin la historio de la antikva romia socio 
kiun ni sekve pristudos. 

Komence ni diru ke kvankam la klasbataloj, inter la 
multaj formoj kiujn ili povas alpreni estas ankaŭ la mi- 
lito, tamen ne ĉiuj militoj estas klasbatalo. Ekzemple, 
la t. n. “punikaj militoj”, inter Romio kaj Kartago, 
okazintaj en la 3-a kaj 2-a jarcentoj antaŭ la nuna erao, 
tute ne estis klasbatalo sed interimperiismaj militoj. 


Ambaŭ potencoj celis la kontrolon de la ĉirkaŭ- 
mediteranea mondo. Rilate al la antaŭeniro al pli justa 
soci-ordo, socialismo, komunismo... estis indiferenta 
ĉu en tiuj militoj venkus la romianoj aŭ la kartaganoj. 
Sed post la fma venko de unu el ili, ĉi-kaze Romio, la 
predado kaj sklavigado de la romianoj kontraŭ la venk- 
itoj la afero, ja, enestas en la tereno de la klasbatalo tial 
ke la preditaj kaj sklavigitaj kartaganoj restis integritaj 
en la sama klaso kiel la anoj de ĉiuj ceteraj popoloj 
subpremataj de la romia potenco. 

Tion dirinte, oni devas aldoni, krome, ke ne ĉiuj klas- 
bataloj, per si mem, kondukas aŭ celas konduki al la fi- 
no de la ekspluatado kaj starigo de pli justa situacio. 
Ofte la tuja celo de la subprematoj kiuj batalas kontraŭ 
siaj subpremantoj havas nenian planon pri pli justa so- 
ciordo kaj celas nur plibonigi sian situacion ene de la 
kadro de la maljusta ekzistanta socio. Pri tio ni trovas 
multajn ekzemplojn en la okazintaĵoj en la romia socio 
post la fino de la punikaj militoj. 

Por ke iu klasbatalo efike kontribuu al la socia ŝanĝo 
estas necesa la helpo de la t. n. “objektivaj kaj subjek- 
tivaj faktoroj” Ni vidu la difinon de tiuj konceptoj: 

La objektivaj kaj la subjektivaj faktoroj estas du tipoj 
je kondiĉoj de la socia disvolviĝo. Objektivaj faktoroj 
estas la kondiĉoj kiuj, sendepende de la personoj, de- 
terminas la orientiĝon kaj la kadron de ties agado. 
Tiaj estas, ekzemple, la naturaj kondiĉoj, la atingita 
produktad-nivelo, la taskoj kaj necesoj de la materia, 
politika kaj spirita disvolviĝo kiuj atingis historian 
maturecon. Subjektivaj faktoroj estas la agado de la 
amasoj, de la klasoj, de la partioj, de la ŝtato kaj de la 
individuoj, ties konscio, ties volo, ties agadmaniero... 
La objektivaj faktoroj ĉiam estas decidaj, sed ilia efi- 
ko konkretiĝas nur pere de la agado de la subjektivaj 
faktoroj. Ĉi tiuj povas ludi decidan rolon nur kiam es- 
tas pretaj la objektivaj faktoroj. La influo de la sub- 
jektivaj faktoroj sur la socia disvolviĝo akcentiĝas 

kiam oni pasas el iu sociekonomia formacio al alia 
pli progresa, kaj pliintensiĝas en la socialista socio, 
kiam unuafoje en la historio de la homaro eblas dis- 
volvi laŭplanite ĉiujn sferojn de la socia vivo, kiam 
ampleksaj popolamasoj konscie aliĝas al la konstru- 
ado de la socialismo kaj la komunismo. 

Ĉi tio klarigas kial tia progreso ne povis okazi en la ro- 
mia socio. La objektivaj kondiĉoj ŝanĝiĝis absolute ne- 
niom dum la tuta daŭro de la romia historio. La materia 
bazo, la produktad-maniero, la scienc-nivelo... estis la 
samaj dum tiuj multaj jarcentoj: agrokulturo kaj ioma 
komercado. Sur tiu bazo, la superregantoj de la sistemo 
ĉiam baziĝis sur la sklava laboro. Kaj rilate al la sub- 
jektivaj faktoroj, estis, jes ja, multaj aktivaj protagon- 
istoj, partioj, organizitaj amasoj... sed la mensa hori- 
zonto de ĉiuj ili estis sufiĉe fermita, ĝuste pro la stagn- 
ado de la objektiva realo de la socio. 

La plej altranga klaso de la romia socio estis la patrici- 
aro, komence konstituita de la plej antikvaj familioj de 
la urbo Romo. Gis la lastaj jarcentoj antaŭ la nuna erao 
tiu klaso kontrolis kaj preskaŭ monopoligis la Senaton 
(kaj sekve ankaŭ la konsulaton kaj aliajn regadfunk- 
ciojn) ĝis tia grado ke la 
klaso mem estis nomata 
ankaŭ “senat-(an)a”. Por 
rajti alceli al la Senato 
estis necese posedi en 
Italio difinitan konsider- 
inde grandan kvanton da 
kampara tereno. Ene de 
la patricia klaso estis ia 
gradiĝo: oni asignis la ti- 
tolon aŭ rangon de nobi- 
lis al tiuj senataj familioj 
inter kies antaŭuloj estis 
konsuloj. La plej riĉaj in- 
ter la patricioj estis nom- 
ataj boni (bonaj) kaj in- 
ter ĉi tiuj estis pli selekta 
grupo (mem)nomata optimates (plej bonaj aŭ eksce- 
lencaj). Sekve de la konkero de Italio far la romanoj, la 
altranguloj de la konkeritaj provincoj integriĝis, tra- 
venkinte malfacilaĵojn, en la patriciaron de Romo, kaj 
iuj el ili atingis la konsulaton kaj aliajn altrangajn pos- 
tenojn de la romia povaparato; la unuaj generacioj de 
tiuj familioj ricevis la nomon de novi (novuloj). 

La duaranga klaso en la romia socio estis tiu de la t. n. 
equites (kavaliroj). La Ordo Equester estis la meza 
klaso sed ĝi ne tute alĝustiĝis al la koncepto kaj stilo 
de la nuntempa burĝaro. Antikve la rango-ordo de la 
kavaliroj aŭ rajdantoj estis konstituita de la riĉaj civit- 
anoj kiuj povis subteni la tenadon de du ĉevaloj kaj 
servi en la kavalerio de la militoj de la romia respubli- 
ko. Poste la afero evoluis kaj estis asignitaj al tiu klaso 
ĉiuj personoj kiuj en la censo de la civitanaro estis re- 
gistritaj kiel posedantoj de difmita grado de riĉeco, 
malpli granda ol ties de la patricioj. Post la punikaj mi- 
litoj la rango-ordo de la kavaliroj estis klaso de entre- 
prenemaj homoj dediĉitaj al la negocoj kaj al la demar- 
ŝado de ŝtataj kontraktoj de provizado kaj imposto- 


kolektado en la provincoj, taskoj kiuj estis malpermes- 
ataj al la senatanoj. Multaj mezklasuloj de la italaj pro- 
vincoj iompostiom enviciĝis en tiun romian klason. La 
plej riĉaj inter la kavaliroj ambiciis fariĝi membroj de 
la Senato kaj la nombro da ili fariĝis pli kaj pli granda 
en tiu institucio laŭ la pasado de la tempo. Iuj kavaliroj 
faris negocojn kiel klientoj de la senatanoj, t. e. tial ke 
la membroj de la senata klaso ne povis dediĉiĝi al iuj 
tipoj je aferoj, ili faris la investadon pere de la kava- 
liroj kunhavante la profiton. 

Tio postulas klarigi la signifon de tiu rilato de patron- 
eco-klienteco kiu interligis la romiajn civitanojn. La 
patrono estis kvazaŭ la protektanto de siaj klientoj, kaj 
ĉi tiuj ŝuldis al li la plenumadon de iuj servoj. Ofte la 
junaj patricioj kiuj komencis sian politikan karieron sin 
metis sub la patroneco de unu aŭ pli influaj senatanoj. 
La klientoj de la gravaj politikistoj konstituis la partion 
de la patrono-lidero. Tiuj partioj ne havis veran politi- 
kan signifon aŭ programon; ili estis nur grupoj da civit- 
anoj kiuj celis eltiri personan profiton el la demarŝado 
de la publikaj aferoj. Nu, la patricioj riĉaj kaj potencaj 
havis patriciajn kaj kavalirajn klientojn. Siavice, la in- 

fluo-povaj kavaliroj ha- 
vis kiel klientoj aliajn 
malpli potencajn kavali- 
rojn kaj plebanojn. La 
plebanoj estis klientoj an- 
kaŭ de la aristokratoj. 
Unu civitano povis esti 
kliento de iu patrono pli 
altranga ol li kaj siavice 
havi kiel klientojn aliajn 
malpli potencajn civita- 
nojn. Kompreneble, la 
klientoj de iu patrono 
kiu siavice estis kliento 
de alia pli grava patrono 
estis ankaŭ klientoj de la 
plisupera patrono. Tiu re- 
to klientisma konstituis la bazon de la partioj kiuj kon- 
kuradis en la balotadoj. Do, ofte la pribalota konkurado 
estis nura interfrontiĝo de civitanaj klanoj komandataj 
de patricioj kiuj celis kontroli la ŝtaton siaprofite. Ta- 
men, en socio kun grandaj klasaj diferencoj kaj kon- 
traŭdiroj, neeviteble la politika konkurado prenis for- 
mojn de klasbatalo, kiel ni vidos poste. Estis devo de la 
patronoj defendi siajn klientoj okaze de juĝ-proceso 
kaj ankaŭ helpi ilin pergajni viv-rimedojn. Dume la 
klientoj ŝuldis al la patrono lojalecon kaj apogon en 
ties politika kariero, ekzemple partoprenante en la mi- 
tingoj en la Forumo de la patrono aŭ ĉi-ties amikoj kaj 
patronoj por ilin aplaŭdi. 

La plebo estis la plej malalta klaso de la romiaj civit- 
anoj. Komence estis tiuj homoj kies antaŭuloj ne apar- 
tenis al la familioj de la fondintoj de Romo, kaj en la 
unuaj jarcentoj de la Respubliko de Romo ili eĉ ne es- 
tis civitanoj. Iompostiom la plebanoj akiris iujn rajtojn: 
romia civitaneco, rajto je edziĝo, rajto voĉdoni en la 
asembleoj... Ekde la jaro 494 a. K. la plebanoj havis la 
rajton elekti du tribunusojn kiuj reprezentadis ilin en la 

Senato kaj povis vetoi tie leĝojn ne-konvenajn por la 
plebo. Grava diferenco inter la plebo kaj la superaj kla- 
soj estis ke la membroj de ĉi lastaj estis instruitaj ho- 
moj. La infanoj, kaj eĉ la infaninoj, de la privilegiitaj 
klasoj ricevadis instruon de legado, skribado, literatu- 
ro, simpla matematiko, historio, ĵurio, politik-arto, filo- 
zofio... Sed la sola kulturo kiun la plebanoj ricevadis 
estis tiu kiu povus veni al ili de la teatraj spektakloj, 
kies temaro, cetere, estis sufiĉe triviala, tute ne kom- 
parebla al la tragedioj de la greka teatro. Kvankam ne 
mankis ia intereso de la plebaj amasoj pri tiuj teatraĵoj, 
la preferita spektaklo de la romianoj, kaj ne nur de la 
plebanoj, estis la sangaj luktoj en la cirko, t. e. la bata- 
loj de gladiatoroj. Popolo kiu konstruis la plej grandan 
imperion de la Antikva Erao pere de militoj kaj per- 
forto ne povis havi pli preferindan spektaklon ol la 
kruelaj luktoj de homoj batalantaj ĝismorte. 

En la lasta jarcento de la Respubliko apartenis al la 
pleba klaso ankaŭ la homines novi t.e. la novaj romi- 
anoj, tiuj riĉaj altranguloj de la italaj provincoj kiuj es- 
tis konkeritaj de la romia potenco. Sed baldaŭ la plej 
eminentaj el tiuj “nov-uloj” plirangiĝis pere de la ne- 
gocoj aŭ de la militista kariero ĝis atingi la gradon je 
kavaliro kaj iuj eĉ pli. 

Tio indikas ke kvankam 
la romia socio estis klas- 
isma tamen ĝi ne estis 
kastisma. La diferenco in- 
ter ambaŭ tipoj je klasaj 
socioj estas ke en la 
kast-socio la lim-linio in- 
ter la klasoj ne estas tra- 
irebla. Tio tute ne okazis 
en la romia socio. Sen- 
dube la oftaj plirangiĝoj 
okazintaj en tiu socio es- 
tis rezulto de la klas- 
bataloj sed ĝenerale ĉi tiuj ne kondukis al la pliboniĝo 
de la socio ĝenerale. La plirangiĝo favoris individuojn 
kaj grupojn, sed la socio ĉiam konservis la saman klas- 
strukturon. 

Ankaŭ inteme de la pleba klaso ekzistis ia gradiĝo. Iuj 
plebanoj estis kamparanoj kiuj posedis etan terpecon 
por kultivado. En la lastaj jarcentoj de la Respubliko la 
nombro da tiuj civitanoj malgrandiĝis tial ke multaj el 
ili perdis sian posedaĵon pro ne-pagitaj ŝuldoj. La ti- 
ama politiko de la Senato favoris tiun evoluon al la 
formado de latifundioj. Ni memoru ke la mezurilo de la 
rango kaj riĉeco de la senat-klasanoj estis la kvanto da 
tero posedata de ili. La ekspropriigitoj de la kamparo 
aldoniĝis al la urba plebo kiu ne diponis je alia viv- 
rimedo ol la servado en la armeo aŭ kiel klientoj de la 
patricioj kaj la kavaliroj. Estis ankaŭ alia subklaso de 
plebanoj kiuj ĝuis relative bonan vivmanieron. Temas 
pri la profesiuloj de oficoj: masonistoj, ĉarpentistoj, 
teksistoj... kaj tiuj kiel butikistoj kaj aliaj okupoj kiuj 
nuntempe estas konsiderataj etburĝaj. Iuj el tiuj pleb- 
anoj estis aŭtonomaj laboristoj sed estis ankaŭ multaj 
kazoj de klientoj de patronoj kiuj helpis ilin lemi ofi- 
con aŭ starigi negocojn aŭ vendejojn, ĝenerale kun 


partopreno en la antigata profito. Fine, estis la tute sen- 
havaj plebanoj kiuj estis nomataj proletarii (proletoj) 
tial ke ili havis nur idaron (prolem , en la latina lingvo) 
por la servado en la armeo. Tiuj senhavaj plebanoj ne 
havis alian manieron atingi vivrimedojn ol aliri ĉiu- 
matene al la pordo de la domo de sia(j) patrono(j) es- 
perante ke oni mendu al ili iun ajn servon kaj oni pro- 
vizu al ili iomete da mono aŭ nutraĵoj. Generale tiu in- 
terrilatado kun la plebaj klientoj ne estis realigata de la 
patrono mem -persone li akceptadis nur la plej altran- 
gajn klientojn- sed de la ĉefservisto kaj aliaj sklavoj de 
la domo. 

Kaj tio metas antaŭ ni la plej malsuperan klason de la 
romia socio: la sklavoj. Ĉi tuj ne estis civitanoj; ili ha- 
vis nenian rajton, eĉ ne tiu de geedziĝo. Plejparto el la 
sklavoj estis milit-kaptitoj kaj ĉi ties posteularo. En la 
lasta jarcento antaŭ nia erao kaj la unua de ĉi tiu erao la 
nombro da sklavoj en la romia imperio kaj ĉefe en Ita- 
lio estis enorma. Oni dispoziciis ke la vestaro de la 
sklavoj estu simila al tiu de la liberaj homoj por ke oni 
ne perceptu la grandan malekvilibron inter la nombroj 
da personoj de ambaŭ kolektivoj. En la klaso de la 
sklavoj estis pli granda gradiĝo ol en la ceteraj klasoj, 

kio ne estas strange ĉar 
ĝi estis la plej multe- 
nombra. Post la konkero 
de Grekujo kaj de la he- 
lenistikaj landoj far la 
romianoj, ĉi tiuj akiris 
altkulturajn sklavojn el 
la kleraj elitoj de tiu ter- 
zono, kiuj ĝuis privilegi- 
itan destinon en la romia 
socio. Estis grekoj aŭ he- 
lenistikoj multaj instru- 
istoj de la gejunuloj de 
Romo. Ankaŭ la skulpt- 
istoj, arkitektoj, kuracistoj... Ili ne restis sklavoj 
dumlonge; ili baldaŭ estis liberigitaj kaj apartenis al la 
klaso de la emancipitoj, pri kiuj ni temos poste. 

La vivkondiĉoj de la sklavoj variis laŭ la loko kie ili 
servadis. Tiuj de la metal- kaj ŝton-minejoj suferadis 
pli severan trakton. La domaj sklavoj ĝuis pli komfor- 
tan vivon ol tiuj dediĉitaj al la kamparaj laboraĵoj. En 
Romo kaj aliaj urboj la vivo estis malpli milda por tiuj 
sklavoj dediĉitaj al la konstruado ol por tiuj laborantaj 
en la domoj. La ribeloj de sklavoj okazintaj en la lasta 
jarcento antaŭ nia erao furoris en la kampara medio, ne 
en Romo kaj grandaj urboj. Estis sklavoj dediĉitaj de 
siaj mastroj al oficoj kiel razisto, vendisto, tanisto, taj- 
loro, teksisto k. a. Ili povis tiele pergajni iom da mono 
per kiu poste povis aĉeti sian liberecon. La liberado de 
sklavoj povis okazi ankaŭ laŭ aliaj manieroj, ekzemple, 
iuj mastroj disponis en sia testamento la emancipadon 
de la tuto aŭ parto el siaj sklavoj. 

La emancipitaj sklavoj iĝis liberaj homoj sed ne civit- 
anoj. Ilia situacio estis simila al tiu de la liberaj homoj 
de la landoj submetitaj al romia imperio, kiuj ne estis 
civitanoj, sed kun la diferenco ke la emancipitoj restis 
kiel klientoj de la mastroj al kiuj ili estis apartenintaj. 

Tiu situacio de klientoj signifis, kiel dirite, la devon de 
iuj servoj kaj iuj pagoj al la patrono, sed dume la klien- 
toj ĝuis la apogon de la patrono por pergajni viv- 
rimedojn. Do, la rilato patrono-kliento estis konvena 
por ambaŭ. La klientoj emancipitaj de riĉaj kaj alt- 
rangaj patronoj ĝuis pli grandan profiton kaj favorojn, 
ekzemple, en la unua jarcento la imperiestroj Klaudio 
kaj Nerono havis kiel ministrojn eks-sklavojn emancip- 
itajn. La rilato patrono-kliento, laŭ la leĝo ne estis tiel 
rigida kiel inter la mastroj kaj la sklavoj. La kliento po- 
vus, se al li tion interesus, ĉesigi la rilaton kun la patro- 
no, sed tio tre malofte okazadis ĉar, kvankam la leĝo 
ne estis tre strikta tiurilate, la rompo de tiu rilato estis 
malbone taksata de la socio, t. e. estis ia socia premo 
respekti ĝin. 

Ni vidis la scenejon kaj la protagonistajn klasojn de la 
romia socio; nun ni vidos la disvolviĝon de la klasba- 
taloj inter la priskribitaj sociaj klasoj. En la jaro 146 a. 
K. finiĝis la t. n. punikaj militoj inter Romio kaj Karta- 
go per la detruo de ĉi tiu urbo far la romianoj. De tiam 
la romia potenco havis liberajn manoj por finkonkeri 
ties imperion ĉirkaŭ la Mediteranea maro. Sed de tiam 
ankaŭ eksplodis ĉiuj inter-klasaj kontraŭdiroj de la ro- 
mia socio. La unua el ili disvolviĝis dum la jaroj 134 al 
121 antaŭ nia erao. Estis la 
tiel nomata periodo de la 
Grakoj. La fratoj Tiberio 
kaj Kajo Grako estis tribu- 
nusoj de la plebo. Kiel jam 
dirite, la tribunusoj de la 
plebo estis magistratoj kiuj 
reprezentis la plebon de 
Romo en la Senato kaj ha- 
vis iujn prerogativojn kiel 
la rajto vetoi leĝojn mal- 
favorajn por la plebo kaj 
proponi aliajn favore al la 
popolaj klasoj de la socio. La ekzistado de tiutipaj ma- 
gistratoj montras ke, iomgrade, la romia socio estis tra- 
vivanta situacion de duobla povo, t. e. situacio en kiu 
la politika povo ne estas klare kontrolata de unu klaso 
sed kundemarŝata de antagonismaj klasoj. Tiaj situa- 
cioj ne estas oftaj en la historio sed ankaŭ ne estas tro 
raraj. La situacio de duobla povo en la romia socio es- 
tis sufiĉe longdaŭra, pli ol unu jarcento kaj duono, sed 
tute ne estis stabila, t.e. abundis la konfliktoj, la soboj 
kaj la soroj... En la periodo de la Grakoj tiu duobla po- 
vo konkretiĝis, ne unuafoje, en iu grava krizo kiu tre 
malstabiligis la sistemon. Generale, la aristokrataro ler- 
te konservadis siajn privilegiojn kontraŭ la postuloj de 
la popolaj klasoj. Fakte, preskaŭ ĉiuj tribunusoj de la 
plebo apartenis al la senat-klaso. La fratoj Tiberio kaj 
Kajo Grako mem estis patricioj, el la fama familio de 
la Scipionoj kiuj estis ludintaj gravan rolon en la pu- 
nikaj militoj. Sed en la plenumado de sia tribunusa ro- 
lo, Tiberio Grako entreprenis leĝan kampanjon kontraŭ 
la privilegioj de la optimates kaj favore al la urba ple- 
bo, la italoj kiuj ne havis romian civitanecon kaj la 
kavaliroj de la Ordo Equester. La celitaj de li leĝoj 
postulis: disdoni terojn inter la urba plebo kaj la vete- 


ranaj soldatoj, establi en la kolonioj malmobilizitajn 
soldatojn, koncedi romian civitanecon al la latinoj kaj 
italoj kaj rajtigi la kavalirojn plenumi en la provincoj 
iujn magistratajn funkciojn ĝis tiam rezervitajn por la 
senat-klasanoj. 

En la jaro 133 Tiberio igis aprobi la agraran leĝon Ro- 
gatio Sempronia, kies aplikado, dum kelkaj jaroj, per- 
mesis la restariĝon de la eta kampara propraĵo en Italio 
kaj la plikreskadon de la loĝantaro kapabla servi en la 
armeo. La reformo inkludis krome la rajton je civit- 
aneco por la italoj kaj iujn leĝajn ŝanĝojn por ke la ka- 
valiroj havu alirecon al iuj juriaj funkcioj. Tiu lego ve- 
kis perfortan kontraŭstaron de la senata aristokrataro 
kaj la rezultinta klasbatalo baldaŭ eliris el la laŭlegaj 
formoj kaj alprenis karakteron de politika disputo en 
kiuj ambaŭj partioj faris elpaŝojn de pridubinda leĝeco 
kiu fine evoluis al malkaŝa perforto. Kiam Tiberio pre- 
zentiĝis por nova mandato kiel tribunuso li estis murd- 
ita kune kun kelkcento da siaj partianoj far iu grupo da 
kolerigitaj senatanoj kaj armitaj homoj. 

Sed en la sama jaro 123, Kajo Grako, frato de Tiberio, 
estis elektita tribunuso de la popolo kaj entreprenis in- 
tensan leĝo-faran aktivadon en la sama linio de mal- 
fortigo de la oligarkio: limigo de la politikaj funkcioj 

de la aristokratoj elposten- 
igitaj de la popolo, punado 
de la ŝtataj fŭnkciuloj kiuj 
kondamnis civitanojn sen 
ebleco je apelacio al la po- 
polo... kaj plibonigo de la 
sociaj rajtoj de la popol- 
anoj: agrara leĝo por ke la 
popolaj tribunusoj povu dis- 
pozicii distribuon de la pu- 
blikaj teroj de la provincoj, 
ekskludi la senat-klasanojn 
el la juriaj funkcioj. La par- 
tio de optimates tre perforte reagis kontraŭ la leĝo- 
faraj iniciatoj de la Grakoj. Okazis perfortaj interfront- 
iĝoj inter la membroj kaj la klientoj de tiu superreganta 
klaso kaj la partio de la popolanoj. En la jaro 121 la 
Senato rajtigis la konsulon Lucio Opimio por ke ĉi tiu 
decidu ĉion necesan por meti finon al la politiko en- 
treprenita de Kajo Grako. Sekve de tio multaj partianoj 
de Kajo estis murditaj kaj Kajo sin mortigis. Tiaj faroj 
estis tre gravaj en la historio de Romo ĉar laŭ la tra- 
dicio kaj la leĝo, estis sakrilegio ataki tribunuson de la 
plebo kaj mortigi civitanojn sen ĉi ties apelacio al la 
popolo. La disvolviĝo kaj rezulto de tiu konflikto mal- 
fermis en la romia socio procezon de interklasa mal- 
konfido kiu kulminis post kelkaj jardekoj per krizo en 
kiu dronis la respublika reĝimo. Notindas ke la postaj 
imperiestroj alprenis kaj efektivigis plejparton el la 
politika projekto de la Grakoj. 

Sed la interklasaj kontraŭdiroj de la romia socio preter- 
pasis la eblecojn de la reformoj elpensitaj de Tiberio 
kaj Kajo Grako. Estis kontraŭdiroj ene de la patricia 
klaso mem; fakte la Grakoj estis patricioj, kaj ankaŭ 
Cezaro kaj aliaj imperiestroj kiuj entombigis la respu- 
blikon de la aristokrataro. Kaj same ene de la 






La fratoj Tiberio kaj Kajo Grako, 
tibunusoj de la plebo. 

popolaj fortoj, kiujn intencis favorigi la Grakoj, estis 
neakordigeblaj interesoj, ekzemple inter la plebo kaj la 
kavaliroj, inter la romanoj kaj italoj... Kaj oni ne for- 
gesu ke la programo de la Grakoj lasis for la interesojn 
de la loĝantoj de la provincoj kaj de la sklavoj. 

Sekva klasbatalo de la romia socio estis ĝuste tiu de la 
ribelo de la sklavoj, konkrete la sklavoj de Sicilio. 
Rezulte de la venko de Romo super Kartago, Sicilio- 
insulo restis sub la povo de la romianoj kaj ĉi tiuj al- 
propriigis al si plejparton el la kultiveblaj teroj. Gran- 
daj siciliaj latifimdioj apartenis de tiam al riĉaj romi- 
anoj, ĉefe senatanoj, kaj al ĉi ties siciliaj klientoj. Dum 
la jardekoj pasintaj ekde la fino de la punikaj militoj 
ĝis la komenciĝo de la unua jarcento a. K. Sicilio estis 
la grenejo aŭ tritik-provizanto de Romo. La kultivado 
de tiuj latifundioj estis efektivigata de grandamaso da 
sklavoj, mise nutritaj, rezultintaj el la multaj militoj kaj 
konkeroj de la romia potenco. Jam en la jaroj 135-132 
antaŭ nia erao estis okazinta en tiu insulo grava ribelo 
de sklavoj por kies sufoko estis necesa la interveno de 
romia armeo konsistanta el 70.000 homoj. 

Fiaskinte la planoj de la Grakoj por la distribuo de la 
kultiveblaj teroj de la provincoj al la veteranoj de la ro- 
miaj militoj, la afero en Sicilio restis senŝanĝa kaj oka- 
zis nova ribelo de sklavoj dum la jaroj 104 al 100 a. K. 
Komence la ribelo estis sukcesa kaj dum tiuj kvar jaroj 
la armeaj trupoj de Romo ne povis kontroli la tutan 
sicilian teritorion, kaj la sklavoj mastris grand-parton 
de la insulo. En la ribelo partoprenis, krom la kamparaj 
sklavoj, ankaŭ tiuj de la urboj, kaj aldoniĝis al la kon- 
traŭromia batalado ankaŭ iuj liberaj homoj de la insulo. 
Romo ne povis efike alfronti la defion de la sklavoj de 
Sicilio tial ke tiam tiu potenco havis armeojn dediĉitajn 
al la kontrolo kaj submetado de aliaj provincoj, kiel la 
Iberia Duoninsulo (nunaj Hispanio kaj Portugalio). 
Krome, ĝuste dum tiuj jaroj Romo devis kontraŭfronti 
la invadon de sia teritorio fare de nordaj popoloj: la 
cimbroj kaj la teŭtonoj. Fine, kiam la romia potenco 
estis solvinte siajn problemojn en la nordo ĝi povis 
okupiĝi pri la afero de Sicilio. Same kiel estis okazinte 
tri-dek jarojn antaŭe, iu romia armeo de pli ol 50.000 
homoj povis, post sanga batalado kaj grandaj perdoj, 
restarigi la situacion en la insulo. 

La historiistoj kaj kronikistoj de la epoko sufiĉe detale 
priskribas la disvolviĝon de la militaj operacioj de tiu 
konflikto sed, malfeliĉe, mankas en ilia raportado iu in- 
formo kiu tre interesas al ni por nia celo de la studo de 
la klasbataloj. T. e. al ni tre interesas scii kiamaniere la 
ribeluloj de Sicilio, sklavoj kaj plebanoj, organizis la 
aferon de la demarŝado de la produktado dum la tempo 
kiam ili kontrolis Sicilion. Dum tiu kvar-jara periodo la 
ribeluloj militantaj kontraŭ la romianoj devis manĝi, 
kaj la manĝaĵojn oni devis eltiri el la kultivado de la 
tero. Estas evidente ke ili devis prilabori kiel liberaj 
homoj tiujn samajn terojn kiujn ili antaŭe prilaboris 
kiel sklavoj. Sed, kiamaniere ili organizis tiun terkul- 
tivadon? La afero estas grava por nia studo. Se la la- 
borado estintus kolektiva, kaj la propraĵo estintus pu- 
blika, kontrolata de iu ajn aŭtoritato, tio sendube est- 
intus ĝermo de socialismeca sistemo, vera altemativo 


al tiuepoka supersklavisma socio. Sed se la terojn oni 
distribuis al unuopulojn por privata kultivado, tio, lon- 
gatempe, estus solvinte nenion eĉ se la ribeluloj estus 
venkinte la romianojn. Ja, la privata propraĵo de la te- 
roj enportas la ĝermon de renaskiĝo de la feŭdismo kaj 
la sklavismo. Laŭ la pasado de la tempo, iuj privataj 
kamparanoj pliriĉiĝas dum aliaj malpliriĉiĝas, kaj pli 
malpli frue la kvantaj diferencoj fariĝas kvalitaj dife- 
rencoj ĝis la formiĝo de malsamaj, antagonismaj, kla- 
soj. Ĉiu klasa socio baziĝas sur la privata proprieto. 
Sed, kiel dirite, ni ne konas la produktadmanieron kiun 
la ribelintoj de Sicilio elpensis kiel alternativo al la 
sklaveco el kiu ili ĵus liberiĝis. Ĉiukaze dubindas ke ili 
kapablus ellabori sociekonomian teorion por la kons- 
truo de novtipa socio kiu superus la tie ekzistintan sis- 
temon. La plej kleraj sklavoj ne estis destinitaj al la ter- 
kulturo sed al la instruado de la gejunuloj de la riĉaj 
familioj. Krome, la urĝaj necesoj de la batalado kon- 
traŭ la romianoj ne ebligis al la ribelintoj okupiĝi pri 
planoj de prisocia organizado. 

Kelkajn jarojn post la sufokado de la ribelo de la skla- 
voj de Sicilio, konkrete dum la jaroj 91 al 88 a. K., es- 
tis en la romia socio alia klasa konflikto kiu iĝis vera 
milito. Gi estis nomata de la historiistoj “Itala Milito”, 
ankaŭ “Sociala Milito” kaj “Milito de la Aliancanoj”. 
Temis pri milita konflikto inter Romo (urbo kaj ĉi ties 
italaj kolonioj) kontraŭ la italaj aliancanoj: picenoj, lu- 
kanoj, marsoj, samnoj, etruskoj, umbroj... 

La afero komenciĝis en la jaro 92 kiam estis elektita 
kiel tribunuso de la plebo Marko Livio Druso. Ĉi tiu 
reprenis tiun punkton de la programo de la Grakoj rila- 
te al la postulo de la romia civitaneco por ĉiuj liberaj 
homoj de Italio. Druso proponis la t. n. Leĝo frumen- 
taria per kiu li intencis favori la interesojn de la italoj 
kaj ankaŭ de la plebo de Romo, sed kontraŭis ne nur 
tiujn de la senat-klasanoj sed ankaŭ tiujn de la kavali- 
roj. Same kiel estis okazinte al la Grakoj, duonjarcen- 
ton antaŭe, Livio Druso havis tragikan finon. La Sena- 
to oficiale elpostenigis lin kaj kelkajn tagojn poste li 
estis murdita en sia hejmo far nekonatuloj. 

Sed ĉi-foje estis ia popola reago kvankam ne en Romo 
mem sed en la italaj provincoj kiuj estis aliancanoj de 
Romo de antaŭ multe da tempo. Tiuj popoloj unuiĝis 
por la milito kontraŭ Romo kaj deklaris sin sendepend- 
ecaj en iu respubliko nomata Italio kies ĉefurbo estis 
en Korfino. Notindas ke la celo de tiu ribelo ne estis 
atingi tian sendependiĝon. Tiuj popoloj sin konsideris 
parton de la romia ŝtato de antaŭ multe da tempo. Tiu 
unueciĝo kun Romo evidentiĝis dum la punikaj militoj, 
konkrete dum la kampanjo de Hanibalo en Italio. Ĉi tiu 
kartaga militestro ne trovis en Italio, por sia militado 
kontraŭ la romianoj, multajn aliancanojn. Same dum la 
jam menciita rezist-milito okaze de la invado de la 
cimbroj kaj la teŭtonoj, la kunlaboro de la italoj estis 
decida por repuŝi la invadintojn. La italoj volis nur ke 
oni oficialigu sian apartenon al la romia ŝtato per la 
koncedo al ili de la romia civitaneco. La mensa blind- 
eco de la aristokrataro de Romo ne permesis al ĉi tiu 
klaso kompreni ke la postulo de la italoj, krom justa, 
estis ankaŭ konvena por la romia ŝtato. 

Estis, do, tri jaroj da sanga kaj senutila milito, en kiu, 
krome, komence Romo suferis severajn malvenkojn. 
De milita vidpunkto la afero por la romianoj pliboniĝis 
nur kiam prenis la komandadon de la romia armeo 
Komelio Sullo kaj poste ankaŭ Kajo Mario, la plej fa- 
ma generalo de tiu epoko. Sed paradokse, la politika 
rezulto de la milito estis favora al la italaj aliancanoj. 
La sufokado de la ribelo eblis nur tial ke iom-post-iom 
iuj el la aliancanoj retiriĝis el la itala koalicio kiam oni 
koncedis al ili la postulitajn rajtojn. Fine restis eks- 
kluditaj el tiuj rajtoj nur tiuj popoloj kiuj rezistis batal- 
ante ĝisfine. Sed tio estis nur provizora rezulto ĉar en 
tiu sama unua jarcento a. K. eĉ tiuj popoloj akiris la 
celitajn rajtojn kadre de la konvulsioj de la romiaj ci- 
vilmilitoj kiuj signis la krizon de la Respubliko kaj la 
starigo de la imperia reĝimo. Kiel pli paradoksa epilo- 
go de tiu afero de la romia civitaneco, menciindas ke 
en la 3-a jarcento de nia erao, iu romia imperiestro al- 
juĝis la romian civitanecon al ĉiuj liberaj loĝantoj de la 
imperio. En tiu epoko tia civitaneco signifis nenian po- 
litikan privilegion. La dispozicio celis plifortigi la unu- 
eciĝon de ĉiuj provincoj kun la imperio kaj pligrandigi 
la fiskajn enspezojn samtempe ke ampleksigi la nom- 
bron da viroj rekruteblaj 
por la armeo. 

La Itala Milito povas esti 
konsiderata klasbatalo tial 
ke la postulantoj de la ro- 
miaj rajtoj estis parto aŭ 
klaso de la romia socio. 

Sed, same kiel en la an- 
taŭe menciitaj sociaj kon- 
fliktoj, kaj tiuj kiujn ni 
poste priskribos, ĝi ne sig- 
nifis eblon ŝanĝi la klasan 
strukturon de la socio. La 
italoj emis, nure, eniri en la 
strukturojn de la romia po- 
tenco reganta la mondon. 

En la provincoj de tiu ampleksa imperio, la italoj kiuj 
plenumadis gvidajn rolojn estis nedistingeblaj, pro sia 
brutaleco kaj avareco, el la pure romaj magistratoj. 

Post la fino de la Itala Milito la paco ne regis en Romo 
dumlonge. Sed kiam ni temas pri “paco” klarigendas 
ke temas pri interna, socia, paco, t. e. sen klasbatalo, 
ĉar militojn Romo havis senĉese ekde la fondiĝo de la 
urbo. Sed en la epoko kiun ni priraportas, tiuj militoj 
de la ekspansio de la imperio okazadis for de la urbo 
kaj eĉ de Italio. La Iberia Duoninsulo tiam ankoraŭ ne 
estis plene konkerita de Romo, kaj la situacio estis 
malstabila ankaŭ en la Afrika provinco konkerita de 
Romo post la detruo de Kartago. Kaj ĝuste en la jaro 
88 a. K., kiam finiĝis la Itala Milito, Mitridato, reĝo de 
la Ponto, finkonkeris Anatolion kaj ordonis la mortigon 
de ĉiuj romiaj civitanoj tie loĝantaj. Do, Romo pretiĝis 
kromanfoje por alia ekstera milito. Tia situacio estis 
normala en la romia respubliko. Por komandi la romian 
armeon en Oriento estis en Romo du gravaj kandidatoj: 
krom Sullo, kiu estis akirinta famon pro siaj venkoj en 
la ĵus fmiĝinta milito kontraŭ la italoj, aspiris al tiu 


posteno ankaŭ Mario, sesfoje konsulo, venkinto de Vi- 
riato en Iberio, de Jugurto en Numidio kaj de la cim- 
broj kaj la teŭtonoj dek jarojn antaŭe. Ambaŭ milit- 
estroj ambiciis la komandon de la armeo kontraŭ Mitri- 
dato, kaj kvankam ĝis tiam ili sin tenis amikece, ko- 
menciĝis konkurado en kiu ili mobilizis ĉiujn politi- 
kajn influojn por atingi la nomumon el la Senato. An- 
kaŭ tiaj intrigoj estis normalaj en la romia socio laŭ la 
maniero kiel funkciadis la respubliko de Romo. 

La senato de Romo preferis elekti Kornelion Sullon 
por tiu grava posteno en Azio. Li, ja, estis patricio el la 
plej antikvaj familioj de Romo. Mario, kvankam grava 
militestro kaj tre riĉa homo, estis iu “novulo”, t. e, 
homo kiu famiĝis kaj altrangiĝis dank’ al sia militista 
kariero sed ne apartenanta al la familioj de la fondintoj 
de la urbo. La konkurado de ambaŭ kandidatoj komen- 
cis alpreni karakteron de sociklasa konflikto ĉar se la 
nobelaro apogadis sian samklasanon -Sullon-, la po- 
polaj klasoj, kavaliroj kaj plebanoj, decidis apogi Ma- 
rion same kiel estis apoginte lin sesfoje por lia elektado 
al la konsuleco. Krome, ne mankis al Mario ia apogo 
inter parto el la italoj venkitaj en la ĵus fmiĝinta milito. 
Do, ambaŭ partioj mobilizis siajn respektivajn klient- 

arojn de ĉiuj sociaj klasoj. 
Krome, en tiu epoko estis 
en Romo ia homtipo je 
uloj pretaj interveni en 
ĉiuj ajn konflikto en kiu ili 
povus eltiri profiton. Indas 
ke iomete priskribu tiun 
ularon, kiu pro ĝia grand- 
nombro povus esti konsi- 
derata kiel aparta klaso aŭ 
soci-tavolo de la romia so- 
cio, kaj por referenci ĝin 
ni asignas al tiu kolektivo 
la nomon je “lumpen- 
aristokrataro”. La vort-ra- 
diko “lumpen” ne ekzist- 
anta en Esperanto, ekzistas en kelkaj lingvoj, ĝenerale 
kiel prefikso de la vorto “proletaro”. Nu, lumpen- 
proletaro estas difinita en la vortaroj kiel loĝantaro si- 
tuita sube aŭ marĝene de la proletaro: almozuloj, de- 
liktuloj, prostituist(in)oj... ĉiukaze proletoj sen klas- 
konscio. Tiurilate ŝajnas ke la esprimo “lumpen-aristo- 
krataro”, kiun ni uzas, estas sensencaĵo aŭ paradokso, 
sed, jes ja, tiu klaso ekzistis en la romia socio de la 
unua jarcento antaŭ nia erao. Temis pri tiuj uloj kiuj 
naskiĝis en patriciaj familioj, kaj estis edukitaj kiel 
aristokratoj, havis politikajn aŭ militistajn ambiciojn 
kaj alkutikimiĝis bonvivadi kiel riĉuloj, sed tamen, ili 
ne estis riĉaj ĉar ne ĉiuj filoj de la patricioj povis he- 
redi la familian havaĵon. La destino de tiuj homoj estis 
pergajni sian vivon per sia rekrutiĝo en la romiaj ar- 
meoj batalantaj en la multaj eksteraj militoj de Romo 
aŭ enviciĝi en la multaj sociaj internaj konfliktoj de 
Romo. Tiel la partio de Sullo kiel tiu de Mario havis en 
siaj vicoj multajn el tiuj lumpen-aristokratuloj, ĝiskole 
enŝulditaj, kiuj volis profiti la socian haoson por havigi 
al si rangon kaj riĉaĵon. 




Kornelio Sullo 

Sullo, nomumita de la Senato por gvidi la militon kon- 
traŭ Mitridato, foriris el Romo tiudestinen. Dum li estis 
for, Mario ne respektis la leĝecon kaj pere de siaj in- 
fluoj li sukcesis ke la tribunuso de la plebo Publio Sul- 
picio Rufo igu aprobi leĝon plivalorigante la voĉdonon 
de la novaj italaj civitanoj. Translokiginte grandnom- 
bron da ili al Romo, oni faris plebisciton en kiu la po- 
pola asembleo aprobis leĝon laŭ kiu Mario estis elekt- 
ita kiel generalo de la milito kontraŭ Mitridato. 
Tiamaniere estiĝis iu leĝa kontraŭdiro. Ambaŭ milites- 
troj, Sullo kaj Mario, estis nomumitaj por la sama pos- 
teno. En la kunteksto de duobla politika povo en kiu 
Romo troviĝis tiuepoke, tiaj kontraŭdiroj ne estis stran- 
ga afero, kaj la politikaj decidoj de la regantaro estis 
submetitaj al la rezultoj de la malekvilibro en la forto- 
rilatoj de la antagonismaj klasoj. Krome la konstitucio 
de la respubliko de Romo ne estis skribe fiksita teksto 
kies aplikado dependus de plejalta kaj juria tribunalo 
sendependa el la politika povo kiel okazas en la nun- 
tempaj ŝtatoj. La Senato estis la plejalta instanco de 
ambaŭ povoj, kun la limoj kiuj kapablus oponi al ĝi la 
popolaj tribunusoj, kaj ĉi tiuj estis neantaŭvidebla fak- 
toro kiu, krome, ne ĉiam sukcesis apliki siajn dispozi- 
ciojn. Resume, la respekto al la Senato kaj al la tribun- 
usoj baziĝis, ĉefe, sur la kutimo kaj la tradicio, sed en 
la procezo de pliakriĝo de la interklasaj kontraŭdiroj, 
tiu respekto iom-post-iom malgrandiĝis ĝis malapero. 
Ni jam vidis kiel estis profanita la aŭtoritato de la tri- 
bunusoj de la plebo en la kazoj de la Grakoj kaj de Li- 
vio Druso ĝis la fizika eliminado de tiuj magistratoj. 
Kiam tiu respekto malaperas, fine neniu respektas la 
leĝecon kaj intencas perforte altrudi siajn interesojn ĝis 
la estiĝo de civil-milito, kia estis la kazo de la italoj. 

Nu, simila civilmilito, okazis rezulte de la konflikto 
inter Mario kaj Sullo. En la degradiĝo de la respekto al 
la leĝoj kaj la tradicioj, Sullo faris ion kiu neniu gene- 
ralo de Romo aŭdacis fari antaŭe. Li marŝis komand- 
ante kvin romiajn legiojn kontraŭ sia propra urbo, Ro- 
mo. De tiam multfoje kelkaj diversaj generaloj faris 
tiun elpaŝon en la civilmiltoj de la romia socio. Mario 
ne sukcesis aranĝi armeon por alfronti la defion de Sul- 
lo kaj devis fuĝi el la urbo kune kun Sulpicio Rufo kaj 
aliaj partianoj. La tribunuso Rufo kaj aliaj sekvantoj 
estis kaptitaj de la soldataro de Sullo kaj ekzekutitaj, 
alia paŝo en la profanado de la konstitucia leĝeco. Ma- 
rio sukcesis meti sin en savon enŝipiĝante destine al la 
Afrika provinco. 

Profitante sian faktan, eĉ se ne laŭleĝan, povon, Sullo 
trudis al la Senato novajn leĝojn nuligante la antaŭajn. 
Sed en la balotado por elekti la konsulojn de la jaro 87 
a. K., Sullo ne sukcesis ke oni elektu siajn kandidatojn. 
La malekvilibro de la situacio de duobla povo persistis 
kaj havis sian specifan dinamikon. La elektitoj estis 
Cneo Oktavio, ne tre favora al Sullo, kaj Komelio Cin- 
no, klara malamiko de la generalo. Sed tial ke la Sena- 
to reaprobis lian nomumon por komandi la militadon 
kontraŭ Mitridato, Sullo denove foriris el Romo por 
dediĉiĝi al tiu tasko. Sed dum lia foresto, Cinno entre- 
prenis kromajn iniciatojn celante ŝanĝi la politikan 
forto-rilaton. Redoninte al la italaj civitanoj la voĉdon- 


rajton, li restarigis la povon de la Pleba Asembleo kaj 
koncedis amnestion al siaj ekzilitaj amikoj. La alia 
konsulo, Oktavio, kontraŭstaris tiujn dispoziciojn kaj 
per la helpo de la konservativa plimulto de la Senato li 
sukcesis forpeli el la urbo la konsulon Cinnon kaj ses 
tribunusojn de la plebo. 

Reiĝis la civilmilito. Cinno komencis organizi armeon 
de romiaj kaj italaj soldatoj, inkludante ankaŭ sklavojn 
kaj gladiatorojn, kaj alvokis Marion, kiu troviĝis en in- 
sulo proksime al Kartago. Tiujare mem, la 87-an antaŭ 
nia erao, Mario de norde kaj Cinno de sude marŝis 
kontraŭ Romo komandante du armeojn. La konsulo 
Oktavio ne sukcesis defendi la urbon kaj ĉi tiu falis en 
la manojn de la ribelintoj. Ci tiuj daŭrigis la eskaladon 
de la perfortigo de la leĝeco de la romia Respubliko. 
La konsulo Oktavio estis ekzekutita kune kun cento da 
senatanoj el la plej reakcia patriciaro. Mario kaj Cinno 
proklamis sin mem konsuloj por la jaro 86-a kaj ansta- 
taŭis la murditajn senatanojn per simpatiantoj de sia 
partio. Tiu partio dediĉiĝis al la masakrado de aristo- 
kratoj kaj altranguloj de la patriciaj familioj de Romo. 
Ankaŭ la trupoj de la ribelintaj armeoj dediĉiĝis al la 
rabado kaj dispredado de la riĉaj domoj de la urbo. Ŝaj- 
nas ke tiurilate estis troigo kiu fine naŭzigis eĉ la parti- 
anojn de Mario. Sertorio, nevo de Mario kaj estro de 
unu el ĉi ties legioj, devis dediĉiĝi, plurajn tagojn post 
la kapto de la urbo, supremadi kaj masakradi taĉmen- 
tojn da sklavoj kaj gladiatoroj de sia propra armeo por 
restarigi la ordon. Verdire, la ŝanĝo de la politika situa- 
cio ne multe favoris la interesojn de la malaltaj klasoj 
de la romia popolo, sed nur tiujn de lumpen-aristokra- 
toj kiel Cinno, Sertorio kaj aliaj kavaliroj kaj novuloj. 
Sed Mario, kiu tiam estis 71-jaraĝa, mortis 18 tagojn 
post la komenciĝo de sia sepa konsuleco, kaj Cinno 
restis kiel sola konsulo por elteni la novan situacion 
kiun li estis kontribuinta krei. 

Sullo atingis en tiu jaro 86-a gravajn venkojn en la mi- 
lito de la Ponto. La priskribo de tiu milito falas for de 
la celo de ĉi raporto. De vidpunkto de la klasbatalo, kiu 
estas nia intereso, estas indiferenta ĉu venkus Romio 
aŭ la Ponto de Mitridato, ambaŭ estis imperiismaj po- 
tencoj. Por nia studo de la disvolviĝo de la klasbatalo 
en la romia socio gravas noti ke la venkoj de Sullo en 
tiu milito plifortigis sian politikan kaj militistan situa- 
cion rilate al la forto-rilatoj kun siaj malamikoj en Ro- 
mo. La Senato kontrolata de Cinno sendis al la milita 
fronto de la Ponto novan armeon kies celo estis inter- 
veni en tiu milito kontraŭ Mitridato sed nome de la aŭ- 
toritatoj de Romo, t. e. kuniĝi kun la trupoj komandataj 
de Sullo sed sen la partopreno de ĉi tiu, kiu devus cedi 
la komandon. Sed la situacio evoluis favore al Sullo. 
La trupoj de la nova armeo ribelis kontraŭ la estroj 
nomumitaj de Cinno kaj sin metis subordone de Sullo, 
kiu atingis por si la famon de la venko en la milito de 
la Ponto kaj la kontrolon de potenca armeo. 

En Romo, Cinno rolis kiel konsulo, sed fakte diktator- 
ece, ekde la jaro 87-a al la 84-a a. K. Kiam li estis pre- 
parante militan ekspedicion por adresiĝi al Azio cele 
meti finon al la povo de Sullo, li mortis sekve de milit- 
ista ribelo kontraŭ li. Printempe de la jaro 83-a Sullo 

revenis al Romo komandante armeon de 40.000 homoj. 
Kontraŭfrontis lin armeo komandata de la sukcedintoj 
de Cinno, inter ili unu filo de Mario. Sangaj bataloj 
okazis tiujare kaj laŭlonge de la jaro 82-a. Preskaŭ 
70.000 romianoj mortis en tiu civilmilito. En la lasta el 
la tri grandaj bataloj en kiu Sullo venkis, li kaptis 
12.000 popolanojn el kiuj li ordonis mortigi 3.000. La 
filo de Mario sin mortigis post unu el tiuj malvenkoj de 
sia partio. En diversaj lokoj de Italio la rezisto daŭris 
ĝis la jaro 79-a. La reĝimo de la popolanoj persistis en 
Iberio ĝis la jaro 72-a, kiam jam estis mortinta Sullo. 
Tie gvidis la ribelintojn Sertorio, la nevo de Mario. 

Post sia venko en Romo, Sullo regis kiel diktatoro kaj 
ordonis la mortigon de multaj romiaj civitanoj el ĉiuj 
sociaj klasoj. La morto de la malamikoj de Sullo kun- 
portis la konfiskadon de iliaj posedaĵoj. La lumpen- 
aristokratoj kaj lumpen-kavaliroj de la partio de la dik- 
tatoro, inter ili Marko Licinio Kraso, riĉiĝis per la de- 
nuncado de la malamikoj de la reĝimo de Sullo. Indas 
klarigi ke la diktaturo estis laŭleĝa politika institucio 
de la respubliko de Romo. Tiu politika formo, plurfoje 
alprenita pasintece, estis konceptita por alfronti escep- 
tajn okazojn de danĝero por la ŝtato. Dum la daŭro de 
la diktaturoj ĉesadis la elektado de la konsuloj, tribunu- 
soj kaj aliaj magistratoj de la Respubliko. Tial ke la 
diktatoroj devus, por la plenumado de sia funkcio, al- 
preni severajn dispoziciojn, eĉ kontraŭ la civitanoj se 
necese, la leĝo konsentis ke ili konservu sian rolon ĝis 
la fino de ilia vivo por protekti ilin kontraŭ la venĝemo 
de la ofenditoj. En la kunteksto de la diktaturo de Sul- 
lo, la povo de ĉi tiu estis uzata ne por la bono de la ŝta- 
to ĝenerale sed por la restarigo kaj plifortigo de la poli- 
tika kaj ekonomia povo de la senat-klaso. Neniam an- 
taŭe la povo de la aristokrataro sur la popolaj klasoj 
estis tiel granda kiel en tiu epoko de la diktatoreco de 
Sullo. Fakte, ĉi tiu povis rezigni tiun potencan poste- 
non kaj tamen la povo de la patriciaro persistis dum du 
jardekoj, eĉ post la morto de Sullo, en la jaro 78-a. 

Sed tio ne signifis ke tute ĉesis tiam la klasbataloj en la 
romia socio. La sekva soci-klasa konflikto okazis dek 
jarojn poste, en 73-a-71-a a. K., kaj ĉi-foje la mobiliz- 
itoj estis, kromanfoje, la sklavoj, sed tiam ne tiuj de 
Sicilio sed en Italio mem. Temis pri la fama ribelo de 
la sklavoj subgvide de la gladiatoro Spartako. La infor- 
mo de la historiistoj de la epoko ne estis abunda pri tiu 
konflikto ĉar ne plaĉis al la romianoj priraporti la mal- 
venkojn kiujn ili suferis batalante kontraŭ sklavoj; kro- 
me ili konsideris neinde fieri pri venkoj super tiutipa 
personaro. La gladiatoroj estis eble la plej malfeliĉa so- 
citavolo ene de la klaso de la sklavoj; ili estis destinitaj 
ne pluvivi dumlonge. Tre malmultaj sukcesis supervivi 
la cirkajn batalojn al kiuj ili dediĉiĝis por amuzi la ro- 
miajn civitanojn. 

En la jaro 73, okazis ribelo de gladiatoroj en luktejo en 
Kapuo. 74 gladiatoroj komandataj de iu trakiano nom- 
ata Spartako fuĝis el la kazemo kie ili estis koncentritaj 
por lukto-praktikado kaj havigis al si ĉiujn armilojn 
kiujn ili trovis. Poste ili retiriĝis al la monto Vezubio 
kaj de tie ili dediĉiĝis disrabi la urbetojn de la ĉirkaŭ- 
aĵoj. Komence la lokaj aŭtoritatoj ne taksis gravan tiun 


aferon, sed baldaŭ poste la sklavoj de proksimaj farmoj 
unuiĝis al la ribelintoj. Tiam oni sendis ekde Kapuo 
soldat-brigadon. La sklavoj venkis tiun taĉmenton kaj 
kaptis ĉi ties armilojn. La romianoj komencis serioze 
prikonsideri la aferon kaj sendis militistan unuon je 
3.000 homoj subgvide de Kajo Klaudio Glabro. Tiu ĉi 
starigis sian kampadejon piede de la monto, en la loko 
kie finis la sola vojo el la mont-pinto. Sed, malpruden- 
te, li ne igis ĉirkaŭi la tendaron pere de palisaro laŭ la 
kutimo de la romiaj trupoj. Li pagis altekoste tian sub- 
takson de la kapablo de la sklavoj. Spartako, kvankam 
sklavo, ŝajne estis sufiĉe klera, krom ruza kaj kuraĝa. 
Li igis siajn homojn subeniri, pere de ŝnuroj, tra la plej 
kruta flanko de la vulkano kaj neatendite atakis la ro- 
mian soldataron. La armea unuo estis detruita kaj ties 
armilaro restis kaptita de la sklavoj. 

La romianojn sendis kontraŭ la ribelintoj du legiojn, el- 
prenitajn el la norda landlimo de Italio, komanditajn de 
la pretoro Varinio. Ĉi tiu konceptis taktikon por ĉirkaŭi 
la fortojn de Spartako. Tiucele li dividis siajn trupojn 
en tri korpusoj. Sed la gladiatoro eltiris profiton el tiu 
divido de la romia armeo. Li atakis unu post alian ĉiujn 
tri armeo-partojn, detruis ilin kaj ankaŭ kaptis la kamp- 
adejon de la pretoro, kiu devis forfuĝi. Rezulte de tiuj 
venkoj de la sklavoj, la ribelo etendiĝis tra la tuta sudo 
de Italio. Miloj da sklavoj alkuris unuiĝi al la fortoj de 
Spartako. Multaj urboj kaj kamparaj farmoj estis dis- 
preditaj de la kreskanta amaso da sinliberigintaj skla- 
voj, kaj grandnombro da mastroj kaj ties familioj estis 
masakritaj. Spartako komprenis ke tia agado rezultus 
malfavora por la afero de la sklavoj kaj dediĉiĝis orga- 
nizi regulan, disciplinitan armeon kapablan kontraŭ- 
fronti la potencajn legiojn de Romo. Tiamaniere li for- 
mis armeon de 70.000 homoj, preparis la faradon de 
armilaro kaj organizis kavalerion. Sajnas ke lia plano 
estis arigi plejparton el la sklavoj de Italio kaj foriri el 
tiu teritorio tra la Alpoj. La plano estis malfacile realig- 
ebla, sed ĝi estis la sola ebleco ke tiu afero de la skla- 
voj atingu ian sukceson ĉar la romianoj disponis je su- 
fiĉe da kapablo por sufoki la ribelon devigante la ali- 
ancanojn rekruti soldatojn por eviti ke la sklav-ribelo 
etendiĝu al la tuta mediteranea mondo. 

Cele realigi tiun planon, Spartako marŝis norden kun 
siaj trupoj. La romia regantaro, antaŭ la graveco de la 
situacio sendis, en la jaro 72-a, la armeojn de la du 
konsuloj, Lentulo kaj Gelio. Tiam okazis dispartiĝo de 
la armeo de la ribeluloj. 20.000 homoj apartiĝis el la 
ceteraj subgvide de iu gaŭlo nomata Kriŝo. Ne estas 
klare ĉu temis pri problemoj de lidereco aŭ estis mal- 
akordo pri la plano forlasi Italion. Eblas ankaŭ ke la di- 
vido de la sklavoj celus plifaciligi la nutradon de tiel 
granda homamaso. Tial ke la akiro de manĝaĵoj por la 
ribelintoj dependis de la dispredado de la regionoj tra 
kiuj ili iradis, estus konvena organizi la itinerojn de 
tiom granda sklav-armeo por pli bone profiti la resur- 
sojn de la trairataj teritorioj. Ĉiukaze, de milita vid- 
punkto, la divido ne rezultis feliĉa por la ribelintoj. La 
kolono de Kriŝo, kiu ne tiel estis lerta kiel Spartako, es- 
tis blokita kaj detruita de la armeo de la konsulo Gelio. 
Kriŝo mem mortis en la batalo. 

Sed Spartako daŭrigis sian marŝadon norden. Lia ar- 
meo venkis ambaŭ konsulojn en kelkaj bataloj, kaj kro- 
me pliaj sklavoj, el la tuta Italio, alfluis al lia armeo tiel 
ke ĉi tiu atingis nombron de 120.000 homoj. La romiaj 
aŭtoritatoj faris lastan provon eviti ke la sklavoj eliru el 
Italio. Oni koncentris ĉiujn trupojn de la Cisalpa Gaŭ- 
lujo en la valo de la Pado-rivero, en la urbo Modeno 
por bari la vojon al la sklava armeo. Spartako akceptis 
la batalon kaj venkis la konsulon Kasion Longinon. 

Sed anstataŭ transiri la Alpojn, la sklava amaso revenis 
suden. Kio okazis? Oni ne scias certe; la historiistoj 
povas nur spekulacii pri la kaŭzo de tiu stranga elpaŝo. 
Sajnas ke la grava venko atingita de la sklavoj entuzi- 
asmigis ilin tiel ke ili rifuzis forlasi Italion. Oni povas 
diri ke ili instaliĝis en la vivmanieron kiun ili estis 
spertinte dum la lasta jaro: batali, dispredi, mortigi 
mastrojn kaj liberajn italojn, plu batali, plu disrabi, plu 
(seks)perforti... De milita vidpunkto, ili estis la hom- 
tipo de la perfektaj revoluciuloj: ili riskis perdi nenion 
krom siajn ĉenojn. Ilia sola zorgo estis la ĉiutaga viv- 
tenado. Sed mankis al ili kapablo koncepti planon de 
altemativa socio al la sklavista superreganta sistemo. 
En ĝia entuziasmo, la sklava amaso deziris kulmini 
sian venĝon kaptante Romo-urbon. Spartako, kiu ne 
kunhavis tian entuziasmon, cedis al la premo de la cir- 
konstancoj kaj entreprenis la iradon suden. Ĉi tiu marŝ- 
ado, neeviteble, havis similan karakteron kiel la an- 
taŭa: perforto por ŝati la venĝemon de la sklavoj kaj 
disrabado por ŝati ties bezonojn. Kompreneblas ke tia 
militad-maniero tute ne povus kontribui pliakcentigi la 
kontraŭdirojn inter la ceteraj klasoj de la romia socio. 
Tut-male, ĉiuj aliaj sociaj klasoj sin sentis minacitaj de 
la sklava ribelo kaj perforto kaj tio mildigis inter ili la 
rankoron de la du antaŭaj civilmilitoj. 

La Senato komisiis la pretoron Marko-Licinio-Krason 
por alfronti la ofensivon de Spartako kaj asignis al li 
ĉiujn legiojn tiam disponeblajn en Italio, kiuj ne estis la 
plej bonaj ĉar la plej potencaj romiaj legioj troviĝis en 
Hispanio komandataj de Pompeo por batali kontraŭ 
Sertorio, kaj en la Ponto, subgvide de Lukulo, por 
daŭrigi la militadon kontraŭ Mitridato. Spartako estis 
sufiĉe pmdenta por ne ataki la bone defenditan Romo- 


urbon, sed Kraso fiaskis en sia intenco enfermigi la 
sklavan armeon en la montaran Picenan regionon. Ma- 
le, en tiu intenco Mummio, unu el la subuloj de la pre- 
toro, estis venkita kiam atakis la trupojn de la ribelin- 
toj. Multaj romiaj soldatoj, kaptitaj de paniko, forlasis 
siajn armilojn kaj fuĝis. Spartako daŭrigis sian marŝ- 
adon suden. Por restarigi la disciplinon en siajn tru- 
pojn, Kraso igis dekonigi la fuĝintojn, t. e. mortigi unu 
el ĉiu deko da ili. Alveninte la armeo de Spartako al la 
Tireno-maro en Kalabrio, li kontaktis kun la piratoj de 
Cilicio kun la intenco transporti per ties ŝipoj la ribel- 
intajn trupojn al Sicilio, sed la romianoj sukcesis abort- 
igi la operacion. Alveninte Kraso kun siaj trupoj, li 
profitis la okazon por enfermigi la armeon de la skla- 
voj en suda duon-insulo de Italio. Tiucele li igis kons- 
trui fortikigitan linion, 65-kilometrojn longan kun pro- 
funda fosaĵo kaj alta murego. Spartako sukcesis rompi 
la fermaĵon en iu punkto kaj la armeo de sklavoj eliris 
el tiu sieĝo kaj pasis al Lukanio. La Senato de Romo 
perdis la fidon je Kraso kaj kaptita de paniko timante 
ke la armeo de Spartako entreprenus trian detruigan 
marŝadon tra la itala teritorio, ĝi sin tumis al ĉiuj legioj 
de la imperio. Pompeo devis reveni kun sia armeo el 
Hispanio kaj Lukulo kun la sia el Makedonio. Entute, 
la romianoj kunigis 20 legiojn por kontraŭbatali skla- 
van armeon kiun du jarojn antaŭe ili subestimis. 

Sed la grando de la armeo de Spartako, krom ĝia po- 
tenco estis ankaŭ ĝia febleco. Estis ne-eble eltiri nutr- 
aĵojn el la teritorio kie ĝi troviĝis por tiom granda hom- 
amaso, ĉefe ĉar tiam, krome, estis tie ankaŭ la romiaj 
legioj kiuj, ankaŭ ili, bezonis manĝaĵojn. Por la sklavoj 
estis klara la neceso reiri norden, por povi sin nutri, 
malproksimiĝi el la romiaj fortoj kaj, sed eble, eskapi 
el Italio. La disiĝo, kiu tiam okazis, de 30.000 homoj el 
la armeo de Spartako, gvidataj de la gaŭloj Kasto kaj 
Ganniko, eble ne temis pri liderec-konkurado sed celis 
asigni al ambaŭ kolonoj da sklav-amasoj malsamajn 
itinerojn por la nutrad-cela prirabado. Tamen, la disiĝo 
malpliigis la defendo-kapablon de la ribelintoj. La 
30.000-homa kolono de la gaŭloj estis venkataj de Kra- 
so. Spartako intencis plu norden-marŝi kun la 80.000 
homoj kiuj restis al li, sed baris al li la vojon la armeo 

de Lukulo ĵus alveninta el la Ponto. Malantaŭ li estis la 
legioj de Kraso kaj de Pompeo, ĵus alveninta el Iberio. 
Spartako troviĝis ĉirkaŭata de ĉiuj legioj de la Romia 
Imperio, iuj el ili tre bone trejnitaj en la militoj de la 
provincoj el kie ili venis. 

En la jaro 71-a a. K., en Apulio okazis la lasta batalo 
de la sklava ribelo. La trupoj de Spartako batalis sen- 
espere kontraŭ la plej potencaj romiaj legioj. Mortis 
60.000 ribelintoj — inter ili eble ankaŭ Spartako kvan- 
kam oni ne trovis lian kadavron— kaj nur milo da ro- 
mianoj. Post la batalo, Kraso decidis la krucumigon de 
6.000 milit-kaptitaj sklavoj. Ceteraj ribelintoj disfuĝis 
por sin savi iel ajn. Pompeo sukcesis detrui trupon de 
5.000 homoj kiuj estis adresiĝantaj norden. Kiel rezul- 
to de la ribelo estrita de Spartako, Italio perdis 100.000 
sklavojn, kio estis grava bato por la terkultura produkt- 
ado, ĉar multaj latifundioj estis detruitaj. 

Nedudeble, la ribelo de la sklavoj metis en gravan dan- 
ĝeron la romian potencon, sed ne la sklavistan siste- 
mon. Oni devas klarigi ĉi-tion. Eĉ se Spartako estus 
venkinte Krason kaj Pompeon, kaj kaptinte Romon, tio 
tute ne konstituus antaŭenpaŝo por la malapero de la 
sklaveco. La venkintaj sklavoj fariĝus mastroj kaj 
sklavigus ĝistiamajn mastrojn kaj liberajn homojn. La 
objektivaj kaj subjektivaj kondiĉoj de la socio ne ebl- 
igus la aperon de aha konceptado pri la produktad- 
maniero. La terkulturado kaj aliaj laboroj estis konsi- 
derataj, en la ideologio de la epoko kaj far ĉiuj sociaj 
klasoj, kiel sklava tasko. Do, la produktado, kaj sekve 
la sklavoj, daŭre sekvus estante necesaj. La venkinta 
Spartako, aŭ iu el ties sukcedantoj, sin povus deklari 
imperiestro. La estroj de tia imperio, ne nomiĝus “Ce- 
zaroj”, sed io ajn alie tamen, esence, la sistemo estus 
sama. Ja, la historio montras al ni ke la disfalo de la 
Romia Imperio kelkajn jarcentojn poste ne alportis 
esencan ŝanĝon de la produktad-maniero kaj la klas- 
rilatoj. 

Post la sufokado de la sklava ribelo, la socia paco ne 
regis dumlonge en Romo. La sekva konflikto, okazinta 
8 jarojn post la morto de Spartako, estis tiu afero kon- 
ata en la historio kiel “la Komploto de Katilino”. Tiu 
afero estas iome komplika kaj la historiistoj inteipretas 
ĝin diversmaniere. Ni pensas ke la komploto de Katili- 
no estas ne-komprenebla se oni ne atentas pri tiu stran- 
ga soci-klaso, tiam ekzistanta en Romo, kiun ni nomis 
“Lumpen-aristokrataro”, kies esencon kaj funkciad- 
manieron ni priskribis: junaj, ambiciaj patricioj, ŝarĝ- 
itaj je ŝuldoj, pretaj apogi ĉiun ajn partion kiu povus 
alporti al ili profiton. Estis lumpen-aristokratoj kaj 
lumpen-kavaliroj en la civilmilito apogante la partiojn 
de Mario kaj Sullo, sed ĉiuj ili agadis laŭ la propra per- 
sona intereso, ne ĉiam laŭ la intereso de la respektivaj 
deven-klasoj, t. e. estis patricioj en la popolana partio 
de Mario, kaj kavaliroj en la nobelara partio de Sullo, 
kaj ne mankis perfidoj kaj pasadoj de unu partio al la 
alia laŭ la cirkonstancoj kaj la ebleco atingi personan 
profiton. Kraso, la venkinto de Spartako, estis riĉiĝinta 
kiel lumpen-aristokrata kliento de Sullo, kaj Pompeo, 
la alia venkinto de la sklavoj, apartenis al iu familio de 
“novuloj”; en la civil-milito li pasis de la popolana par- 


tio de Mario kaj Cinno al tiu de Sullo kiam tiu elpaŝo 
konvenis al sia politika kaj militista kariero. En la jaro 
65-a a. K. estis lumpen-aristokratoj, kvankam jam ne 
tre junaj, Julio Cezaro, kiu poste ludos gravan rolon en 
la konfliktoj kiuj metis finon al la Respubliko, kaj Lu- 
cio Sergio Katilino pri kiu ni devos okupiĝi nun. 

Li apartenis al patricia familio, kiu, tamen, ne estis ri- 
ĉa. Do, jam de komence li estis enkalkulita en tiu am- 
bigua klaso de la romianoj kiuj devis klopodi iel ajn 
subteni kaj se eble plialtigi iun rangon kiu ne alĝustiĝis 
al la reala kvanto de siaj posedaĵoj. Lia partopreno en 
la civilmilito ne konkretiĝis ĝis la reveno Sullo, kaj 
tiam li plenumis ne gravajn rolojn serve de la afero de 
la patriciaro. Sajnas ke li iome eltiris profiton el la 
proskripcioj de la diktaturo de Sullo. Oni akuzis lin pri 
la murdo de kelkaj nobeloj, samkiel tiu de sia propra 
frato, sed ne estas certeco pri tiuj faroj: povas temi pri 
akuzoj elpensitaj por damaĝi lian famon. Dum la jaroj 
68-a al la 65-a li plenumis, en la administrado de la 
Afrika provinco, iajn duarangajn rolojn kiuj tute ne 
kontentigis siajn ambiciojn. Krome, rezulte de la plen- 
umado de tiuj funkcioj li estis akuzita kaj juĝita pro 
misuzo de aŭtoritato, kvankam fine li estis absolvita. 
Cio tre latŭtipa: la misuzo de la aŭtoritato de la romiaj 
funkciuloj en la provincoj, la akuzoj kaj juĝoj pro tiuj 
faroj, la absolvo dank’ al la apogo de influaj amikoj, 
samklasanoj kaj patronoj... Cio ĉi estis tre ofta kaj nor- 
mala en la tiama politika vivo de la Respubliko de Ro- 
mo. Tiaj faktoj enestas en la biografioj de preskaŭ ĉiuj 
romanoj de tiu klaso. Ofte la akuzoj estis pravaj sed 
oni estus farinte ilin kvankam la deliktoj ne estus okaz- 
intaj. Kaj ofte la juĝado finis per absolvo eĉ se la kri- 
moj estus certaj. 

La ambicio de Katilino, kaj de plejparto el tiutipaj ho- 
moj, estis atingi la rangon de konsulo. Verdire, post la 
sperto de Sullo, la plej kara revo de ĉiuj nobeloj estis 
iam atingi la diktatorecan povon kiun tiu ĝuis. Kom- 
preneble, nur du homoj ĉiujare povus atingi la konsul- 
econ, kaj la plej potencaj familioj de la boni kaj la 
optimates sufiĉe bone kontroladis la politikajn mehan- 
ismojn de aliro al tiuj postenoj. Tio generis grandan 
frustracion en tiu ampleksa korporacio de la lumpen- 
aristokrataro. En la jaro 65-a okazis la t. n. “Unua 
Komploto de Katilino”. Sed ŝajnas ke, kvankam li par- 
toprenis en la afero, li ne troviĝis inter la organizantoj 
kaj gvidantoj de la konspiro. Sed la oligarkio vetois 
Katilinon por sekvaj balotoj. En la balotado por la kon- 
suleco de tiu jaro, la kandidatoj Publio Antonio Paeto 
kaj Publio Kornelio Sullo (nevo de la diktatoro) devis 
rezigni la kandidatecon tial ke ili estis akuzitaj je ama- 
sa subaĉeto. La elektitoj estis Lucio Manlio Torkuato 
kaj Lucio Aurelio Koto. Katilino partoprenus kun la ri- 
fuzitaj kandidatoj en komploto kiu celus mortigi mul- 
tajn senatanojn kaj la novajn konsulojn en la tago de 
ilia enposteniĝo. La plano estus nomumi Krason kiel 
diktatoro, kies anstataŭanto estus Julio Cezaro. Ne es- 
tas klare ĉu tiu komplot-plano estis vere preparita, sed 
la fakto mem ke ofte oni faradis tiaspecajn akuzojn 
montras kiel multe la politika konkurado iĝis malpura 
kaj danĝera afero. Menciindas ke en la juĝado al la 

akuzitoj rolis kiel defendanto Cicerono. Ĉi tiu prezent- 
iĝis kiel kandidato por la jaro 63-a kaj ĉi-foje oni per- 
mesis al Katilino prezenti lian kandidatecon. 

Katilino perdis en tiu balotado en kiu, tamen, estis 
elektita Cicerono kiel konsulo. Paradokse, Katilino, kiu 
apartenis al tre antikva patricia familio, propagandis en 
la balotkampanjo defendante la interesojn de la pleb- 
anoj, dum Cicerono, kiu estis iu novulo, el iu pleba 
familio de iu itala provinco, enviciĝis favore al la plej 
altaj tavoloj de la nobelaro. Tiujare mem, Katilino de- 
vis alfronti novan juĝproceson pro akuzoj kiujn oni fa- 
ris al li en rilato kun faroj de la epoko de la diktaturo 
de Sullo. Li estis absolvita ĉu pro tio ke li ne estis kul- 
pa aŭ pro tio ke prezidis la tribunalon lia amiko Julio 
Cezaro. 

Katilino denove kandidatiĝis por la konsuleco de la ja- 
ro 62-a. Sed li fiaskis denove kaj definitive. Li kom- 
prenis ke por li la sola ebleco atingi la politikan povon 
devus esti eksterleĝa: komploto aŭ revolucio. La elekt- 
itaj konsuloj estis Decimo Junio Silano kaj Lucio Lici- 
nio Mureno, sed antaŭ ties enposteniĝo, t. e. antaŭ la fi- 
no de la jaro 63-a kaj ankoraŭ dun la konsuleco de Ci- 
cerono, Katilino decidis agadi. Li komencis organizi 
partion el tiuj lumpen-aristo- 
kratoj kaj lumpen-kavaliroj 
malkontentaj kun la politiko 
de la Senato. Sed tial ke li 
promesis la nuligadon de la 
ŝuldoj, kuniĝis kun li ankaŭ 
multaj malriĉuloj de aliaj so- 
ciaj klasoj, inter ili ne mal- 
multaj veteranoj de la militoj 
de Sullo, kaj eĉ kelkaj skla- 
voj tiam ribelintaj en Kapuo. 

Laŭ la plano de Katilino, ki- 
un li ellaboris en Romo, la 
komploto devus komenciĝi 
samtempe en kelkaj lokoj en 
Italio. La disturboj inkludus incendiojn kaj mortigojn 
de senatanoj. Tiam li reŭnuiĝus kun la formita ribel- 
armeo. La fina akto de tiu revolucio estus kapti Ro- 
mon, kie la promeso de socia programo altirus al li 
popolan apogon por sin konstitui konsulo aŭ diktatoro. 
Por kulmini tiun planon, du sekvantoj de Katilino: Ka- 
jo Vornelio kaj Lucio Varguntejo, devus murdi la kon- 
sulon Ciceronon frumatene de la 7-a de novembro de 
la jaro 63-a. Eble Kraso kaj Julio Cezaro konis la 
planon de tiu komploto, sed ili ne implikiĝis en ties 
realigado, kaj prudente atendis vidi la disvolviĝon de la 
afero kaj profiti ĝin kaze de sukceso. 

Foje okazas, kiam komploto estas konata de multaj 
personoj kiuj devos interveni en ĝi, ke iu el la kons- 
pirantoj, aŭ iu persono kiun oni intencis allogi por la 
konspiro, denuncas la aferon. Kaj ĝuste tio okazis tiam: 
Cicerono ricevis informon pri la plano murdi lin, kaj 
povis abortigi, se ne la ribelon, almenaŭ ties disvolv- 
iĝon en Romo. En la senatejo li denuncis la agadon de 
Katilino kaj ĉi tiu sukcesis eliri el la urbo antaŭ la kon- 
kretiĝo de la dispozicioj de la Senato por alfronti la 
konspiron en Romo antaŭ ties eksplodo. Cicerono atin- 


gis la senatan komision por decidi ĉion necesan por 
garantii la konstitucian ordon. La 22-an de oktobro Ka- 
tilino adresiĝis kuniĝi kun sia armeo de ribelintoj dum 
en Romo la konspirantoj pensis ke ili povus efektivigi 
sian taskon en la urbo. Sed la konsulo povis aresti ilin 
antaŭ la realigado de la konspiro, kaj atingis de la Se- 
nato la mort-kondamnon de la arestitoj. Cicerono haste 
aplikis tiun mortpunon spite al la defendo de la akuz- 
itoj kiun Cezaro faris en la senata sesio. Katilino estis 
deklarita malamiko de Romo kaj proskribito. la 15-an 
de novembro. 

Sed li ne rezignis la realigadon de la cetero el la ribel- 
plano. Tamen, perdinte la avantaĝon de la surprizo, li 
ne tuj adresiĝis al Romo kun sia armeo sed intencis pli- 
fortigi ĉi tiun per kroma varbado kaj tiucele li multfoje 
klopodis eviti la batalon kun la armitaj fortoj senditaj 
de la Senato. Sed fine li ne povis eviti batali kontraŭ la 
armeo komandata de Cajo Antonio Hibrido. Menciin- 
das ke tiu Antonio sendita de Cicerono por sufoki la ri- 
belon de Katilino, komence estis unu el la membroj de 
tiu konspiro; ĉi tio klare montras la mankon je etiko de 
tiuj lumpen-aristokratoj, kiuj moviĝis ne pro politikaj 
konvinkoj sed pro persona profito. La batalo okazis en 

Pistorio. Katilino kuraĝe ba- 
talis komandante tiun arme- 
on kiun li estis rekrutinta. En 
ĝi estis romianoj el ĉiuj so- 
ciaj klasoj: patricioj, kavali- 
roj, plebanoj, novuloj... eĉ 
sklavoj. Eble estis iuj sklavoj 
el la ribelo de Spartako kiuj 
supervivis la masakron plen- 
umitan, antaŭ kelkaj jaroj, de 
Kraso kaj Pompeo, kaj kun 
ili estis ankaŭ veteranoj de la 
legioj kiuj realigis tiun masa- 
kradon. Tiutipajn kontraŭdi- 
rojn kapablis generi la kom- 
pleksa romia socio. Ciuj batalis kuraĝe, ĝismorte. Estis 
por ili nenia espero kaze de malvenko. Spite al la klasa 
diverseco de la membraro de tiu armeo, estis inter ili io 
komuna al ĉiuj: ĉiuj ili estis lumpen-io-ajn, t. e. en la 
tiama Romo estis nenia deca loko por ili. Ili estis kon- 
damnitaj venki... aŭ morti. 

Se la komploto de Katilino havis dubindan karakteron 
je klasbatalo, la du sekvintaj civilmilitoj, okazintaj en 
la romia socio antaŭ la fmo de tiu unua jarcento antaŭ 
nia erao, tute ne povas esti konsiderataj klasbataloj. 
Tial ni ne dediĉos al ili la atenton kiun ni aplikis al la 
ĝis nun priskribitaj sociaj konfliktoj. Tiuj civilmilitoj 
estis detale priskribitaj de la kronikistoj de la epoko kaj 
de la historiistoj de la sekvintaj epokoj. Pri ili ni diru 
nur ke, fine, la Respubliko de Romo dronis en la ĥa- 
oson de siaj multaj nesolvitaj kontraŭdiroj, kaj ke la 
politika povo estis alprenita de alitipa aŭtoritato, tiu de 
la imperiestroj, ankaŭ nomitaj “Cezaroj”. La historio 
de la imperio de Romo de la sekvintaj jarcentoj havas 
ian intereson de vidpunkto de la klasbatalo, kaj oni 
devas priatenti ĝin, sed temas pri afero kiu meritas 
apartan raporton. 

La multaj konfliktoj okazintaj en la romia socio en la 
lasta jarcento antaŭ nia erao estis kondamnitaj ne solvi 
la interklasajn kontraŭdirojn kaj ne generi alitipan so- 
cion. La du lastaj civilmilitoj de tiu jarcento generis 
nur alitipan politikan formon demarŝi la povon de la 
ŝtato, sed la objektivaj kondiĉoj tute ne ŝanĝiĝis. La 
produktado de la necesaj aĵoj baziĝis sur la terkulturo 
kaj manlaboro (ĝenerale sklava) per ne-disvolvigitaj 
iloj de teknika vidpunkto. La subjektivaj faktoroj povis 
generi nur ribelojn kaj/aŭ leĝajn projektojn kiuj, suk- 
cesintaj aŭ fiaskintaj, povus ŝanĝi nur la situacion de la 
protagonistoj sed ne la klasan strukturon de la socio. 

Se la romia socio, ekde la unua jarcento de nia erao, 
meritas ian atenton estas pro tio ke tiam aperis iu nova 
subjektiva faktoro kiu tute mankis en la konfliktoj de la 
antaŭaj jarcentoj. Temas pri la t. n. “morala konscien- 
co”, aŭ “etiko” se oni preferas asigni al ĝi tiun nomon. 
Ja, la motivigilo de ĉiuj sociaj movadoj okazintaj dum 
la lastaj jarcentoj de la Respubliko estis la egoismo aŭ 
memamo. La malo de la egoismo estas la altruismo, 
kiun la PIV difinas tiele: 

Etika principo, kiu vidas la celon de la homa agado 
en la bonfarto kaj bonstato de aliaj homoj; malego- 
ismo, abnegacio, karitato, sinforgeso. 

Aliaj nomoj por tiu sento povas esti: solidareco, filan- 
tropio, empatio, frateco... Estas neniu diferenco, eĉ ne 
nuanca, en la signifo de ĉiuj-ĉi vortoj. Okazas ke ĉiu el 
ili estas uzata de aparta homa kolektivo, kaj tiele la 
vortoj akiras konotaciojn, kromnociojn, subsencojn el 
la kunteksto kie ili estas uzataj. Tiele, la vorto “karita- 
to” estas prefere uzataj en religiaj medioj. Pli laika es- 
tas la termino “altruismo”. En la politikaj kaj sindikataj 
medioj, ĉefe tiuj de maldekstraro, oni aludas tiun kon- 
cepton per la vorto “solidareco”. “Filantropio” estas uz- 
ata en aliaj rondoj, kiel la framasonaro. La relative no- 
va termino “empatio” estas uzata kadre de la verkaro 
pri psikologio kaj sociologio. Sed, esence, ĉiuj tiuj vor- 
toj, kaj eble aliaj, kiel “kamaradeco” rilatas al la sama 
ideo, kaj en ĉi raporto ni uzos ĉiujn ilin sendistinge. 


Nu, ĉiukaze, oni vane serĉus tiun homan konduton en 
la klasbataloj de la romia socio kiujn ni priskribis per 
la antaŭa ĉapitro. La Grakoj, Livio Druso, Mario, Sul- 
lo, Spartako, Kraso. Pompeo, Katilino, Cezaro... ĉiuj, 
kiujn ni menciis kaj multaj aliaj kiuj ne aperas en nia 
raporto, agadis, luktis, pro intereso, persona intereso aŭ 
klasa intereso, sed ĉiukaze intereso, ne por la bono de 
la tuta homaro, kaj ne sindoneme. Ne la altruismo, sed 
la egoismo, estas la natura kaj esenca eco de la homa 
estaĵo... kaj de ĉiuj ceteraj bestoj. Eĉ kiam hom(in)o 
aŭ best(in)o sin foroferas celante savi siajn idojn, tio 
konstituas nur ian formon de egoismo; tian foroferon 
ili ne farus favore al alies idoj. Ni diru ke la agoj de la 
plej pura egoismo estas rendimentoj de la reptilia cerbo 
de la homoj, kaj la sinforofero favore al la idoj estas 
rendimento de la limbia cerbo, komuna al ĉiuj mam- 
uloj. Sed la karitato aŭ solidareco estas afero de la spe- 
cife homa parto de la cerbo, kiun oni nomas nov- 
korteksto, kiu estas modifebla far la edukado. Sen tia 
edukado aŭ civilizado, la natura stato de la hom(ar)o 
estas la sovaĝeco. La biblia rakonto pri la kreado de la 
homo, laŭ kiu Dio kreis la homon perfekta, bona... es- 
tas senbaza legendo. Same erara estas la teorio de Ro- 
usseau kiu diras ke la homo estas bona laŭnature kaj ke 
perversiĝas en la socio. Ĉiam la homaj estaĵoj serĉis 
kaj celis sian propran profiton eĉ koste de la malfeliĉo 
kaj damaĝo de aliaj homoj. Se necese, li ne sin detenas 
antaŭ la praktikado de kanibalismo. Nur la progreso de 
la civilizacio povas plibonigi la homan konduton, 
kvankam ne la homan naturon. 

La civilizado povas esti materia kaj spirita. Ekde la 
epoko de la romianoj la materia civilizado tre progre- 
sis. Hodiaŭ ni disponas je iloj pri kiuj la homoj de la 
unua jarcento de nia erao ne povis eĉ revi. La spirita 
progreso estis pli modesta, sed ankaŭ ĝi ekzistis, kaj 
ĝuste pri ĝi ni okupiĝos ĉi-ĉapitre. Pri ĝi ni jam iome 
temis en la unua ĉapitro de ĉi tiu raporto. Krome, se en 
la kalkulado de la historia tempo oni distingas inter 
“antikva erao” kaj “nova erao” estas pro tio ke io grava 

okazis inter la antikva, ankaŭ nomata a. K. (antaŭ Kris- 
to), kaj la nova, ankaŭ nomata p. K. (post Kristo). Kiel 
sciate, la vorto Kristo estas la grek-lingva traduko de la 
hebrea vorto Mesio, kies signifon ni jam vidis en la 
unua ĉapitro. 

Nu, se ni volas traesplori la aperon de tiu morala kons- 
cienco aŭ altruismo kiu enkondukiĝis en la procezo de 
la homa civiliziĝo, ni devas rekonduki nian raportadon 
al la fino de tiu unua ĉapitro. Kiu estis tiu Kristo, sufi- 
ĉe grava por ke oni dividu la homan historion en du 
etapojn: antaŭ kaj post li? En la menciita ĉapitro ni 
prezentis lin kiel la kulmino de la profeta tradicio de la 
juda popolo. Kiel juda Mesio li estis sufiĉe misfortuna; 
li ne estis aceptata de sia popolo sed, strange, li fariĝis 
referaĵo de nova civilizacio kiu anstataŭis la romian 
imperion post ĉi ties disfalo. Li faris neniun materian 
alportaĵon nek inventon al la homa civilizacio. Li gaj- 
nis neniun militon, fondis neniun imperion, kaj regis 
neniuloke. Krome oni ne multe scias pri li: nur iometan 
informon pri la lastaj du jaroj kaj duono de lia vivo, kiu 
cetere ne estis tre longa, kaj krome finiĝis ne tre honor- 
ind-maniere: krucumita inter du deliktuloj en iu mal- 
grava angulo de la romia imperio. Kaj tamen oni ver- 
kis, kaj daŭre oni verkas, pri li pli da libroj ol pri iu ajn 
alia homo. Sajnas ke ĉiuj liaj verkintoj pensas ke ili ha- 
vas ion gravan diri pri li, kio ne estis dirita de aliaj. Nu, 
eble tia estas ankaŭ nia kazo. Ni pensas ke oni devas 
ion diri pri lia grava alportaĵo al la homa civilizacio: la 
morala konscienco. Lia alportaĵo al la civilizacio estas 
nur spirita. Li celis regi ne en la kalendaro sed en la 
homa koro, t. e. en tiu parto de la homa cerbo kiun, 
ĝenerale, oni konsideras la ejo de la homaj sentoj, aŭ 
pli ĝuste la ejo de la ideoj ĉar la sentoj estas spontana 
travivaĵo kiu ne bezonas instigilon. 

Jes, ni temos pri la morala konscienco kaj ĝia rolo en la 
homa historio, en la klasbatalo. Unuavide ŝajnas ke 
klasbatalo kaj karitato aŭ morala konscienco estas kon- 
traŭdiraj konceptoj, ĉar la klasbataloj kiujn ni priskribis 
ĝis nun estis sango-verŝado, perforto, malamo... do ĉio 
male ol karitato, altruismo, sinofero... Jen, ĝuste pro 
tio estas interesa tiu koncepto kaj la maniero kiel ĝi in- 
teragadis/as kun la klasbatalo. 

Do, komence, ni vidu la kernajn ideojn de la doktrino 
sur kiu baziĝis la altruisma alvoko, sed ne nur la ideojn 
formulitaj de la Majstro Jesuo sed ankaŭ la modelon de 
vivmaniero kiun li enkarnigis. Kicl sciate, tiun materia- 
lon oni eltiras el la libraro nomata Evangelio, kvar- 
libra kolekto kiu komencis esti verkata kvardek jarojn 
post la morto de tiu profeto surbaze de memoraĵoj de 
homoj kiuj konis lin persone. Rilate al lia vivmaniero 
rimarkindas ke li elektis la plej malaltrangan rolon kiu 
la socio povas asigni, tiun de ekzekutata deliktulo. Li, 
ja, estis mortpunita tial ke li kontraŭfrontis la sistemon. 
La plej grava afero por li estis la resanigo de la mal- 
sanuloj, la nutrado de la malriĉuloj, la digno kaj res- 
pekto kiun meritas ĉiu homa estaĵo. Lia instruo: 

Feliĉaj estas la malriĉaj en spirito, ĉar ilia estas la 
regito de la ĉielo. Feliĉaj estas la plorantaj, ĉar ili 
konsoliĝos. Feliĉaj estas la humilaj, ĉar ili heredos la 
teron. Feliĉaj estas tiuj, kiuj malsatas kaj soifas just- 


econ, ĉar ili satiĝos. Feliĉaj estas la kompatemaj, ĉar 
ili ricevos kompaton. Feliĉaj estas la kore puraj, ĉar 
ili vidos Dion. Feliĉaj estas la pacigantoj, ĉarfiloj de 
Dio ili estos nomataj. Feliĉaj estas tiuj, kiuj estas per- 
sekutitaj pro justeco, ĉar ilia estas la regito de ia ĉie- 
lo. Feiiĉaj estas vi, kiam oni vin riproĉos kaj perseku- 
tos kaj false vin kalumnios pro mi. Goju kaj raviĝu, 
ĉar via rekompenco estos granda eit la ĉieio; ĉar tiei 
oni persekutis ia profetojn, kiuj estis antaŭ vi. 

Vi estas la salo de la tero; sed se la salo sengustiĝis, 
per kio ĝi estos saiita? ĝi jam taŭgas por itenio, krom 
por esti elĵetita kaj piedpremita de homoj. Vi estas la 
lumo de la mondo. Urbo starigita sur monto ne povas 
esti kaŝita. Kiam oni bruligas lantpon, oiti metas ĝin 
ne sub grenmezurilon, sed sur la lampingon; kaj ĝi 
luntas sur ĉiujit, kiuj estas en la donto. Tiel same via 
lumo lumu antaŭ homoj, por ke ili vidu viajn bonajn 
farojn, kaj gloru viait Patron, kiu estas en la ĉielo... 
...Vi aŭdis, ke estas dirite: Okulon pro okulo, kaj 
denton pro dento; sed mi diras al vi: Ne rezistu al 
malbono; sed al tiu, kiu frapas vian dekstran vangon, 
turnu ankaŭ la aiiait. Kaj se iu deziras procesi kon- 
traŭ vi, por forpreni vian tunikon, lasu iin preni an- 
kaŭ vian mantelon. Kaj se iu devigas vin iri unu mej- 
lon, iru kun li du. Donu al tiu, kiu petas de vi; kaj ne 
deturnu vin de tiu, kiu deziras prunti de vi. 

Vi aŭdis, ke estas dirite: Amu vian proksimulon, kaj 
ntalantu viajtt malamikojn; sed mi diras al vi: Amu 
viajn malantikojn, kaj preĝu por viaj persekut- 
antoj; por ke vi estu filoj de via Patro, kiu estas en la 
ĉieio; ĉar Li levas Sian sunon sur la malbonulojn kaj 
bonulojn, kaj sendas pluvon sur la justulojn kaj la 
maljustulojn. Car se vi amas tiujn, kiuj antas vin, 
kian rekompencon vi havas? ĉu ne tion saman faras 
eĉ la impostistoj? Kaj se vi salutas nur sole viajn fra- 
tojit, kion ekstran vi faras? ĉu ne tioit saman faras eĉ 
la nacianoj? Estu do perfektaj, kiel ankaŭ via ĉiela 
Patro estas perfekta... 

Evidentas ke tiuj ordonoj de Jesuo, fakte, signifas re- 
zigni la proprajn rajtojn. Sed klarigendas ke tiu teniĝo 
ne estas masohismo, ankaŭ ne radikaleco de frenezulo 
situita for de la realeco. Temas pri la formulado de la 
principo de altruismo aŭ bonfarado kiun oni proponas 
kiel homa agado kapabla transformi la realecon. 

En la supre transkribita evangelia tekst-peco aperas la 
vorto “nacianoj”. Anstataŭ ĝi, la tradukinto estus pov- 
inta meti la vorton “gojoj” ĉar “gojo” estis aceptita de 
la PIV kun la sama signifo. Laŭ la PIV, ĝia signifo es- 
tas “ne-judo”. Se en la menciita teksto oni parolas pri 
nacianoj aŭ gojoj tria-persone estis pro tio ke tiel la pa- 
rolanto kiel la aŭskultantoj estis judoj. Tio montras al 
ni ke Jesuo konsideris siajn sekvantojn kiel intema gru- 
po de la judismo kaj ne kiel aparta religio. Sed en la 
realo ofte okazas ne-atenditaĵoj. La instruo de tiu pro- 
feto ne atingis egan sukceson en la juda mondo -post 
kelkaj jardekoj la judoj akceptintaj tiun mesaĝon estis 
forpelitaj el la komunumo de tiu popolo- kaj tamen ĝi 
iĝis religio kiu tre disvastiĝis, laŭlonge de kelkaj jar- 
centoj, en la gojaj medioj, en Oriento (Persujo) kaj ĉefe 
en la Romia Imperio, kie ĝi iam iĝis oficiala religio. 

Nu, post tio kion ni vidis ke la instruo de tiu majstro 
enportis programon de radikala malsama socia modelo 
ol tiu ĝis tiam ekzistinta, supozeblas ke la progreso kaj 
disvastiĝo de tiu idearo devus renversigi la socian str- 
ukturon kaj konstitui novtipan soci-sistemon. Verdire, 
tia estis la plano de tiu profeto aŭ Mesio. Sian projek- 
ton li nomis “Dia Regno”, “Ĉiela Regno”, Regno kiu 
ne apartenas al ĉi tiu mondo, sed kiu devas esti kons- 
truita ĉi-monde por ke la Dia volo fariĝu ĉi-tie samkiel 
en la ĉielo. Tamen, kromanfoje la idealo fiaskis. Sed ni 
devas klarigi kial okazis, kaj daŭre okazas, tiu fiasko 
en socioj kiuj “oficiale” akceptis ĝin kaj sin deklaris 
“kristanaj”. 

Por kompreni tiun paradoksan evoluon ni devas tra- 
studi la kelkjarcentan procezon de enkondukado de la 
nova religio en la romian socion. Jes, “religio”, ĉar 
kvankam Jesuo ne pretendis krei ian religion, sed nur 
perfektigi la praktikadon de la judismo, la fakto ke lia 
idearo diskoniĝis en la goja mondo, ne-monoteisma, 
igis ke oni pli atentis pri la kontraŭdiro inter la religiaj 
aspektoj de ambaŭ kulturoj. Tiele, en proceso de sin- 
kretismo de la judismo de Jesuo kun aliaj malsamaj re- 
ligioj formiĝis iu nova religio malsama ol la aliaj. Sed 
plej grava estis ke en la procezo perdiĝis esencaj ecoj 
de la evangelia mesaĝo. Tiorilate oni devas atenti pri 
tio ke multaj “eklezioj” organiziĝis antaŭ la ekkono de 
la evangeliaj tekstoj je kiuj ni disponas nun. Tiuj unuaj 
ekleziaj komunumoj estis organizitaj kaj regitaj de la 
apostolo Paŭlo kies epistoloj estis verkitaj inter la jaroj 
49 al 56, kaj la evangeliaj tekstoj, tiaj kiaj ni konas 
nun, estis verkitaj inter la jaroj 70 al 100. Krome. Paŭ- 
lo ne konis persone Jesuon kaj interesiĝis neniom pri la 
historia figuro de la Majstro. Por li gravis nur la ideo 
de Jesuo Resurektinto kaj glore reganta en la ĉielo. Do, 
la Eklezio organiziĝis ne konante la Evangelion kaj sen 
ia klara ideo pri la maniero kiel oni devus, laŭ Jesuo, 
praktiki la regadon, uzi la povon kaj la aŭtoritaton. La 
evangelia instruo pri tiu temo estas: 

Vi scias, ke la regantoj de la nacioj kondutas kiel sin- 
joroj super ili, kaj iliaj granduloj ekzercas aŭtoritaton 
super ili. Ne tiel estos inter vi; sed kiu volas esti gran- 
da inter vi, tiu estu via servanto. 

Estas konate ke la regado en la Eklezio, kaj ĝenerale en 
ĉiu sfero de la kristana socio, organiziĝis laŭ la ĉiama 
modelo kaj ne laŭ la skemo aŭ spirito de Jesuo. 

Alia miskompreno eklezia pri la afero de Jesuo estis 
pri la rolo kaj graveco de la ritaro aŭ ceremonialo en la 
ekleziaj asembleoj. Paŭlo organizis “domajn ekle- 
ziojn”, kiuj kunvenadis en domoj kaj funkciadis laŭ la 
stilo de la romiaj familioj, t. e. la dom-mastro rolas kiel 
sinjoro kaj estro de la familio laŭ la dispozicio de la ro- 
mia ĵuro, tute ne kiel servanto laŭ la ideo de Jesuo. 
Tiele, de tre frue instaliĝis en la Eklezio ia regad- 
maniero kiu tute ne rilatas kun la Evangelio. En tiuj 
primitivaj asembleoj la kristanoj de Paŭlo lemis la sin- 
jorecon de Kristo tra la strikta praktikado de la ritaro, t. 
e. la ceremonioj de baptado kaj de celebrado de la 
Sankta Manĝo de la Sinjoro, kiuj iĝis sakralaj ritoj 
praktikataj laŭ strikta ceremonialo kaj en kiuj la virinoj 
silentas kaj ne povas interveni. Tiele oni reproduktas 


ne la kunvivadon laŭ la spirito de Jesuo sed la ritismon 
de la romia religio. Tia deformiĝo daŭre ekzistis ĝis 
nuntempe. 

Jes, jam de tre frue perdiĝis, en la praktikado far la or- 
ganizaĵoj de la sekvantoj de Jesuo-Kristo, esencaj ele- 
mentoj de la instruo de tiu Majstro, kiuj, tamen, estis 
poste registritaj en la Evangeliaj tekstoj. Sed tiu instruo 
konceme al la morala konscienco, pri kiu ni atentas 
nun, estis sufiĉe bone konsiderata kaj sekvata de la 
unuaj generacioj de kristanoj. Pri tio trafe atestas tiama 
dokumentaro kiun ni ekzamenos sekve. La Evangeliaj 
libroj mem, apartenas al tiu materialo ĉar ili estis verk- 
itaj de tiuj unuaj kristanaj generacioj. La Evangelioj ne 
estas strikte historiaj libroj. Tiuj tekstoj entenas kolek- 
ton da memoraĵoj de personoj kiuj konis Jesuon. La 
kompilado de tiuj memoraĵoj ne sekvas historiajn krite- 
riojn sed teologiajn celojn. Neeviteble enŝoviĝis en la 
tekstojn legendoj, troigoj, nekredeblaj mirindaĵoj, sen- 
dube ankaŭ interpolaĵoj... sed la afero de la morala 
konscienco, pri kiu ni interesiĝas, la spirito de la ins- 
truo, estas klara. Kaj nun ni travidu ĝin. 

En unu el la Evangeliaj tekstoj, konkrete en Luko 1, 
51-53, en himno kiu pretendas montri la rolon de la 
Mesio, oni klare vidas en kiu flanko de la klasbatalo 
situiĝas li: 

Li montris forton per Sia brako, Li dispelis fierulojn 
en la penso de ilia koro. Li malaltigis potenculojn de 
iliaj tronoj, kaj Li altigis humilulojn. Malsatulojn Li 
plenigis per bonaĵo, kaj riĉulojn Li forsendis mal- 
plenaj. 

La minaco kiun la Dia Regno signifus por la riĉuloj kaj 
ekspluatantoj estus evitebla nur se ĉi tiuj volonte re- 
zignas la superabundecon por alveni al socio de egal- 
eco, sen potenculoj kaj mizeruloj. Tia espero pri la rolo 
de la Mesio jam estis esprimita sepcent jarojn antaŭe 
fare de la profeto Cefanja, vidu Cefanja 3, 11-13. Ri- 
late al Jesuo, estas nedudeble ke la intrigo kiu kondutis 
lin al la morto estis lia teniĝo kontraŭ la riĉeco, la pri- 
rabado kaj la subpremado far la potenculoj. 

Kaj la Fariseoj ankaŭ, kiuj estis monavidaj, aŭdis 
ĉion tion, kaj ili lin mokis. Kaj li diris al ili: Vi estas 
tiuj, kiuj ŝajnigas sin justaj antaŭ homoj, sed Dio 
scias viajn korojit; ĉar kio estas altigita inter homoj, 
tio estas abomenaĵo antaŭ Dio. (Luko 16,14-15) 

Pri iu riĉulo kiu sentis altiron al li kaj prikonsideris lin 
sekvi, la Evangelio diras: 

Kaj dum liforiris sur la vojo, unu homo kuris al li kaj 
genuis antaŭ li, kaj demandis lin: Bona Majstro, kioit 
mi faru, por ke mi heredu eternan vivon? Kaj Jesuo 
diris al li: Kial vi nomas min bona? neniu estas bona 
krom Unu, nome Dio. Vi scias la ordonojn: Ne mort- 
igu; Ne adultu; Ne ŝtelu; Ne parolu malveran ates- 
ton; Ne rabu; Respektu vian patron kaj vian patr- 
inon. Kaj li responde diris al li: Majstro, ĉion tion mi 
observis detempe de mia juneco. Kaj Jesuo, rigard- 
ante lin, amis lin, kaj diris al li: Unu mankon vi ha- 
vas; iru, kaj vendu ĉioit, kion vi havas, kaj donu al 
malriĉuloj, kaj vi havos trezoron en la ĉielo; kaj venu, 
sekvu min. Sed li malgajiĝis ĉe tiu vorto, kaj foriris 
malĝoja; ĉar li havis multajn posedaĵojn. Kaj Jesuo 

ĉirkaŭrigardis, kaj diris al siaj disĉiploj: Kiel mal- 
facile tiuj, kiuj havas riĉon, eniros en la regtton de 
Dio! Kaj la disĉiploj miris pro liaj vortoj. Sed Jesuo, 
respondante denove, diris al ili: Infanoj, kiel mal- 
facile estas por tiuj, kiuj fidas al la riĉo, eniri en la 
regiton de Dio! (Marko 10,17-24) 

Alia diraĵo de tiu Majstro estis: 

Nenia servanto povas servi al du sinjoroj; ĉar aŭ li 
malamos unu kaj amos la alian, aŭ li aliĝos al unu 
kaj malestimos la alian. Vi ne povas servi al Dio kaj 
al Mamono! (Luko 16, 13) 

Sajnas ke la interna ideo de tiu evangelia instruo estas 
ke la mono de la riĉuloj estas maljusta, sed ne temas 
pri aserto ke la riĉaĵoj estis klare kaj konkrete rabitaj de 
tiuj kiuj posedas ilin ĉiumomente. La ideo estas ke la 
ekzistado de privataj riĉaĵoj, la klasisma strukturo de la 
socio, estas esprimo de maljusta sociordo. 

La reago de la unuaj kristanaj komunumoj responde al 
la postulo de Jesuo rilate al la justeco estis kunposedi 
la propraĵojn ene de la komunumo. 

Kaj ili persistis en la instruo de la apostoloj kaj en la 
kunuleco, en la dispecigo de pano kaj en preĝoj... 
...Kaj ĉiuj kredantoj estis kune, kaj havis ĉion komu- 
na; kaj ili vendis siajn /tavojn kaj posedaĵojn, kaj di- 
vidis ilin al ĉiuj laŭ ĉies aparta bezono. (Agoj de la 
Apostoloj, 2, 42. 44-45) 

Tia komuneco de posedaĵoj, kiu estis esprimo de kora 
komuneco, estis nomata de Luko «Koinonia» (Komun- 
ismo). Alia scio pri la praktikado far la unuaj kristanaj 
komunumoj estis tiu provizita de la t. n. Didakeo, kiu, 
rilate al la kunposedado, diras : 

Ci kunhavas kun ciaj proksimuloj ĉion, kaj ci ne di- 
ros ke io estas cia propraĵo; ĉar se en la nekorupt- 
eblaj aferoj vi estas kunposedantoj, kion multe pli en 
la korupteblaj aĵoj. 

Tiuj unua kristanaj komunumoj estis konstituitaj de ju- 
daj sekvantoj de Jesuo. Sajnas ke kiam la kristanismo 
etendiĝis unue al la helena mondo kaj poste al la ro- 
mia, la komuneco de posedaĵoj iĝis malpli strikta kaj la 
familioj konservis sian apartan posedaĵon, kvankam 
oni konservis la kutimon ke la posedantoj helpu la be- 
zonantojn. Kiel regulado tiorilate estas en la dua epis- 
tolo de Paŭlo al la korintanoj jena paragrafo : 

Car kie ekzistas la volonteco, ĝi estos akceptita laŭ la 
havo, ne laŭ la nehavo. Car mi diras tion, ne por ke 
aliaj estu faciligataj kaj vi premataj, sed laŭ egaleco: 
via abundo nuntempe fariĝu por ilia manko, por ke 
ilia abundo fariĝu por via manko, por ke estu egal- 
eco; kiel estas skribite: Tiu, kiu kolektis pli, ne havis 
superĵlue, kaj tiu, kiu kolektis malpli, ne havis man- 
kon. (2-a Korintanoj 8,12-15) 

Sed en la realo la aferoj ne tiel estis idealaj. Paŭlo mem 
per alia letero al la samaj korintanoj plendas pro tio ke 
en la celebrado de la Sankta Manĝo de la Sinjoro ĉiu 
formanĝas siajn proprajn nutraĵojn kaj dum iuj malsa- 
tas aliaj ebriiĝas. Sajnas ke iom post iom, laŭlonge de 
la tri unuaj jarcentoj, enkondukiĝis klasaj diskrimina- 
cioj en la kristanaj asembleoj. Evidentas ke, spite al la 
dekomencaj planoj aŭ intencoj de egaleco, la sklaveco 
ne estis elradikigita en la kristanaj komunumoj. Estas 


altsignifa la fakto ke Luko konservis en la menciita pa- 
ragrafo de lia verko Agoj de la Apostoloj le priskribon 
de la komuneco de posedaĵoj (kaj de koroj) en la unua 
komunumo de Jerusalemo. Kiam la situacio de la ko- 
munumoj ekde kiuj li verkis estis jam malsimila kaj es- 
tis endanĝerigante la persiston de la aŭtenta kristan- 
ismo, Luko volis atentigi pri la graveco de la «Koino- 
nia» kiel esprimo de la frateco kiu devus esti distinga 
signo de ĉiu kristana kolektivo. Tiutipa iompostioma 
burĝiĝo estas fenomeno sufiĉe ofita en la degradiĝo de 
la revoluciaj procezoj ; oni vidis multe el tio en la 
disfalo de la komunistaj reĝimoj de Orienta Eŭropo 
fine de la 20-a jarcento, kaj nun estas klare perceptebla 
en Ĉinio. 

Alia fenomeno kiu damaĝas la revoluciajn procezojn 
estas la nescio kaj egoismo de la ekspluatatoj mem, t. 
e. la manko je historia memoro de la popoloj kaj ilia 
malkapablo ĝuste plitaksi la agadon de la revoluciuloj. 
Ankaŭ ĉi tiu fenomeno estis spertita en la unuaj krist- 
anaj komunumoj. Guantoj de situacio de egaleco kiun 
oni intencas establi kontribuas fuŝi la eksperimenton 
per sia malsolidareca kaj egoisma teniĝo. Vidu jenan 
paragrafon de alia epistolo de Paŭlo: 

Ni ordonas al vi, fratoj, en la norno de la Sinjoro Je- 
suo Kristo, ke vi vin apartigu for de ĉiu frato, kiu ir- 
adas senorde kaj ne laŭ la tradicio, kiun oni ricevis 
de ni. Car vi mem scias, kiel vi devas nin imiti; ĉar ni 
ne kondutis senorde inter vi; nek manĝis panon do- 
nace de iu, sed per laboro kaj penado, nokte kaj tage 
laborante, por ke ni ne fariĝu ŝarĝo por iu el vi; ne 
kvazaŭ ni ne havus tian rajton, sed por estigi nin ek- 
zemplo antaŭ vi, ke vi nin imitu. Car eĉ kiam ni estis 
ĉe vi, la jenon ni ordonis al vi: Se iu ne volas labori, 
tiu ankaŭ ne manĝu. Car ni aŭdas, ke inter vi iradas 
senorde kelkaj, kiuj tute ne laboras, sed en ĉies afe- 
rojn sin enŝovas. Tiajn ni ordonas kaj admonas pro 
la Sinjoro Jesuo Kristo, ke kviete ili laboru kaj man- 
ĝu sian propran panon. Sed vi, fratoj, ne laciĝu en 
bonfarado. Sed se iu ne obeos al la parolo de ĉi tiu 
nia epistolo, rimarku tiun, kaj ne estu por li kamara- 
doj, por ke li hontiĝu. Tamen ne rigardu lin kiel mal- 
amikon, sed admonu lin kiel fratonADua letero al la 
Tesalonikanoj 3, 6-15) 

Se en la homa naturo estas inklinoj kiuj malfavoras la 
progreson al la komunismo, en kio rilatas al la kristan- 
ismo ni devas atenti ankaŭ pri alia faktoro kiu efikis 
kontraŭ tiu procezo. Temas pri la sistemo mem kiun 
oni celis ŝanĝi, t.e. la klasa, sklavisma sistemo de la ro- 
mia socio. La gvidantoj de tiu imperio komprenis ke se 
ili ne ŝanĝus la kristanan eklezion, ĉi tiu ŝanĝus la ro- 
mian imperion. La rezulto de plurjarcenta kontraŭ- 
frontiĝo inter tiuj du antagonismaj konceptadoj de la 
mondo konkretiĝis, en la kvara jarcento de nia erao, en 
la socian ideologian strukturon kiu pludaŭras ankoraŭ 
en la nuntempo spite al ĉiuj sociaj ŝanĝoj kaj konvul- 
sioj okazintaj de tiam (kamparanaj ribeloj, Reformacio, 
Franca kaj Rusa Revolucioj...). Indas pristudi ĉi-ĉiujn 
okazaĵojn, kaj tion ni faros siamomente, sed unue ni 
vidu kiamaniere la romiaj imperiestroj sukcesis devoj- 
igi la kurson de la kristanaj organizaĵoj. 

La ĉefa rezulto de tiu imperiestra operacio estis ke 
konvertiĝis en religion io kio komence kaj esence estis 
afero de komunisma kunvivado. Estas sufiĉe konata la 
fakto ke dum tiuj tri unuaj jarcentoj la kristanoj suferis 
persekutadon fare de la romia ŝtato. Sed, ĝenerale, ne 
estas klara ideo pri tiu afero. Oni devas klarigi ke tiu 
persekutado ne estis konstanta. Kaj kiam ĝi okazis, ĝi 
ne estis en ĉiuj lokoj, kaj krome ne okazais simile kaj 
samgrade ĉiuloke. La unua romia persekutado estis tiu 
okazinta sub la regado de Nerono (jaro 64). 

En ĉi punkto ni devas atenti pri iu afero. La romianoj, 
kvankam tre rigoraj rilate al la konservado de la politi- 
ka ordo en sia imperio, estis sufiĉe toleremaj konceme 
al la religiaj aferoj. En ilia ampleksa imperio oni povis 
libere praktiki ĉiujn ajn religiojn kaj adori ĉiujn ajn 
diojn, ec la unusolan Dion de la monoteistaj judoj. Se 
ili detruis la templon de Jerusalemo en la jaro 69 estis 
pro tio ke okazis tie politika ribelo kaj armita rezisto en 
la templa areo. Kial, do, ili jam de tre frue komencis 
persekuti la kristanojn, kaj pludaŭrigis la persekutadon, 
kun soboj kaj soroj, dum pli ol du jarcentoj kaj duono? 
Tiu fenomeno surprizis la historiistojn kiuj okupiĝis pri 
la afero kaj oni ne alvenis al interkonsento pri la kialo. 
Eble estis pluraj kialoj. Unue, tial ke la kristanoj ne ĉe- 
estadis religiajn ceremoniojn en la ekzistantaj temploj 
kaj dume ili havis nenian ajn templon, oni konsideris 
ilin malpiaj, anti-religiaj. Krome la fakto ke ili kunven- 
adis en partikularaj domoj kaj ne estis permesata la ĉe- 
esto de ne-adeptaj homoj, igis ilin suspektindaj je 
konspirado kontraŭ la politika ordo. Fine, kaj eble ĉefe, 
la fakto ke ili havis esperon pri reveno de triumfanta 
Mesio kiu renversus la socian ordon kaj havis viv- 
manieron kontraŭante la ideologiajn valorojn de la so- 
cio, timigis la aŭtoritaton pri la efiko kiun tiuj doktrinoj 
povus havi sur la establitan ordon. La polico de la Ce- 
zaroj estis tre efika kaj lerta -male ne eblus al la im- 
periestra reĝimo kontroli tiel ampleksan imperion- kaj 
sendube ili trafe pritaksis la egan kapablon de tiuj kris- 
tanaj rondoj ŝanĝi la naturon de la romia socio. La ofi- 
cialaj akuzoj kontraŭ tiuj sektoj estis formulitaj per la 
titolo “malamikoj de la homa speco”. Tiu titolo havis 
en la tiama epoko la saman signifon kiel la nuntempa 
epiteto “kontraŭ-sistemuloj”, “anti-sistemaj”... 

Nu, la persekutado de kristanoj sub la regado de Nero- 
no estas sufiĉe konata eĉ de ne-interesitoj pri historiaj 
aferoj tial ke iuj famaj filmoj okupiĝis pri la afero, sed 
ĝi eble estis la plej kurta-tempa kaj malgrava el la ro- 
miaj kontraŭ-kristanaj persekutoj. Krome ŝajnas ke ĝi 
okazis nur en Romo-urbo kaj ne en aliaj partoj de la 
imperio. Cetere la kristanoj tiam ekzistantaj ne estis 
multenombraj. La historiisto Suetonio fortraktas la afe- 
ron per nur unu aŭ du linioj: 

Li (Nerono) atakis la kristanojn, speco de homoj sin- 
fordonintaj al superstiĉoj kaj sorĉoj. 

Krome, tiu aŭtoro, kiu prezentis unuflanke la laŭd- 
indajn farojn de la imperiestro kaj aliflanke la abomen- 
indajn, inkludis la atakon kontraŭ la kristanoj inter la 
laŭdindaj faroj. Suetonio verkis sian historion, La Dek- 
du Cezaroj, tridek jarojn post la regado de Nerono, 
kiam la imperiestro Domiciano estis ordoninta la duan 


kontraŭ-kristanan persekuton. En la jaro 115, kiam es- 
tis okazante la tria persekutado, en la epoko de la im- 
periestro Trajano, estis verkita la Analoj de Tacito, en 
kiu oni provizas pli ampleksan informon pri la perse- 
kuto far Nerono. Post priskribi la incendion kiu detruis 
pli ol triono el la la urbo Romo kaj la malkontenton de 
la popolo, kiu atribuis la katastrofon al imperiestra or- 
dono, la teksto de la Analoj diras: 

Sed nek per homa bonfarado, donacoj kaj malavaraj 
agoj far la princo, nek per la helpo-peto al la dioj, 
eblis malaperigi la famon ke la incendio estis provok- 
ita. Tial Nerono, por silentigi tiun fifamon kaj sen- 
kulpigi sin, akuzis pri ĝi kaj komencis puni per rafin- 
itaj turmentoj iujn homojn malaprecatajn de la po- 
polaĉo pro iliaj ekscesoj, ĝenerale nomataj kristanoj. 
La origino de tiu nomo estis Kristo, kiu, dum la reg- 
ado de Tiberio estis mortpunita subordone de Poncio 
Pilato, prokuroro de Judujo; kaj kvankam tiam oni 
iome sufokis tiun nocivan superstiĉon, denove ko- 
mencis reverdiĝi, ne nur en Judujo, devenloko de tiu 
malbonaĵo, sed ankaŭ en Romo, kien alvenas kaj ce- 
lebras ĉiuj abomenidaĵoj ekzistantaj en la ceteraj lo- 
koj. Do, komence estis arestataj tiuj kiuj publike 
praktikadis tiun religion, kaj poste, pro ties denuncoj, 
grandamaso, ne tiel pro la delikto de la incendio pri 
oni akuzis ilin, kiel pro tio ke ili malamas la homan 
specon. Al la justico kiun oni aplikis al ili oni aldonis 
la mokon kaj ofendon per kiuj ili estis mortigataj. 
Iujn oni survestis per feloj de sovaĝaj bestoj, tial ke 
tiamaniere la hundoj dispecigu ilin; aliaj estis kruc- 
umataj; aliajn oni metis sur grandajn ligno-stakojn, 
kiujn oni bruligadis noktiĝe por prilumigi la nokton. 
Nerono disponigis por tiu spektaklo siajn ĝardenojn, 
kaj li celebradis la cirkajn festojn; tie, vestita kiel ko- 
ĉero li sin miksis kun la popolaĉo por kundistriĝi kun 
ĝi, foje li kondukadis sian ĉaron, laŭ sia kutimo. Kaj 
tiele, kvankam la viktimoj estis kulpaj, ili inspiradis 
kompaton kaj grandan doloron kiel homoj kiujn oni 
mortigas tiel mizere, ne por publika profito, sed por 
kontentigi la kruelecon de unusola persono. 

Iuj nuntempaj historiistoj opinias ke Tacito metis en 
sian raportadon pri tiu temo elementojn apartenantajn 
al sia propra epoko kaj ne al la situacio de la epoko de 
Nerono, duonjarcenton antaŭe. Ja, la cirkaj spektakloj 
de la turmentado kaj mortpuno de la kristanoj kongruas 
kun la stilo de Nerono, sed la tiamaj kristanoj ne estis 
grandnombro kiel Tacito asertas, kaj krome dubindas 
ke oni konus ilin per la termino “kristanoj” ĉar tiam ili 
ankoraŭ ne estis facile distingeblaj el la judoj. Krome, 
la fakto ke la oficiala propagando kaj grandparto el la 
popolanoj esprimis malaprecon pri la kristanoj, kaj ke, 
tamen, multaj personoj sentis kompaton pri la kon- 
damnitoj, ŝajnas pli propraj el la epoko de la regado de 
Trajano, kiam la Analoj de Tacito estis verkita. 

Fakte, Trajano estis perpleksa antaŭ la afero de la krist- 
anoj. Oni konstatas per la konata korespondado de tiu 
imperiestro kun iu el siaj provincaj guberniestroj, Pli- 
nio, ke li estis malkontenta kaj maltrakvila pro la pro- 
greso de la kristanismo sed samtempe li multe dubantis 
pri la efikeco de la persekutoj al la anoj de tiu religio. 

Ja, la kristanaj martiroj altiradis simpation de multaj 
personoj kaj intereson pri sia religio. Tio ne estas stran- 
ge: la kristanismo kaj aliaj religioj devenintaj de Orien- 
to, kiel la mitraismo kaj iuj egiptaj kultoj, venis plenigi 
religian vakuon ekzistantan en la romia imperio ĉar la 
grek-latinan mitologion ne alportis la esperon pri trans- 
cendeco kiun la homa estaĵo emas. Sed tiuj aliaj orien- 
taj religioj rezultis, por la imperiaj aŭtoritatoj, pli ak- 
cepteblaj ol la kristanismo ĉar ties anoj ne rifuzadis 
partopreni en la kulto al Romo kaj ĉi-ties imperiestroj. 
La kristanoj, male, tute ne konsentis plenumi la cere- 
moniojn de la imperian kulton, kaj tio gajnis al ili fa- 
mon je anti-patriotismo. 

Laŭ la pasado de la tempo pliakriĝis tiu kontraŭdiro. 
La nombro da kristanoj senĉese kreskadis ĉu estus 
okazante persekuto aŭ ne, kaj la romiaj aŭtoritatoj pli 
kaj pli iĝis suspektemaj pri tiu kreskanta parto el la 
loĝantaro de la imperio kiu malŝatis la sangajn spekta- 
klojn de la cirko, ne sentis inklinon servi en la armeo 
kaj obstine rifuzadis ĵuri lojalecon al Romo kaj ĉi ties 
imperiestroj. En la jaro 250, en cirkonstancoj de malfa- 
cila situacio por la imperio: ofensivo de la barbaraj po- 
poloj en la imperiaj limoj kaj krizo de aŭtoritato en la 
interno de la socio, la tiama imperiestro, Decio, entre- 
prenis politikon celantan 
restarigi la forton de la 
ŝtato alfrontante la ekste- 
ran minacon kaj stimuli la 
publikan piecon laŭ la tra- 
diciaj kriterioj de la romia 
socio: la ŝtata religio kaj la 
antikvaj kultoj. Tiucele la 
imperiestro Decio promul- 
gis edikton ordonante ke 
ĉiuj loĝantoj de la imperio 
faru oferon al la dioj de 
Romo «por la sekureco de 
la imperio». Por la kristanoj tiu ceremonio estis tute ne 
akceptebla ĉar implicis idolecan adoradon. Rezulte de 
tio komenciĝis, kontraŭ tiu religio, nova persekutado 
en kiu mortis multaj kristanoj kaj ties episkopoj, inklu- 
zive tiu de Romo. Eble ankaŭ la judoj estis persekutataj 
tiam pro la sama kialo, sed oni ne disponas je historia 
informo pri tio. Ĉi tiu kontraŭ-kristana persekuto estis 
eble pli intensa kaj ĝenerala ol la antaŭaj, kaj plen- 
umata en la tuta imperio, sed ĝi ne estis longdaŭra ĉar 
en la jaro 251 la imperiestro Decio mortis batalante 
apud la Danubo kontraŭ la gotoj, kaj lia sukcedinto 
restarigis la situacion de religia toleremo en la imperio. 
Sed simila persekutado kontraŭ la kristanoj estis de- 
kretita sep jarojn poste, en 257, far la imperiestro Va- 
leriano. La krizo de la imperio, pro internaj kaj eksteraj 
problemoj, estis pliintensiĝinta, kaj en tiaj cirkonstan- 
coj ĉiam oni serĉas kulpulojn. La oficialaj kialoj kaj la 
disvolviĝo de la persekatado en tute similis al tiuj de la 
regado de Decio. Estis multaj martiroj en la tuta impe- 
rio, ĉefe inter la presbiteroj kaj episkopoj. Du episko- 
poj de Romo, Stefano kaj Siksto la 2-a, estis mortig- 
ataj. Ankaŭ ĉi-foje la daŭro de la persekuto ne estis 
granda -malpli ol du jaroj- kaj finiĝis similmaniere 


kiel tiu de Decio: la imperiestro Valeriano, batalante en 
Persujo, estis kaptita de la malamikoj de la imperio, kaj 
ties filo kaj sukcedinto, Galieno, metis finon al la kon- 
traŭkristanaj dispozicioj. 

De tiam sekvis por la kristanoj la plej longa periodo de 
religia tolero en la romia imperio: 44 jaroj, ĝis la reg- 
ado de Diokleciano. Ĉi tiu imperiestro komence ne es- 
tis favora al la reigo de tia politiko. Fakte, dum la 
unuaj dek jaroj de lia regado li dediĉiĝis serioze kaj 
efike solvi la problemojn (kaj internajn kaj eksterajn) 
de la imperio, kiuj estis tre gravaj dum tiu periodo kiun 
la historiistoj nomis «militista anarkio» tial ke multaj 
generaloj sin proklamis imperiestroj en la provincoj 
kontrolataj de ili. En la jaro 299 Diokleciano prenis se- 
verajn dispoziciojn kontraŭ kristanoj, sed nur kontraŭ 
la maniheanoj, kiuj estis malgranda kristana sekto en la 
romia imperio. Tiutipaj kristanoj estis pli multenom- 
braj en Persujo; eble la suspektemo pro la fremda ori- 
gino de tiu sekto estis la kialo de la persekutado dekret- 
ita de Diokleciano. Sed kvar jarojn poste, en 303, li 
etendis la ŝtatan atakon kontraŭ ĉiuj ceteraj kristanoj de 
la imperio. La historiistoj de la epoko asertas ke por la 
preno de tiu decido incitis Dioklecianon sia kolego Ga- 
lerio. Tio devigas nin klarigi ke tiu imperiestro, por la 

plej efika demarŝado de la 
administrado kaj la defen- 
do de la imperio nomumis 
tri kolegojn por kunregadi 
kun li; tiun sistemon estis 
nomita tetrarkio (kvarper- 
sona regado). Tiu sistemo 
bone funkciis dum la reg- 
ado de Diokleciano, ĉar 
liaj kolegoj fidele apogis 
lin, sed poste ĝi krizis en 
la sekva generacio, kiam 
la sukcedintoj kaj hered- 
intoj de la imperiestraj kolegoj interbatalis konkurante 
por la absoluta povo de la imperio. La interesitoj pri 
tiuj historiaj eventoj kaj cirkonstancoj disponas je 
abunda informo pri tiuj temoj en la historiaj libroj, 
Interreto... En la esperanta lingvo estas interesa artiko- 
lo de Sergio Pokrovskij, en la revuo LA ONDO de 
Esperanto, numero 2013-6, kaj en la ret-adreso: 
http://esperanto-ondo.ru/Diverse/224pokr.htm 
Ni okupiĝos pri la temo nur laŭmezure ke ĝi rilatas al 
la afero kiun ni pritraktas. 

Tiu nova persekuto estis same kruela, kaj pli longdaŭra 
ol la antaŭaj (8 al 9 jaroj) kaj okazis en la tuta imperio 
samkiel tiuj de Decio kaj Valeriano. Oni devas klarigi 
ke la nombro da kristanoj estis multe pli granda en la 
orienta parto de la imperio. En Okcidento, esceptante 
Romon kaj iujn partojn de norda Afriko, la kristanismo 
ne estis tre disvastigita. lu karakteraĵo kiu distingas ĉi 
tiun persekuton el la antaŭaj estis ke ĉi foje estis multaj 
apostatoj, t. e. homoj kiuj, pro timo al turmentoj kaj la 
morto, konsentis plenumi la religian ceremonion de la 
imperia kulto kiu signifis rezigni sian kristanecon. Eĉ 
iu episkopo de Romo, Marceleno, kaj eble ankaŭ aliaj 
kiuj sukcedis lin, falis en tiun kovardecon. 

Nuntempaj historiistoj kalkulas ke en tiu epoko la kris- 
tanoj nombris, proksimume, 8 procente el la 90 milio- 
noj da loĝantaro de la imperio. Eble tiu pritakso estas 
ĝusta, sed oni devas fari iujn precizigojn. Unue, tre 
multaj el la konvertitoj al la kristanismo ne estis ricev- 
inte tiun bapton kiu signifas la formaligon de la aparte- 
no al la nova religio. Kial okazis tiu strangaĵo? La pro- 
blemo estis la duobla rolo de tiu sakramento. Gi es- 
tis/as kaj puriga kaj inica rito, t. e. ceremonio per kiu 
oni forviŝas la pekojn de tiu kiu ricevas ĝin kaj sam- 
tempe per ĝi oni efektivigas la eniron de la neofito en 
la kristanan religion. Kiel inica rito estus sensencaĵo ri- 
peti la baptadon, sed kiel peko-pardona sakramento ĝia 
ripetado fariĝis necesa ĉar la homoj pekadas ankaŭ 
post sia ekkristaniĝo; la reptilia cerbo de la personoj 
daŭre plu funkcias ĉu ili estis baptitaj aŭ ne. Tamen en 
tiuj unuaj jarcentoj, male ol 
nuntempe, ne ekzistis alia(j) sa- 
kramento(j) por tiu funkcio de 
pekpardonado. Tial multaj kris- 
tanoj prokrastigis sian bapta- 
dom ĝis horo tre proksima al 
sia morto. 

Alie, rilate al la 92 procento el 
la paganoj, t. e. la ne-kristanaj 
romianoj, multegaj el ili ankaŭ 
ne sentis malamikecon al tiu re- 
ligio. Verdire, konsiderinda par- 
to el la loĝantaro de la imperio 
sentis simpation kaj altiron al la 
religia afero de tiuj homoj kiuj 
kondutadis humanece kaj al- 
frontadis torturadon kaj martir- 
econ. Ne malofte multaj paga- 
noj, en okazoj de neceso, dan- 
ĝero aŭ simpla devoteco, kiam 
ili preĝadis al la dioj, ili miks- 
adis la nomon de Kristo kun 
tiuj de dioj de aliaj religioj. Ti- 
ele, eĉ se senkonscie, la popolo 
jam estis enkondukinta Kriston 
en la panteonojn de la grek- 
latina, la egipta kaj aliaj reli- 
gioj. Ekzemple, la maniheanoj, 
kiujn ni difinis supre kiel kristana sekto, reale, estis 
sinkretismo de kristanismo kun iuj persaj ritoj kiel la 
zoroastrismo. Tio eksplikas ke ĉi-foje, la persekuto de- 
kretita de la imperiestraj kolegoj ne ĝuis grandan sim- 
pation inter la popolaj amasoj. Foje okazis ke la publi- 
ko ĉeestanta la cirkan spektaklon de martirigo de kris- 
tanoj plendis pro la krueleco de la turmentoj kaj postu- 
lis la ĉeson de la punoj. Multaj lokaj aŭtoritatoj en la 
provincoj de la imperio anstataŭis la mortpunon de la 
kristanoj per mon-punoj. En urboj kie la nombro da 
kristanoj estis granda, ili tute ne estis ĝenataj; la lokaj 
aŭtoritatoj simulis akcepti obei la imperiestrajn ordo- 
nojn, kaj Diokleciano kaj Galerio simulis kredi tion. La 
tagon, kiam Diokleciano publikigis sian dekreton kon- 
traŭ la kristanoj, lia palaco en Nikomedio estis dufoje 
incendiita. Verŝajne plejparto el la palaca servistaro es- 


tis kristana. Estis kristanaj ankaŭ la fratino, la edzino 
kaj la filino de Diokleciano. Alia signo de la ŝanĝo 
okazinta en la imperio pri tiu afero de la kristanismo 
dum tiuj jarcentoj estas la ŝanĝo de la teniĝo de la tia- 
maj historiistoj kiuj raportis pri la persekutoj. Suetonio 
kaj Tacito sin tenis malamikece al la kristanoj respegu- 
lante la oficialan pozicion kaj la inklinon de la popolaj 
amasoj de ilia epoko. Tamen, la historiistoj de la ko- 
menciĝo de la 4-a jarcento, kiel Laktancio kaj Eusebio 
de Cesarujo, estis kristanoj kies favora teniĝo al la no- 
va religio respegulis la tiaman teniĝon de la amasoj kaj 
tiun kiun estis alprenante ankaŭ la aŭtoritatoj. 
Diokleciano abdikis en la jaro 308 kaj Galerio suk- 
cedis lin kiel ĉef-imperiestro. Abdikis ankaŭ la aliaj du 
kolegoj de Okcidento kaj estis anstataŭitaj de iliaj filoj. 
Galerio kaj sia Cezaro daŭrigis la persekutadon kon- 
traŭ la kristanoj en la orienta 
parto de la imperio, sed la junaj 
Cezaroj de Okcidento Konstan- 
teno kaj Maksencio estis favo- 
raj al la nova religio kaj ĉe- 
sigis ĝian persekutadon en iliaj 
teritorioj. Okazis inter la kole- 
goj (tiam estis ne kvar, sed ses) 
malakordoj pli gravaj ol la dife- 
rencoj pri religiaj aferoj. Okazis 
inter ili militaj konfliktoj kiujn 
ni ne priskribos kaj kiuj okaz- 
igis ŝanĝojn en la etato de la te- 
trarkio. En la jaro 310 oni alve- 
nis al ia interakordo, eĉ se pro- 
vizora, inter kvar el la tiamaj 
kolegoj: Galerio, Konstanteno, 
Licinio kaj Maksimeno. En ilia 
interakordo estis ankaŭ dispozi- 
cioj rilate al la kristanoj. Gale- 
rio rezignis pri la persekutado 
kaj subskrisbis kune kun Kons- 
tanteno kaj Licinio la t. n. «To- 
leredikto de Nikomedio» per 
kiu oni rajtigis ĉiujn loĝantojn 
de la imperio libervole praktiki 
ĉiun ajn religion. Oni invitis 
Dioklecianon aldoniĝi al tiu to- 
leremo sed la maljuna eksimperiestro volis scii nenion 
pri tiu aŭ iu alia politika afero. Li mortis la sekvintan 
jaron (septembro de 311). Maksimeno ne konsentis pri 
la toleremo al la kristanoj kaj daŭrigis la persekutadon. 
Galerio ne multe postvivis; li malsaniĝis kaj mortis eĉ 
kelkajn monatojn antaŭ ol Diokleciano (aprilo de 311). 
Menciindas ke kiam oni anoncis al la popolo la mal- 
sanon de la imperiestro, laŭ la kutimo de la epoko, oni 
petis ke oni preĝu por lia sano, kaj en la listo de la dioj 
al kiuj oni petis preĝi, apud la nomo de Asklepio kaj 
aliaj dioj oni metis ankaŭ la nomon de Kristo. Estas 
kurioze ke 14 jarojn antaŭ la eklezia Koncilio de Ni- 
ceo, en kiu oni proklamis la dogmon de la dieco de 
Jesuo-Kristo (dogmo kiun multaj kristanoj rifuzis ak- 
cepti dum kelkaj jarcentoj), iu pagana imperiestro kiu 
ĝis tiam persekutis la kristanojn, fakte asignis al Kristo 

saman diecan rangon kiel aliaj figuroj de la ŝtata pan- 
teono de la imperio. 

En 313 Konstanteno kaj Licinio per la t. n. «Edikto de 
Milano» plibonigis la situacion de la kristanoj; oni 
decidis redoni al ili la propraĵojn konfiskitajn dum la 
pasinta persekutado kaj oni permesis al ili havi pro- 
prajn templojn por ilia kulto. Rezulte de la malakordo 
kaj militaj konfliktoj kiu poste estiĝis inter la kolegoj, 
dek jarojn poste, en 324, mortigitaj aŭ elpostenitaj la 
ceteraj Cezaroj, Konstanteno restis kiel sola imperies- 
tro. De tiam li tre favorigis la plifortiĝon de la kristana 
religio kaj kiam estis malakordo en la Eklezio pri teo- 
logiaj aferoj li kunvokis kaj prezidis koncilion por 
okupiĝi pri la afero. Li implikiĝis en tiaj teologiaj afe- 
roj; la koncilio aprobis dogmon kiun li mem proponis. 
Kristanaj episkopoj estis nomumitaj de la imperiestro 
por influaj regadpostenoj; tio stimulis multajn senat- 
anojn kaj aliajn romiajn gravulojn kristaniĝi. Konstan- 
teno estis baptita fine de sia vivo; same okazis kun lia 
filo kaj sukcedinto Konstanco. Kvankam poste alia im- 
periestro volis renversi la situacion de kreskiĝo kaj 
influo de tiu religio, tio rezultis vane. Fakte, en la ro- 
mia imperio la kristanoj ne suferis aliajn persekutojn 
krom tiujn kiujn ili mem faris unuj la aliajn pro pridog- 
maj malakordoj, ekzemple kaze de la arianismo. 

En la lasta jardeko de tiu 4-a jarcento, la imperiestro 
Teodozio deklaris la kristanan religion oficiala de la 
imperio kaj proskribis la paganajn kultojn. Tiam jam 
multe estis kreskinta la anaro de la kristana religio. Por 
la novbakitaj kristanoj la ŝanĝo apenaŭ estis percept- 
ebla. La tiama kulto de la Eklezio ne multe malsimilis 
al tiu de la ceremonioj de la pagana romia kulto. La 
Eklezio festas tiun ŝanĝon kiel grava historia venko 
sed, verdire, estis la imperio, ne la kristanismo, la 
venkinto de tiu plurjarcenta lukto. Ni vidis ke la reli- 
giaj ceremonioj de la kristanoj neniam estis asembleoj 
de egaluloj. Jam dekomence ili alprenis formon de la 
romiaj familiaj kunsidoj, sed post la oficialigo de la 
kristanismo la afero eĉ pli malboniĝis. De tiam la cele- 
brado de la Sankta Manĝo, nun konata kiel “meso”, tre 
similis al la kulto de la antikva pagana religio de la im- 
perio. Unue, tiuj ceremonioj jam ne plu okazis en pri- 
vataj lokoj kiel antaŭe sed en temploj similaj al la pa- 
ganaj, ofte en la samaj paganaj temploj akceptitaj por 
la kristana kulto. Ja, ekde la epoko de Konstanteno, la 
kristana kulto komencis esti celebrata en bazilikoj. La 
romia baziliko, de tre antikve, estis ejo de kulto kaj re- 
ligia kaj civila: la paganaj temploj, la salono de la tro- 
no de la imperiestro aŭ de aliaj magistratanoj, la justi- 
caj tribunaloj... Ĉiuj ili havis la bazilikan formon kaj 
skemon, kaj en ĉiuj ili la loko de la aŭtoritato estis la 
absido de la baziliko, t. e. la trono de la imperiestro, la 
altaro de la templo, la katedro de la juĝisto... La krist- 
anoj alprenis por sia kulto tiun bazilikan skemon kaj 
situigis la altarejon en la absido. Tiu fakto estas grave 
konsiderinda ĉar ĝi simbolis alian fakton, nome ke sam- 
tempe la eklezia institucio organiziĝis hierarkie kaj 
komencis adori la povon, ĉar la bazilika absido signifas 
ĝuste tion: la povo, la aŭtoritato, la katedro, la instruo- 
rajto, la kapablo dikti normojn kaj apliki punojn... An- 


koraŭ nuntempe la kristanaj mesoj tute ne estas asem- 
bleoj de egaluloj kie ĉiuj ĉeestantoj povas interveni: 
ekde la absida altarejo nur la pastro povas konsekri, 
prediki, admoni... Do, la dediĉo de la baziliko de Late- 
rano por la kristana kulto, okazinta dum la regado de 
Konstateno, estis grava dato por la eklezia institucio, 
sed fatala por la kristanismo, por la asembleo de la 
sekvantoj de Jesuo. Tiu faro signas la komenciĝon de 
la geedzeco, aŭ pli ĝuste konkubeco, de la Eklezio kun 
la politika povo. La povo instituciiĝis ankaŭ inteme de 
la eklezia organizaĵo. La ĝermo jam ekzistis dekomen- 
ce sed ekde la epoko de Konstateno, ĝi fariĝis oficiala 
kaj esenca elemento de la organizaĵo, kaj de tiam la 
afero evoluis al la monarkisma formo de la papeco. 

Alia deformiĝo de tiu institucio estis la dogmismo. Ni 
jam menciis ke la dogmo de Niceo ne estis akceptita de 
multaj kristanoj, kiujn de tiam oni nomis “arianoj”. 
Poste estis aliaj koncilioj, kiuj proklamis aliajn dog- 
mojn, kaj estis pluaj skismoj. De tiam estis pluaj per- 
sekutoj al kristanoj sed ili estis faritaj ne de la romia 
povo sed de la kristanoj mem, kiuj sin persekutis unuj 
la aliajn pro teologiaj disputoj. Vane oni serĉu en tiu(j) 
eklezio(j) la karitaton kiu devus esti ilian distingan sig- 
non. Alia signo, kiel la komunista vivmaniero, de tiam 
estis praktikata nur de la “ebionanoj”, malgrandaj jud- 
kristanaj sektoj kiuj tiam, komence de la kvina jar- 
cento, estis komencante malaperi. 

Estas konata la historio de la lastaj 17 jarcentoj. La ro- 
mia imperio disfalis sed tiu kristana Eklezio heredis 
ĝin kaj persistis kiel kuratoro de la nova socio kiu 
naskiĝis por anstataŭi ĝin. La nova socio konservis 
multajn el la putraĵojn de la romia socio: sklavismo, 
feŭdismo, malegaleco, interklasa ekspluatado, subpre- 
mado, despotismo. Tiel do, kiel ni pritaksu la bilancon 
de la efiko de la nova religio? Ĉu temas pri kompleta 
fiasko? La respondo estas: kaj jes, kaj ne. La procezo 
de progreso de la civilizo daŭre estas malrapida. Sed la 
nova elemento, la altruismo (morala konscienco, kari- 
tato, homaranismo...) estas tie, kiel neinvitita entrudiĝ- 
into en la klasbatalon, kiel neevitebla ingredienco kon- 
kurante kun la homa egoismo kaj la krueleco. La his- 
torio de la du lastaj jarmiloj estas la interfrontiĝo de 
ambaŭ antagonismaj homaj sentoj. La batalo inter am- 
baŭ impulsoj okazadas ĉiunivele en la socio, sed ankaŭ 
inteme de la konscienco de ĉiu homo. Sen la ekzisto de 
la altruisma sento estus nekomprenebla la apero de 
egaj sociaj ideologiaj ŝanĝoj okazintaj en la Okcidenta 
civilizacio: Reformacio, Revolucioj (Angla, Franca, 
Rusa...). Kaj sen la persisto de la plej bestecaj inklmoj 
de la homa naturo estus nekompreneblaj la perforto kaj 
la troigoj okazintaj en la menciitaj sociaj movadoj. 

La historio de la lastaj jarmiloj estas la disvolviĝo de la 
interagado de tiuj kontraŭaj homaj inklinoj. Ĉu fine 
venkos la morala konscienco? Ni esploros tiun ebl- 
econ, sed dume ni ne forgesu ke tiu sento estas nura 
subjektiva faktoro, kaj ke la procezo de la homa liber- 
iĝo ĉiam estas problema afero se ne kunlaboras la ob- 
jektivaj faktoroj. Do, nun ni devas atenti ankaŭ pri la 
maniero kiel evoluis la objektivaj faktoroj (la progreso 
de la sciencio kaj la tekniko) dum la lastaj du jarmiloj. 

Ĉirkaŭ la jaro 75 mortis Herono de Aleksandrio. Li es- 
tis fama personulo de la fama biblioteko de tiu urbo. 
Pri li oni scias ke estis grava fizikisto kaj matematik- 
isto. Kiel matematikisto li pristudis fomulojn por la 
kalkulado de areoj kaj volumenoj. Surbaze de procedu- 
roj elprenitaj el la babilonoj kaj la egiptoj, li disvolvis 
teknikojn por la kalkulado de kvadrataj radikoj. Kiel fi- 
zikisto li verkis multenombrajn traktatojn pri mekani- 
ko, hidraŭliko kaj aŭtomatismo (robotiko), kaj inventis 
kelkajn ilojn, tre novecajn por tiu epoko: la teodolito, 
uzata por mezurado de horizontalaj kaj vertikalaj angu- 
loj, la odometro aŭ paŝ-kalkulilo, kaj pli grave, vapor- 
maŝino. Lia apliko de la vapor-forto konkretiĝis en 
aparatoj aŭtomate moviĝantaj, kiuj restis kiel ludiloj 
por salonaj spektakloj. La samtempanoj de Herono ne 
perceptis la gravecon de tiu invento kiu, 18 jarcentojn 
poste, estus bazo de industria revolucio kiu radikale 
ŝanĝus la homan labor- kaj viv-manieron. La romia so- 
cio ne ĝuste pritaksis la kapablon de tiuj inventoj kaj 
de la Aleksandria Biblioteko en kies kadro generiĝis 
tiu scienco kaj tiaj sciencistoj. Romo kaj ties imperio 
estis kreaĵo de militista forto. La herooj de tiu socio es- 
tis homoj kiaj Aleksandro la Granda, Scipiono, Julio 
Cezaro, Trajano k. s., ne scienculoj kiaj Arkimedo, He- 
rono, Pitagoro... Tio kondainnis tiun socion kaj ties 
imperion ne prosperi en la teknika tereno kaj resti 
stagnita civilizacio sen ebleco evolui. 

La malapero de tiu imperio, ekde la 5-a jarcento en 
Okcidento, rezultis eĉ pli fatala por la kulturo. La mil- 
jara persisto de la Orienta parto de la imperio solvis ne- 
nion tiurilate. La historiisto nomas “Bizanco” tiun ori- 
entan romian imperion, kaj la adjektivo “bizanca” estas 
sinonimo de troa kompleksa administracio kaj buro- 
krateco, ega ceremoniaro, senutila diskutado... Ĉio su- 
gestas ideon de ne-evoluanta, konservema socio. Ja, es- 
tis iu bizanca imperiestro kiu ordonis detrui, en la jaro 
391, (tria- aŭ kvara-foje en la romia epoko) la Bibliote- 
kon de Aleksandrio. Kelkajn jarojn poste estis masakr- 
ita en tiu urbo la sciencistino Hipatia far iu fanatika 
homamaso verŝajne instigita de la episkopo Cirilo, pro- 
mocianto de stultecaj dogmoj. Evidentas ke la tiama 
malamikeco de la kristanismo kontraŭ la scienco estis 
religia reago kontraŭ la paganismo. Tial ke la ĝis tiam 
akirita grado je scienca kono estis atingita dum la an- 
taŭkristana epoko, oni ne-saĝe establis rilaton inter la 


scienco kaj la paganismo. Do, oni pensis ke por certigi 
la triumfon de la monoteismo oni devus sufoki la 
sciencon. Tiu mensa skemo persistis dum pluraj jar- 
centoj kaj manifestiĝis ankaŭ en alia monoteisma reli- 
gio kiu poste floris en la sud-orienta zono de la Medite- 
raneo. Ja, la unuaj generacioj de la islamismo tiel estis 
fervoraj kontraŭsciencaj kiel la kristanaj. En la jaro 
642, kiam la muzulmanoj eniris en Aleksandrion, post 
14-monata sieĝo, detruis la lastajn restaĵojn de la Bibli- 
oteko. Oni devas juste agnoski ke, pasinte la furoro de 
ilia komenca etapo, ambaŭ religioj aplikiĝis rekuperi, 
konservi kaj diskonigi la kulturan materialon de la an- 
tikva civilizacio. 

Se, temante pri la klasbatalo tra la historio, ni tiel multe 
atentas pri la disvolviĝo de la kulturo kaj la aplikado de 
la scienca progreso al la produktado estas pro tio ke tiu 
progreso tre influis, post unu jarmilo kaj duono, en la 
konkero aŭ atingo de tre gravaj celoj de la subpremitaj 
klasoj batalantaj por sia liberiĝo. Tamen tiu progreso 
estis tre malrapida kaj krome ne konkretiĝis en ĉiuj ho- 
maj civilizacioj. La scienc-teknika progreso kaj la re- 
volucioj (industria kaj politikaj) kiujn ĝi generis kulmi- 
nis en la geografia areo de Okcidenta Eŭropo kvankam 
poste etendiĝis de tie al aliaj terzonoj. Tial ni ĉefe 
okupiĝos pri la soboj kaj la soroj de la kulturo en tiuj 
teritorioj de Eŭropo kiuj iam konstituis la Romian Im- 
perion de Okcidento. 

Kiel sciate, tiu imperio disfalis dum la Orienta pluvivis 
ankoraŭ dum jarmilo. La ruino de la Okcidenta Impe- 
rio estis rezulto de invado de la t. n. barbaraj popoloj, 
ĉefe germanaj. Ne estas la celo de ĉi raporto esplori kaj 
klarigi kiel eblis ke malevoluintaj popoloj sukcesis de- 
trui potencan imperion, kiu krome, estis formiĝinta kaj 
konserviĝinta dum longa etapo de preskaŭ senĉesa mi- 
litado. Inter la multaj kialoj kiujn la historiistoj prezen- 
tas pri tiu fenomeno eble pli pravas tiuj kiuj atribuas la 
superecon de la barbaroj al la demografia febleco de la 
romia socio. Sed, ĉiukaze, por ni gravas nur la fakto ke 
la socio de la Romia Imperio estis anstataŭita de aliti- 
paj soci-politikaj entoj. Kaj la anstataŭo okazis, jes ja, 
pere de militado. Sed, ni klarigu ke tiu militado tute ne 
povas esti konsiderata “klasbatalo”; ne temis pri inter- 
klasa, sed pri interetna, batalado. Klasbatalo estas la 
konfliktoj okazantaj inter la sociaj klasoj de strukturita 
socio. Sed la interetna batalo temas pri la plej antikva 

kontraŭdiro de la homaro, tiu kiu estiĝas inter homaj 
komunumoj kiuj konkuras por la vivrimedoj (la terito- 
rio kaj ties resursoj). En la kazo de la interfrontiĝo de 
Romio kun la barbaraj popoloj, kaj de iuj barbaroj kon- 
traŭ aliaj, ĉiuj ili havis siajn proprajn klasojn kaj inter- 
klasajn kontraŭdirojn, sed ĉi tiuj ludis nenian rolon en 
la procezo de disfalo kaj malapero de la romia socio 
kaj imperio. Sed post la venko de la malnova socio kaj 
establiĝo de la novaj, kiam la venkintoj rolis kiel su- 
perregantoj kaj la venkitoj iĝis subpremitoj, tiam, jes 
ja, oni povas temi pri klasbatalo kaj pristudi la klas- 
batalan dinamikon de la novaj socioj. Tion ni faros, 
ripetante, denove, ke la procezo estis longdaŭra kaj ties 
progreso malrapida. 

La procezo de formiĝo de la novaj nacioj estis lanta ĉar 
kelkaj faktoroj kontraŭstaris ĝin. A1 la fakto ke temis 
pri tre diversaj etnoj kaj kulturoj kun malsama grado je 
klereco aldoniĝis ankaŭ la religiaj diferencoj. En 
Gaŭlujo, poste nomata Francio pro la nomo de franca 
gento kiu konkeris kaj okupis tiun teritorion, la kristan- 
iĝo de la novaj mastroj de la lando kulminis nur fme de 
la 5-a jarcento. En Britio, la kristaniĝo de la anglo- 
saksoj kiuj detruis la romian povon en la insulo ne kul- 
minis ĝis la 7-a jarcento, kaj poste la etnia kaj religia 
asimiliĝo komplikiĝis, en la 9-a jarcento, pro la alveno 
de nova invadanta popolo: la normanoj. La novaj mas- 
troj de la Iberia duoninsulo estis la visigotoj, kiuj jam 
estis kristanoj kiam ili alvenis ĉi-tien kaj detruis la ro- 
mian povon, sed ilia kristanismo estis malsama ol tiu 
de la hispan-romianoj de la lando ĉar ĉi tiuj estis kato- 
likoj dum la gotoj estis arianoj. La religia unuiĝo en tiu 
socio ne okazis ĝis la fmo de la 6-a jarcento, kaj eĉ 
tiam ĝi ne estis kompleta. Krome en tiu teritorio persis- 
tis dumtempe ioma ĉeesto kaj okupado far bizancaj tru- 
poj ĉar la Romia Imperio de Oriento, post la disfalo de 
la Okcidenta parto de la Imperio volis rekonstrui la ro- 
mian povon kaj havis ian sukceson en iuj lokoj: Hispa- 
nio, NordAfriko, Italio... En Italio, krom la zonoj kon- 
trolitaj de Bizancoj estis ankaŭ zonoj sub la povo de 
barbaraj popoloj kiel la gotoj kaj la longobardoj, kiuj 
krome estis arianoj fronte al la katolikismo de la italoj 
kaj bizancianoj. 

Se la homogeniĝo de la novaj, post-romiaj, socioj estis 
malfacila kaj malrapida, la procezo plikomplikiĝis, kiel 
dfrite, post la 8-a kaj 9-a jarcentoj pro la okazado de 
pluaj popolaj migradoj kaj invadoj: normanoj, araboj, 
madjaroj... Ankaŭ la imperio de Bizancio suferis pre- 
mon kaj invadojn, de-sude far la araboj kaj de-norde 
far la slavoj. Estis pluaj jarcentoj de interetnaj, inter- 
kulturaj kaj interreligiaj kontraŭfrontiĝoj. La rezulto de 
la nova homogeniga procezo estis iome paradoksa en 
kio rilatas al la religiaj diferencoj. La invadintoj kiuj 
venis de-norde kaj de-easte (normanoj, slavoj kaj mad- 
jaroj) estis paganaj, do tre malproksimaj de la kristana 
religio de la terzonoj kiujn ili invadis. Male, la araboj 
estis adoptinte, de antaŭ tri jarcentoj, la islamismon, 
kiu estis monoteisma religio tre proksima al la judismo 
kaj la kristanismo el kiuj ili inspiriĝis. Do, teorie, la 
religia asimiliĝo de la muzulmanoj devus esti pli facila 
kaj rapida ol tiu de la nordaj popoloj, sed, paradokse, 


okazis ĝuste male. La madjaroj, la slavoj kaj la norma- 
noj facile kaj relative rapide kristaniĝis dum la islam- 
ismo de la arabaj kaj aliaj popoloj daŭre persistas an- 
koraŭ nuntempe kaj ŝajnas radikale neasimilebla por la 
okcidenta kulturo. Kial okazis/as tiu fenomeno? 

Ja, tiu afero ne rekte rilatas kun la temo de la klasbata- 
lo pri kiu ni atentas, sed ĝi iome vekas nian intereson 
tial ke la scienc-teknika progreso kiu tiom multe kon- 
tribuis ŝanĝi la kondiĉojn kaj la rezulton de la klasbata- 
lo disvolviĝis ĝuste en tiu civilizacio kiun la paganaj 
popoloj bonvolis akcepti dum rifuzis ĝin la islamanoj. 
Nu, la unuaj akceptis la kristanan religion kaj kulturon 
tial ke ili perceptis la superecon de la civilizacio kiu 
formiĝis ĉirkaŭ la Mediteraneo. La kazo de la maho- 
metanoj estis tute alia. Ili, ja, startis de la religia kultu- 
ro de la jud-kristana Biblio kaj konsideris ke la aliaj re- 
ligioj de tiu Libro estis sufiĉe respektindaj, sed, sam- 
tempe, ili konsideris sin mem kiel superintoj kaj per- 
fektigintoj de tiuj bibliaj religioj, t. e. ili konsideris/as 
ke sia islama religio estas ia post-judismo kaj post- 
kristanismo kiu plibonigis ĝiajn modelojn. Do, laŭ tiu 
penso la religia evoluo devus sekvi la kurson de alpre- 
no de la religio de la Korano far la tuta mondo, kaj ilia 
religio, ja, promesis/as al ili tiun venkon. Vidate de la 
nuntempa situacio de la mondo oni povus taksi ke estis 
pli trafa la elekto de la nordaj paganaj popoloj kiuj 
kristaniĝis ol tiu de la akceptintoj de la islamismo. La 
revolucioj (industria kaj politikaj) kiuj ŝanĝis la mon- 
don okazis ne en la islamaj, nek en la budismaj aŭ aliaj 
socioj sed en la kadro de la nacioj kiuj heredis la kul- 
turon de la Mediteraneaj civilizacioj kaj de la jud-krist- 
ana religia tradicio. Kaj la scienc-teknika progreso kaj 
materia bonstato estas senkompare pli granda en la lan- 
doj de la Okcidenta kulturo ol en tiuj de la islama tradi- 
cio eĉ se iuj el ĉi lastaj posedas kaj kontrolas grand- 
kvanton da nafto kaj aliaj riĉfontoj. Sed en la kunteksto 
de la 9-a kaj 10-a jarcentoj tute ne estis perceptebla tia 
okcidenta supereco. La Bizanca socio estis stagna, kaj 
Okcidenta Eŭropo estis travivanta longan etapon de 
malevoluo. La ĉefaj scienculoj (matematikistoj, filozo- 
foj, kuracistoj...) de tiuj Mezepokaj jarcentoj estis ara- 
boj. Ankaŭ estis araboj tiuj kiuj en tiu epoko savis kaj 
diskonigis la antikvajn verkojn de la romia epoko kaj 
kiuj alportis el Hindio la decimalan sistemon de nom- 
brado kaj kalkulado sen kiu tute ne eblus la nuna 
scienco. 

Jes, ĝis la 10-a jarcento la socio de Okcidenta Eŭropo 
tute ne prezentis allogan aspekton. En la 8-a jarcento 
estis okazinte ia provo revivigi la Romian Imperion de 
Okcidento. Temis pri la afero de Karolo la Granda, 
nomata ankaŭ Karlomagno. Komence la afero havis 
ian sukceson. Karlomagno gajnis gravajn batalojn, 
konkeris teritoriojn de Germanio kaj Aŭstrio kaj krist- 
anigis ties loĝantaron. La religia aŭtoritato de Okciden- 
to benis kaj apogis tiun politikan operacion. Tiel, dum- 
tempe ekzistis en Okcidenta Eŭropo tiu imitaĵo de la 
antikva Romia Imperio kiu, tamen, etendiĝis al landoj 
kiuj neniam estis okupitaj de la romianoj, sed restis for, 
pro malsamaj kialoj, aliaj landoj kiel Britio kaj Iberio. 
La angloj, merĝitaj en la specifa problemaro de sia in- 

sulo, generis de tiam la izoleman karakteron kiu karak- 
terizas ilin ankoraŭ nuntempe. Kaj en Hispanio, duon- 
okupita de la araboj en tiu epoko, oni estis generante 
en ties loĝantaro la duonsaracenan karakteron kiu ĉiam 
distingigis nin. Sed ene aŭ for de la imperio de Karlo- 
magno, la kultura kaj materia situacio de Okcidenta 
Eŭropo daŭre restis malevoluinta dum pluaj du jarcen- 
toj. Krome la sukcedintoj de Karolo la Granda ne kapa- 
blis konservi la imperian reĝimon. Ĉi tiu plifirmiĝis 
nur en tiuj teritorioj, Germanio kaj Aŭstrio, kiuj neni- 
am antaŭe estis romiaj. 

Sed dum la kvin jarcentoj pasintaj ekde la disfalo de la 
Romia Imperio de Okcidento, kia estis la situacio de la 
klasbatalo en tiu terzono? En la tiama stato de la eko- 
nomio kaj la politiko ne eblis kompleksaj klasaj struk- 
turoj similaj al tiuj de la antikva romia socio. La bazo 
de la ekonomio estis la terkulturo; la komercado estis 
preskaŭ nula. La laborantoj de la agrokulturo estis 
gleb-servutuloj, speco de duon-sklavaj kamparanoj. 
Krome tiutipaj subpremitoj estis tre dise lokitaj en la 
teritorio, t. e. ne estis granda koncentriĝo de tiuj perso- 
noj. En tiaj sociaj kondiĉoj la lukto de tiu klaso ne po- 
vis esti grava afero. Dum tiuj jarcentoj de la t. n. Alta 
Mezepoko ne estis gra- 
vaj sociaj konfliktoj. 

Kvankam la verkita his- 
toria materialo pri tiu 
epoko ne estas amplek- 
sa, oni scias ke, ja, iuj 
kamparanaj disturboj oka- 
zis en iuj lokoj, sed tiuj 
situacioj de malordo ne 
povas esti konsiderataj 
kiel revolucioj sed nuraj 
ribeloj, cetere rapide su- 
fokitaj. Ekzemple, dum 
la jaroj 841 al 845, en la 
epoko de la dissolvo de la imperio de Karlomagno, 
okazis en la saksaj triboj ribeloj de la t. n. “frilingi” kaj 
“lazzi”, la du sociaj tavoloj plej altaj inter la ne- 
sklavigitoj de tiu etnio. Ili celis reveni al la pli egaleca 
socia situacio ekzistinta antaŭ ilia submetiĝo al la Ka- 
rola imperio. Sed tiu socia mobilizado pasis preskaŭ ne 
perceptita inter la multaj gravaj eventoj de tiuj jaroj: 
atakoj de la normanoj, konfliktoj inter la karolidoj 
(posteuloj de Karlomagno)... Fakte, la kronikistoj de 
tiu epoko ne multe atentis pri tiuj sociaj konfliktoj de la 
“frilingi” kaj “lazzi”. Kaj same oni povas diri pri ĉiuj 
kamparanaj ribeloj de tiuj jarcentoj de la Alta Mez- 
epoko. Ni vidos ke la afero multe ŝanĝiĝis post la deka 
jarcento, kiam komencis flori en Okcidenta Eŭropo iu 
memstara civilizacio kiu estis destinita superi ĉiujn an- 
taŭe ekzistintajn. 

Ja, inter la jaroj 900 kaj 950 komenciĝis reviviĝo de la 
kulturo en Okcidento. Post kvin jarcentoj de dekadenco 
kaj subevoluo de Okcidenta Eŭropo, komenciĝis iu 
ŝanĝo preskaŭ ne perceptebla komence. Unue, ekaperis 
iu nova maniero kultivi la teron, kio estigis ŝanĝojn en 
aliaj aferoj kiuj ne rilatis kun la terkulturado. La ter- 
kulturo ekzistis de antaŭ miloj da jaroj en regionoj se- 


kaj kie la problemo estis provizi al la tero la necesan 
akvon por la kultivado. Tial tia agrokulturo disvolviĝis 
en zonoj proksimaj al grandaj riveroj, kiel la Nilo kaj 
tiuj de Mezopotamio, kie la provizado de akvo povas 
esti kontrolata per kanaloj. Sed en la teritorioj de meza 
kaj norda Eŭropo, kie okazas abunda pluvado, la grun- 
do estas nek seka nek leĝera kiel apud la Mediteraneo. 
Do, la plugado laŭ la antikva metodo heredita de la 
romianoj ne estis taŭga por tiuj terenoj. Tio igis ke la 
rikoltado en tiu terzono estis magra. Sendube la mal- 
riĉeco kaj subevoluo de la Alta Mezepoko estis rezulto 
de tiu povra fruktodona kultivado. La problemo estis 
kiel dreni la terenon saturitan je akvo kaj la solvo estis 
uzi plugilon de soko, t. e. kun longa kurba triangula 
klingo kapabla volvi la grundon kreante profundajn 
sulkojn por la fluado de la akvo anstataŭ la malnovan 
plugilon kiu nur skrapadis la teron. Por uzi la novtipan 
plugilon estis necese ke ĝin trenu paro da bov(in)oj 
anstataŭ unu sola kiel antaŭe. Tial ke multaj kampar- 
anoj ne disponis je sufiĉe da bestoj por tiu laborado 
evidentiĝis la neceso je kunlaboro, t. e. kooperativa 
laboro de kelkaj kamparanoj, kio implicis koncentriĝon 
de terkultura kamparanaro. Multaj homoj laborante 

kune kaj kontribuante 
per siaj teroj kaj bovoj 
estis la bazo de la feŭ- 
dismo kiu disvolviĝis en 
tiu epoko. La servutuloj 
laborantaj ĉirkaŭ la kas- 
teloj, krom prilabori in- 
dividuajn terpecojn an- 
kaŭ povus labori kune 
por la feŭdsinjoroj. De 
tiam, kaj pro tio, plipo- 
tenciĝis kaj ege disvolv- 
iĝis la feŭdsistemo. Alia 
inventaĵo tiutempa, kiel 
la jungil-kolumo por la ĉevaloj, igis pli produktiga la 
terkultivadon car la ĉevaloj estas pli taŭgaj ol la bovoj 
por priplugado de la tero. A1 ĉio-ĉi aldoniĝis la invento 
de la hufumo por la ĉevaloj, kio plifaciligis la laboron 
de tiuj bestoj. Tiuj inventoj igis ke la agrokultura pro- 
duktado senĉese pligrandiĝis, kio okazigis abundo de 
nutraĵoj por subteni la trupojn. De tiam la centra zono 
de Eŭropo povis facile provizi nutraĵojn por la kresk- 
anta nombro da profesiaj soldatoj, bone ekipitaj je arm- 
iloj. La peza kavalerio iĝis impona kaj efika milit- 
maŝino. Aperis la mezepokaj kavaliroj. 

La mezepoka kavalerio estis grava faktoro ne nur por 
la milito sed ankaŭ por la sociaj ŝanĝoj kiuj distingis la 
Malaltan Mezepokon de la Alta kiun ni studis ĝis nun. 
La nova militista forto de la peza kavalerio estis decida 
faktoro por ke Okcidenta Eŭropo ne plu restu sende- 
fenda antaŭ fremdaj atakoj kiel estis okazinte dum la 
antaŭaj jarcentoj. La nova maniero militi evidentiĝis 
tre efika kontraŭ la invado de barbaraj hordoj, ekzem- 
ple, okaze de la invado de madjaroj en la jaro 955. Ta- 
men la kavaliroj ne estis fidinda kaj disciplinita kolek- 
tivo. La reĝoj dependis de tiuj soldatoj por siaj militoj 
sed devis pagi altan prezon pro ilia servo. La kavaliroj 

pli atentadis pri siaj propraj interesoj ol pri la bonstato 
kaj la sekureco de la regnoj al kiuj ili apartenis. Ili 
konstituis novan socian klason kaj zorgis pri siaj klasaj 
interesoj, ofte batalante inter ili por la akiro de gajno 
kaj povo. 

La okazintaj ŝanĝoj en la terkulturo, la ekonomio kaj la 
milit-arto generis tiun specifan formon de la feŭdismo 
de la lastaj jarcentoj de Mezepoko. Iuj elementoj de la 
feŭdismo ekzistis jam antaŭ la 11 -a jarcento kaj aliaj 
persistis post la 15-a jarcento, sed la periodo inter tiuj 
jarcentoj prezentas specifajn trajtojn kiuj distingas ĝin 
de aliaj historiaj epokoj. Gi karakteriĝis pro la mal- 
centraliziĝo de la povo. En la pinto de la povstrukturo, 
kiu samtempe estis klasa strukturo, troviĝis -teorie- la 
reĝo aŭ imperiestro. Sub li, la loka povo estis demarŝ- 
ata, kun granda aŭtonomio kaj foje sendependeco, far 
iu aristokrataro aŭ nobelaro: dukoj, grafoj, markizoj... 
Malpli rangaj estis la baronoj kaj la kavaliroj, kiujn ni 
jam menciis, kaj sub ili la komercistoj. Ĉi klaso estis 
ankoraŭ malgrava, preskaŭ neperceptebla kiel aparta 
klaso, komence de la 11-a jarcento, sed de tiam ĝi 
fariĝis pli kaj pli poten- 
ca kvankam ne en ĉiuj 
lokoj egale; ĝi prosperis 
ĉefe en la apudmaraj zo- 
noj, speciale en Italio 
kie, post pluraj jarcentoj 
ĝi fariĝus unuaranga kla- 
so. La menciitaj regantaj 
klasoj eltiradis siajn viv- 
rimedojn el la metiistoj 
de la urboj kaj la ter- 
kulturistoj de la kamp- 
aroj. En la plej malalta 
ŝtupo de la socia pirami- 
do estis, krom la skla- 
voj, kiuj ne mankis en 
iuj lokoj, ĉefe la servut- 
uloj, preskaŭ sklavoj; ili 
devis prilabori terojn ne 
apartenantajn al ili kaj kiujn ili ne rajtis forlasi. Alia 
ŝprucanta klaso estis la klerikaro. En la Eklezio ekzistis 
pastra hierarkio ekde la fino de la 4-a jarcento, ankoraŭ 
dum la romia imperio, sed nur iom-post-iom ĝi kon- 
kretiĝis kiel aparta klaso, aŭ pli ĝuste kiel paralela 
klas-strukturo apud tiu de la laika socio. La pligraviĝo 
de la klerikaro dum la kvin jarcentoj pasintaj ekde la 
disfalo de la romia imperio okazis tial ke en la mal- 
evoluinta stato de la socio de la Alta Mezepoko nur la 
pastroj scipovis legi, skribi, kalkuli... Tiu scio igis ilin 
kapablaj roli kiel administrantoj de la posedaĵoj de la 
nobelaro dediĉita al la milito. Ja la nobelaro de tiuj jar- 
centoj sin trejnis nur pri batal-arto kaj malaprecis la 
intelektan instruiĝon. 

La feŭdisma sistemo establis rilatojn de majstreco kaj 
dependeco inter la diversaj sociaj klasoj, kiel ni poste 
vidos, kaj generis konfliktojn kiuj senĉese pligrandiĝis 
ĝis atingi la formon, plurajn jarcentojn poste, de veraj 
kamparanaj militoj. Krom la jam menciita rekuperiĝo 
de la produktado kaj de la ekonomio fine de la 10-a 


jarcento kaj komence de la 11-a evidentiĝis en Okci- 
dento alia signo de reviviĝo de la civilizacio. Gi estis la 
tiama apreco pri la libroj kaj la antikva kulturo. Grava 
impulsanto de tiu tendenco estis Gerberto de Aurillac 
(946-1003), elektita papo en la jaro 999 kun la nomo 
Silvestro la 2-a. Lia eklezia kariero disvolviĝis paralele 
al lia politika agado en la kortumo de la germana im- 
periestro Otono la 3-a (kiu troviĝis en Italio en tiu epo- 
ko) kaj kun lia intensa dediĉiĝo al la studado de ĉiuj 
sciencoj de la epoko, inkludante tiujn de la araba kultu- 
ro. Fakte, estis li kiu enkondukis en Francion la uzadon 
de la decimala numer-sistemo kiun la araboj estis el- 
portinte el Oriento. Tiu papo de la emblema jaro 1000 
estis la plej fama kaj eminenta saĝulo de lia epoko, kaj 
kvankam li interesiĝis ankaŭ pri teologiaj aferoj, ne 
estis ĉi tiuj la ĉefa celo de lia intereso. Li okupiĝis pli 
pri filozofio kaj matematiko, temoj kiuj estis forlasitaj 
de antaŭ kvin jarcentoj. Li studis ĉiujn antikvajn ver- 
kojn kaj dediĉiĝis instrui pri ili. Li enkondukis la aba- 
kon por la matematika kalkulado kaj interesiĝis ankaŭ 
pri geometrio. Li konstruis horloĝojn kaj astronomiajn 

instrumentojn, kaj dediĉ- 
iĝis ankaŭ kolekti antik- 
vajn manuskriptojn, kaj 
stimulis aliajn fari tion. 
Ĉesis esti kredero, pli 
malpli oficiala, tio ke la 
antikva scio estis diabla 
kaj ke oni devus studi nur 
piajn verkojn. Aperis li- 
broj, kopiaĵoj de verkoj 
de antikvaj aŭtoroj kiel 
Aristotelo, Eŭklido, To- 
lomeo, Flavio Josefo, Ce- 
zaro, Salustio... Sub la 
influo de Silvestro la 2- 
a, al la ekonomia dis- 
volviĝo de la epoko al- 
doniĝis la intelekta, pro- 
greso. Estis ia reago de 
la konservativaj fortoj kiuj malestimis tiujn ŝanĝojn. La 
papo Gerberto estis akuzita je satana influo pro lia 
altiro al la antikvaj libroj kaj al la trakto kun la arabaj 
intelektuloj. Tamen, kvankam lia pap-regado estis mal- 
longdaŭra, lia influo estis decida. Sendube la situacio 
estis jam matura por tiu ŝanĝo. De tiam kaj ĝis la in- 
ventado de la presado, la konventoj kaj monaĥejoj estis 
lokoj de kopiado kaj tradukado de antikvaj libroj kaj 
verkado de novaj. Kompreneble, estis definitive perdita 
grandparto el la enhavo de la iama Biblioteko de Alek- 
sandrio k. a., sed ĉio kio saviĝis estis zorge konservita 
kaj disvastigita. Oni povas diri ke en tiu laborado en la 
skribejoj de la konventoj enestis kaj ĝermis la semo de 
la Renesanco kiu florus plurajn jarcentojn poste. 

En ĉiu klasa socio okazas klasbatalo. Ju pli kompleksa 
estas la socia klas-strukturo, des pli komplika estas la 
klasbatalo(j) kiu(j)n ĝi generas. Laŭmezure ke la socio 
de Okcidenta Eŭropo estis atingante, en la 11-a jar- 
cento, similan kompleksecon kiel tiu de la romia socio 
de la 1-a jarcento antaŭ nia erao, ankaŭ la klasbatalaj 


Mezo klerikoro- 
abatoj kaj abatinoj. 
kanonikoj, pastroj de " 
riĉaj parokejoj. ktp. 

Malalta klerikaro: 
pastroj, monahoj kaj - 
monaĥinoj. 


Alta nobelaro: princoj. 
dukoj. markizoj, 
grafoj, ktp. 



Modestaj rangoj - 
metiistoi, liberalaj 
profesiuloj, kamp 
aranaj ter- 
posedantoj. k- 


Riĉaj komercistoj, 

bankieroj, 

terposedantoj. 


Malriĉuloj: 
kamparanoj, tag- 
laboristoj, urbaj 
laboristoj, ktp. 


Klas-strukturo de la socio de la Malalta Mezepoko 

konfliktoj de ambaŭ socioj fariĝis similaj. Verdire, la 
klasaj konfliktoj kinjn ni sekve priskribos ne estis afero 
limigita al tiu 11-a jarcento sed etendiĝis ankaŭ al la 
sekvintaj kvar jarcentoj, kaj iuj el ili eĉ plu. Ni komen- 
cu per la problemaro de la monarkoj. La ĉefaj, preskaŭ 
la solaj, konfliktoj de la reĝoj de tiu epoko estis kon- 
traŭ aliaj klasoj de la superreganta aparato de la siste- 
mo: Eklezia hierarkio, nobelaroj, kavaliroj... kaj la 
propra familio de la monarkoj. Ja, sufiĉas tralegi la his- 
torion de tiuj jarcentoj por konstati kiel ofte okazis, en 
Britio, Francio, Hispanio kaj aliaj regnoj, reĝaj uzurp- 
adoj kaj konspiroj celantaj uzurpadon. La ĉefaj mal- 
amikoj de la reĝoj estis liaj propraj ffatoj, aŭ duon- 
fratoj, aŭ pretendantoj el dinastioj pli malpli parencaj 
de la reganta dinastio. Ofte, preskaŭ ĉiam, la afero estis 
demarŝata per civilaj militoj. La reĝoj, kaj la pretend- 
antoj, sin apogis sur la aristokratoj kiuj volis helpi ilin. 
Kompreneble, tiu apogo ne estis senpaga. Oni devis re- 
kompenci la partianojn per la aljuĝo de feŭdposedaĵoj, 
ĝenerale konfiskitaj al la partianoj de la konkuranta 
pretendanto. Se la afero disvolviĝas bone, iu nobelo 
kiu atingis grandajn posedaĵojn en tiuj civilaj konflik- 
toj povas aspiri regi ilin sufiĉe sendependece de la reĝo 
kiu premiis lin. La lojaleco 
ne estis distinga eco de la 
aristokratoj de tiu epoko. 

La vasaloj de la nobelo es- 
tis vasaloj de la koncerna 
reĝo, sed ne-rekte; ilia obeo 
al la plejsupera povo nepre 
pasas tra la obeo kaj servo 
al ilia feŭdsinjoro. La feŭd- 
sinjoroj decidas kiun reĝan 
partion li apogu, kaj ilia 
servutaro sekvas ilin kiel 
infanteriaj soldatoj. Sed la 
ĉefa milit-forto de la epoko 
estis la kavalerio, kaj la kavaliroj estis tiel ambiciaj kaj 
ne-fidindaj kiel siaj sinjoroj. Ili aspiradis al pli alta ran- 
go en la skalo de la nobelaro, kaj ilia kavalir-servo es- 
tis la kariero por atingi la celitan progreson. La perfid- 
emo aŭ manko de lojaleco en la reĝa parencaro, la no- 
belaro kaj la kavaliroj estis normala kaj kutima afero 
kiu surprizis neniun. La monarkoj sciis ke sia reĝa 
tasko konsistis en baraktado kun tia friponaro. Multaj 
el ili -aŭ siaj patroj- estis atingintaj la reĝan kronon 
ĝuste per tiutipaj intrigoj. 

Ne mankis intencoj kaj provoj dignigi, indigi, la kon- 
cepton de la kavalireco. En iu skribaĵo de Ulrich Li- 
lienfeld, titolita Concordcintiae Caritatis, oni legas: La 
virtoj armas la kristanan kavaliron. Por soleni la ak- 
ton de la asignado de la rango de kavaliro oni dezajnis 
iun ceremonion kiu havis karakteron similan al tiu de 
la religiaj sakramentoj. Fakte, la ceremonio konsistis el 
rito kun religia simbolismo. La armota kavaliro devis 
pasigi la antaŭtagon kaj antaŭnokton de la ceremonio 
gardante la armilojn, prefere en iu preĝejo aŭ kastela 
kapelo, preĝante surgenue. Poste, en la mateno li ĉees- 
tus meson. La normoj diris ke li devis esti pura je kor- 
po kaj animo. Esenca parto de la rito estis la ĵurado de 


la kavaliro preti morti por la kristana fido, por lia feŭd- 
sinjoro kaj por lia tero. Fine, la armado mem konsistis 
en simbola frapo surŝultre pere de glavo far la reĝo aŭ 
feŭsinjoro kiu oficus la armadon. Por kompletigi la so- 
lenadon de la ceremonio poste okazadis bankedo de la 
ĉeestantaj feŭdsinjoroj kaj kavaliroj kaj ofte povis esti 
ankaŭ tumir-luktado. Per tiaj solenaĵoj oni volis emfazi 
la gravecon de la kavalireco kaj asocii tiun rangon kun 
ĉiuj kristanaj virtoj: lojaleco, nobleco, defendo de la 
virinoj kaj la senfortuloj... Evidentiĝas ke per tiu dok- 
trino la Eklezio, kaj ĝenerale la ideologia aparato de la 
sistemo, volis enplanti en la menson de la kavaliroj res- 
pekton pri serio da valoroj necesaj por la stabileco de 
la sistemo kaj la socio. Indas aldoni ke ankaŭ la cere- 
monio de la kronado, aŭ sankt-oleado, de la reĝoj estis 
same kvazaŭ-sakramenta akto en kiu ne mankis ĵurado 
de la reĝo respekti la regatojn, kaj ankaŭ de la regataj 
feŭdsinjoroj, kavaliroj kaj eĉ la popolamaso respekti 
kaj obei la reĝon. Per tiuj ceremonioj oni pretendis sa- 
kraligi la rolon kaj la figuron de la reĝoj kaj de la kava- 
liroj por ke ili respektu unuj la aliajn kaj sin mem. Sed 
fakte, la intima naturo de la reĝoj, la episkopoj, la aris- 
tokratoj kaj la kavaliroj ne ŝanĝis pro tio ke oni sakra- 

ligus ties funkciojn. Ili sen- 
honte dediĉigis al la pri- 
zorgado de siaj personaj kaj 
klasaj interesoj domaĝe al 
la interesoj de aliaj perso- 
noj kaj klasoj. Daŭre plu la 
reĝoj kaj potencaj aristokra- 
toj (tro)uzis la sinjorecan 
rajton je unua-nokto de la 
nov-edzinoj de la regatoj, 
kiu tre ofendis kaj humil- 
igis ĉi-tiujn, kaj daŭre plu 
estis konspiroj, intrigoj, per- 
fidoj, uzurpadoj, civilmili- 
toj... kaj kontraŭ-frontiĝoj de la laika kaj la religia 
povo, inter la papoj kaj la monarhoj, ĉefe la germanaj 
imperiestroj kaj la reĝoj de Francio. 

La konflikto de la papo kun la imperiestro de la Sakra- 
la Romia Germana Imperio komenciĝis en la jaro 
1073. Estis la t. n. “Kverelo de la Investituroj”. Gi po- 
vas esti konsiderata klasbatalo laŭsence ke rilatis al 
kontraŭ-frontiĝo inter la interesoj de du branĉoj (kla- 
saj) de la aristokrataro: la laika nobelaro kaj la klerik- 
aro. Konkrete, oni estis pridiskutante kiu, ĉu la imperi- 
estro, ĉu la papo, rajtis nomumi episkopojn por la dio- 
cezoj de la imperio. La afero estis grava por ambaŭ ĉar 
en la germana imperio la episkopoj estis ankaŭ princoj 
guberniestroj de la koncernaj provincoj. Kompreneble, 
la imperiestro volis nomumi siajn guberniestrojn, kaj 
ankaŭ kompreneble, la papo volis nomumi siajn epis- 
kopojn. Neniu zorgis pri la rajto de la popoloj elekti 
siajn regantojn kaj laikajn kaj religiajn. La alternativo 
disigi ambaŭ titolojn trovis la oponon de la klerikaro 
de ambaŭ partioj, kiuj ambiciis la ĝuon de ambaŭ funk- 
ciojn. Tiu stranga milito en la pinto de la superreganta 
klaso daŭris kelkajn jarcentojn kaj havis spektaklecan 
momentojn kiel la humiliĝo de la imperiestro Enriko la 

4-a antaŭ la papo Gregorio la 7-a en Kanoso en la jaro 
1077. Tiu lukto de la investituroj havis sobojn kaj so- 
rojn dum la longa tempo kiun ĝi daŭris. Ankaŭ iuj pa- 
poj suferis humiligojn far la reĝoj. Ekzistis inter ambaŭ 
povoj, la religia kaj la laika, ia ekvilibro, malstabila 
kiel kutime okazas en la politikaj ekvilibroj. Spite al la 
armita forto de la reĝoj kaj la imperiestroj, ne estas 
strange ke foje la papoj rezultis venkantaj. Ties povo 
ankaŭ estis iome armita, sed ili disponis de alia potenca 
povo. En tiu Mezepoka socio al la reĝoj estis necesa la 
eklezia beno por esti respektataj de liaj popoloj. Fakte, 
ekde la epoko de Karlomagno, estis la papoj kiuj devis 
kroni la impcricstrojn, kaj foje la papoj sukcesis pro- 
mocii al la imperiestra trono siajn proprajn kandida- 
tojn. Foje, ankaŭ la imperiestroj apogis antipapojn aŭ 
sukcesis meti sur la papan seĝon siajn proprajn kandi- 
datojn. Generale, la regado de la germanaj papoj daŭris 
mallongtempe; estis en Romo io kio damaĝis ilian sa- 
non, eble la veneno kiun oni manĝigis al ili. Kiel dirite 
la Kverelo de la Investituroj daŭris kelkajn jarcentojn. 
Ankoraŭ en la 13-a jarcento ekzistis tiu interfrontiĝo de 
la papo kaj la germanaj imperiestroj, kaj menciindas ke 
tiam implikiĝis en la batalo ankaŭ la popolo, aŭ pli 
ĝuste la burĝaj klas-tavoloj de la loĝantaro, ĉefe tiu de 
italio. Tiam estis plifortiĝante tiu socia klaso de la ko- 
mercistoj de la italaj urboj, al kiuj de nun ni devos de- 
diĉi pli kaj pli da atento. llia implikiĝo en la konflikto 
de la altaj povoj de la socio konsistis el ne naturaj sed 
konjunkturaj aliancoj kiel atestas la fakto ke ofte la 
alianco de la italaj urboj ŝanĝis de la imperiestro al la 
papo kaj ree. Krome ne ĉiuj urboj alianciĝis al la sama 
povo; ili, ja, agadis laŭ siaj partikularaj, prikomercaj, 
interesoj. 

Ankaŭ en la urboj de la ceteraj partoj de Okcidenta Eŭ- 
ropo estis konflikteco. Abundis en tiuj jarcentoj la per- 
fortaj atakoj de la kristana loĝantaro al la judejoj aŭ 
judaj urbo-kvartaloj. La agresemo de la atakantoj havis 
religian kialon aŭ pretekston. Kristana socio kiu sukce- 
sis asimili la anojn de aliaj religioj sentis frustracion 
konstati ke la muzulmanoj kaj la judoj rifuzis kristan- 
iĝi. La muzulmanoj estis for, malproksime, kaj kontraŭ 
ili oni aranĝis la krucmilitojn, pri kiuj ni temos poste. 
Sed la judoj estis dislokiĝintaj en la urboj mem kie loĝ- 
adis la kristanoj, kaj estis malplimulto, do febla kolek- 
tivo. Krome tiu kolektivo estis relative riĉa; siaj mem- 
broj estis metiistoj, komercistoj, kuracistoj.... La agro- 
kulturo, ĉefe la posedado de teroj, estis malpermesata 
al ili. Iuj el ili dediĉiĝis al iu funkcio aŭ tasko kiu estis 
religie malpermesata al la kristanoj: la monpruntado 
kun interezoj. Sajnas ke la atakoj kontraŭ la judaj kvar- 
taloj estis instigitaj de la eklezia pastraro, sed ne pro 
religiaj kialoj. Iuj historiistoj prezentas la aferon alima- 
niere. Okazis ke la judoj pagadis al la reĝoj dum Mez- 
epoko imposton pli altan ol la kristanoj. Tiamaniere ili 
akiradis la rajton praktiki sian judan religion en socio 
majoritate kristana. La reĝoj sin konstituis, do, protekt- 
antoj de la judoj. Oni povas diri ke la judoj estis reĝa 
propraĵo. Do, la atakoj al la judejoj, instigitaj de la 
pastraro, enkadriĝis en la disputo de la klerikaro kon- 
traŭ la laika povo. Foje la klasbatalo alprenas strangajn 


formojn kiuj tute ne ŝajnas rilati kun interklasaj kon- 
traŭdiroj. Atestas favore al tiu tezo la fakto ke en la te- 
ritorioj regataj de la papo la judoj ĝuis liberecon kaj 
sekurecon kiun ili ne havis en aliaj lokoj. En tiuj te- 
ritorioj la destino de la altaj impostoj de la judoj iris, 
ja, al la papa mon-ŝranko. En socio kie la kulturo estis 
preskaŭ monopoligita de la eklezia klerikaro sed kiam 
iom-post-iom ĝi estis plidisvastiĝanta al la popolo, la 
juda kolektivo sendube estis pli klera ol la cetero de la 
popolo. Daŭris inter ili sia tradicia kutimo de la sina- 
goga lernejo (kvankam nur por la viroj). Ciu juda viro 
scipovis legi kaj skribi en pluraj lingvoj, kio ne okazis 
inter la gojoj, sed la kultura nivelo de la judoj de Eŭ- 
ropo estis tre malalta kompare al tiu de iliaj samreligi- 
anoj en la araba mondo kaj de la araboj ĝenerale. En la 
11-a kaj 12-a jarcentoj la decimala numersistemo por 
kalkulado, ĝenerale uzata en la araba mondo, nur tre 
malrapide estis progresanta en Eŭropo. 

Ni ne povas meti finon al nia atento pri la 11-a jarcento 
sen mencii ke je ties fino okazis la unua kruc-milito. 
Tiuj kelkaj militaj ekspedicioj de la okcidenteŭropaj 
armeoj al Oriento por kontraŭbatali tre potencajn tru- 
pojn de la epoko montras ĝis kioma grado estis altiĝ- 
inta la memestimo de la kavaliroj de la feŭdisma sis- 
temo pri ilia milit-kapablo. Laŭlonge de du jarcentoj, 
preskaŭ deko da tiuj militiroj evidentigis kiom multe 
estis prosperinta tiu socio en kio rilatas al organizado 
de militfortoj, aranĝo de ŝipaj flotoj, kreado de novaj 
ŝtatoj en Mezoriento... Plejparto el tiuj militaj ekspe- 
dicioj atakis la muzulmanajn fortojn en tiu zono, sed 
unu el ili dediĉiĝis ataki kaj disrabi Konstantinopolon 
mem, la bizancan ĉefurbon. Ne ĉiuj tiuj militaj eks- 
pedicioj estis sukcesaj, kaj fme la latinaj ŝtatoj kreitaj 
en tiu terzono falis denove en la manojn de la muzulm- 
anoj kaj bizancanoj. Tiurilate ŝajnas ke la ĉefa celo de 
la krucmilitoj, rekonkeri la sanktajn lokojn de Jerusa- 
lemo, estis fiasko. Sed la rezulto estis stranga rigardate 
de longatempe post la fino de tiuj militoj. Ekde la epo- 
ko de la krucmilitoj kaj ties ŝajna malsukceso la pro- 
greso de la civilizacio en Okcidento estis spektakular- 
eca. Dume la muzulmanaj potencoj kiuj finvenkis post 
tiu longa konflikto falis en dekadencon kiu ne ĉesis ĝis 
la nuna tempo. Ankaŭ Bizanco, kiu sukcesis forpeli la 
eŭropanojn de la latina regno tie kreita, restis de tiam 
damaĝita kaj fme subfalis antaŭ la turkoj en 1453. Sed 
tio ankaŭ ne signifis por la turkoj granda kultura pro- 
greso. La sultan-regno kiun ili kreis tie estis tiel bizan- 
tinisma, en la plej malbona senco de la termino, kiel la 
bizanca ŝtato mem kiun ĝi anstataŭis. 

La islam-kristana interfrontiĝo de tiuj jarcentoj havis 
ion el tio kio nuntempe estas nomata “kontraŭfrontiĝo 
de civilizacioj”. Kaj, nedudeble, estis vera religia fer- 
voro en multaj el la kruckavaliroj kiuj iris al tiuj mili- 
toj. Sed al ni interesas esplori la klasbatalajn elemen- 
tojn kiuj enestis en tiuj eventoj. Ni jam vidis ke la so- 
ciala situacio de Eŭropo en la 11-a jarcento estis de 
kreskanta konfliktado pro la ekzistantaj kontraŭdiroj: 
civilmilitoj inter la feŭdsinjoroj kaj kavaliroj konkur- 
ante por rango kaj posedaĵoj, kontraŭdiroj inter la ekle- 
zia aŭtoritato kaj la monarhoj, malpaco en la urboj pro 

sociaj kaj etnaj kontraŭdiroj... En simile malfacilaj cir- 
konstancoj, du jarmilojn antaŭe, la romia socio alfron- 
tis la problemon eksportante la militojn, t. e. ĵetante sin 
al eksteraj konkeroj. Guste tion faris la regantaj fortoj 
de la feŭdeca Eŭropo. La alvoko de la papo Urbano la 
2-a al la kristanoj liberigi Jerusalemon celis, antaŭ ĉio, 
malproksimigi el la teritorio de de Okcidenta Eŭropo la 
plej ribelemajn amasojn kiuj maltrankviligadis la so- 
cion kaj endanĝerigadis la sistemon: ambiciaj feŭd- 
sinjoroj kaj kavaliroj, avidaj je mono kaj povo, almoz- 
uloj, rabistoj, neokupitaj dungo-soldatoj... homoj kiuj 
estis nek kamparanoj, nek metiistoj, nek monaĥoj... La 
armeoj de la krucmilitiroj estis konstituitaj ĉefe de tiaj 
homoj. Tiuj hordoj da perfortemaj homoj falis sur la 
loĝantaro de Palestino, Antioĥio... poste ankaŭ de 
Konstantinopolo, Egipto, kaj eĉ Algerio, dispredante, 
mortigante, seksperfortigante... En tiuj lokoj ili lasis 
amaran memoron pri la kristanismo. Sokas pensi ke 
oni faru tiajn krimojn nome de Kristo. Kaj ne estis nur 
tio: por kontraŭbatali la religian disidentecon en Eŭro- 
po mem, estis krita la t. n. “Tribunalo de la Inkvizicio”. 
Viktimoj de tiu religia maltoleremo estis la judoj kaj la 
kataraj aŭ albigensaj sektoj tiam flor- 
antaj en iuj lokoj de Germanio kaj en 
Langvedoko. Malfacile povus la homoj 
de la 12-a kaj 13-a jarcentoj scii ke tiu 
konduto ne kongruis kun la instruo de 
Jesuo-Kristo: ili ne konis tiun instruon. 

Plejparto el ili ne scipovis legi kaj, ĉiu- 
kaze, la malabundaj tekstoj de la Evan- 
gelio kaj aliaj bibliaj skribaĵoj ne estis 
alireblaj por la ordinaraj popolanoj. Nur 
la pastraro konis la skribojn, kaj la ins- 
truo kiun la klerikaro transkomunikadis 
al la popolo estis la doktrino de la Ekle- 
zio, ne la mesaĝo de Jesuo. Tiel, plej- 
parto el la loĝantaro pensis ke la kruc- 
militoj kaj la Inkvizicio estis sanktaj afe- 
roj, kaj la popola religiemo estis centrita 
en la celebrado de la kulto, senkonekse kun ia ajn etika 
vivmaniero. 

Krome, estis alia faktoro kiu estiĝis ĝuste tiam. Kiam, 
post la kristana konkero de Jerusalemo kaj formiĝo de 
la tiea latina regno, multaj kavaliroj revenis al siaj 
eŭropaj feŭdposedaĵoj, oni vidis la neceson konstitui 
konstantan armean forton por defendi la konkeraĵon. 
Tiele naskiĝis la t. n. “ordenoj de monaĥaj kavaliroj”: 
hospitalanaj templanoj, teŭtonanoj... Ili plenumis sian 
rolon en la latinaj ŝtatoj de Mezoriento sed ankaŭ havis 
posedaĵojn en Eŭropo. Tio estigis iun problemon kiu 
pliakriĝis post la fmo de la krucmilitoj. Okazis ke, 
krom ilia specifa tasko en tiuj latinaj ŝtatoj, ili estis 
armeoj de la papo, kaj krome ne pagadis impostojn al 
la respektivaj reĝoj de la eŭropaj landoj kie ili havis 
posedaĵojn. Tiu problemo estis speciale grava en la ka- 
zo de la templ-kavaliroj. Se la Kverelo de la Investitu- 
roj estis daŭra milito inter la papoj kaj la germanaj im- 
periestroj, la afero de la templanoj kaj aliaj problemoj, 
estis dum la 12-a jarcento fonto de malakordo inter la 
religia povo kaj la reĝo de Francio. La franca reĝo Fili- 


po la 4-a arestis kaj tenis en prizonon la papon Bonifa- 
con la 8-an ĝis ĉi ties morto. Poste li havis sufiĉe da in- 
fluo en la eklezia pov-aparato por ke estu elektataj pa- 
poj favoraj al li kaj lia politiko: Benedikto la 3-a kaj 
Klemento la 5-a. Ĉi lasta estis la papo kiu konsentis la 
arestadon de la templanoj kaj la abolon de ties ordeno. 
De politika vidpunkto tio signis la venko de la laika 
povo, ĉi-kaze franca, sur la religia povo. Sed alia sekvo 
de tiu elpaŝo estis ke de tiam tre multe plifortiĝis la po- 
vo de la reĝoj ne nur sur la klerikaro sed ankaŭ sur la 
aristokrataro. Ekis procezo kiu kulminus plurajn jar- 
centojn poste, en la formiĝo de la absolutismaj monar- 
kioj. Sen la nuligo de la templ-ordeno sendube oni ne 
estus alveninte al tiu rezulto. La ordeno de la kavaliroj 
de la Templo, kun aŭ sen ĉi-ties apogo al la papoj, es- 
tus konstituinte faktoron de alitipa socia aŭtoritato, t. e. 
ne la absolutisma monarkio sed iu ajn formo de sinar- 
kio, ĉu religia, ĉŭ laika. Sed ne eblas al ni koncepti kia- 
maniere tia alternativo de politika reganta povo efikus 
sur la rezulto de la procezoj de klasbatalo ekzistantaj 
komence de la 14-a jarcento. 

Sendube la klaso kiu de tiam portis la torĉon de la so- 
cia transformigo estis la komercista 
burĝaro. Krom la italaj urboj: Venezio, 
Pizo, Genevo, Florenco, Palermo k. a. 
aliaj zonoj de Eŭropo iĝis gravaj komer- 
caj centroj: Flandrio, baltaj urboj kiel 
Kolonjo, Lubeko, Danzing... Ankaŭ 
Londono, Lisbono kaj kelkaj zonoj en la 
atlantika kaj mediteranea marbordoj de 
Francio, en Katalunio... La komercado 
de ĉiuj ĉi lokoj kun Oriento kaj Bizanco 
estis intensa ekde la 13-a al la 15-a jar- 
centoj. Tiu komercista klaso generis 
homtipon de aŭdacaj aventuristoj kiel la 
familio de Marko Polo kiu instaliĝis en 
Ĉinio por organizi kaj certigi komerc- 
adon je silko kaj aliaj ekzotikaj varoj. 
Generale, objekto de komercado estis la 
teksaĵoj, metaloj, armiloj... kaj ankaŭ sklavoj. Tiuj 
aŭdacaj komercistoj foje, ofte, rolis ankaŭ kiel piratoj; 
al tia homtipo apartenis, ekzemple, Kristoforo Kolom- 
bo antaŭ sia famiĝo kiel malkovrinto de nova kontinen- 
to. Menciindas ke tiu emo atingi riĉaĵojn pere de ko- 
mercado estis, en tiu epoko, la motivigilo de multaj 
gravaj inventoj, uzo de novaj teknikoj kaj entrepreno 
de geografiaj malkovrajoj. Jen mallonga kaj nekomple- 
ta resumo de tiaj elpaŝoj: en la jaro 1104 komenciĝis la 
konstruado de la arsenalo de Venezio, en 1126 ko- 
menciĝis la aplikado de la teknologio de la arteza puto, 
en 1180 estis inventitaj la vent-muelejoj kaj la vitraj 
speguloj, ekde 1190 oni konas la markompason en Eŭ- 
ropo, en 1200 estis enkondukita la pulvo en Eŭropon, 
ekde 1202 disvastiĝas en Eŭropo la uzado de la deci- 
mala numer-sistemo, en 1244 komenciĝis la uzado de 
la fiksaj gruoj en la havenoj, en 1260 la mamlukoj uzis 
la unuan kanonon en la historio, en 1280 oni inventis 
en Italio la okulvitrojn, tiujare mem mortis la fama al- 
kemiisto Alberto Magno kiu estis farintc grandajn al- 
portaĵojn al kemia scienco, en 1282 oni inventis la 

muelilon por paper-farado. En 1326 estis farita en Flo- 
renco la unua pafilo, en 1343 en Kastilio oni uzis la ar- 
tilerion unuafoje en Okcidenta Eŭropo por la sieĝado al 
iu urbo, en 1450 oni inventis la pres-arton en Germa- 
nio, en 1492 estis malkovrita la Amerika kontinento, 
de 1497 al 1499 la portugalo Vasko-de-Gama vojaĝis 
unuafoje al Hindio ĉirkaŭnavigante la sudon de la Afri- 
ka kontinento. Paralele al tiu teknika progreso estis 
ankaŭ tiu kiu rilatis kun la kulturo: inter la jaroj 1200 
kaj 1400 estis fonditaj en Eŭropo 52 universitatoj. Post 
la invento de la presado la kultura progreso estis eĉ pli 
rapida kaj potenca. Poste ni vidos kiom multe la pres- 
arto kaj la artilerio radikale ŝanĝis la socion en kio 
rilatas al la klasbatalaj rilatoj. 

Tiu progreso de la lastaj mezepokaj jarcentoj sendube 
estis tre lanta kompare al la rapideco de la evoluo de la 
scienco kaj la tekniko en nia epoko. Sed, reale, ĝi estis 
eksterordinara konsiderante ke ekde la mezo de la 13- 
a, dum la tuta 14-a, kaj eĉ parto de la 15-a jarcento 
okazis al la socio de Okcidenta Eŭropo serio da katas- 
trofoj kapablaj kolapsigi ĉiun ajn civilizacion. Ni vidu 
ilin: Fiaskis la lastaj krucmilitoj kaj la muzulmanoj re- 
akiris la perditajn teritoriojn en Mezoriento. Ankaŭ en 
Hispanio stagnis, dum du 
jarcentoj, la kristana rekon- 
kerado de la muzulmanaj te- 
ritorioj, kaj krome estis civi- 
laj militoj inter kontraŭantaj 
reĝaj dinastioj. En Francio, 
de 1210 al 1255 estis religiaj 
civilmilitoj (la krucmilitoj 
kontraŭ la albigensoj). Mon- 
gola invado: en 1223 la ar- 
meo de CingisHano venkas 
en Kiev, kaj en 1241 ili ven- 
kas ankaŭ en Hungario kaj 
Polujo. Dubindas ĉu eĉ la pe- 
za kavalerio de la eŭropanoj 
estus povinta haltigi tiun hordon; feliĉe post la morto 
de CingisHano la mongoloj perdis ĉiun intereson pri 
Eŭropo. De 1315 al 1317 estis granda malsato en Eŭ- 
ropo rezulte de la komenciĝo de granda klimata ŝanĝo, 
la t. n. “eta glaci-periodo” kiu daŭris ĝis la jaro 1850 
kaj tre efikis kontraŭ la agrokultura produktado. En 
1337 komenciĝas la t. n. “Centjara Milito” inter Fran- 
cio kaj Anglio pro interdinastikaj malakordoj de la re- 
ĝoj de tiuj landoj; konekse kun tiu konflikto estis an- 
kaŭ interdinastikaj malakordoj enHispanio. De 1346 al 
1361 Eŭropo suferas la Nigran Peston, kiu mortigis tri- 
onon el la loĝantaro, aŭ eble pli. En 1378, post la trans- 
lokigo de la papa kortumo el Avinjono (kie ĝi estis ek- 
de 1309) al Romo, komenciĝis de la t. n. “Skismo de 
Okcidento”, pliakriĝo de la ekleziaj kontraŭdiroj kaj 
fonto de malakordo en la reĝaj kortumoj de Eŭropo ĝis 
la jaro 1417. En 1453 la turkoj konkeris Konstantino- 
polon kaj metis finon al la Bizanca Imperio. De tiam 
kaj dumlonge la turka potenco emis perfortan ekspan- 
sion okcidenten. En centra Europo la germana imperio 
haltigis la turkajn ofensivojn, kaj en la Mediteraneo lu- 
dis tiun rolon Hispanio kiu, fine de Mezepoko, suk- 


cesis meti finon al la islama potenco en la Iberia Duon- 
insulo. 

Nu, spite al ĉiuj menciitaj malfavoraj faktoroj la civili- 
zacio en Okcidenta Eŭropo saviĝis kaj eĉ rezultis pli- 
fortigita. Sed, kiamaniere tiu procezo influis en la dis- 
volviĝo de la klasbatalo en tiu socio? En kio rilatas al 
la la feŭdsistemo, t. e. la situacio de la ter-servutuloj 
kaj la sklavoj, okazis neniu ŝanĝo en la leĝaro, sed por 
subteni la sistemon oni devis apliki grandan perforton 
far la aparato de la superregantaj klasoj. Ja, la ribeloj 
de la kamparanoj kaj servutuloj fariĝis pli oftaj kaj po- 
tencaj. De 1323 al 1328 estis gravaj kamparanaj ribeloj 
en Flandrio, kadre la malfacila situacio kreita de la kli- 
mata ŝanĝo komenciĝinta kelkajn jarojn antaŭe. En la 
jaro 1358, sur la fono de la Centjara Milito kaj de la 
ega mortado kiun la Nigra Pesto estis okazigante en 
Eŭropo, okazis en Francio la kamparana ribelo t. n. 
«Jacquerie». En 1381 okazis en Anglio la Ribelo de 
Wat Tyler kaj tiujare mem komenciĝis en Langedoko 
la Ribelo de la Tuchins kiu daŭris ĝis 1384. Generale, 
ĉiuj-ĉi ribeloj kaj aliaj popolaj movadoj okazintaj dum 
tiuj lastaj jarcentoj de Mezepoko havis nenian agad- 
programon; temis pri perfortaj koler-eksplodoj kiuj es- 

tis tre perforte sufokataj; tre 
perforte sed ne tre rapide. La 
feŭdsistemo sendube estis ka- 
pabla alfronti tiajn kampar- 
anajn minacojn, sed la fakto 
ke iuj el tiuj ribeloj daŭris 
kelkajn jarojn montras ke la 
afero de la ekspluatado al la 
terkulturistoj estis grava kaj 
estis neevitebla ĉi-ties reago. 
Iome malsimila estis la kazo 
de la kamparanaj ribeloj en 
Italio post 1304, kiuj etend- 
iĝis al aliaj terzonoj kiel Ka- 
talunio, Grekujo k.a. La peri- 
odo pli akra de tiu movado daŭris ĝis la jaro de 1307, 
sed la repaciĝo neniam estis kompleta; fakte, sporade, 
la afero pludaŭris ĝis fme de la 15-a jarcento. La ĉefa 
karakteraĵo de tiu ribel-movado, kiun oni nomis “de la 
fraticelli ”, estis ke ĝi, jes ja, havis ian programon aŭ 
projekton, eĉ se utopiecan. Tiu ribelo de la fraticelli 
kaj la movadoj kiujn ĝi inspiris estis ŝarĝitaj de ideo- 
logio, ne estis nura kolerreago. La afero komenciĝis 
per Francisko el Asizo (1181-1226). Li naskiĝis en la 
sino de iu burĝa itala familio. Lia patro estis riĉa ko- 
mercisto sed ne nobelo. Francisko ricevis bonan instru- 
on: li lemis la latinan lingvon en sia junaĝo. Do, li po- 
vis koni la evangelian tekston al kiu la ordinaraj popol- 
anoj ne havis alirecon. Li rifuzis sekvi la familian tra- 
dicion de dediĉo al la komercado kaj decidis strikte 
vivadi laŭ la spirito de la Evangelio, malriĉe, komun- 
isme... Plej danĝere por la sistemo estis ke li fondis 
religiajn ordenojn kun sekvantoj pretaj imiti lin. Ko- 
mence la eklezia hierarkio malkonsentis la formiĝon de 
tiutipaj organizaĵoj. Sed fme la klerikaro venis al la 
konkludo ke estus prefere la ekzistado de franciskana 
ordeno kontrolata de la Eklezio mem ol ia kontraŭ- 

sistema organizaĵo kiel tiu de la albigensoj k. a. kiuj 
estis florantaj en tiu epoko kaj kiuj sekvis similajn 
idealojn. Post la morto de Francisko, liaj sekvantoj, la 
franciskanoj, travivis intensan periodon de polemika 
disputado, disiĝo kaj fondado de diversaj sektoj pre- 
tendantaj enkarnigi ia franciskanan idealon. La esenco 
de tiu probfemo estis ke ia franciskana ordeno portis 
dekomence tiun inteman kontraŭdiron: ĝi pretendis 
vivadi la evangelian idealon ene de Eklezio kiu senĉese 
perfidadis ia Evangeiion. Iuj franciskanaj grupoj evo- 
luis al pozicioj pli malpli rompemaj kun la Eklezio. 
Intervenis la Inkvizicio, estis kondamnoj, ekskomuni- 
igoj, punoj... kaj la polemiko saltis al la popolo, ĉefe al 
la kamparanoj, la plej damaĝita homa kolektivo de la 
sistemo. Eksplodis perfortaj kamparanaj ribeloj similaj 
al tiuj de aliaj lokoj. Diversaj grupoj ariĝis sub la fran- 
ciskana programo kontraŭ la sistemo. La komuna no- 
mo de ĉiuj ili estis fraticelli (fratetoj) sed estis diversaj 
kaj malsimilaj: spiritualaj franciskanoj, apostoloj, mi- 
kaelistoj, begardoj, dolĉistoj, joakinistoj... Komuna 
eco al ĉiuj ili estis la perforto de ilia ribelo, kvankam ili 
pretendis sin sekvantoj de la Evangelio. Tiu estas alia, 
tre ofta, homa kontraŭdiro: oni reagas kontraŭ la mal- 
justecon sed fine, neeviteble, oni falas en perforton 
kontraŭ la personoj kiuj praktikadas la maljustaĵon. Ni 
vidos tiun fenomenon en ĉiuj revoluciaj movadoj okaz- 
intaj ĝis nun. Ne estas facile kombini la evangelian 
idealon de la konstruado de justa socio kun la -a nk aŭ 
ĝi evangelia idealo- de amo al la maljustaj homoj. 
Utopieca aŭ ne, la movado de la fraticelli estis perforte 
sufokita de la fortoj de la sistemo: la feŭd-nobelaro kaj 
la Eklezio. Kromanfoje fiaskis la eterna revo de la 
homaro, kaj kromanfoje renaskiĝis la emo realigi ĝin. 
Sekva revulo estis la ĉeĥo Jan Hus (1370-1415). 
Ankaŭ li postulis, en Bohemio, socialajn kaj ekleziajn 
reformojn. La husita movado de liaj sekvantoj furoris 
ekde la jaro 1408 kaj iĝis perforta movado post la 
kondamno kaj brul-mortigo de Hus en 1415. Ankaŭ ĉi 
tiu movado rezistis perforte kontraŭ la feŭdismo kaj ĉi 
ties eklezia apogo, kaj ankaŭ ĝi estis sufokita de la 
armitaj fortoj de la sistemo. La feŭdismo evidentiĝis 
sufiĉe kapabla alfronti tiaspecajn defiojn kaj oni povas 
diri ke ĉiuj kamparanaj kaj popolanaj movadoj de tiu 
epoko neniel kontribuis ŝanĝi la esencon de la socio 
kaj ties klasa strukturo. 

Pli sukcesa tiurilate estis la lanta sed efektiva progreso 
de la burĝklaso. Generale okazas ke la plej efektivaj 
procezoj de socia ŝanĝo okazas silente, ne-perceptite. 
La samtempanoj kaj eĉ la protagonistoj de la procezo 
mem ne konscias pri la ŝanĝo kiun ili estas ĉeestante 
kaj okazigante. La ĉefaj faktoroj kiuj, fme, ruinigis la 
feŭdismon estis kreitaj de la burĝklaso de la 13-a al la 
15-a jarcentoj. Malrapide, sed efektive. Kiel dirite, la 
homoj de tiu klaso ne havis, en tiu epoko, konscian 
planon por alitipa socio ol la feŭdeca; ili celis nur gaj- 
non, riĉaĵon, lukson... La plej riĉaj kaj sukcesaj inter 
ili, kiel la familio de la Medicis de Florencio, estis fas- 
cinitaj de la povo de la feŭdeca aristokrataro kaj celis 
nur atingi tian rangon. Ja, iuj Medicis iĝis princoj en 
Florencio, kaj el tiu familio eliris ankaŭ tri papoj kaj du 


reĝinoj de Francio kies posteularo edziĝ(in)ĝis kun 
anoj de aliaj reĝaj familioj de Eŭropo. Tiu familio Me- 
dicis kaj aliaj similaj kiel la Strozzi, la Visconti, la 
Fugger... estis la modeloj kiu inspiradis la ambicion 
de ĉiuj burĝaj bankieroj kaj komercistoj. Sed klopod- 
ante la atingon de tia “nobla” celo, la burĝklaso estigis 
la kondiĉojn por la ruino de la feŭdisma sistemo kaj 
eble, estontece, de la burĝa kapitalismo mem. Fine de 
Mezepoko, la ĉefaj faktoroj de la deklivo de la aristo- 
kratara povo estis la pres-arto kaj la artilerio. Pri ili ni 
devas atenti nun. 

La presejo estis inventita en Germanio en la jaro en 
1450 (En Ĉinio estis inventita jam en 1041), kaj la ar- 
tilerio komencis esti uzata en Eŭropo en la 13-a jar- 
cento (la ĉinoj konis la pulvon jam en la unua jarcento 
antaŭ nia erao). Ambaŭ inventoj havis nenian ŝanĝo- 
efikon en la ĉina socio. Male en Eŭropo ili estis decidaj 
faktoroj por la ŝango de la klasa strukturo de la socio. 
Tamen, la efiko kiun ni atribuas al tiuj inventoj en la 
ruinigo de la feŭdismo ne konkretiĝis tuj post ilia 
aplikado. Temis pri procezo kiu daŭris kelkajn jarcen- 
tojn. Tiu estis la kaŭzo ke la homoj de la epoko ne 
havis klaran ideon pri tio kio estis okazante. Antaŭ la 
apero de la presiloj la analfabeteco en la socio estis 
enorma. Nur la klerikaro kapablis legi kaj skribi. En la 
esperanta lingvo estas evidenta la parenceco de la vor- 
toj “klera” kaj “kleriko”. En la sojlo de la Moderna 
Erao, la manuskriptoj ellaboritaj en la monaĥejoj ne 
sufiĉis por provizi lerno-materialon por la kelkdeko da 
universitatoj tiam ekzistantaj en Eŭropo. La apero de la 
presitaj libroj radikale ŝanĝis tian situacion. Malrapide 
komence, iompostiom kreskadis la nombro da nekleri- 
kaj homoj kapablaj legi. Krome la tiama disvolviĝo de 
la komercado postulis kaj profitis tiun evoluon. Se Lu- 
tero, en la jaro 1517, najlis sur la pordon de la katedra- 
lo de Wittenberg sian dokumenton kun la famaj 95 te- 
zoj estis pro tio ke tiam jam ekzistis multaj personoj 
kapablaj legi ĝin. Post pluraj semajnoj tiu dokumento 
estis diskonigita en tuta Germanio kaj post kelkaj mo- 
natoj ĝi estis konata en tuta Eŭropo kaj ne nur de tiuj 
kiuj scipovis legi. Tial, la popola movado inspirita de 
Lutero havis plian sukceson ol tiuj de Francisko el Asi- 
zo kaj Jan Hus. La protestantismo eltiris profiton el la 
ekzistado de la presarto kaj la kreskanta popola kler- 
iĝado, kaj samtempe apogis la klerigad-procezon. Lu- 
tero tradukis la Biblion -ĝis tiam sekvestrita de la 
Eklezio- al lingvo popole parolata, liakaze la germana. 
Laŭ lia idearo, la kristanoj devas kaj rajtas legi la Bi- 
blion, kaj por ke tio povu okazi, la popolo devas esti 
instruita pri legado. Tio eksplikas ke la batalo kontraŭ la 
analfabeteco estis pli rapida kaj ampleksa en la centr- 
eŭropaj landoj kie prosperis tiu religio. Dume en Italio, 
Hispanio, Portugalio kaj aliaj katolikaj landoj la analfa- 
beteco daŭre estis granda dum la sekvintaj jarcentoj. 
Ne estas strange ke la industria revolucio, kiu tiom ak- 
celis la finon de la feŭdismo, naskiĝus kaj disvolviĝus 
en tiuj landoj kie oni vartis la popolan instruiĝon. 

La alia decida faktoro por la ruinigo de la povo de la 
nobelaro estis, kiel dirite, la artilerio. Kiel sciate, la ba- 
zo de la povo, kaj politika kaj ekonomia, de la feŭdsin- 

joroj dum la Malalta Mezepoko estis la kontrolo aŭ 
monopolo, far tiu socia klaso, de la plej efika batalforto 
de tiu tempo: la peza kavalerio. Tiu favora cirkonstan- 
co por la feŭdecaj kavaliroj ĉesis pro la apero de la pul- 
vo kaj la kanonoj. La nova armilo estis tre multekosta 
kaj neniu feŭdsinjoro povis subteni forton kun kanonoj. 
Nur la reĝoj disponis je sufiĉe da monrimedoj por for- 
mi armeojn da dung-soldatoj kaj spertaj artilerianoj. 
Tial, kvankam daŭre estis en la armeoj kavaleriaj eska- 
dronoj, la reĝoj ne plu dependis de la interesita apogo 
de la aristokratoj: komenciĝis la plifortiĝo de la povo 
de la absolutismaj monarkioj. La ŝanĝo en la maniero 
batali estas bone priskribita en la sekva paragrafo el- 
prenita el la 38-a ĉapitro de la verko Don Kihoto: 

Benatu la tempo, kiam mankis la terura furio de ĉi 
demonaj maŝinoj, la artilerio, kies inventisto, mi fir- 
me kredas, nun ricevas en la infero la rekompencon 
pro tiel monstra elpensaĵo, kiu permesas al brako ka- 
najla kaj poltrona preni la vivon de brava kavaliro, 
ĉar li ne konscias kiel aŭ de kie, kiam lia koro plenas 
de impeto kaj aŭdaco, trafas liit hazarda kuglo (pafita 
eble de viro ekfuĝinta en teruro pro la flamo kaŭzita 
de la malŝargo de lia infera maŝino) kaj en unu mo- 
mento metas finon al la pensoj kaj la ekzisto de per- 
sono, kiu meritis jarcentojn da vivo. Kiam mi meditas 
pri tio, mi inklinas konfesi, ke doloras al mi en la ko- 
ro, ke mi alprenis la profesion de vaganta kavaliro en 
ĉi abomeninda epoko nia; ĉar, kvankam nenio min ti- 
migas, tamen donas al mi kelkan zorgon la penso, ke 
pulvo kaj plumbo povas preni de mi la ŝattcon gajni 
sur la tuta konata tero famon kaj renomon per la ku- 
raĝo de mia brako kaj la eĝo de mia glavo. Sed la ĉie- 
lo faru laŭvole: se mi atingos la celon, oni min pli al- 
te taksos, ĉar mi alfrontis pli da danĝeroj ol la vag- 
antaj kavaliroj de la pasintaj tempoj. 

La kunteksto kaj la temo de tiu verko de Cervanto estas 
bone konata: la aŭtoro metas tiun supre transkribitan 
tekston surbuŝe de frenezulo kiu sin konsideras kavali- 
ro en epoko kiam la kavalireca batalmaniero ne plu es- 
tis efika. Sub tiu literatura preteksto Cervanto estis ko- 
munikante al la legantoj de sia verko, kiuj kapablus 
legi interlinie, ke la fakta bazo de la supereco de la 
nobelaro ne plu ekzistis, ke estas afero de frenezuloj 
kiaj Don Kiĥoto alte taksi la gravecon de socia klaso 
kun tiel febla bazo, kaj ke la maniero forbalai tiujn san- 
gosuĉantojn de la popoloj estas promocii la disvolv- 
igon de teknikaj iloj kiaj la artilerio. Tio montras al ni 
kelkajn faktojn: unue, ke la aŭtoro de Don Kihoto ka- 
pablis percepti tiun socian evoluon; due, ke multaj 
samtempanoj liaj ne estis komprenintaj la gravecon de 
tiu eltrovo, pro tio estis necese atentigi ilin pri ĝi; kaj 
trie, ke Cervanto alte taksis la gravecon de la alia fak- 
toro, la teknika kapablo presi grandkvanton da libroj, 
ĉar li uzis la literaturon por disvastigi sian penson. La 
libro-cenzuristoj de la epoko ne kaptis la esencon de la 
danĝero, por la superreganta klaso, kiu enestis en tiu 
verko ŝajne komika kaj groteska. Io simile okazis 140 
jarojn poste, kiam oni publikigis la Enciklopedion, kiu 
tiom multe kontribuis elradikigi la obskurantismon kaj 


preparis la terenon por la Granda Franca Revolucio. 
Sed la tujaj profitantoj de la defalo de la povo de la 
feŭdsinjoroj estis ne la popoloj, eĉ ne la burĝaro, sed la 
reĝoj. Ekde la lastaj jardekoj de la 15-a jarcento la 
aristokratoj konservis sian privilegian rangon, ne per 
marĉandado kun- kaj ĉantaĝado al- la reĝoj, sed kiel ĉi 
ties korteganoj. La monarĥoj de la Moderna Erao povis 
prave diri: «La ŝtato estas mi». La ministroj kiel la du- 
ko de Lerma, la grafo-duko Olivares, la kardinaloj Ri- 
ĉelieŭ, Mazarino... regadis nur dank’ al la konsento de 
la suverenoj kaj dum ilia servo estis utila al ĉi tiuj; iuj, 
kiel la kardinalo Cisneros eĉ ne estis aristokratoj sed 
popoldevenaj. Tiuj, kiuj malprudente preterpasis siajn 
funkciojn, estis abrupte apartigitaj kaj iukaze ekzekut- 
itaj: Alvaro de Luno en Kastilio en 1453, la kardinalo 
Thomas Wolsey mortinta en prizono en 1530, en la 
sama lando Thomas Moro senkapigita en 1535 kaj 
Thomas Cromvvel en 1540, Nikolao Fuketo ( Fouquet ) 
mortinta en prizono en la jaro 1680 en Francio... La 
reĝoj elektadis kaj nomumadis ankaŭ la estrojn de la 
armeoj kaj intervenis en la nomumado de la episkopoj 
de siaj regnoj. Tiu kvalita politika ŝanĝo estas bone 
respegulita en la malsama tipo je armeoj, armeanoj, 
armeestroj kaj armiloj inter la Centjara Milito kaj la 
Tridekjara Milito. Sed, kiel dirite, la tujaj kaj fakte so- 
laj profitantoj de tiu ŝanĝo estis la monarkoj kaj la 
institucio kiun ili enkarnigis. La popoloj same tra- 
suferis ambaŭ militojn... kaj ĉiujn sekvintajn ĝis nun. 
Alia signo de la ŝanĝo de la politika povo de la socio 
estis ke, ekzemple, en la Religia Milito de Francio 
(1562-1567), ankaŭ nomata Milito de la tri Henrikoj, la 
aristokratoj tute ne povis ludi tiel gravan rolon kiel tiu 
kiun siaj samklasanoj estis ludantaj en la civilaj militoj 
de Mezepoko. La apogo kiun ĝuis la reĝaj pretendantoj 
jam oni ne kalkuladis laŭ la nombro kaj forto de la 
feŭd-sinjoroj de iliaj partioj. Gravis aliaj faktoroj kiel 
la helpo de la reĝoj de aliaj landoj, kaj ĉefe, la apogo 
de la popolanoj, kiu konkretiĝis surbaze de la religiaj 
preferoj de la loĝantaro inter la katolikismo kaj la hu- 
genotismo. 

En la formoj de la klasbatalo en tiu Moderna Erao, oni 
perceptas, por bono kaj por malbono, la gravecon de la 
nova povo, tiu de la absolutismaj monarkioj. Kvankam 
de ekonomia vidpunkto persistis, grandmezure, la su- 
perecon de la feŭdeca klaso, la politika povo jam ne 
plu apertenis al tiuj feŭdsinjoroj sed al la monarkoj. 
Tio generis strangajn formojn de klasbatalaj konfliktoj 
ĉar foje la reĝoj estis konjunkturaj aliancanoj de la 
malsuperaj klasoj de la socio por limigi kaj nuligi la 
povon de la aristokrataro, foje la nobelaro apogis la re- 
ĝojn kontraŭ la socialaj depostuloj de la popolanoj, kaj 
plej strange, foje ĉiuj klasoj, plebanoj, burĝuloj kaj aris- 
tokratoj kune, bataladis kontraŭ la potenco de la mo- 
narĥoj. A1 ĉi lasta modelo apartenas tiu kiu, eble, estis 
la unua socia konflikto de la Modema Erao, tiu de la Ko- 
munumoj de Kastilio. De 1520 al 1522 estis en tiu reg- 
no ribelo kontraŭ la reĝo Karolo tuj kronota kiel ger- 
mana imperiestro. Guste por atingi tiun titolon li tro- 
ŝarĝis per impostoj siajn hispanajn regatojn. La ribelo 
estis ĝenerala, t. e. ĉiuklasa. Ankaŭ la feŭdecaj aristo- 

kratoj aldoniĝis al tiu ribelo kvankam pro malsamaj ki- 
aloj ol la popolanoj. Ili volis profiti la okazon malfort- 
igi la politikan povon de la reĝo. Komence la ribelintoj 
atingis ian sukceson, sed la afero evoluis malfavore por 
la komunumanoj. La nobeloj komprenis ke al ili ne es- 
tus konvena la popola venko; prefere apogi la reĝon, 
rezigni la politikan povon kondiĉe konservi la ekono- 
mian. Ni vidos ke tiu skemo ripetiĝos en pluaj tiutipaj 
sociaj konfiktoj dum la sekvintaj jarcentoj. 

La sekva el tiuj sociaj konvulsioj estis, de 1524 al 
1526, la Kamparana Milito en Germanio. Same kiel en 
la kazo de la radikalaj franciskanoj kaj la husitoj de la 
antaŭaj jarcentoj, ĉi tiu ribelo de la kamparanoj havis 
ideologion de religia inspiro. Ĉi kaze estis la kontraŭ- 
staro de Lutero al la doktrinoj de la Eklezio. Tial ke 
tradicie la RomanKatolika Eklezio rolis kiel ideologia 
apogo de la feŭdismo, la 
kontesto de la eklezia aŭto- 
ritato far Lutero estis inter- 
pretita de la kamparanoj ki- 
el krizo de tiu sistemo kiun 
ili tiel multe abomenis. Kaj 
komence povis ŝajni ke la 
afero estis ĝuste tiel: ĉiuj 
sociaj klasoj, ekde la germ- 
anaj princoj al la plej humi- 
laj terkulturistoj de la lando 
apogis Luteron kontraŭ la 
povo de la papo kaj la im- 
periestro. Sed tiu konjunk- 
tura ĉiuklasa alianco ne po- 
vis daŭri; estis inteme de ĝi 
nesolveblaj kontraŭdiroj. Sa- 
me kiel estis okazinte du ja- 
rojn antaŭe en Kastilio, la 
germana aristokrataro kom- 
prenis ke sia ekonomia in- 
tereso estus pli bone pro- 
tektata kadre de sistemo reg- 
ata de potenca monarko ol 
en popole organizita socio. 

Lutero mem, eble esprim- 
ante la senton kaj la intere- 
son de la burĝklaso, al kiu 
li apartenis, kondamnis la kamparanan ribelon kaj pos- 
tulis la masakradon de la revoluciuloj. Ja, la Reformitaj 
Eklezioj iĝis jam dekomence tiel reakciaj (en kio rila- 
tas al la klasbatalo) kaj ideologiaj instrumentoj de la 
sistemo kiel la tradicia Katolika Eklezio. 

Estis pluaj kamparanaj militoj. De 1542 al 1550 oka- 
zis en la ŭesto de Francio, de la Rochelle al Burdeos, la 
t. n. Ribelo de la Pitauds. De 1587 al 1589 en Norman- 
dio estis la t. n. Ribelo de la Gautiers. Ankaŭ en Fran- 
cio, en Lemosin, komenciĝis en 1594 la t. n. Ribelo de 
la Crocantes, kiu daŭris ĝis 1638, jam kadre de la Tri- 
dekjara Milito. Ankaŭ kun la fono de tiu milito, en 
1639 estis alia kamparana milito en Francio, en Nor- 
mandio, la t. n. Ribelo de Nu-pieds. Guste post la fin- 
iĝo de la Tridekjara Milito komenciĝis en Francio la t. 
n. Movado de la Frondo. Ĉi-foje la ribelintoj ne estis 



kamparanoj sed la urbaj plebanoj, ĉefe tiuj de Parizo. 
Ankaŭ ĉi-foje, komence, la ribelo ĝuis la apogon de la 
aristokrataro kontraŭ la reĝa povo, kaj ankaŭ ĉi-foje la 
nobelaro fine alkuris defendi la monarkion. Ĉi tiu re- 
ago estas komprenebla, ĝuste dum disvolviĝis en Fran- 
cio tiu konflikto de la Frondo, en Anglio estis okaz- 
ante popola ribelo, kaj en 1649 estis senkapigita la reĝo 
Karolo la 1-a kaj proklamita la Respubliko. Kelkajn ja- 
rojn poste la monarkio estis restarigita en tiu lando, sed 
unuafoje en la moderna historio oni metis ian limon al 
la absolutisma povo de la reĝo. Eĉ se lantege, la His- 
torio, t. e. la homa progresado, iome antaŭenmarŝas. 
Rimarkindas ke en tiu 17-a jarcento jam, iompostiom, 
la sociaj klasoj prenas konscion pri si mem. Eĉ se tiam 
ne ekzistis la nuna terminaro kiu priskribas tiujn kon- 
ceptojn: sociaj klasoj, klasaj interesoj, klaskonscio, klas- 

batalo... la anoj de tiuj kla- 
soj funkciadis laŭ logiko de 
la klasbatalo. Oni povas diri 
ke la homoj ne sciis ke ili 
sciis, sed tamen ili sciis. En 
kio rilatas al la burĝklaso, 
konkrete, ni memoru ke me- 
ze de tiu jarcento jam oni 
komencis publikigi la Enci- 
klopedion. Kaj la plej kleraj 
homoj de tiu klaso tiam es- 
tis formante tiujn sekretajn 
societojn, kiel la Framason- 
aro, kies alvokiĝo estis kon- 
cepti kaj celi alitipan, ne 
feŭdecan, socion. Pri la ma- 
tureco de la socio por poli- 
tikaj ŝanĝoj atestas la gran- 
da diferenco ekzistanta in- 
ter la temaro kaj la kvanto 
de la libroj publikigitaj en 
gla 17-a jarcento kaj tiuj pu- 
blikigitaj en la 18-a. Krome 
tre estis kreskinta la nom- 
bro da personoj kiuj sci- 
povis legi. 

En 1662, nova kamparana 
milito en Francio, la Ribelo 
de la Boulonnais. En 1664, plua kamparana milito en 
Francio, en Gaskonio, la t. n. Ribelo de Audijos. En 
1670, nova kamparana milito en Francio, en la Viva- 
rais, la t. n. Ribelo de Roure. En 1675 nova ribelo en 
Francio; temis pri kontraŭ-fiska konflikto. En 1707, 
ankaŭ en Francio, pluaj movadoj de la Jacqueries, 
Crocantes aŭ Tard-avises. En 1766 okazas en Madrido 
la Tumultoj de Squilache. En 1775, denove en Fran- 
cio, pluaj popolaj tumultoj kaj ribeloj, la t. n. Milito de 
la Faruno. La malsato kreskas en Francio. En 1789 la 
timo, la tumultoj kaj disraboj pli kaj pli oftas en la 
lando. Frumatene de la 15-a de julio de tiu jaro oni 
komunikas al la reĝo Ludoviko la 16-a en Versajlo ke 
la antaŭan tagon la parizaj popolanoj atakis kaj kaptis 
la Bastilon. —Cu nova ribelo? demandis la reĝo; —Ne, 
Sinjoro, oni respondis al li, —Estas la Revolucio. 

La Granda Franca Revolucio, komenciĝinta en 1789 
kaj sen klare difinita fino, estis unu el la politikaj espri- 
moj de la sociaj ŝanĝoj okazintaj en la eŭropaj landoj 
dum la dua duono de la 18-a jarcento kaj la 19-a, t. e. 
la pasado el socio esence agrokultura al alia industria. 
La Franca Revolucio eblis ĉar la ŝanĝo jam estis okaz- 
inta en la menso de la homoj. Ne nur la burĝaro sed 
ankaŭ la popolaj amasoj estis ĉesintaj kredi je la dia 
rajto de la absolutismaj reĝoj. Eĉ sen la kapto de la 
Bastilo, la ekzekutado de Ludoviko la 16-a, la Konven- 
cio, la Teroro... la socipolitikaj ŝanĝoj estus same 
okazintaj kiel atestas la fakto ke, kvankam poste okazis 
ia restarigo de la monarkio, jam ne eblis reveni al la 
antaŭrevolucia situacio. Jam la ekonomio ĉesis baziĝi 
ĉefe sur la agrokulturo por komenci iĝi industria, ta- 
men la eka elpaŝo de tiu evoluo okazis ne en Francio, 
sed en Anglio. Ankaŭ la politikaj ŝanĝoj estis komenc- 
iĝintaj en Anglio antaŭ ol en Francio, ĝuste 147 jarojn 
antaŭe. De la jaro 1642 al 1649 la tiulanda burĝaro mi- 
litis kontraŭ la aristokrataro cele kontroli la politikan 
povon favore al siaj klasaj interesoj. Iu rezulto de la 
venko de la anglaj revoluciuloj estis la ekzekutado de 
la reĝo, same kiel okazus en Francio post unu jarcento 
kaj duono. Sed estis iu konsiderinda diferenco inter 
ambaŭ revolucioj, la angla de la 17-a jarcento kaj la 
franca fine de la 18-a. En la kazo de Anglio, la venk- 
inta burĝaro kaj la venkita aristokrataro alvenis al ia 
interkonsento, kiu iamaniere ankoraŭ pludaŭras, kaj 
kiu lasis for de la politikaj aferoj la malaltajn popolajn 
klasojn, la plebanojn, kamparanojn... La burĝaro ha- 
vis/as faktan, efektivan povon sed la monarkio estis 
restarigita kaj la aristokrataro konservis gravajn privi- 
legiojn kaj apartajn politikajn instituciojn kiaj la Ĉam- 
bro de la Lordoj. Sed ĉiukaze la potenciiĝo de la burĝ- 
aro alportis grandan ŝanĝon en la produktad-procezo. 
La ĉefa karakteraĵo de tiu ŝanĝo estis la iompostioma 
anstataŭigo de la manlaboro per la mekanika produkt- 
ado, kio ebligas pli grandan produktadon. Kvankam tiu 
elpaŝo estis/as nomata “revolucio”, reale temis pli rela- 
tive longdaŭra procezo konstituita de multaj malgran- 
daj ŝanĝoj kaj inventoj. Iu ŝanĝo, grava, estis la ideo aŭ 
konceptado kiun la homo havis pri la profesia laboro: 
oni komencis estimi la materian progreson kaj la eko- 
nomian sukceson. Alia faktoro kiu stimulis la grand- 
skalan produktadon estis la fakto ke la malkovro de no- 
vaj teritorioj estis pligrandiginta la eblecon de la mer- 
kato. En kio rilatas al Anglio, de politika kaj leĝa vid- 
punkto tiu lando estis strukturita, rezulte de la supre 


menciita revolucio, malsame ol la ceteraj eŭropaj lan- 
doj. Ekde 1688 oni starigis en tiu lando registaron 
konstituitan de komercistoj kaj terkulturistoj, ĉiuj ili 
favoraj al la komercaj interesoj. La mezepoka korpora- 
cia sistemo malaperis en Anglio antaŭ ol en aliaj lokoj. 
La Londona Banko estis kreita jam en la jaro 1694. En 
1802 estis kreita la Burso de Londono. En la 18-a 
jarcento okazis en Anglio profunda transformiĝo de la 
tekniko, sub la formo de la agrokultura revolucio, tiu 
de la transportado kaj la Industria Revolucio mem. 

Ĉefa trajto de la tiama agrokultura historio de Anglio 
estas tiu de la “Enclosure Movement” (ĉirkaŭbarado 
de komun(um)aj terenoj), kiu pliintensiĝis ende 1760. 
La rezulto de tiu movado estis pligrandigi la domin- 
adon de la terposedantoj domaĝe al la kamparanoj kies 
vivmaniero dependis de la prilaborado de tia publika 
terspaco, detruante la postrestaĵojn de la angla terkultu- 
ra komunumo kaj anstataŭante ĝin per iu sistemo de 
grandaj privataj farmoj mastrataj de kapitalistoj kaj kie 
la terkulturistoj estis nuraj salajruloj. Tiu ĉirkaŭbarado 
de agrokulturaj bienoj estis efektivigitaj dank’ al speci- 
alaj leĝoj aprobitaj de la Parlamento. La abolo de la 
komunumaj paŝtejoj estis neriparebla perdo ankaŭ por 
la etbienuloj ĉar malfortigis ilin en la konkurado kun la 
grandaj farmoj. Post la jaro 1830 restis malmultaj su- 
pervivantoj de tiu socia klaso en Anglio. Sekve de tio, 
tiu lando estis la sola en Eŭropo kie ekzistis amasa 
kampara proletaro kaj kie estis pli rigida la distingo in- 
ter kultivi kaj posedi la teron. Oni alvenis, do, al kon- 
centriĝo de la tero kontrolata de la grandaj posedantoj, 
kune kun ia enorma progreso de la agrokultura tekniko 
kaj la iompostioma ruiniĝo de la antikvaj etbienuloj. 
Karlo Markso, analizante ĉi tiun movadon, vidis en la 
senposedigo de la etbienuloj la konstituadon en la ur- 
boj de la “rezerv-armeo” de la senlaboruloj, devigitaj 
akcepti ĉian ajn salajron kaj pretaj provizi malmulte- 
kostan labor-forton al la naskiĝanta industrio. Krom la 
amasa eltiro de agrokulturaj produktoj, la efiko en la 
unua fazo de la industria procezo estis tiu de la ellabor- 
ado de teksaĵoj. Jam en lastaj jardekoj de la 16-a jar- 
cento aperis la unuaj tekso-maŝinoj kiel respondo al la 
neceso mekanizi la ŝpinadon kaj la teksadon, kaj la aŭ- 
tonomaj laboristoj kiuj ĝis tiam uzadis la hejman bo- 
benilon devis iĝi salajruloj, ĉar nur monposedanto po- 
vus financi la kompleksajn instalaĵojn. La teksad-in- 
dustrio naskiĝis en Anglio, kaj rapide pligrandiĝis ĉefe 
post tio ke, en la jaro 1733, John Kay inventis la harne- 
son aŭ duonaŭtomatan teksilon. En la 6-a jardeko de la 

18-a jarcento novaj aŭtomataj ŝpin-maŝinoj preskaŭ tu- 
te malaperigis la homan forton kaj lertecon en la tek- 
sad-farado; baldaŭ poste, en 1779, venis la hidraŭlika 
teksilo, kaj la uzado de la vapor-forto en 1785, la me- 
kanika teksilo en 1811. 

Grava faktoro por la disvoviĝo de la industrio estis an- 
kaŭ la progreso en la sistemo de transportado. Ĉiu pli- 
bonigo en tiu afero okazigas pliamplesiĝon de la mer- 
kato, kaj la grando de la merkato estas nepra eco de 
profundaj ekonomiaj ŝanĝoj. La koloniigado de novaj 
teritorioj de la 16-a al la 18-a jarcentoj eblis dank’ al 
gravaj inventoj en la arto de la navigado. Krome la 
movado de industria transformiĝo pliakcentiĝis dank’ 
al plibonigoj en la transport-sistemo, tiel de ŝoseoj kiel 
per la konstruado de kanaloj kaj la aplikado de la 
vapor-forto al la navigado kaj la ega disvolviĝo de la 
fervojoj. Tiu progreso de la transport-sistemo okazis 
ankaŭ en aliaj lokoj. En la 18-a jarcento estis Francio 
la lando kie oni konstruis pli da ŝoseoj. La apero de la 
fervojo okazis kiam Anglio jam estis relative disvolv- 
iĝinta industria lando. La konstruado, en Anglio, de la 
du unuaj fervoj-linioj, en 1825 kaj 1830, okazis en so- 
cia medio kie la vapor-forto jam estis uzata en kelkaj 
branĉoj de la produktad-sistemo; temante pri tiu epoko 
jam oni plene povas paroli pri Industria Revolucio. 

En tiu epoko jam estis pasinta la politika revolucio de 
Francio kaj la Napoleona Imperio kiu sekvis tiun. La 
Granda Franca Revolucio havas grandan intereson por 
la homa historio kaj pri la disvolviĝo de gravaj politi- 


kaj ideoj kiuj disvolviĝis kadre de ĝi. Sed en kio rilatas 
al la venko de la burĝaro kiel superreganta klaso de la 
socio, la graveco de la Franca Revolucio ne tiel estis 
decida. Kiel ni jam vidis, en Anglio en tiu epoko la 
burĝaro jam estis superreganta klaso kaj povis permesi 
al si kontraŭbatali la francajn revoluciulojn favore al la 
aristokrataro de Francio. Foje la klasaj interesoj havas 
tiajn kontraŭdirojn kiam la klasbatalo kruziĝas kun 
aliaj konfliktoj kiaj la internacia konkurado. Sendube 
la Revolucio en Francio estis la necesa evento por ke 
konkretiĝu iu politika ŝanĝo kies antaŭkondiĉoj jam 
sufiĉe estis maturintaj. La fakto ke la aristokrataro ne 
perceptis la ŝanĝon de la vento de la Historio igis ke tiu 
ĝis tiam superreginta klaso devis suferi la perfortan 
reagon de la popolaj klasoj, la Teroron... Iuj his- 
toriistoj asertas ke de 1789 al 1792 la franca burĝaro 
penis alveni al ia interakordo kun la nobelaro simila al 
tiu konkretiĝinta en Anglio antaŭ pli ol unu jarcento. 
La blindeco de la franca nobelaro kaj ties monarho igis 
ke al la burĝaro estis necesa la apogo de la pleba klaso 
por certigi la politikajn konkeraĵojn de la revolucio kaj 
tio ebligis, kiel ni poste vidos, la intervenon kaj la 
influon de la malaltaj kasoj de la popolo en la decidaj 
momentoj de la revolucia procezo. Tial, la graveco de 
la Franca Revolucio ne tiel konsistis el la ŝanĝo de la 
superreganta klaso en Francio kiel el la pretigado kaj 
diskonigado de ideoj kiuj de tiam ludis gravan rolon en 
la ruinigo de la idearo sur kiu baziĝis ĝis tiam la povo 
de la aristokrataro. 

Ĉiukaze, kaj pro la malfortiĝo de la nobelaro kaj por la 
progreso de la industrio, la profitanto de la ŝanĝoj estis 
la burĝklaso. Ja, en la unuaj etapoj de industria revolu- 
cio, la ĉefa viktimo de la burĝa progreso kadre de la 
industria revolucio estis la proletaro, la granda armeo 
de la industriaj salajruloj. De nun ni tre devos okupiĝi 
pri tiu socia klaso. Kvankam la ekzistado de salajruloj 
tute ne estis nova afero, la ega amplekso de tia homtipo 
en la industriaj urboj estis nova fenomeno kiu baldaŭ 
altiris la atenton de homoj kiaj Karlo Marks kaj Federi- 
ko Engels, atentaj esplorantoj de la sociaj fenomenoj 
kaj ties sekvoj. 

Ni vidis ke per la florado de la tekstil-industrio, Anglio 
spertis egan ekspansion; sed sub la surfaco de kresk- 
anta prospero aperis la unuaj indicoj de ia profunda so- 
cia krizo. La indigno de la laboristaj amasoj, ĵetitaj al 
malsato kaj senlaboreco pro la apero de maŝinoj pli kaj 
pli laborkapablaj, ofte manuzataj de dekjaraj infanoj, 
devigataj labori 18 horojn tage por malalta salajro, 
okazigis sinsekvajn perfortajn tumultojn. La nova ma- 
ŝinaro ebligis ke tekstila produktado por kiu antaŭe 
estis necesa la laborado de 600.000 homoj povus esti 
realigata de nur 2.500. Evidentas ke tiuj 2.500 labor- 
istoj ne ricevis la profiton de la riĉeco kiun ili generis 
anstataŭante la laboron de 600.000. La diferenco aku- 
muliĝis en la manojn de la maŝin-posedantoj sub la 
formo de kapitalo. Ne estas hazardo ke en tiu medio de 
la tekstil-fabrikoj naskiĝis la unuaj laboristaj sindika- 
toj; de tiam la industria disvolviĝo kaj la sociaj kon- 
fliktoj marŝadis kune. 

Ambaŭ procezoj, la industriigado kaj la organiziĝo de 
la laborista movado persistis de tiam. Ni jam menciis 
ke la teknika disvolviĝo baldaŭ etendiĝis al aliaj indus- 
trioj krom la tekstila. Line de la 18-a jarcento la homo 
komencis profiti la elektron: iu natura forto kiu ĝis 
tiam tre intrigis lin sed kies gravecon li ne estis kom- 
preninta. La eltrovoj de la usonano Benjameno Lran- 
kleno kaj la italo Luigi Galvani ebligis ke Aleksandro 
Volta, ankaŭ li italo, konstruu en la jaro 1800 la unuan 
elektran pilon, kio siavice utilis por ke la anglo Hum- 
phry Davy inventu la arko-iluminadon. Laŭlonge de la 
19-a jarcento la progreso daŭris en tiu tereno; en 1820 
la danlandano Hans Christian Orsted malkovris la 
rilaton inter la elektraj fenomenoj kaj la magnetaj, kaj 
poste, la franco Andre-Marie Ampere kaj la brito Mi- 
chael Laraday, post pli profunda studado de la afero, 
kontribuis al tio ke ĉirkaŭ la jaro 1840 komenciĝis la 
industrio de la elektrotekniko. Poste venis la dinamoj 
kaj la energio generita de ĉi tiuj utilis por ke en la lastaj 
jardekoj de tiu 19-a jarcento la garandaj urboj havu 
dumnoktan iluminadon. Line, per la invento de la in- 
kandeska lampo far la usonano Tomaso Edison eblis 
apliki la elektron por la domaj loĝejoj. 

Sed ankaŭ la uzado de la vapor-forto ne limiĝis al la 
industrio de la teksaĵ-farado. Ja, la vera simbolo de la 
industria progreso dum la 19-a jarcento estis la aplik- 
ado de la vapor-forto al la aliaj branĉoj de la industrio. 
Fakte, kelkaj el la novaj industrioj estis kreitaĵoj de tiu 
forto. Jam en la jaro 1690 la franco Denis Papin elpen- 
sis maŝinon en kiu la vaporigita akvo movadis piŝton 


ene de cilindro. Li mem, 17 jarojn poste prezentis apli- 
kon de tiu invento: ŝipo pelita de aparatoj funkciantaj 
per vapor-forto. La rudimenta maŝino de Papin estis 
perfektigita de la anglo Tomaso Newcomen kaj poste 
de alia anglo, James Watt, kies maŝinoj estis uzataj en 
minejoj kaj fabrikoj de koton-teksaĵoj. Surbaze de la 
tekniko de Watt oni aplikis la vapor-forton por la mov- 
ado de veturiloj kiel la lokomotivo de George Steph- 
enson kiu inaŭguris, jam en 1825 la eraon de la fer- 
vojo. Sekvis poste la vapor-ŝipoj, kiuj anstataŭis la an- 
tikvajn vel-ŝipojn. Ĉiu nova invento malfennis eblecon 
fari novajn eltrovojn, perfektigi la antaŭajn kaj konbini 
la utilon de diversaj inventoj en unu maŝino. En la jaro 
1750 aperis la unua turbina reaktoro, tiu de Segner, kiu 
profitas la forton de la akvo kiel energi-fonto. En 1810 
James Lrancis, kaj en 1822 James Thompson, perfekt- 
igis la inventon per la uzado de helicoj. En 1844 Char- 
les Parsons ekpretigis la unuan turbinon funkciantan 
per vapor-forto destine al la produktado de elektra 
energio, sed baldaŭ adaptita ankaŭ al la navigado. En 
la sama 19-a jarcento disvolviĝis alia decida tekniko 
destinita provoki grandan ŝanĝon en la transportado kaj 
en la produktadprocezo ĝenerale. Temas pri la nafto 
kaj ties ĉefa ekstrakto, la petrolo. Ekde 1859 al 1910 la 
produktado de petrolo ne estis granda, sed post la Unua 
MondMilito ĝi estis la instigilo de la industrio de la aŭ- 
tomobilo kaj la aviado. Sed ĝia efiko en la industrio kaj 
la sociaj ŝanĝoj apartenas al epoko kiu meritas postan 
apartan atenton. Nun interesas al ni studi kaj pritrakti 
kiamaniere la industria revolucio influis en la socia 
evoluo kaj la klasbatalo en la 18-a kaj 19-a jarcentoj. 

La industria revolucio, krom signi kaj certigi la venkon 
kaj plifortiĝon de la burĝklaso kontraŭ la aristokrataro 
kaj la anstataŭo de ĉi ties feŭdisma sistemo per la kapi- 
talismo, estis ankaŭ la kadro de la disvolviĝo kaj pli- 
grandiĝo de la klaso de la salajruloj aŭ laboristoj, an- 
kaŭ nomataj proletoj. Ni jam indikis ke tiutipaj homoj 
ekzistis jam en antaŭaj etapoj de la socia disvolviĝo, 
sed en la industria revolucio kaj rezulte de la ŝanĝoj 
kiujn ĉi tiu provokis, la proletaro iĝis la bazo de la pro- 
duktado same kiel la sklavoj kaj la kamparanoj estis 
ludintaj tiun rolon en la antaŭaj etapoj. 

Ĉi tie indas enkonduki kaj klarigi iun koncepton de la 
marksisma teorio pri la sociaj klasoj. Temas pri la di- 
ferenco inter la tiel nomataj “klasoj en si mem” kaj 
“klasoj por si mem”. Laŭ la marksisma teorio, la klas- 
konscio estas difinata kiel la kapablo de la uloj de iu 
socia klaso esti konsciaj pri la sociaj antagonismaj rila- 
toj (ekonomiaj, politikaj...), nepre necesa por entrepre- 
ni la demarŝadon de siaj interesoj. Homo de subprem- 
ata klaso kiu komprenas sian situacion posedas klas- 
konscion kaj taŭgas por entrepreni sian liberigon. La 
nescio aŭ nekompreno de la fakto de la klasa subprem- 
iĝo estas nomata, en la menciita teorio, “alieneco”, ek- 
zemple, la situacio de multaj proletoj nekapablaj vidi la 
kapitalisman ekspluatadon en sia propra vivo. Nu, 
“klaso en si mem” estas la homoj kiuj konstituas la so- 
cian klason, sed “klaso por si mem” estas la homa ko- 
lektivo kiu konscias pri sia klasa situacio. Tion dirite, 
evidentas ke al la superregantaj klasoj interesas ke la 

subprematoj ne havu klaskonscion. Ju pli nesciaj estus 
la opresatoj, des pli bone por la dominantoj. Ciam la 
membroj de la superregantaj klasoj komprenas la esen- 
con kaj la bazon de sia povo. Sed sufiĉe ofte la sub- 
prematoj ne konscias pri sia situacio kaj pri la sociaj 
mehanismoj pretigitaj por persistigi tian situacion. Oni 
povas diri ke ĉiu subpremata klaso estis kreata aŭ ge- 
nerata de la subpremantoj: la sklaveco estis kreaĵo de 
la sklavistaj, imperiistaj, potencoj; la kamparanaj serv- 
utuloj estis kreitaĵo de la feŭd-sinjoroj. Nu, la laborista 
aŭ proleta klaso estis kreita de la burĝa, kapitalista, 
klaso. Ni jam vidis kiamaniere oni ĵetis al la industriaj 
urboj amason da kamparanoj kiuj ne posedis teron kaj 
kiuj restis senlaboraj post la alpropriigo de la komunaj 
terenoj far la egbienuloj. 

La historio de la klasbatalo de la 18-a kaj 19-a jarcen- 
toj estas la senĉesa penado de la ideologia aparato de la 
kapitalista sistemo de la burĝ-klaso por teni la prolet- 
aron kiel alienitan klason, kontraŭstarigata de la inte- 
lektuloj, proletaj aŭ ne, kiuj klopodas veki la klaskons- 
cion de la subprematoj. Dum la dujarcenta daŭro de tiu 
procezo okazis revolucioj, iuj sukcesis kaj aliaj fiaskis. 
A1 ili ni dediĉos la atenton kiun ili meritas. Sed la ĉefa 
intereso de tiu procezo por ni estas la titana lukto de 
ambaŭ protagonistoj de la historio: la burĝaro, kiu es- 
tas klaso “por si mem”, kaj la proletaro, kiu estas klaso 
“en si mem” kaj malfacile kapablas iĝi konscia de sia 
rolo, kiun nur ĝi povas realigi, esti entombigisto de la 
kapitalista sistemo. 

Nur la estonteco, kiu estas skribata nenialoke, konfir- 
mos ĉu la proleta klaso kapablos aŭ ne realigi tiun tas- 
kon kiun la marksista teorio asignis al ĝi. Sed nun ni 
devas klarigi ke tiu marksista espero ne startis de nulo. 
Karlo Markso havis antaŭulojn kiuj jam estis ekmarŝ- 
intaj sur tiu vojo antaŭ ol li. Ni ne temas nun pri la ko- 
munista idealo kiu jam ekzistis de antaŭe kaj kiun ni 
pritemis per la antaŭaj ĉapitroj de ĉi raporto: la primiti- 
va kristanismo, la mez- kaj modern-epokaj reform- 
istoj... Tiuj antaŭaj provoj, de ideologia vidpunkto, es- 
tis tre ambiguaj en kio rilatas al la protagonistoj de la 
socia ŝanĝo. Por vidi ian klasan rilaton inter la tasko 
kaj ties realigonta protagonisto ni devas atendi ĝis la fi- 
na etapo de la Franca Revolucio. Ni memoru ke la plej 
radikalaj faroj en la eventoj de la revoluciaj jaroj 1789 
al 1793 eblis nur dank’ al la aktivismo de la t. n. “sen- 
kulotuloj”, t. e. la urbaj malaltklasuloj. La fiasko de la 
burĝaj delegitoj de la Generalaj Statoj en Versajlo por 
interakordi kun la aristokrataro igis necesa la unuiĝo de 
ĉiuj popolaj fortoj (la t. n. “Tria Stato”). La kapto de la 
Bastilo senblokigis la situacion en Versajlo, kaj tiam 
tuj la burĝaro volis rekonduki la situacion, senarmigi la 
plebanojn, interakordi kun la reĝo kaj la nobeloj. Ĉi 
tiuj persitis rifuzi la neeviteblan ŝanĝojn kaj entrepre- 
nis militon, kun fremda apogo, kontraŭ la franca nacio. 
Oni devas klarigi ke tiam ĉiuj klasoj: aristokrataro, 
burĝaro, senkulotuloj, kamparanoj... estis klasoj por si 
mem, ĉiuj havis klaran konscion pri siaj klasaj intere- 
soj, sed neniu el ili havis difinitan projekton pri la po- 
litika formo per kiu ili demarŝu siajn interesojn. Unue, 
mankis tia klara ideo en la ĝis tiam superreganta klaso. 


Ja, la revolucio eblis dank’ al tio ke estiĝis grava mal- 
akordo inter la absolutisma monarkio kaj la nobelaro 
kiu volis rehavi antikvajn privilegiojn. La masakro de 
la Marsa Kampo, la 17-an de julio de 1791, atestas pri 
grava socia kaj politika malakordo ene de la popolaj 
fortoj kiuj estis ellaborante novan Konstitucion. Same, 
la perforta nuligo de la ĝirondistoj far la jakobenoj, en 
la jaro 1793, evidentigas kontraŭdirojn ene de la la re- 
volucia intelektularo de la burĝaro, kaj kolizion de la 
interesoj de la komercistoj kun ties de la industriistoj. 
Krom tio, estis gravaj diferencoj inter la interesoj de la 
urbaj laboristoj kaj metiistoj kaj tiuj de la malriĉaj 
kamparanoj. Sed la malaltaj klasoj de la popolo, eĉ se 
ili havis klaran konscion pri la propra socia situacio, ne 
posedis difinitan planon de polititika kaj ekonomia sis- 
temo en kiu siaj interesoj realiĝu kiel eble plej bone. 
Ekzemple, la urbaj senkolotuloj, en la epoko de sia plej 
granda influo de 1792 al 1794, celis kaj atingis nur al- 
ĝustiĝon de la prezo de la plej necesaj nutraĵoj al la sa- 
lajroj. Ili neniam pridubis la legitimecon de la privata 
propraĵo, kaj krome ne perceptis ke la burĝaj fortoj es- 
tis lerte prenante la regantajn postenojn, kaj tiel, post la 
falo de Robespiero la burĝaro povis efike, kaj definiti- 
ve, establi sian povon kontraŭ la klasaj interesoj de la 
malriĉularo. Dum la etapo kiu sekvis al la ekzekutado 
de Robespiero (julio de 1794) la sociaj diferencoj inter 
la francoj pligrandiĝis. Dum la burĝaro vivadis luksege 
kaj senĉese festenadis, la plebaj klasoj dronis en mize- 
ro kaj malsato. En tiu kunteksto okazis io kio rezultus 
tre grava por la disvolviĝo de la socialistaj ideoj. Temis 
pri la revolucia provo de la ĵumalisto Frangois Noel 
Babeuf (kiu prenis la nomon je Gracchus). Li gvidis la 
t. n. “Konspiro de la Egaluloj”, kiu fiaskis. Liaj politi- 
kaj ideoj baziĝis en la nuligo de la privata proprieto, la 
naciigo de la produktado, la socia organizado de la la- 
boro kaj la konceptado de la revolucio kiel “socia mili- 
to inter riĉuloj kaj malriĉuloj”, t. e. “la klasbatalo”. Ja, 
li estis iu el la plej gravaj pioniroj de la socialismo. 
Marks agnokskis kiel multe utilis al li la instruo de 
Babeuf. 

Estas sciate ke la Franca Revolucio havis kiel stranga 
epilogo la dekjaran imperion de Napoleono Bonapar- 
to. Teorie, la fiasko de Napoleono estus la venko de la 
malamikoj de la revolucio. Sed en la realo la afero ne 
estis tiel simpla. Neniam la situacio estis restarigita ki- 
el antaŭ la jaro 1789. Nek en Francio, kie okazis la re- 
volucio, nek en la landoj de Eŭropo kie la napoleonaj 
trupoj estis alportintaj la revoluciajn ideojn, nek eĉ en 
la amerikaj kolonioj de Hispanio kaj Portugalio kiuj de 
tiam batalis, kaj ofte sukcesis, en sia nacia liberiĝo. 
Ekde 1815 en la eŭropaj landoj kiuj liberiĝis el la na- 
poleona okupado estis restarigitaj la absolutismaj mo- 
narkioj, kaj la nobelaro kaj la klerikaro reakiris siajn 
privilegiojn. Sed en Francio ne eblis reveni al la antaŭ- 
revolucia situacio kvankam la lando denove havis bor- 
bonan reĝon. Estis ia povo-ekvilibro inter la aristokrat- 
aro reveninta el la ekzilo kaj la burĝaro. Tiaj situacioj 
estas malstabilaj kaj provizoraj. Dume, krom en Fran- 
cio ankaŭ en la plej potencaj industriaj landoj: Britio, 
Germanio... la proletaro laboranta en la fabrikoj, sufer- 


49 


ante severajn kondiĉojn de subpremado kaj malriĉeco 
estis generante fortan klaskonscion. Tamen la mobili- 
zoj de la dua kaj tria jardekoj de tiu 19-a jarcento ne 
tiel estis adresitaj al la plibonigo de la vivkondiĉoj de 
la proletaro kiel al la reakiro de la politika libereco por 
ĉiuj popolaj klasoj: burĝaro, laboristaro, kamparan- 
aro... Inter 1814 kaj 1830 la liberalismo konstituis 
unusolan movadon kiu havis kiel celon kaj flagon la 
ideo de la Konstitucio, t. e. leĝo protektanta la rajtojn 
de la persono kaj limiganta la povon de la reĝoj. La ab- 
solutismaj reĝoj persekutadis la liberalistojn: multaj 
homoj estis paf-mortigitaj, pendumitaj... Okazis ribe- 
loj kaj revolucioj en kelkaj eŭropaj landoj: Hispanio, 
Italio, Germanio, Aŭstrio... Sendube temis pri klas- 
batalo sed ĝia karaktero estis sufiĉe ambigua ĉar la 
neceso kontraŭbatali la feŭdecan povon kunigis klasojn 
kiuj havis siajn proprajn kontraŭdirojn inter ili. Ne 
unuafoje, nek lastfoje, la malaltaj klasoj de la socio de- 
vis unuiĝi al la burĝaro por kontraŭfronti la povon de 
la komuna malamiko. En tiu epoko la absolutismaj re- 
ĝoj de Eŭropo estis unuiĝintaj per iu interakordo kiu 
estis nomata “Sankta Alianco”. La kristanaj eklezioj 
kondamnis la liberalismon kaj decide apogis la abso- 
lutismajn monarkiojn. La universitatoj estis metitaj sub 
la kontrolo de la klerikaro. Sed la situacio en Francio 
estis ne-inversigebla. La monarkio celis reveni al la 
kondiĉoj de la Malnova Reĝimo, ĉar la burĝaro sen- 
ĉese pliriĉiĝanta pro la disvolviĝo de la industrio tute 
ne estis preta konsenti la dominadon de la feŭdeca aris- 
tokrataro. La bankieroj, la grandaj komercistoj, la in- 
dustriaj kapitalistoj, kune kun la intelektuloj kaj la so- 
ciaj tavoloj de la mezklaso kaj de la plebo pretiĝis ba- 
tali por forpuŝi la absolutismon kaj aprobi Konstitucion 
en kiu la povo de la reĝo estus tre limigita. 

En monato julio de 1830 la indigniĝo kontraŭ la des- 
potismo de la reĝo Karolo la 10-a okazigis revolucian 
eksplodon. La armeo ne sukcesis sufoki la ribelon; fak- 
te, grandparto el la oficiraro simpatiis al la liberalistaj 
pozicioj, kaj la soldatoj rifuzis pafi kontraŭ la popolo. 
Estis elektita alia monarko pli respektema pri la demo- 
kratiaj liberecoj. Tiu revolucio de 1830 signis la ven- 
kon de la liberalismo laŭ la kriterio de la grandaj burĝ- 
uloj: politika libero, pres-libero sed laŭ la aprobita 
konstitucio la voĉdon-rajto ne estis por ĉiuj civitanoj, 
estis laŭ-censa voĉdon-sistemo, t. e. nur la proprietuloj 
rajtis voĉdonadi. Same kiel la revolucio de 1789, tiu de 
1830 havis grandan influon sur la internacia situacio. 
En diversaj lokoj la popolaj klasoj ribelis kontraŭ la 
absolutismo kaj en iuj el ili sukcesis. Oni devas ne for- 
gesi ke ĉi tiu tuta politika kaj socia mobiliziĝo estis ini- 
ciato de la burĝklaso. La rolo de la laboristoj kaj aliaj 
malaltaj klasoj de la socio estis tiu de akompanantaro; 
ilia klaskonscio limiĝis al la reago pro la malfeliĉa si- 
tuacio en kiu ili dronis, sed sen klara ideo pri la am- 
plekso de la kaj povo de la klasoj kiuj ekspluatadis ilin, 
ili ankaŭ ne havis difinitan ideon pri la maniero realigi 
la efektivigadon kaj demarŝadon de siaj interesoj. La 
ellaboritaj ideoj kaj planoj de la movado de Gracchus 
Babeuf en 1796 ne estis konataj de la laboristaj amasoj 
inter kiuj, cetere, ne abundis la kleraj homoj. 


Ĉi tio komencis ŝanĝiĝi iompostiom. La disvolviĝo de 
la industrio koncentrigis kreskantan nombron da la- 
boristoj en la grandaj urboj kaj ili komencis organiziĝi 
en sindikatoj por batali favore al siaj sociaj rajtoj. Ekde 
1845 la situacio malboniĝis rezulte de iu profunda eko- 
nomia krizo kiu efikis sur tuta Eŭropo. Estis fermo de 
fabrikoj kaj estiĝis granda malsato. La 21-an de februa- 
ro de 1848 okazis en Parizo granda manifestacio de la- 
boristoj, studentoj kaj mez-klasanoj. La polico rifuzis 
pafi kontraŭ la manifestaciantoj. Du tagojn poste estis 
proklamita la Respubliko kaj oni konstituis iun provi- 
zoran registaron en kiu, unuafoje en la historio, estis du 
laboristoj. Tiu revolucio de 1848 estis alianco de la 
proletaro kaj la mezklaso kontraŭ la burĝaro, kaj sekve 
de ĝi oni establis la universalan voĉdon-rajton. Sed la 
alianco de la laboristaro kaj la mez-klaso daŭris mal- 
multe. La franca proletaro estis batalante ne nur por la 
Respubliko kaj por ĉies voĉdon-rajto sed ankaŭ por 
profundaj sociaj reformoj cele plibonigi sian situacion. 
La mezklasanoj, antaŭ la laboristaj postuloj, timis ke la 
privata propraĵo estis subdanĝere kaj denove alianciĝis 
al la alta burĝaro. Ĉesis esti laboristaj ministroj en la 
registaro kvankam konserviĝis la faritaj politikaj ŝan- 
ĝoj, en la socia tereno oni regadis pli konserveme. An- 
kaŭ ĉi-foje Francio estis la fokuso de revolucia procezo 
kiu sekve etendiĝis al tuta Eŭropo. Tiurilate oni diradis 
ke kiam Francio tusas, tuta Eŭropo kataras. En multaj 
lokoj okazis revolucioj de laboristoj kaj aliaj malalt- 
klasanoj kune kun la etburĝaro aŭ mez-klaso kontraŭ la 
alta burĝaro kaj en ĉiu tiuj lokoj oni konkeris politi- 
kajn, demokratiajn, rajtojn, sed ankaŭ ĉie estis marĝen- 
itaj la laboristoj kiam oni intencis pasi al la postulado 
de sociaj rajtoj. Rezulte de tiu sperto, de tiam la labor- 
istoj lernis malkonfidi je tiel necertaj aliancanoj kaj ĉe- 
sis partopreni en burĝaj revolucioj; de tiam oni devos 
temi pri laboristaj revolucioj. 

La laboristaro kaj la intelektuloj kiuj identiĝis kun ties 
kaŭzo devis eklemi ke la industria revolucio signifis la 
plikreskiĝon de la povo de la burĝklaso kaj la firmiĝon 
de tiu kapitalismo kiu baziĝas sur la privata proprieteco 
de la produktad-rimedoj kaj la ekspluatado de la prolet- 
aro. La doktrino per kiu oni intencis/as pravigi tiun sis- 
temon estis/as la liberalismo, laŭ kiu la ŝtato devas ne 
interveni en la ekonomiaj kaj sociaj aferoj sed, male, 
devus permesi la liberan organizadon de la entreprenoj 
kaj negocoj. Kompreneble, la nepra rezulto de tia sis- 
temo estas la subpremado de la malriĉuloj far la riĉ- 
uloj, la absoluta superregado de la kapitalistoj sur la 
sendefendaj laboristoj. Nuntempe oni klare vidas tiun 
aferon, sed ĝis la mezo de la 19-a jarcento la laboristoj 
de Eŭropo ne sciis reagi. La vekiĝo de la proletaro estis 
longa kaj malfacila procezo kiu eblis nur dank’ al tio 
ke iuj intelektuloj alprenis la taskon studi kaj diskonigi 
la instruon. Temas pri la unuaj socialistoj. 

La socialista ideologio aperis kiel kontraŭstaro de la ka- 
pitalismo, kaj ĉar la kapitalismo baziĝis sur la privata 
proprieto de malmultaj uloj kaj la neinterveno de la ŝta- 
to, la socialismo celas la publikan kontrolon de la pro- 
duktad-rimedoj kun la ŝtata interveno favore al la la- 
boristoj. De tiam ŝanĝiĝis la protagonisto de la revolu- 

cioj; la laboristoj komprenis ke ili devus demarŝi la 
konkeradon de siaj sociaj rajtoj konservante la akiritajn 
liberecojn atingitajn de la revolucioj kiujn ili faris kune 
kun la burĝaro. Inter la unuaj socialistaj teoriuloj estas 
menciindaj la brito Robert Owen (1771-1858), la fran- 
co Louis Blanc (1811-1882) kaj la famaj germanoj 
Karl Marx (1818-1883) kaj Friedrich Engels (1820- 
1895). Marks ellaboris diversajn verkojn kiuj konsti- 
tuas la teorian bazon de la socialista ideologio. Estas 
ideo lia tio ke, estante la homa laboro la sola forto kiu 
kreas riĉecon, ĝi devas resti en la manoj de la laboristoj 
kiuj ĝin produktas. Li konsideris ke la kapitalismo por- 
tas ene de si mem la ĝermon de sia propra detruo kaj 
ke iu laborista revolucio kondukos al justa kaj libera 
socio, en kiu ĉiu civitano produktus laŭ sia eblo kaj ri- 
cevus laŭ sia neceso. 

Inter la ampleksa verkaro de Marks (pri la ekonomio, 
politiko, historio...) elstaras la fame konata «LA KA- 
PITALO, Kritiko de la politika ekonomio». Tiu verko 
estas ĝenerala analiza priskribo de la kapitalista pro- 
duktad-maniero, ĝiaj bazaj elementoj kaj ĝia artikiĝo 
kun speciala atento al la fazo de la produktado, kiun 
Marks konsideras la bazon de la tuta kapitalista siste- 
mo kaj ĝenerala de ĉiu produktad-procezo. Oni povas 
diri ke la kerna ideo de la argumentado de la aŭtoro 
estas ke la kapitalo, esence, 
estas akumulita laboro. La 
politikaj konkludoj kiujn oni 
eltiras el tiu fakto estas ke la 
plusvaloro kiun la kapital- 
isto-investinto enspezas es- 
tas deprenita salajro-parto, io 
kion oni forrabas el la pro- 
duktinto. La libro, kiu restis 
ne-finita kiam Marks mortis, 
estas sufiĉe malfacile leg- 
ebla por ne-specialistoj pri ekonomiaj aferoj. Pli al- 
irebla por la kompreno de la laboristaj amasoj estis la t. 
n. «La Komunista Manifesto», verkita de Marks kaj 
Engels en la jaro 1847 kaj publikigita en 1848. La 
manifesto finas per la fama slogano: Proletoj de ĉiuj 
landoj, unuiĝu vin!. Tiun alvokon al la tutmonda pro- 
letaro mendis al la aŭtoroj iu londona laborista organiz- 
aĵo nomata “Ligo de la Komunistoj”, antaŭe fondita en 
Parizo sub la nomo “Ligo de la justuloj”. La kemaj 
ideoj de la Manifesto estas ke la politika kaj intelekta 
historio de ĉiu socio dependas de la produktad-mani- 
ero kaj de la sociekonomia formo kiun ĝi generas; ke 
la apero de la sociaj klasoj estas rezulto de la privata 
proprieto kaj la ekspluatado, kaj sekve la historio de 
la socioj estis la historio de la klasbatalo inter la eks- 
pluatantaj kaj la ekspluatatoj; ke en la nuntempa mo- 
derna socio la proletaro estas la unika klaso kies 
emancipiĝo signifos la emancipadon de la tuta hom- 
aro pere de la komunista revolucio, la abolo de la 
burĝa proprieto, de la sociaj klasoj kaj de la ŝtato. En 
nia retpaĝo estas artikolo pri la valideco de la Komun- 
ista Manifesto en nia epoko, en la ret-adreso: 
http://carleos.epv.uniovi.es/~faustino/hejmo/mce.html 


Iam oni demandis al Engels kial oni metis la titolon 
“Komunista” al la Manifestio anstataŭ “Socialista” kaj 
li respondis ke la radikala programo esprimita de la 
Manifesto pli alĝustiĝas al la adjektivo “komunista” 
ĉar la termino “socialista” komencis esti iome ambigua 
tial ke ekzistis socialistaj tendencoj kiuj ne aprobus la 
ideojn de la Manifesto. Ja, meze de la 19-a jarcento es- 
tis en la sino de la socialista movado polemikoj kaj 
kontraŭstaro inter inter grupoj de “utopiaj socialistoj” 
kaj “sciencaj socialistoj”. Marks kaj Engels enkadriĝas 
inter ĉi lastaj. 

Sed krom la socialismo de tiu epoko ekzistis ankaŭ alia 
plano de laborista socio sen kapitalisma ekspluatado. 
Estis tiu de la anarhismo kies ĉefa teoriulo estis la ruso 
Miĥail Bakunin. La anarkista teorio asignas nenian ro- 
lon al la ŝtato; fakte ĝi agnoskas nenian aŭtoritaton. La 
laboristaj organizaĵoj inspiritaj en ambaŭ teorioj ko- 
mence estis persekutataj de la burĝaj registaroj sed 
spit’ al ĉio ili kapablis plifortiĝi ĝis tioma grado ke la 
aŭtoritatoj de kelkaj ŝtatoj unue devis toleri kaj poste 
leĝpermesi ilin. En 1864 okazis en Londono iu ren- 
kontiĝo inter grupoj de ffancaj laboristoj kaj sindikataj 
organizaĵoj de Britio. E1 tiu interrilato naskiĝis la In- 
ternacia Asocio de Laboristoj kiun la historio konas 
kiel la Unua Internacio. Kunlaboris en ĝi Marks, En- 

gels kaj Bakunin. Tiu asocio 
naskiĝis kun la alvoko dis- 
vastigi tra la tuta mondo la 
bataladon kontraŭ la kapita- 
lismo. Ĉar la kapitalismo 
estis tutmonda sistemo, an- 
kaŭ la revolucio kiu celus 
ĝin detrui devus esti tutmon- 
da. Komence la Unua Inter- 
nacio estis tre sukcesa; aliĝis 
al ĝi plejparto el la sindika- 
toj kaj laboristaj rondoj de Francio, Italio, Hispanio, 
Germanio k. a. Tamen ĉi tiu unua proletara organizaĵo 
havis mallongan vivo-daŭron ĉar jam dekomence ĝi 
estis dividita inter la sekvantoj de Marks kaj tiuj de Ba- 
kunin. Ambaŭ grupoj havis saman celon: egaleca socio 
atingata per kontraŭ-kapitalisma revolucio kiu detruus 
la burĝan ŝtaton kaj la privatan proprieton, sed estis 
inter ili malakordo rilate al la maniero organiziĝi por 
atingi tiun celon. Marks konsideris ke la revolucia 
movado devus organiziĝi en iu partio por la konkero de 
la ŝtato, kaj ekde ĝi entrepreni la konfiskadon de la 
havaĵo de la kapitalistoj. Male, Bakunin, kontemplis 
tujan revolucion kontraŭ ĉiuj ŝtataj institucioj sen- 
escepte, ankaŭ la ŝtato kaj ĉia ajn aŭtoritato. Iĝis ne- 
evitebla la kverelo inter ambaŭ grupoj kaj ne eblis ia 
ajn interakordo. Tial la Intemacio dissolviĝis en la jaro 
1876. Tamen ne malaperis la laborista movado, kvan- 
kam ĝi restis dividita en du sektorojn tre malsamajn kaj 
ofte rivalajn, unuflanke la socialistoj, tre multenombraj 
en la industriigitaj landoj, aliflanke la anarkiistoj, pli 
multenombraj en la agraraj terzonoj. Siavice la anarki- 
ismo disdividiĝis en kelkajn grupojn, iuj el ili tre per- 
fortemaj, kiuj evoluis al terorismo, okazigante atencojn 
kontraŭ patronoj kaj regantoj. Fakte, post la ĉeso de la 

Gis nun la filozofoj de- 

diĉiĝis nur interpreti la 
mondon diversmaniere, 
sed la celo devas esti 
transformi ĝin. 

Unua Internacio okazis duobla procezo: dum la anarki- 
ismo estis alprenante pli kaj pli radikalajn teniĝojn, la 
socialistoj iompostiom adoptadis longatempajn strate- 
giojn. Profitante la voĉdon-rajton en la eŭropaj landoj, 
la socialismo organiziĝis en partioj kaj partoprenis en 
la balotadoj. Sed en 1871 ambaŭ branĉoj de la laborista 
movado kunrolis gravan revolucian sperton: la Parizan 
Komunumon. 

Tiu revolucio, aŭ revolucio-provo, kiun oni konas laŭ 
la nomo “Pariza Komunumo” estis serioza intenco for- 
balai la burĝan sociordon por anstataŭigi ĝin per soci- 
politika sistemo mastrata de la proletaro. Tiu evento 
eblis tial ke okazis grava krizo kaj kontraŭdiro ene de 
la burĝa socio de Eŭropo: la franc-germana milito de 
1870-71. La malvenko de la franca armeo de Napole- 
ono la 3-a antaŭ la germanoj ebligis ke ĉi tiuj alvenis 
ĝis la pordoj de Parizo kaj sieĝis ĉi tiun ĉefurbon dum 
kvar monatoj (de la 19-a de septembro de 1870 ĝis la 
28-a de januaro de 1871). La revolucio, kiu komenciĝis 
la 18-an de marto havis anarkiistan kaj socialistan sig- 
non, kaj en ĝi ludis gravan rolon iuj figuroj de la Unua 
Internacio. La popola mobiliziĝo estis spontana eksplo- 
do de kolero, sen ia ajn preparo por la agado kaj sen di- 
finita politika plano krom la ideologia inspiro de tiuj 
laboristaj movadoj majoritataj en la epoko. Sekve de la 
milito kaj la sieĝo al Parizo, la malaltaj klasoj de la so- 
cio estis suferante grandan mizeron kaj malsaton. La 
falo de Napoleono la 3-a ebligis la proklamon de la 
Respubliko, sed ĉi ties provizora registaro, prezidata de 
Adolphe Thiers, ne povis instaliĝi en Parizo pro la po- 
pola ribelo kaj translokiĝis al Versajlo. La povo-manko 
en Parizo igis ke la Nacia Gvardio alprenus la povon 
por certigi la kontinuecon de la funkciado de la admi- 
nistracio. Apogis tiun situacion la malkontenta loĝant- 
aro de la ĉefurbo, kiu postulis demokratian -ne bur- 
ĝan- respublikon. La Nacia Gvardio kunvokis balot- 
adon por la urba konsilantaro kaj atingis majoritatan 
venkon la radikalaj respublikanoj kaj la socialistoj. 
Thiers pretiĝis por la sufokado de tiu popola povo pere 
de la armeo. La urba konsilantaro asignis al si ekzeku- 
tivan kaj leĝo-farajn funkciojn kaj alprenis la ruĝan fla- 
gon kiel standardo. Dum la 60-taga daŭro de tiu popola 
povo, ĝi promulgis serion da revoluciaj dekretoj, kiel 
memmastrumado de la fabrikoj, kreado de infanĝarde- 
noj por la gefiloj de la laboristinoj, malpermesigo de 
dumnokta laborado, laikeco de la ŝtato, nuligo de luo- 
ŝuldoj kaj abolo de la interezo de la ŝuldoj. Por la anar- 
kiistoj tiutipa regado kongruis kun sia ideo pri mem- 
mastrumado, kaj la marksistoj identigis ĝin kun la Pro- 
letara Diktaturo. Engels mem asertis ke tiu funkciado 
de la Pariza Komunumo estis la Diktaturo de la Prolet- 
aro kiu, en la marksisma teorio, estus transira etapo de 
la irado el la burĝa socio al la Socialismo kaj la Ko- 
munismo. Ne eblis percepti la kontraŭdirojn inter am- 
baŭ revoluciaj teorioj ĉar la daŭro de la Pariza Komun- 
umo estis tre mallonga. Tiu revolucia provo estis tre 
perforte sufokita de la burĝaj fortoj. Post unumonata 
rezisto, okazis en la parizaj stratoj tre perforta batalado 
de 21-a al la 28-a de majo inter la civitanoj kaj la ar- 
meo. La fina bilanco estis 10.000 kaj 20.000 mortintoj 


pro la batalado kaj pro la postaj reprezalioj, la detruado 
de pli ol 200 konstruaĵoj kaj historiaj monumentoj, la 
ekzilo de 8.000 al 10.000 homoj kaj la submetado de 
Parizo al la milit-leĝo dum kvin jaroj. 

La fiasko de la Pariza Komunumo kaj la dissolvo de la 
Unua Internacio ne metis finon al la laborista movado, 
sed male, ĉi tiu plifortiĝis kaj en ĉiuj eŭropaj landoj 
formiĝis socialistaj partioj kun la celo anstataŭi la kapi- 
talistan socion per pli justa sociordo en kiu estus mal- 
aperinta la ekspluatado de homo fare de homo. Sed 
perdis apogon la teorio ke estus necesa la revolucio por 
efektivigi la ŝanĝon kaj la laborista movado orientiĝis 
al la partopreno en la pribalotaj procezoj, en kiuj oni 
sukcesis elekti deputitajn laboristojn por la parlamen- 
toj. Tial ke plejparto el la sindikatoj kaj la laboristaj 
asocioj kiuj formiĝis en tiuj lastaj jardekoj de la 19-a 
jarcento havis similan ideologion kaj programon, re- 
naskiĝis la sento je intemacia unuiĝo de la laboristaj 
fortoj. En 1889 estis fondita en Parizo la t. n. Dua In- 
temacio. Estis en ĝi iu grava diferenco rilate al la 
Unua: ĉiuj aliĝintoj estis socialistoj, la anarkiistoj restis 
for. Tiu Dua Internacio deklaris la 1-an de majo kiel 
festo de la laboristoj. La socialistaj partioj notinde 
kreskis kaj plifortiĝis en la alte industriigitaj landoj. En 
la jaro 1912 la germana socialista partio havis 110 de- 
putitojn en la parlamento. Notindas ke, se la laboristaro 
eltiris instruon de la revolucia fiasko de la Pariza Ko- 
munumo, ankaŭ la burĝaro lemis ke estas tre danĝere 
teni la proletaron en la mizera situacio en kiu ĉi tiu 
troviĝis en la unuaj etapoj de la industriiĝo. Iompost- 
iom pliboniĝis la vivkondiĉoj de la laboristoj. Komen- 
ce de la 20-a jarcento ekpretiĝis tio kio poste estis 
konata kiel “Komsum-socio”, Welfare state... Kom- 
preneble, en tiu epoko la procezo estis ankoraŭ ko- 
menciĝanta kaj en multaj lokoj ĝi estis apenaŭ percept- 
ebla. Sed la signoj de la ŝanĝo estis klaraj: la registaroj 
komencis agnoski la liberecon de la laboristoj organiz- 
iĝi, kunsidi, striki... La nova generacio de socialistaj 
gvidantoj kaj teoriuloj: la germanoj Eduard Bernstein 
kaj Karl Kautsky, la franco Jean Jaures... malkonsentis 
kun Marks pri la graveco de la revolucio en la kapto de 
la povo far la laboristaro kaj emfazis pri la taŭgeco kaj 
ebleco de la pribalota kaj parlamenta vojo. Sed ne 
mankis marksistoj kiuj malkonsentis kun la nova kurso 
kiun estis alprenante la socialista movado. Poste ni de- 
vos sufiĉe okupiĝi pri la rezultinta teoria kaj politika 
polemiko ĉar ĝi sufiĉe influis en la karaktero de la 20-a 
jarcento. Nun ni atentu pri alia aspekto de la tiama 
reala situacio de la mondo: la imperiismo. 

Koloniigado de fremdaj kaj malproksimaj landoj, ĉefe 
en Ameriko, fare de la eŭropaj potencoj, ekzistis jam 
ekde la malkovro de tiuj lontanaj teritorioj fine de 
Mezepoko kaj komenco de la Moderna Erao. Sed la in- 
dustria revolucio impulsis la duan etapon de la koloni- 
ismo. La ĉefaj industriaj landoj konkuris okupi terito- 
riojn, ĉefe el Afriko kaj Azio, el kiuj oni povus eltiri 
krudmaterialojn por siaj industrioj. Se iome mildiĝis la 
labor- kaj viv-kondiĉoj de la eŭropaj laboristoj ekde la 
komenciĝo de la 20-a jarcento, tute ne okazis same en 
la koloniigitaj teritorioj. La kapitalismo baziĝas ĉiam 

sur ia ekonomia malekvilibro; se ĝia efiko estas malpli 
akra en iuj lokoj, la premo intensiĝas aliloke. Ni vidu 
la situacion de Kongo fine de la 19-a kaj komence de 
la 20-a jarcentoj. 

En la jaro 1885, en la t. n. Konferenco de Berlino, Bri- 
tio kaj Francio, interakordis kun la germana kanceliero 
Otto von Bismark la distribuon de plejparto el la afrika 
teritorio por ĝia ekspluatado far tiuj potencoj. En tiu 
forumo oni decidis asigni al la belga reĝo, Leopoldo la 
2-a, ampleksan terzonon meze de la kontinento. Tiu te- 
ritorio, kiu estis nomata Kongo, estis de tiam ekspluat- 
ata kiel privata propraĵo de la belga monarĥo. Dum pli 
ol dudeko da jaroj la lando estis senigita je siaj naturaj 
riĉaĵoj, precipe kaŭĉuko kaj eburo, favore al Leopoldo 
kaj pere de la sklava laboro de la indiĝena loĝantaro. 
Por kontroli la kongolanojn, la kolonia administracio 
starigis reĝimon de teroro, kiu ofte realigis amasan 
murdadon kaj mutiladon je manoj. Multaj personoj, in- 
ter kvin kaj dek milionoj, estis viktimoj de tiutipa sub- 
premado. Estis ia internacia reago kontraŭ tiu politiko 
kaj ekde la jaro 1908 Kongo jam ne plu estis privata 
propraĵo de la reĝo sed daŭre restis kiel belga kolonio. 
La situacio en aliaj kolonio de eŭropaj landoj ne tiel es- 
tis kruelaj kiel tiu de Kongo sed tamen la vivkondiĉoj 
de la enloĝantoj de la koloniaj teritorioj ĉiam estis, kaj 
daŭre estas, multe pli mal- 
bona ol tiuj de la eŭropanoj. 

Tiurilate oni povas diri ke la 
prezo de la Konfort-socio de 
la malaltaj klasoj de la in- 
dustriigitaj landoj estas la 
mizero de la popoloj de la 
malevoluintaj landoj. 

En la 20-a jarcento, la indus- 
triigita mondo ne limiĝis al 
Eŭropo. Jam de tre frue Uso- 
no ĝuis de tre favoraj kondiĉoj por rapide antaŭmarŝi 
en la procezo de industria progresado. Gia kolonia spa- 
co estis Centra kaj Sud-Ameriko, kiuj iompostiom li- 
beriĝis el la dependeco de eŭropaj potencoj sed por fali 
sub la kontrolo de la usona kapitalismo. Menciinda es- 
tas ankaŭ la kazo de Japanio. Ĉi tie ne estis liberalisma 
kaj burĝa revolucio; la reformoj en la ekonomio kaj la 
politiko estis iniciato de la imperiestra povo; temis pri 
revolucio farita desupre. Ĉiukaze la japana industria re- 
volucio estis tiel kapitalista kiel tiu de Okcidento, kaj 
la interklasa malegaleco estis tute simila al tiu de Eŭ- 
ropo kaj Ameriko. 

Aparta atento meritas la kazo de Rusujo. Ankaŭ tie ne 
estis okazinte la burĝa revolucio, kaj la lando estis, ko- 
mence de la 20-a jarcento, tre malmulte industriigita 
spite al la granda ebleco kiun ĝi havis tiurilate. La aŭ- 
tokratoj de tiu granda lando ne tiel estis saĝaj kiel tiuj 
de Japanio. Krome la aristokrataro estis potenca kaj la 
burĝaro tre malforta. Tiuj cirkonstancoj kaj la fakto ke 
la ideoj povis libere flui el la eŭropaj landoj, igis ke la 
ĉefa revolucia teniĝo kiu generiĝis en Rusio estis tiu de 
la malaltaj klasoj de la socio: la kamparanaro kaj la ne 
tre granda industria laboristaro. Krom tio, estis iomete 
da opozicio, liberalism-tipa, inter la negrava burĝaro. 


Ĉiukaze fiaskis la intencoj solvi la aferon ene de la sis- 
temo; ne eblis starigi parlamentan politikan reĝimon si- 
milan al tiu de okcidenta Eŭropo. En tiu stagna situa- 
cio, estis faktoro de malstabiligo la milita konflikto 
kiun Rusio havis en 1905 kontraŭ Japanio. La rusa 
mararmeo estis detruita de la japanoj kaj la registaro de 
la Caro sin vidis devigita subskribi interakordon tre hu- 
miligan por la lando. Ĉi tio estis kaŭzo de malkontento 
kaj popola mobiliziĝo. La 22-a de januaro de 1905 iu 
granda manifestacio trairis la stratojn de Sankt-Peter- 
burgo kaj adresiĝis al la Vintra Palaco de la Caro Niko- 
lao la 2-a mendante mildigon de la mizera stato de la 
popolanoj. Antaŭ la palaco, la polico brutale reagis 
pafante kontraŭ la popol-amaso mortigante preskaŭ mi- 
lon da personoj Tiu evento estas konata en la historio 
kiel “la sanga dimanĉo”. Post tio la mobiliziĝo etend- 
iĝis al la ĉefaj urboj de la lando kaj en Odeso la mar- 
istoj de la kiras-ŝipo Potemkin ribelis kaj pik-mortigis 
la tutan oficiraron. La Caro promesis la kunvokadon de 
asembleo, Dumao, kiu, fakte, estis konstituita en majo 
de 1906 kun plejmulto el deputitoj de liberalisma ideo- 
logio. Sed la eksperimento ne prosperis: sufiĉis ke la 
asembleo prezentus serion da progrescelaj projektoj 
por ke la Caro decidu la tujan dissolvon de la Ĉambro. 
Ĉi-foje ne okazis popola reago kiel tiu de la kapto de la 

Bastilo en Parizo en 1789, 
sed ĉiukaze la normala rilato 
inter la rusa monarĥo kaj sia 
popolo estis definitive romp- 
ita, kaj tio signifis ke la mo- 
narkisma institucio ne havis 
perspektivon de feliĉa est- 
onteco en tiu lando. 

Sed la situacio en 1906 estis 
ke la opozicio estis silentig- 
ita kaj la revoluciuloj trov- 
iĝis aŭ en malliberejoj aŭ ekzilitaj. Kaj tre grave, post 
la milita malvenko antaŭ Japanio, Rusio entreprenis in- 
tensan procezon de industriiĝo. Oni kreis multajn fa- 
brikojn en la zonoj de Sankt-Peterburgo kaj Moskvo, 
kaj sekve de tio tre pligrandiĝis ankaŭ la nombro da 
laboristoj. En tiu socia medio formiĝis grupoj de politi- 
kaj aktivuloj. Jam dum la mobiliziĝo de 1905 okazis 
amasa popola partopreno en asemblea movado kiu en 
tiu lando estis nomata “sovetismo”. La sovetoj estis re- 
voluciaj konsilioj formitaj de la laboristoj kaj la civit- 
anoj ĝenerale. En ili partoprenis kaj ludis gravan rolon 
la membroj de la diversaj politikaj pozicioj: anarkistoj, 
marksistoj, liberalistoj... La aŭtokratisma politiko de la 
Caro sufokis en 1906 la funkciadon de tiu asemblea 
movado sed la aktivuloj de la laboristaj organizaĵoj 
daŭrigis sian agadon eksterleĝe. Notindas ke ene de la 
marksistaj fortoj de Rusujo jam en 1903 konkretiĝis 
malakordo inter la reformistoj kiuj postuladis la for- 
lason de la revolucia strategio (menĉevistoj) kaj tiuj 
kiuj subtenis la neceson je revolucio kaj diktaturo de la 
proletaro. Ĉi lastaj estis la bolŝevistoj, kies plej elstara 
lidero estis Lenino. Sovetoj, menĉevistoj, bolŝevistoj, 
Lenino... Temas pri personoj kaj kolektivoj kiuj ĉef- 
rolos en 1917 la plej decidan proletaran revolucion. 


VLADIMIR ILICH (LENIN) 1870-1924 


La imperiismo ekape- 
ras kiel disvolviĝo kaj 
rekta daŭro de la bazaj 
karakteraĵoj de la kapi- 
talismo. 

Marks trafe konjektis ke la industria revolucio estigus 
objektivajn kondiĉojn de socia ŝanĝo far iu klaso kiu 
kapablus liberigi la tutan homaron liberigante sin mem. 
En antaŭaj sociekonomiaj formacioj tute ne eblis tia 
kvalita ŝanĝo. Tamen la afero disvolviĝis laŭ maniero 
tute malsama ol Marks estis prognozinte. Laŭ li, la re- 
volucio kiu metus finon al la superregado de la burĝ- 
klaso devus okazi en alte industriigita lando. Ciuj pen- 
sis ke la elektita protagonisto de tiu historia tasko estus 
la laboristaro de Britio, Francio, Germanio... Sed post 
la fiasko de la Pariza Komunumo, la proletaro de tiuj 
landoj kaj ties teoriuloj perdis la fidon pri si mem kaj 
kontentiĝis per sociala pliboniĝo kaj politikaj atingoj 
kiuj ne endanĝerigis la klasan dominadon de la burĝ- 
aro. Oni povas diri ke en ilia horizonto ili ne kontempl- 
adis la malaperon de la kapitalismo kaj ĉi ties ansta- 
taŭo per socialista kaj komunista sistemo. Sed ofte 
okazas ke la plej decidaj eventoj de la homa historio 
estas tiuj kiuj okazas neatendite. Guste tio okazis en 
Rusio en la jaro 1917. 

Komence de la 20-a jarcento, la rusa imperio tute ne 
estis spertinta la efikon de la burĝa liberalisma revolu- 
cio kiu tiom multe kontribuis transformi la eŭropajn 
naciojn. Tiam la cara imperio daŭre estis absolutisma 
kaj aŭtokratisma monarkio. La cara reĝimo kontroladis 
la landon pere de firma burokrataro, potenca polico kaj 
ia Ortodoksa Eklezio tre ligita al la politika povo. Dum 
la regado de la Caro Aleksandro la 2-a oni estis entre- 
preninte iujn ŝanĝojn: abolo de la feŭdismo en 1861, 
reformo de la justic-sistemo kaj de la instruado... Tiu 
caro mortis pro terorista atenco, kaj lia filo, Aleksandro 
la 3-a (1881-1894) haltigis la reform-procezon. La Ca- 
ro Nikolao la 2-a persistis subteni la bazon de la aŭto- 
kratisma reĝimo. Tamen dum ĉi ties reĝado oni entre- 
prenis la industriigon de la lando kvankam en la politi- 
ka tereno la situacio restis senŝanĝa. La industriigo de 
Rusujo estis farita malfrue kaj malbone; malffue ĉar ĝi 
ne komencis ĝis la jaro 1890 kaj pliintensiĝis nur post 
1906, kaj malbone ĉar ĝi estis farita pere de eksterlan- 
da investado. Krome ĝi koncentriĝi en malmultaj re- 
gionoj: Moskvo, Sant-Paterburgo, Ukrainio, Bakuo kaj 
Donetz. Sed cetere Rusio daŭre estis plejmulte agro- 
kultura lando. La kamparanoj estis 80 procento el la 


loĝantaro, krome plejmultaj kamparanoj posedis ne- 
nian terpecon; ili estis nuraj kampar-laboristoj dum la 
nobelaro konservadis siajn grandajn ter-posedaĵojn. 
Do, ekzistis en la rusa socio granda klasa malegaleco. 
Estis malplimulto da riĉegaj posedantoj kaj gradamaso 
da kamparanoj kaj industriaj laboristoj kies vivkondi- 
ĉoj estis mizeraj. La mez-klaso, tamen, estis malgranda 
kaj malforta. Do, la tiama kaj tiea klasbatalo, esence, 
estis afero inter la popolaj amasoj kaj la privilegiitaj 
grupoj de la aristokrataro. 

Spite al la polica subpremado, en la unuaj jaroj de la 
20-a jarcento estis tre aktiva, eksterleĝa, politika opozi- 
cio. En 1905 estis konstituita la t. n. Konstitucia-De- 
mokratia Partio (Kadet) far reformistoj kiuj celis par- 
lamentan politikan reĝimon kun konstitucia monarkio 
laŭ la okcidenta stilo. Estis ankaŭ iu nomata Socialista 
Revolucia Partio (SR, eseristoj), konstituita en la jaro 
1901, kiu interesiĝis pri la problemoj de la kamparan- 
aro kaj celis agraran kolektivismon. La rusaj marksistoj 
grupiĝis en la Rusa Socialdemokratia Laborista Par- 
tio (POSDR) kiu estis fondita en 1898, sed, same kiel 
okazis al aliaj socialistaj partioj de Eŭropo en tiu epo- 
ko, tiu organizaĵo estis dividita ekde 1903 inter la revo- 
luciuloj kaj la reformistoj. La bolŝevistoj, komandataj 
de Lenino, postuladis fortan kaj centralizitan partion da 
disciplinitaj aktivistoj pretaj gvidi la laboristklason al 
la revolucio por starigi la diktaturon de la proletaro. 
Male, la menĉevistoj, kies lidero estis Martovo, asert- 
adis ke en Rusio ne eblis proletara revolucio sen antaŭa 
liberalism-burĝa etapo. La kontraŭdiroj inter ambaŭ 
grupoj konkretiĝis en 1903 en kongreso okazinta en 
Bruselo kaj Londono, en kiu partoprenis rusaj ekzilitoj, 
inter kiuj estis plimulto la bolŝevistoj. Guste, en la rusa 
lingvo la vorto bolŝinstvo signifas “majoritatano”. 
Krome estis ankaŭ granda anarkista influo, ĉefe inter la 
kamparanaro. Ni memoru ke Bakunin estis ruso. Kro- 
me ekde 1861 ekzistis iu movado konata kiel Popul- 
ismo kiu celis la finon de la carismo kaj la kapto de la 
povo far la kamparanoj. Estis iu membro de tiu mov- 
ado la realiganto de la atenco en kiu mortis la Caro 
Aleksandro la 2-a. Tiu populista movado komencis de- 
kadenci kaj malfotiĝi laŭlonge de malmultaj jaroj post 
la apero de la marksistaj organizaĵoj. 








Sekve de ekonomia krizo en la jaroj 1902-1903 kaj de 
la malvenko de la rusa armeo en la milito kontraŭ Japa- 
nio en 1904-1905, estiĝis reago de la rusa popolo. La 
9-an de januaro de 1905, 100.000 strikantoj gvidataj de 
iu pastro nomata Gapono pace manifestacie adresiĝis 
al la cara palaco de Sankt-Peterburgo. Ili celis transdoni 
al la caro manifeston esprimante la malkontenton de la 
popolo. La monarko reagis perforte; li ordonis al la ko- 
zaka gvardio impeti kontraŭ la popolamaso kaj mortis 
proksimume milo da personoj. Laŭ iuj versioj, la mort- 
intaj manifestaciantoj estis nur 92. Ĉiukaze, la sekvoj 
de tiu “sanga dimanĉo” estis tute aliaj ol pretendite. La 
masakro vekis plend-movadon: la strikoj kaj la mani- 
festacioj etendiĝis al aliaj urboj kaj al la kamparo. 
Krome en iu jaro 1905 okazis ankaŭ teroristaj atencoj; 
en unu el ili mortis iu onklo de la caro. Komence de la 
somero de 1905 la maristoj de la kiras-ŝipo Potemkin 
ribelis kontraŭ siaj oficiroj kiam ĉi tiuj devigis ilin 
manĝi putriĝintan viandon. La ceteraj ŝipoj de la floto 
de la Nigra Maro ricevis ordonon redukti ilin, sed la 
koncerna maristaro rifuzis ataki la ribelintojn. Lenino 
opiniis ke la situacio estis favora por revolucia procezo 
ĉar parto el la armeo apogus ĝin. Li opiniis ke “ por ke 
iu sociala revolucio sukcesu estas necesaj, almenaŭ, 
du kondiĉoj: ia alta disvolviĝo de la produktigaj for- 
toj kaj iu proletaro preta por ĝin fari" . Tia teorio estas 
pure marksisma, sed laŭ ĝi la tiama situcio de Rusujo 
ne tute alĝustiĝis al tiuj kondiĉoj, tial la revolucio kiu 
sukcesis en tiu lando estis sufiĉe ekstertipa, neatendita. 
Eble tiu estas la ĉefa kondiĉo por la revolucia sukceso: 
ke ĝi okazu ne-atendite. En la kazo de la rusa revolucio 
estis tre decida ankaŭ la fakto ke la ega krizo de la so- 
cio igis ke la armitaj fortoj ĉesis konfidi je la cara re- 
ĝimo. En la mobiliziĝo de la jaro 1905 oni komencis 
konstitui sovetojn, t. e. asocioj de laboristoj en diversaj 
urboj kaj kamparaj vilaĝoj cele kontroli la strikojn kaj 
asigni al ili revolucian enhavon. En oktobro formiĝis la 
soveto de Sankt-Peterburgo, organizita de Leo Trockij, 
grava figuro de la menĉevista grupo sed kiu de tiam 
evoluis al bolŝevistaj pozicioj. lompostiom disvastiĝis 
la soveta movado al aliaj urboj, kreante iun faktan po- 
von subombre. Trockj komprenis ke, se pere de la so- 
vetoj, oni kontrolus la urbojn, oni povus efektivigi la 
dominadon sur la lando. 

Antaŭ la caro Nikolao, impresita de tiuj movadoj, estis 
la alternativo starigi feran diktaturon por sufoki la re- 
volucian movadon aŭ konsenti konstitucion konced- 
ante civilajn rajtojn al la plebo. Li estis pli inklina al la 
militista diktaturo, sed tial ke mankis al li la apogo de 
la armeo por tion fari, li adresis al la lando la t. n. Ma- 
nifesto de Oktobro per kiu li promesis politikajn refor- 
mojn kaj anoncis la elektadon de iu Dumao (Parlamen- 
to). Tamen tiu asembleo estis tre limigita ĉar estis elek- 
tita per nerekta balotado, ne havis konstituciantajn 
funkciojn kaj ĝia povo ne estis granda; fakte, ĝi estis 
nur konsultiĝa. Sed ĝi utilis al la cara reĝimo por altiri 
la apogon de la liberalistoj kaj la armeo, sufokante la 
ceterajn tumultojn kaj popolajn mobiliziĝojn, metante 
finon tiele al la ribelo de 1905. En la balotado por la 
unua Dumao, en 1906, atingis plimulton da deputitoj la 


partio Kadet, kaj la Asembleo planis limigi la aŭto- 
kratisman esencon de la registaro, preterpasante tion 
kion la monarko estis preta konsenti. Tial li decidis dis- 
solvi la Asembleon. La dua Dumao, elektita en la jaro 
1907, havis socialistajn deputitojn, kiuj ne volis parto- 
preni en la antaŭa balotado. Pro la sama kialo, tiu dua 
Dumao estis dissolvita de la caro. Tiam oni modifis la 
pribalotajn normojn por favorigi la altajn klasojn; tiele 
oni atingis Asembleon kun plimulto de la konservemaj 
kaj moderaj deputitoj pretaj akcepti la proponojn de la 
registaro de la caro. La popola rezisto kontraŭ tiuj dis- 
pozicioj estis severe sufokita; ne malpli ol 600 perso- 
noj estis ekzekutitaj. Krome abundis dum la reĝado de 
Nikolao la 2-a la pogromoj kontraŭ la judoj. En la poli- 
tiko, oni denuncadis multajn kazojn de koruptiĝo. 
Sajnas ke la cara familio estis manipulita laŭkaprice de 
iu viziulo nomata Rasputeno, kiun oni konsideris res- 
ponsulo de ĉiuj malbonaĵoj de la lando. En 1911 la ĉef- 
ministro Stolypin estis murdita en iu atenco okazinta 
en Kiev en ĉeesto de la caro. Por anstataŭi lin en la 
registaro oni elektis personojn kiuj estis sub la influo 
de la intriganto Rasputeno. 

Kvalita ŝanĝo en la priskribita situacio de Rusujo estis 
la partopreno de tiu lando en la Unua Mondmilito. La 
geopolitikaj interesoj de la rusa imperio metis ĝin flan- 
ke de Francio kaj Anglio kontraŭ la centraj imperioj de 
Eŭropo: Aŭstrio kaj Germanio, spite al tio ke la caro 
estis kuzo kaj amiko de la germana kajzero. La dis- 
volviĝo de la milito subfosis dum tri jaroj la feblan ru- 
san imperion. Plejparto el la fabrikoj dediĉiĝis labori 
por la militaj necesoj. Rusio ne povis ricevi dum tiu 
tempo la industriajn produktaĵojn kiuj estis por ĝi tre 
necesaj. Pro la manko de nutraĵoj, ĉi ties prezoj tre pli- 
altiĝis kaj tio pli malbonigis la vivkondiĉojn de la sa- 
lajruloj. Cetere, en la militaj frontoj ĉio funkciadis mal- 
bone. La rusaj armeoj ne kapablis elteni la ofensivojn 
de la germanoj kaj suferis severajn malvenkojn. Funk- 
ciadis tre mise ankaŭ la proviantado kaj la sanec-servo 
de la armeo. Oni kalkulas ke pro la malbona demarŝ- 
ado de la militaj aferoj far la rusaj generaloj perdis sian 
vivon du milionoj da rusaj soldatoj. En 1915 la rusa ar- 
meo estis retroirante. 

Oni estis farinte multajn erarojn en la kondukado de la 
milito, sed siaflanke la caro Nikolao faris la plen gran- 
dan eraron; li elpostenigis el la komandado de la armeo 
sian kuzon, Nikolaon Nikolaviĉon, kaj alprenis li mem 
tiun respondecon. Tial li forlasis la kortegon kaj instal- 
iĝis en la armea komandejo; tiamaniere li submetis sian 
prestiĝon al la rezulto de la militaj operacioj kaj sam- 
tempe lasis la regadon al la carino Aleksandra, kiu estis 
germana kaj ne ĝuis estimon en la lando; kromr ŝi estis 
tre influita de Rasputeno, kiu intervenadis en la nom- 
umo kaj eloficigo de la ministroj. Tiu stranga duon- 
monaĥo estis murdita en la jaro 1916 far iuj korteganoj 
kiuj pretendis savi la reĝimon el la ĥaoso en kiu ĝi estis 
dronanta. 

La situacio de la reĝimo ne plu estis eltenebla ekde fe- 
bruaro de 1917. La afero komenciĝis en Sankt-Peter- 
burgo per iu striko de la laboristoj de iu ferindustria 
fabriko kaj la laboristinoj de iu tekstila uzino. La 23-a 

de tiu monato, laŭ la ortodoksa kalendaro tiam uzata en 
Rusio, kiu havis 13 tagojn da malfruo rilate al la kalen- 
daro uzata en Okcidento. Okazis en tiu ĉeliirbo mani- 
festacio de virinoj postulantaj “panon kaj pacon” kaj 
kriante “for la aŭtokratio!”. Tiutipaj incidentoj tre oftis 
dum la antaŭaj semajnoj kaj monatoj, sed ĉi-foje la 
plendado pludaŭris. La mobiliziĝo reiĝis la sekvintan 
tagon, sed la caro konsideris ĝin negrava afero; li ne 
konsciis ke kaze de ribelo la trupoj de la ĉefurbo, ĵus 
varbitaj, ne estis fidindaj. Fakte, eĉ la kozaka gvardio 
ne estis preta plu defendi la reĝimon. La 27-an de fe- 
bruaro, aŭ 12-an de marto laŭ la kalendaro de Okciden- 
to, parto el la trupoj senditaj por sufoki la manifesta- 
ciojn unuiĝis al la plendado. La militistaj estroj estis 
arestitaj. Sekvinttage, la registaro de la caro demisiis. 
Komenciĝis la revolucio. Guste tia komenca momento 
de ĉiu revolucio estas tre decida por determini la kur- 
son de la procezo. Lenino, kiu estis eltirante —laŭ la 
marksisma metodo— instruon el la realaj okazintaĵoj, 
venis al la konkludo ke: “/« problemo de ĉiu revolucio 
estas la afero de la povo”. Ja, la atingoj de la revolucia 
ŝanĝo dependas de la klaso kiu prenas la povon kiu fa- 
lis teren. La soboj kaj la soroj de la Franca Revolucio, 
de 1789 al 1795 estis la lukto inter la burĝaro kaj la 
plebo, kiuj konkuris kontroli la povon kiun perdis la 
nobelaro. En Rusujo en 1917, jam dekomence oni per- 
ceptis ke je la krizo de la aŭtokratio estiĝis iu situacio 
de duobla povo. Unu el ili estis la Ekzekutiva Komi- 
tato de la Dumao, konstituita de liberalaj aŭ kadet-aj 
deputitoj, kaj la alia estis la “Soveto de Petrogrado de 
la Laboristoj kaj la Kamparanoj”, en kiu plimultis la 
menĉevistoj kaj membroj de la Revolucia Socialista 
Partio. Negocado inter ambaŭ povoj ebligis la fonn- 
adon, la 2-an de marto, de iu provizora registaro. Tiu 
registaro estis konstituita, ĉefe, de liberalistoj de la Ka- 
det-partio kaj prezidita de la Princo Lvov; en ĝi Ke- 
renski estis ministro pri Justico kaj reprezentis la Sove- 
ton, kie estis forta plimulto de la menĉevistoj, kiuj apo- 
gis la registaron kun la intenco prepari Rusion por iu 
revolucio burĝ-liberala. Eĉ la bolŝevistoj, kies ĉefaj li- 
deroj estis ekzilitaj, sintenis favore al la provizora reg- 
istaro. De klasa vidpunkto, la aranĝo estis, aŭ pretendis 
esti, interakordo de ĉiuj sociaj klasoj, inkluzivante la 
aristokrataron. La politikaj fortoj de la laboristaro kaj 
la kamparanaro ŝajnis alĝustiĝi al la teorio fakte ak- 
ceptata de la koncernaj fortoj de Okcidento: permesi la 
burĝan dominadon kaj partopreni en la sistemon (kapi- 
talistan) ne diskutante ĝin. Siaflanke, la Caro Nikolao 
la 2-a, vidante sin sola kaj sen ebleco kontroli la situa- 
cion decidis abdiki favore al sia frato la Granda Duko 
Mikaelo, sed ĉi tiu rifuzis: en Rusio malaperis la mo- 
narkio kaj fariĝis Respubliko. 

La provizora registaro de la Princo Lvov troviĝis antaŭ 
kelkaj problemoj. Gia ĉefa celo estis starigi okcident- 
tipan reĝimon. Kaj ĝi pretendis daŭrigi la militon, kaj 
tio metis ĝin en kontraŭdiron kun la popola deziro meti 
finon al la rusa interveno en la konflikto. Daŭre estis 
sociaj konfliktoj tial ke, krome, tiu registaro ne dispo- 
nis je sociala programo por alfonti la malfacilan situa- 
cion de la amasoj. Ĉi tiuj strikadis postulante ok-horan 


labor-tagon kaj certigon je fiksa labor-loko. La entre- 
pren-mastroj respondis la strikojn per lokaŭtoj (fermo 
de la fabrikoj). Tio estas, spite al la pretendo de inter- 
klasa regad-akordo, la realo sin trudis per la ĉiama 
klasbatalo inter la ekspluatantoj kaj la ekspluatatoj. 
Dume, la kamparanoj, dezirantaj aliri al la proprieto de 
la tero, estis agante spontane. Ili estis alpropriigante al 
si la provizojn kaj la terojn de la grandaj proprietuloj. 
En la armeo abundis la dizertado. Estiĝis inter la kamp- 
aranaj soldatoj la onidiro ke estos distribuado de teroj, 
kaj la deziro troviĝi en la vilaĝoj en tiu momento pelis 
multaj soldatojn forlasi la fronton. Krome la provizora 
registaro devis alfronti la postulojn je aŭtonomeco aŭ 
sendependeco de la ne-rusaj popoloj de la imperio. 

En tiuj cirkonstancoj okazis la reveno de Vladfmir Iliĉ 
Ulianov (Lenino) el la ekzilo, en aprilo. Kiam komenc- 
iĝis la revolucio li troviĝis en Svisio. Kune kun aliaj 
ekzilitoj li revenis al Rusujo trairante per trajno la ger- 
manan teritorion. La germana registaro permesis tion 
kun la espero ke la agado de tiuj revoluciuloj en Rusio 
povus esti problemo nur por la aŭtoritatoj de ĉi tiu lan- 
do. Alveninte al Petrogrado (nova nomo de Sankt-Pe- 
terburgo post la revolucio de februaro), la ĉeflidero de 
la bolŝevistoj lanĉis sian dokumenton Tezoj de aprilo, 
per kiu li kritikis la apogon de la sovetoj al la provizora 
registaro kaj postulis “la tutan povon por la sovetoj”. 
Li konsideris ke la revolucio devus pretersuperi la 
burĝ-liberalan etapon por iĝi proleta, socialista, revolu- 
cio. En mitingoj kaj ĉiutipaj kunvenoj Lenino insistis 
pri la neceso ke la proletaro faligu la burĝan registaron 
kaj anstataŭu ĝin per iu proletara povo kiun li identigis 
kun la sovetoj. Iompostiom la prestiĝo de la provizora 
registaro malfortiĝadis pro la kampanjoj organizitaj de 
la bolŝevistoj, kiuj postuladis la finon de la milito kaj 
la distribuadon de teroj inter la kamparanoj. Okaze de 
iu nova malvenko antaŭ la germanoj estis en Petrogra- 
do, la 3-an de julio, kolosa manifestacio postulante la 
pacon. La amasoj, kaj iuj militistaj unuoj kiuj aldoniĝis 
al ili, alprenante la sloganojn de la bolŝevistoj kaj de la 
anarki-komunistoj provis, dum tritaga mobiliziĝo, al- 
trudi la ĉeson de la registaro por la transdono de la 
politika povo al la sovetoj. Ĉar oni postulis “la tutan 
povon por la sovetoj”, la proceduro por la ŝanĝo de la 
povo kiun oni postulis estus ke la sovetoj akceptu preni 
la povon kiun la registaro jam ne povis pluteni. Ja, la 
Princo Lvov demisiis kiel ĉefministro kaj la kadet-oj 
forlasis la registaron. Sed en la soveto de la ĉefurbo es- 
tis majoritato la menĉevistoj kaj ĉi tiuj, laŭ sia politika 
doktrino, ne volis demarŝi proletaran povon; ili pre- 
feris apogi la novan burĝan registaron, preziditan de 
Kerenskij kaj konstituita de menĉevistoj, liberaluloj kaj 
aliaj moderaj socialistoj. La registaro de Kerenskij pa- 
sis al la ofensivo kontraŭ la bolŝevistoj kaj aliaj fortoj 
de maldekstraro. Lenino estis akuzita estis agento de la 
germanoj kaj oni dekretis lian arestadon: li devis fuĝi 
el Petrogrado kaj resti tie kaŝite dum kelkaj monatoj. 
Li komprenis ke por la realigado de sia revolucia plano 
asigni la politikan povon al la sovetoj, unue oni devus 
konkeri la sovetojn mem kaj meti tien plimulton da 
revoluciuloj pretaj konkeri kaj demarŝi tiun povon. 


56 



La bolŝevistoj, subgvide de Lenino, estis la animo de la Oktobra Revolucio. Sed 90.000-membra 
kolektivo malfacile estus povinta realigi tiun taskon en lando de 150 milionoj da personoj se ili 
ne estus enkarniginte la aspirojn kaj la esperojn de plej granda parto el la popolo. 

Dum la monatoj kiam Lenino estis kaŝita en Finlando 
li dediĉiĝis verki sian faman libron La ŝtato kaj la re- 
volucio. Tiu verko esprimas la ideon kiun Lenino havis 
pri tio kio devus esti la revolucio kiun li estis prepar- 
ante. Verdire, lia vidpunkto pri la rezulto de proleta re- 
volucio alĝustiĝis al la marksisma doktrino pri la afero. 
Li eksplikas la manieron kiel la ŝtato ekaperas el la kla- 
saj kontraŭdiroj, tio estas, el la klasbatalo, por submeti 
ĉiujn al la interesoj de la superreganta klaso. La burĝ- 
favoraj aŭtoroj argumentas ke “estas ĝuste la ŝtato tiu 
kiu interakordigas la klasojn”. Tamen, la fakto mem 
voli interakordigi la klasojn kiam estas, en ĉiu socia 
formacio sub la kapitalista produktadmaniero, iu kon- 
flikto de interesoj inter ili, signifas per si mem iun po- 
ziciiĝon favore al la superreganta klaso kaj sekve la 
subpremadon de iu klaso far alia. Ci tiu interakordigo 
de la klasoj estas la baza tasko de la ŝtato: interakord- 
igo de la klasoj, kondiĉe de la submetiĝo al la interesoj 
de la superreganta klaso. Tiu teksto de Lenino influis la 
radikalan politikan penson de kelkaj generacioj de ho- 
moj konsciaj pri la limoj kaj mankoj de la parlamenta 
vojo por certigi la popolan partoprenon en la publikaj 
aferoj. La dediĉo de Lenino al la ellaborado de tiu teo- 
ria verko ne igis lin malatenti pri la evoluo de la politi- 
ka situacio en Petrogrado. Tie la bolŝevistoj estis re- 
akirante la perditan influon post la fiasko de julio. Oka- 
zis ke iu carisma generalo, Komilovo, intencis puĉon 
kontraŭ la provizora registaro kaj favore al la restarigo 
de la povo de caro. La registaro de Kerenskij, kiu estis 
promesinte konvoki balotadon en novembro por iu 
Konstitucianta Asembleo, bezonis la apogon de la so- 
vetoj kaj de ĉiuj fortoj de maldekstraro, ĉefe la bolŝev- 
istoj, por alfronti la militistan puĉon. Tiu febla situacio 
de la registaro igis ke ĉi tiu ne plu povis daŭrigi la 
persekutadon de la bolŝevistoj entreprenita en julio. La 
popola reago disbatis la puĉo-provon de Kornilovo sed 
la prestiĝo de la registaro de Kerenskij ruiniĝis dum 
plialtiĝis tiu de la bolŝevistoj. La provizora registaro, 
per sia obstino daŭrigi la militon, senĉese perdadis po- 
pularecon dum la bolŝevistoj gajnis ĝin diskonigante 
sian programon: meti finon al la milito, naciigi la in- 
dustrion, la bankojn kaj la teron. La situacio estis ma- 
tura por la kapto de la politika povo far la sovetoj ĉar 
tiam la bolŝevistoj estis plimulto en ili. 

La 9-an de oktobro Lenino revenis el sia ekzilo en Fin- 
lando kaj instaliĝis en Petrogrado. Kelkajn tagojn pos- 
te la Centra Komitato de la Partio akceptis lian propo- 
non konkeri la povon kaj meti finon al la registaro de 
Kerenskij. Trockij opiniis same. Li estis elektita pre- 
zidanto de Soveto de Petrogrado kaj dediĉiĝis organizi 
la popolajn milicojn de la ruĝa gvardio. La operacio 
estis rapida, en la nokto de la 25-a de oktobro ruĝaj 
gvardistoj kaj soldatoj afinaj sukcesis preni la kontro- 
on de Petrogrado: Telefona Centro, Poŝto, Fervoja Sta- 
cidomo, Nacia Banko, Ministrejoj kaj la Vintra Palaco, 
sidejo de la registaro, kiun celis ankaŭ la kanonoj de la 
krozo-ŝipo “Aŭroro”. La registaro falis senreziste kaj 
Kerenskij fuĝis eksterlanden. La bolŝevistoj kaptis la 
povon en Petrogrado; la revolucio etendiĝis al Moskvo 
kaj al aliaj industriaj centrol de Rusio. Sed aliaj partoj 


de la lando restis sub la povo de la antikvaj carismaj 
aŭtoritatoj. La bolŝevistoj, devus alfronti gravajn pro- 
blemojn kaj ekonomiajn kaj socialajn, krei novajn ins- 
tituciojn, atingi la pacon en la Unua MondMilito, kaj, 
antaŭ ĉio, gajni civilan militon en la intemo de la lando 
kontraŭ tiuj kiuj ne estis favoraj al ilia reĝimo. 

La komunismo estis ĵusnaskiĝinta; kun malfruo je 111 
jaroj, fine sukcesis la plano de Babeuf; kun malfruo je 
46 jaroj, la Pariza Komunumo povis daŭrigis ĝian pro- 
von, ne en Parizo sed en loko tute ne atendita. La nova 
registaro, memnomita Konsilio de la Komisaroj de la 
Popolo, estis prezidata de Lenino kaj konstituita de 
bolŝevistoj kiuj, ekde tiu momento nomiĝis komun- 
istoj. En ĝi estis ankaŭ Trockij kiel Komisaro por Eks- 
teraj Aferoj, kaj Stalino, kiel Komisaro pri Naciecoj. 
La registaro promulgis la unuajn revoluciajn dekretojn. 
La dekreto pri la paco per kiu oni invitis la militantojn 
al tuja paco sen aneksoj nek reparacioj. La dekreto pri 
la tero per kiu la grandaj agraraj propraĵoj estis abolitaj 
sen monkompenso, kaj la dekreto pri la industriaj en- 
treprenoj per kiu estis naciigitaj la plej gravaj el ili. Per 
aliaj dekretoj oni naciigis la bankojn; pri la naciecoj, 
oni agnoskis al ĉiuj popoloj de la rusa ŝtato la rajton 
konstituiĝi aŭtonomaj ŝtatoj. Sed, la registaro de Ke- 
renskj estis kunvokinta balotadon por Konstitucianta 
Asembleo kiu devus okazi en novembro. Lenino ne ku- 
raĝis nuligi tiun balotadon. En januaro de 1918 okazis 
la malfermo de la Asembleo kiu devus ellabori novan 
Konstitucion. La situacio estis stranga: la bolŝevistoj 
havis la faktan povon de la ŝtato, sed la Asembleo, kiu 
laŭleĝe estus suverena ne estis bolŝevisma. La komun- 
istoj atingis en la balotado nur 20 procentjon el la de- 
putitoj. Plimulto estis la socialrevoluciuloj, t. e. la par- 
tio de Kerenskij. En Petrogrado, Moskvo kaj aliaj in- 
dustriaj centroj, ja, venkis la komunistoj, sed plejparto 
el la lando estis kamparana loĝantaro, kaj en la am- 
pleksa kamparo de Rusujo la bolŝevista partio ne ek- 
zistis, ne havis kandidatojn. La ne-komunista majorita- 
to de la Asembleo, reale, ne respegulis kamparanan ri- 
fuzon al la partio de Lenino kaj ĉi ties ĵusa revolucio; 
tutsimple, la plejmulto el la kamparanoj voĉdonis favo- 
re al la partio kiu, laŭ ilia kompreno, estis plej proksi- 
maj al la bolŝevismo. Sed la kompono de la Asembleo 
ne respegulis tian situacion. La unuan tagon, la nova 
Asembleo decidis nuligi la dekretojn de la komunista 
registaro. Gi ne plu povis fari ion; sekvintage la ruĝa 
gvardio dissolvis la Asembleon. Tio skandaligis la de- 
mokratojn, la socialrevoluciulojn kaj eĉ kelkajn bol- 
ŝevistojn. Sed por Lenino la afero estis klara: la Asem- 
bleo defendis ŝtat-modelon tre malsaman al tiu de la 
komunistoj; la diktaturo de la proletaro devus malebl- 
igi ĉiun ajn eblecon je klasa socio surbaze de la privata 
proprieteco. Rilate al la fmo de la milito kontraŭ Ger- 
manio kaj la restarigo de la paco, la afero solviĝis per 
la subskribo de la traktato de Brest-Litovsk, la 3-an de 
marto de 1918, kiu altrudis tre durajn kondiĉojn al 
Rusio: sendependecon de Finlandio, Estonio, Latvio, 
Litovio kaj Polujo. 

Ekde la somero de 1918 la komunista reĝimo devis al- 
fronti civilan militon kaj haosan ekonomian situacion. 

Carismaj generaloj reorganizis armeojn, kiujn oni no- 
mis “blankaj” pro la koloro de la militista uniformo de 
la epoko de la caroj. Ili estis apogitaj de la fremdaj po- 
tencoj de la kapitalismo: Anglio, Francio, Japanio kaj 
Usono, kiuj timis la disvastiĝon de la revolucio kaj, 
krome, defendadis siajn kapitalojn investitajn en Rusio 
kaj konfiskitajn de la komunista registaro. Por alfronti 
tian danĝeran momenton, oni mendis al Trockij organi- 
zi la Ruĝan Armeon per rigora disciplino, kun politikaj 
komisaroj kiuj kontroladis kaj stimuladis la revolucian 
animstaton. La registaro de Lenino malmoliĝis; ĝi far- 
iĝis pli aŭtoritateca. La ĉekao aŭ politika polico, kreita 
en oktobro de 1917, persekutadis la opozicion: mo- 
narkiistoj, menĉevistoj, socialdemokratoj... En tiuj cir- 
konstancoj okazis la mortigo de la Caro Nikolao la 2-a 
kaj ĉi ties familio, kiuj troviĝis arestitaj ekde la revolu- 
cio de februaro de 1917. Pro la necesoj de la armeo, la 
registaro decidis apliki tion kion oni nomis milita ko- 
munismo. La tuta ekonomio estis metita sub la kontro- 
lo de la ŝtato; estis ŝtatigita la industrio, la komerco in- 
terna kaj ekstera, kaj oni organizis sistemon de rekvizi- 
cio en la agrokulturo. Tiu politiko kreis grandan mal- 
kontenton inter la kamparanoj ĉar la registaro, pro la 
manko de provizado al la urboj, dekretis la konfisk- 
adon de la tritiko. La kamparanoj estis devigitaj cedi 
parton el siaj rikoltoj, t. e. la pluson kiun la kamparanoj 
povus interŝanĝi kontraŭ aliaj produktaĵoj en la merka- 
to. Frukto de tiu politiko la venko de la Ruĝa Armeo 
estis jam iu relalaĵo en 1921, kaj la rekonkero de Vla- 
divostoko en la sekvinta jaro signis la finon de la frem- 
daj atakoj al Rusujo. La fera kontrolo de agrokulturo 
kaj la industrio helpis gajni la militon sed alportis gran- 
dajn ekonomiajn problemojn. Okazis grava malpliiĝo 
de la produktado, granda plialtiĝo de la prezoj, mal- 
sato, malapero de la komercado... kaj krome en la jaro 
1921 estis ega pluvo-manko kiu okazigis la morton de 
du milionoj da personoj. 

Post la dissolvo de la Konstitucianta asembleo, Lenin 
entreprenis la kreadon de nova ŝtato inspirita en la 
marksisma ideologio. Li kunvokis la t. n. Kongreso de 
la Sovetoj de ĉiuj Rusioj por aprobi novan Konstitu- 
cion. En ĝi ne aperas la tradicia divido de povoj de la 
okcidentaj demokratioj. La rajto voĉdoni estis agnosk- 
ita nur al tiuj kiuj pergajnis sian vivon laborante kaj ne 
ekspluatadis alies laboron; do, perdis tiun rajton la ko- 
mercistoj, la terposedantoj, la monahoj kaj pastroj, la 
burĝuloj, eksfunkciuloj, ekspolicistoj... En la balotoj 
oni elektus la supreman institucion kiu estis la Kongre- 
so de la Sovetoj de la Unio, kiu elektus iun organon 
nomatan Centra Ekzekutiva Komitato, kiu, siavice fa- 
rus la elektadon de la registaro aŭ Konsilio de la Komi- 
saroj de la Popolo. Ciukaze, la sistemo restis sub la 
kontrolo de la Bolŝevista partio kiu, ekde 1921 nomiĝis 
Komunista Partio de Soveta Unio (KPUS), estante sia 
gvid-organo iu komitato nomata Politika buroo. La 
komunistoj transformis tion, kio estis la Rusa imperio 
en iu federacia respubliko, sed ne perdante ian pirami- 
dan konceptadon de la povo. En 1922 estis kreita la 
Soveta Unio de Socialistaj Respublikoj (Sovetunio) 
kaj, en 1924 oni aprobis la Konstitucion de la nova 


soveta ŝtato. En ĝi oni difinis la rolon de la Unio kaj de 
la 15 federaciaj respublikoj. En la bazo de la sistemo 
daŭre estis la Kongreso de la Sovetoj de la Unio. Ci tiu 
elektadis iun Centran Ekzekutivan Komitaton, kiu 
estis la vera parlamento, dividita en du ĉambroj: la 
Konsilio de la Unio, kie estas reprezentataj la respubli- 
koj laŭ ties loĝantaro, kaj Konsilio de la Naciecoj, kie 
ĉiu respubliko havas kvin membrojn. La ekzekutiva 
povo estis la Prezidiumo, konstituita de kelkaj mem- 
broj, rolas kiel ŝtat-estreco, kaj la registaro kiu daŭre 
nomiĝis Konsilio de la Komisaroj de la Popolo. Sed 
ĉiukaze, la fakta gvidado de la politika vivo daŭre estis 
kontrolata de la Rusia Komunista Partio, estrata de la 
Centra Komitato, la Politika Buroo kaj la Sekretari- 
ato, kiu kontrolante la tutan aparaton de la partio povas 
konverti la Generalan Sekretarion en iu vera diktatoro, 
kiel evidentiĝis en la kazo de Stalino. 

Sekve de la mondmilito kaj de la civilmilito la soveta 
ekonomio ruiniĝis kaj la urboj restis senprovizitaj. En 
1921 la agrara produktado estis triono de tiu de 1913; 
la industria produktado estis 13 procento de tiu de 
1913. La kamparanaj ribeloj reiĝis en 1920-21. Krome 
en marto de 1921 la maristoj de la haveno de Krons- 
tadt, kiuj tiom multe estis kontribuinte al la venko de la 
revolucio en oktobro de 1917, ribelis postulante politi- 
kan liberecon, presliberon, liberigo de la politikaj pri- 
zonuloj... La ribelo de Kronstadt estis sufokita, sed 
Lenino komprenis ke estis necese ŝanĝi la politikan 
ekonomion adaptante ĝin al la postmilita situacio. Inter 
la privata proprieteco de la kapitalismo kaj la ŝtata ko- 
lektivismo de la ekonomio oni devus dezajni interme- 
zan staton, kiun li mem nomis “Stata Kapitalismo”. 
Do, naskiĝis la Nova Ekonomia Politiko (NEP). Gi 
estis parteca reveno al la ekonomio de la kapitalisma 
merkato, ia miksta ekonomio kun elementoj kapital- 
istaj kaj socialistaj. Oni anstataŭigis la konfiskadon de 
agraraj produktaĵoj per iu imposto per naturaĵoj. La 
kamparanoj transdonadis 10 procenton el la rikolto al 
la ŝtato kaj la ceteron ili povis vendi ĝin al privataj in- 
dividuoj aŭ al la ŝtato. Ekde 1923 la imposto per natur- 
aĵoj estis anstataŭita de imposto en kontanta mono. En 
la industrio oni privatigis la entreprenojn kun malpli ol 
21 laboristoj kaj oni permesis la eniron de fremda kapi- 
talo kaj entreprenoj. La ŝtato daŭre konservis bazajn 
sektorojn de la ekonomio: fervojoj, grandaj entrepre- 
noj, bankoj kaj ekstera komerco. Lenino mortis en ja- 
nuaro de 1924 sed la NEP daŭris ĝis 1928. La rezulto 
de la NEP estis ke pligrandiĝis la produktado en la 
agrokulturo kaj la industrio. Sed ĝi okazigis ankaŭ la 
pliriĉiĝo de iuj sociaj grupoj: agraraj proprietuloj, etaj 
entreprenistoj kaj komercistoj... aperis novaj riĉuloj, iu 
nova burĝaro, kio estis detruante la marksisman revon 
pri senklasa socio. Stalino metis finon al ĉio ĉi aplik- 
ante iun sistemon bazitan en la planado, kie la ŝtato, 
centraliz-maniere, fiksadis la celojn de la tuta ekono- 
mia aktivado pere de kvinjaraj planoj. Je la morto de 
Lenino ne restis solvita la afero de la sukcedado. Tio 
generis grandan debaton en la Komunista Partio por la 
estreco de la Partio kaj la Stato inter la figuroj de Troc- 
kij kaj Stalino. La unua emis la konstantan revolucion. 


59 


disvastigi la revolucion en Eŭropo; li konsideris ke sen 
tiu disvastiĝo la revolucio estis subdanĝere en Rusio. 
Stalino, male, defendis la teorion de socialismo en 
unusola lando , t. e. por li urĝis la starigo de la komun- 
ismo en Sovetunio sen atendi la venkon de la tutmonda 
revolucio. En tiu pov-konkuro Stalino ĝuis la avanta- 
ĝon ke li estis la Generala Sekretario de la Partio. Ne 
mankas, en la komunista vicoj, la argumentoj favoraj al 
la ekzistado de la pov-aparato kreita de Lenino por ga- 
rantii la sufokadon de ĉiu burĝa renaskiĝo, sed tiutipaj 
aparatoj, post ĝia kreado akiras propran vivon kaj po- 
vas funkcii por sufoki ĉian ajn opozicion kaj certigi la 
senbaran diktatorecon de tiu(j) kiu(j) kontrolas ilin. 
Guste tio okazis en la Komunista Partio de Sovetunio 
sub la povo de Stalino. En 1927 Trockij estis forpelita 
el la Partio kaj sendita unue al Siberio kaj poste al eks- 
terlanda ekzilo. Fine li estis murdita en Meksiko far iu 
agento serve de Stalino. Cetere ĉi tiu profitis sian per- 
sonan povon por persekuti kaj elimini ĉiun opozicion 
interne de la partio. En la politika funkciado de Sovet- 
unio, Stalino starigis diktatorecan povon. Estis ia total- 
isma ŝtato en kiu la Stato kaj la Partio restis kunfand- 
itaj kaj kie oni praktikadis la kulton al la personeco de 
Stalino, kiel unika lidero. Tiuj, kiuj malkonsentis kun 
tiu situacio estis deklaritaj malamikoj de la revolu-cio, 
procesitaj kaj, ĝenerale, kondamnitaj. Laŭlonge de la 
jardeko de 1930 estis iu ĝenerala subpremado, kon-ata 
kiel la grandaj elpurigoj, komencante kontraŭ la 
antikvaj gvidantoj de la Partio akuzitaj agadi kontraŭ la 
Stato kaj la Revolucio. Inter la jaroj 1936 kaj 1938 
okazis la tiel nomataj procesoj de Moskvo per kiuj oni 
eliminis plejparton el la antikvaj bolŝevistaj gvidantoj 
de la revolucio de oktobro de 1917. Alia praktiko de la 
stalinismo estis la uzo de koncentrejoj por la politikaj, 
administraciaj kaj militistaj gvidantoj kiuj sin montris 
kritikaj kun la reĝimo. Oni kalkulas ke dum la grandaj 
elpurigoj estis ekzekutitaj pli ol 500.000 personoj kaj 
du milionoj kaj duono estis senditaj al koncentrejoj. 
Post 1929, la kvinjaraj planoj celis akceli la industri- 
igon de Sovetunio. La resursoj por financadi tiun in- 
dustriigon devis eliri el la kolektivigo de la agrokultu- 
ro; la kamparanoj devis alporti siajn terojn kaj siajn 
bred-bestojn de privata proprieto al la kolektivaj far- 
moj. Estis opono al tiu politiko, ĉefe inter la riĉaj 
kamparanoj, kaj sekve de tio centmiloj da ili kaj ties 
familioj mortis aŭ estis senditaj al koncentrejoj en Si- 
berio. La bilanco de la du unuaj kvinjaraj planoj estis 
pozitivaj por la ekonomio: la industrio kaj la agrara 
produktado ege kreskis. La tria kvinjara plano (1937- 
1942) estis interrompita pro la milito kontraŭ Germa- 
nio en 1939. 

Post la revolucio de oktobro de 1917 multaj burĝuloj 
vidis en la revolucio iun minacon por la kapitalistaj so- 
cioj en kiuj realiĝadis siaj aspiroj. Male, por la vikti- 
moj de la kapitalista sistemo, la laboristaj klasoj, la 
kapto de la povo en Rusujo far la komunistoj estis la 
komenco de la fino de la malamata kapitalismo. Gis sia 
morto en 1924, Lenino pensis ke la Rusa revolucio 
konstituis unu etapon, komencan, de ia tutmonda revo- 
lucio. Strikte sekvante la marksismajn ideojn, la rusaj 


komunistoj fidele praktikadis la internaciismon. Kro- 
me, iuj eventoj okazintaj post la fino de la Unua Mond- 
milito ŝajne pravigis ilian penson. Ekzemple, la spar- 
takista revolucio en Germanio en januaro de la jaro 
1919, intencis faligi la socialdemokratan registaron, 
same kiel Lenino estis faliginte la provizoran regist- 
aron de Rusujo en oktobro de 1917. Ankaŭ la provo 
starigi en Hungario iun sovetan registaron dum kelkaj 
monatoj en 1919. Lenino kaj la bolŝevistoj rigardis kun 
kontenteco kaj espero la revoluciajn provojn, konsider- 
ante ke ili estis kvazaŭ paŝo al iu tutmonda revolucio. 
En la jaro 1919, kiel instrumento serve de tiu monda 
revolucio, ili kreis en Moskvo, kie okazis ĝia unua 
kongreso, la 3-a Internacio aŭ Komunista Interna- 
cio. En 1920 okazis la dua kongreso en kiu partoprenis 
reprezentantoj de 37 socialistaj partioj. En ĉi tiu kon- 
greso oni aprobis la programon de 21 Punktoj, redakt- 
ita de Lenino, kiun devige devus akcepti la socialistaj 
partioj kiuj volus adheri al la 3-a Internacio. Inter aliaj 
kondiĉoj, ili devus alpreni la nomon de komunistaj par- 
tioj, montri politikan altemativon kontraŭ la socialistaj 
partioj, kiuj estis konsiderataj “reformistaj” aŭ “social- 
demokratiaj”, akcepti kiel devigaj la dispozicioj aprob- 
ataj en la kongresoj de la Intemacio... Do, la kreado de 
la 3-a Internacio signis la dividon la laboristan social- 
istan movadon inter partioj socialistaj kaj partioj ko- 
munistaj, kiuj fondiĝis inter 1920 kaj 1921. Ekzemple, 
la Komunista Partio de Hispanio estis fondita en la jaro 
1921 far socialistoj kiuj decidis forlasi la Socialistan 
Partion. Sed, verdire, kun aŭ sen la iniciatoj de la Ko- 
munista Intemacio la dividiĝo de la marksistaj fortoj en 
Eŭropo estis io klare videbla antaŭ la revolucio de ok- 
tobro de 1917. Krom la splitiĝo inter menĉevistoj kaj 
bolŝevistoj en Rusujo ekde 1903, ankaŭ en Germanio, 
ekzemple, la Spartakista Ligo (germana versio de la 
bolŝevismo) fondiĝis jam en aŭgusto de 1914 kiel re- 
ago al la aprobo de la socialistoj de tiu lando, kaj aliaj, 
al la partopreno en la Unua MondMilito. Kaj eĉ post la 
dissolvo de la 3-a Internacio (la 22-an de majo de majo 
de 1943) ĉiam restis klara la diferenco inter socialistoj 
kaj komunistoj. Ci tiuj volas ŝanĝi la socion, malaper- 
igi la kapitalisman ekspluatadon, dum la socialistoj 
kontentiĝas demarŝi tiun socion, kaj en ilia horizonto 
oni ne kontemplas iaman malaperon de la privata pro- 
praĵo kaj la kapitalismo. La polemiko inter Trockj kaj 
Stalino pri la altemativo “konstanta revolucio”/”social- 
ismo en unusola lando” alportis krizon al la 3-a Inter- 
nacio. Fakte, la sekvantoj de Trockj fondis apartan or- 
ganizaĵon je monda nivelo, la t. n. 4-a Internacio, kies 
vivo kaj influo estis eĉ malpli stabila ol tiuj de la 3-a. 
En 1935, kiam la faŝismo evidentiĝis kiel grava dan- 
ĝero, la Komunista Intemacio donis novajn instruk- 
ciojn al la komunistaj partioj por ke ĉi tiuj enim en ko- 
aliciojn kun socialistaj partioj kaj aliaj progresistaj 
fortoj cele kontraŭfronti la faŝismon. En Hispanio kaj 
Francio konkuris en balotadoj en 1936 la tiel nomataj 
popolaj frontoj en kiuj partoprenis komunistoj kun 
socialistoj kaj aliaj politikaj fortoj. Sed al la okazintaĵoj 
de tiu epoko kaj la signifo de la faŝismoj ni devas dedi- 
ĉi apartan atenton. 

La disvolviĝo de la klasbatalo inter 1918 kaj 1939, tio 
estas, inter ambaŭ MondMilitoj, estis influita de du re- 
alaĵoj: la ekonomiaj sekvoj de la Unua MondMilito kaj 
la ekzistado de granda ŝtato kun komunista reĝimo. La 
ŝanĝoj de la situacio estis speciale percepteblaj en Eŭ- 
ropo. Britio, Francio kaj Italio, kvankam estis venkintaj 
en la milito, restis tre damaĝitaj. Britio ĉesis esti la plej 
potenca ekonomio en la mondo kaj komencis perdi 
sian kolonian imperion. En tuta Eŭropo la industria kaj 
agrara produktado tre malpliiĝis, kaj senĉese kreskadis 
la senlaboreco. Krome tiuj landoj havis grandajn ŝul- 
dojn pro la militaj elspezoj. Tiuj problemoj estis pli 
gravaj en la venkitaj landoj: Aŭstrio kaj ĉefe Germa- 
nio. En 1924 oni aprobis la t. n. Plano Dawes, per kiu 
Usono renegocis la ŝuldon de Germanio, kaj en 1925 
la sama potenco subskribis ankaŭ la Interakordon de 
Lokarno, per kiu oni renegocis la ŝuldon de Belgio, 
Ĉeĥoslovakio, Francio, Britio, Italio kaj Polujo. 

Ja, tiam Usono estis, rezulte de la milito, la ĉefa ekono- 
mia kaj militista potenco en la mondo. Tial ke tiu lando 
eniris en la milito lastmomente, ĝi suferis malpli da 
perdoj kaj eltiris egan profiton el la konflikto. Estis far- 
itaj en Usono grandparto el la armilaro, nutraĵoj kaj in- 
dustriaj produktaĵoj kiuj estis necesaj al la eŭropaj mi- 
litantoj. Tio stimulis la usonan ekonomian kreskiĝon; 
ĝia terkultura kaj industria produktado estis tiam pres- 
kaŭ 45 procento el la tutmonda. Tial ke ĉiuj militintaj 
landoj ŝuldis monon al Usono kaj ke ĉi tiu lando pose- 
dis grandan rezervon de oro, la dolaro iĝis la ĉefa valu- 
to en la mondo. Tiu ekonomia progreso ebligis ioman 
plialtiĝon de la salajroj kaj ĝeneralan pliboniĝon de la 
vivkondiĉoj de la civitanoj. Sed, kiel ĉiam okazas en la 
kapitalismo, estis granda malegaleco inter la sociaj kla- 
soj, kaj dum la jardeko 1919-1929 generiĝis iu grava 
ekonomia krizo, kiun ni ekzamenos siamomente. 

Nun ni vidu kiel multe malboniĝis la situacio de la 
malaltaj klasoj en Eŭropo. Ni jam studis la sekvojn de 
la mondmilito kaj de la civilmilito en Rusio, kie estis 
okazinte socialista revolucio en 1917. La NEP, kiu ans- 
tataŭis la Militan Komunismon, utilis por plibonigi la 
ekonomian situacion de la lando sed ne la vivkondiĉojn 
de la popolo. Nur post la aplikado de la Kvinjaraj Pla- 
noj, ekde 1928, estis perceptebla la pliboniĝo de la ĝe- 
nerala situacio de la loĝantaro. Ankaŭ en la ceteraj eu- 
ropaj landoj la jardeko post la milito estis plena je mal- 


facilaĵoj, ĉefe por la malriĉularo. La industrio kiu dum 
la milito estis orientita al la produktado de armilaro de- 
vis esti rekonvertita al la normala produktado kaj tiu 
procezo postulis la fermon de fabrikoj kaj egan senla- 
borigon, kio generis socian konvulsion kaj laborista 
mobiliziĝo. La rusa revolucio fariĝis referaĵo por la la- 
boristaj amasoj de la kapitalistaj landoj. En januaro de 
1919 Rosa Luxemburgo, Karl Liebknecht kaj Wilhelm 
Pieck fondis la Germanan Komunistan Partion, kaj tiu- 
monate mem okazis iu komunista ribelo, kiu fiaskis; 
centoj da personoj, inter ili Rosa Luxemburgo kaj Karl 
Liebknecht, estis arestitaj, torturitaj kaj fine murditaj. 
En februaro de tiu jaro, estis murdita, en la germana 
respubliko de Bavario, far iu ekstrem-dekstrulo, Kurt 
Eisner, lidero de la tiea socialista partio. Kiel reago de 
la fortoj de maldekstraro fonniĝis en Bavario iu Soveta 
Respubliko imitaĵo de tiuj de Rusio. Sed post du mona- 
toj iu puĉo organizita de la registaro de Berlino metis 
perfortan finon al la eksperimento. La klasbatalo furo- 
ris ne nur en Germanio. En Francio, iu anarkiisto aten- 
cis, sensukcese, kontraŭ la registrar-prezidento Cle- 
menceau, en Barcelono oni deklaris ĝeneralan strikon. 
En marto, en Italio, la faŝistoj kreis la unuajn batalgru- 
pojn. En Ĉikago estis tumultoj pro la rasa segregacio 
tiam ekzistanta en Usono; 38 afrikusonanoj estis murd- 
itaj de blankuloj. Estis mobilizoj pro tiu kialo ankaŭ en 
Omaho, kaj en Arkanso kie estis murditaj de 100 al 
200 nigruloj. En decembro de tiu jaro 1919 en Usono, 
la ministro pri Justico, Palmer, ordonis la arestadon de 
komunistoj kaj anarkiistoj timante ke okazu tumultoj. 
Kaj ankaŭ ekster la industriigitaj terzonoj de la mondo 
la burĝaro montriĝis agresema kontraŭ ĉia ajn revolu- 
cia signo. En aprilo, en Meksiko estis murdita Emilia- 
no Zapata per iu embusko de la registaro, kaj en Hin- 
dio la anglaj koloniaj trupoj sufokis popolan manifesta- 
cion mortigante pli ol cento da personoj. 

Ni memoru ke ĉio ĉi okazas kun la fono de la civila 
milito en Rusujo, en kiu intervenis, favore al la car- 
ismaj militistoj, la ĉefaj kapitalistaj potencoj de la in- 
dustriigita mondo. Tiam ankoraŭ estis vivanta Lenino. 
Li estis tre optiinisma pri la ebleco ke la revolucio 
triumfus en la alte industriigitaj landoj, ĉefe en Germa- 
nio. Tre iĝis fama lia aserto ke “Za Komunismo estas la 
elektro plus la sovetoj”. Tio estis alia maniero esprimi 
la marksisman ideon ke por la socia liberiĝo de la sub- 

premitoj necesas la objektivaj kondiĉoj plus la subjek- 
tivaj. La elektro, t. e. la scienca kaj industria progreso, 
estas objektiva faktoro, kaj la sovetoj, partioj, sindika- 
toj, laboristaj asocioj... estas subjektiva faktoro. Tiu 
marksisma idearo disvastiĝis tiam en la mondo pli ol 
ĉiam antaŭe. Tial jam de tre frue la burĝklaso de ĉiuj 
landoj komprenis ke la soveta ekzemplo estus danĝera 
instigilo kontraŭ la tutmonda kapitalismo. La okazint- 
aĵoj de 1919 en Germanio klare atestis pri tiu realaĵo. 
Ekde la jaro 1920 kaj dumpluaj malmultaj jaroj kreiĝis 
komunistaj partioj en multaj landoj. Antaŭ la ĝenerala 
malkontento de la subpremitaj popolamasoj kaj la timo 
al laboristaj revolucioj, baldaŭ ekaperis politikaj aso- 
cioj de ekstrem-dekstraro por kontraŭfronti la labor- 
istan movadon. Ni jam menciis ke en 1919 aperis la 
fasci di combatimento , la embrio de la itala Faŝista 
Partio, kaj en 1920 fondiĝis la Germana Nacia Social- 
ista Partio, pli bone konata kiel Nazi(ism)a Partio. En 
Italio la Komunista Partio estis oficiale fondita en 1921 
de Amadeo Bordiga kaj Antonio Gramsci, sed fakte ĝi 
jam ekzistis de antaŭe kiel marksisma sektoro de la So- 
cialista Partio. De antaŭe ekzistis en tiu lando ankaŭ iu 
dekstrara organizaĵo, la Itala Popola Partio, de la burĝ- 
aro kaj la katolikoj partoprenantaj la politikon. La pro- 
gramo de tiu partio ne estis reakcia sed iome liberala; 
ili postuladis la voĉdonrajton 
de la virinoj kaj ke la senat- 
anoj estu elektataj per popo- 
la voĉdonado kaj ne laŭ reĝa 
dispozicio. Kontraŭ ambaŭ 
partioj, la komunista kaj la 
dekstrar-liberala, staris ekde 
1919 la Fasci italiani di 
combattimento kaj la Squa- 
dre d'azione de Benito Mus- 
solino kiuj tiam ankoraŭ ne 
estis gravaj sed kiuj komencis famiĝi agante brutale 
kontraŭ la socialistoj kaj aliaj popolaj organizaĵoj de 
maldekstraro. 

Iuj studintoj de la fenomeno de la itala faŝismo asertas 
ke en ĉi ties idearo estis kontraŭdiroj, nekongrueco, ek- 
zemple pri la rilato intar la ŝtato kaj la nacio. Ankaŭ es- 
tis la fakto ke la faŝisma doktrino enhavis imperiisman 
emon, inspiritan de la antikva romia imperio, kun so- 
cialistaj elementoj; Mussolino, ja, antaŭe estis grava fi- 
guro de la Itala Socialista Partio. Sed tia miksaĵo de 
ideoj tute ne estis malavantaĝo por la progreso de la 
faŝismo, sed male. La burĝaro, kiu tre timis la venkon 
de proletara revolucio, taksis ke la kontraŭ-komunismo 
de la partio de Mussolino estas pli konvena al siaj kla- 
saj interesoj ol la liberala teniĝo de la Popola Partio. 
Dume la social(ist)a vestaro de la faŝismo utilis por 
trompi multajn laboristojn por altiri ilin al konservema, 
ne intemaciista, teniĝo. Krome la faŝista partio kanal- 
igis la malkontenton de la postmilito kontraŭ la strikoj 
kaj manifestacioj de la maldekstruloj. La faŝismo pli 
kaj pli plifortiĝis; la “nigr-ĉemizuloj”, aktivistoj de tiu 
partio, distingiĝis pro la multenombraj brutalaj perfor- 
taj atakoj, ĉefe kontraŭ socialistoj kaj komunistoj. La 
registaro, anstataŭ eksterleĝigi la faŝistojn, dissolvis la 


municipojn regatajn de la socialistoj. Estis klare ke la 
klasaj interesoj de la burĝaro rolis kontraŭ la demokra- 
tio; la burĝa registaro ne punis la dekstrarajn perfort- 
ulojn kaj procedis kontraŭ la viktimoj de la faŝista per- 
forto. Ekde 1922 Mussolino ĝuis simpation de la gran- 
da kapitalo, la itala industri-mastraro, kiu alportis mo- 
non por subvencii la faŝistajn grupojn, kiuj uzas, pres- 
kaŭ senkaŝe, materialon de la armeo. La justico montr- 
iĝis bonvola kun la perforta agado de la faŝistoj. Plend- 
cele kontraŭ tia situacio oni kunvokis ĝeneralan strikon 
por la 1-a de aŭgusto de 1922. Mussolino lanĉis ulti- 
maton al la registaro kaj al la strikontoj. La faŝista par- 
tio prezentiĝis kiel la garantio de la publika ordo, io ki- 
on ne povis garantii la registaro. La brutaleco de la 
“nigr-ĉemizuloj” kontraŭ la mobilizita laboristaro fra- 
kasis la strikon. En septembro la faŝistaj skipoj okupis 
la municipojn de Ankono, Genovo, Livomo, Parmo, 
Bolzano kaj Trento. En oktobro la Nacia Faŝista Kon- 
silio, kunvenanta en Napolo, proponis la marŝadon sur 
Romo por “konvinki” la reĝon transdoni la povon al 
Mussolino. Estis la komenciĝo de la «faŝista revolu- 
cio», per ĝi ili intencis atingi la povon profitante la 
konsenton de la plejaltaj sociaj sektoroj de la lando 
kiuj timis la socialistojn kaj la komunistojn. La 24-an 
de oktobro Mussolino estis jam en Napolo kun 40.000 

“nigr-ĉemizuloj”, kiuj tri ta- 
gojn poste komencis okupi 
telefon-centralojn kaj regist- 
arajn konstruaĵojn. La reg- 
istrarprezidento, Luigi Facta, 
petis al la reĝo Viktoro-En- 
manuelo la 3-a deklari la 
sieĝo-staton por ke la armeo 
bremsu la faŝistojn. Sed la 
reĝo, ne tre favora al la par- 
lamentismo kaj timema pri 
la avanco de la maldekstraro, mendis al Mussolino, la 
29-an de okobro, formi registaron. Sekvinttage la 
marŝantoj eniris en Romon; la faŝismo estis kaptinta la 
ŝtatan povon. 

De tiam Mussolino dediĉiĝis transformi la italan politi- 
kan sistemon en diktaturon, kion li efektivigis en du fa- 
zoj: de 1922 al 1924 li simulis respekti la parlamentan 
reĝimon, sed iompostiom li limigis la demokratiajn li- 
berecojn kaj persekutadis la politikajn kontraŭulojn. En 
1924 Mussolino aprobis specialan pribalotan leĝon sia- 
favore laŭ kiu la partio kiu atingus 25 procenton el la 
voĉdonoj ricevus du trionojn el la parlamentaj seĝoj, 
tiele la opozicio restis malfortigita. La ĝenerala sekre- 
tario de la socialista partio kritikis la faŝistan perforton 
kaj la pribalotan fraŭdon; li estis sekvestrita kaj murd- 
ita far la faŝistaj bandoj. Post la venko de sia partio en 
1924, Mussolino starigis aŭtoritatecan reĝimon kaj 
asignis al si mem plenan povon. Oni rifuzis la demo- 
kration kaj la marksismon; ĉiuj partioj, escepte la faŝ- 
ista, estis ekster-leĝigitaj. Ĉio-ĉi estis farite favore al la 
riĉularo; post la kapto de la povo la unua faro de la faŝ- 
istoj estis pagi al la granda kapitalo la ricevitajn favo- 
rojn. Tiucele ili nuligis la ŝtatajn kontrolojn sur la eko- 
nomio kiuj restis post la milito; oni eliminis iujn mono- 

polojn kaj privatigis industriojn. Tiele oni malpliigis 
iom la publikan elspezon, sed tamen restis sensolva la 
problemo de la inflacio. 

A1 Mussolino ne mankis imitantoj. En la jaro 1923, en 
Hispanio, iu generalo, Miguel Primo-de-Rivera, faris 
puĉon, kun la konsento de la monarko, por meti finon 
al la parlamenta reĝimo kaj starigi diktaturon. Verdire 
li ne havis tiel fortan socian apogon kiel la itala dik- 
tatoro; evidentiĝis ke la situacio ankoraŭ ne estis ma- 
tura en tiu lando por la enradikiĝo de la faŝismo. 
Krome la Generalo Primo-de-Rivera ne estis lerta poli- 
tikisto. Lia reĝimo daŭris nur sep jarojn; ĝi ne sukcesis 
pretersuperi la sekvojn de la krizo de 1929, kiun ni 
poste pritemos. Pli sukcesa estis la stariĝo de la faŝ- 
isma povo en Germanio, kie ĝi ricevis la nomon je 
“naziismo”. Sed tiu sukceso ne estis tre frua; ĝi okazis 
unu jardekon post la venko de la itala faŝismo. La eko- 
nomia krizo de 1929 kontribuis al la kapto de la povo 
far la germana faŝismo. Kontraŭ-proletara perforto ek- 
zistis en tiu lando jam de tre frue post la mondmilito; 
ni memoru la masakradon de la komunistoj Rosa Lu- 
xemburgo kaj Karl Liebknecht. Sed la genezo kaj 
progreso de la naziismo de Hitlero estis relative longa 
procezo, kompare al la itala kazo. Paradokse, la ĉef- 
lidero de la germana faŝisma movado, Adolfo Hitlero, 
ne estis germano sed aŭstro. En la unua mondmilito li 
estis partopreninte kiel volontulo en la germana armeo. 
La germanan malvenkon en tiu milito li atribuis al la 
marksistoj kaj la judoj. Lakte, la bazo de lia politika 
propagando estus la malamo al ambaŭ kolektivoj. Lia 
politika aktivado startis per lia kontakto kun iu mal- 
grava partio nomata Germana Laborista Partio, kiu es- 
tis kontraŭjudisma kaj celis la unuiĝon de ĉiuj ger- 
man-lingvaj ŝtatoj. En 1920 li redaktis la 25-punktan 
programon de tiu partio, per kiu li jam prezentas la 
tutan nazian ideologion. E1 la unuiĝo de tiu partio kun 
aliaj similaj rezultis la Germana Nacia Socialista Par- 
tio, mallongige nomata “nazia partio”, el kiu Adolfo 
Hitlero fariĝis lidero ekde 1921. Evidentiĝas ke la mo- 
delo kiu inspiris ĉi tiun germanan movadon estis la 
itala faŝismo, sed ĉi-kaze ŝanĝiĝis la ekstera folkloro, t. 
e. anstataŭ la simboloj de la antikva romia imperio, ki- 
el faris Mussolino, Hitlero kaj sia maziisma partio pre- 
nis la modelon de la antikva, antaŭkristana, teŭtona po- 
polo. Nu, en 1923, en sia imitado de la itala modelo, 
Hitlero intencis ripeti en Germanio operacion kiel la 
marŝado sur Romo de Mussolino. Sed lia operacio, 
konata kiel la puĉo de la bierdrinkejo, fiaskis, kaj la 
responsuloj de tiu provo, inter ili Hitlero, estis arestitaj 
kaj enkarcerigitaj. Dum lia enkarceriĝo ĝis 1924 li ver- 
kis la libron Mein Kampf (Mia Lukto) per kiu li pre- 
zentis sian idearon. Post lia elkarceriĝo li daŭrigis la 
organizadon de sia partio kies liderecon neniu pri- 
diskutis al li. Lia propagando daŭre baziĝis sur la etn- 
ismo, laboro por ĉiuj kaj atribuo de la milita malvenko 
al la demokratuloj, komunistoj kaj judoj. Li elektis kiel 
simbolo la svastikon, kaj kreis armeecajn grupojn: la 
SA (alsalt-sekcioj) kaj la SS (protekt-sekcioj). Eble tiu 
partio neniam estus atinginte la gravecon kiun ĝi poste 
atingis se ne estus okazinte la krizo de 1929. 


La bursa kraŝo de la mardo, la 29-an de oktobro de 
1929 en Usono signifis la abruptan finon de la ekono- 
mia prospero en tiu lando. Pro ĝia naturo, la kapital- 
ismo neeviteble generas tiajn krizojn. La produktado 
estis pli granda ol la konsumado kaj tio igis pligrandiĝi 
la stokoj kaj fali la prezoj. Multaj entreprenoj bankrotis 
kaj pligrandiĝis la senlaboreco. Krome, la bursa spe- 
kulado generis grandajn esperojn pri gajno kiuj subite 
frustriĝis kiam la investistoj volis vendi siajn akciojn 
kaj ne trovis akirantojn. La burso kraŝis kaj centoj da 
entreprenoj bankrotis en la daŭro de malmultaj horoj. 
La krizo etendiĝis al la Eŭropaj landoj, sed ne al Sovet- 
unio. Tie jam oni estis aplikante la kvin-jarajn planojn 
sub ŝtata kontrolo de la ekonomio; krome la ŝtata eko- 
nomia kontrolo ekzistis jam antaŭe, dum la epoko de la 
NEP. Kaj ĝuste tiun solvon, sed favore al la kapitalista 
ekonomio, oni devis apliki en Usono kaj Eŭropo por 
savi la kapitalismon el la damaĝoj kiujn ĝi okazigas al 
si mem kaj al la socio. En Usono oni aplikis kelkajn 
solvojn por eliri el la krizo. La New Deal: devigo al la 
bankoj prunti monon, detruado de stokoj, kreado de 
publikaj entreprenoj, plano de publikaj laboraĵoj, mal- 
grandigo de la labortago, plialtigo de la salajroj... En 
Eŭropo oni faris ion similan: ŝtata interveno kun pro- 
tektismaj dispozicioj, kontrolo de la prezoj, plialtigo de 
la salajroj por stimuli la konsumadon, publikaj labor- 
ofertoj, malgrandigo de la labortago... 

En Germanio la sekvoj de la krizo estis speciale gravaj 
tial ke Usono retiris el tiu lando la monon kiun ĝi estis 
investinte tie, kio pligrandigis la mizeron kaj la sen- 
laborecon. Hitlero sciis eltiri profiton el tia situacio. La 
nombro da membroj de lia partio ege kreskis; en 1932 
estis jam 1.400.000. La malakordo inter la lideroj de la 
burĝaj partioj ebligis ke Hitlero, gvidanto de politika 
forto kiu tiam estis akirante grandan prestiĝon surbaze 
de ĝia radikala programo, intrigu por ke la maljuna 
prezidento Hindenburgo mendu al li formi registaron. 
La titolo de “Socialista” de lia partio estas nur nomina- 
la; ĝi utilis por altiri la laboristan amason. Sed plej- 
parto el la partia membraro apartenis al la mez-klaso, 
kaj nur okaze de la Granda Depresio altiris kelknom- 
bron da laboristoj antaŭ la promeso meti finon al la 
senlaboreco. Same kiel sia itala modelo, Hitlero profi- 
tis la kontrolon de la politika povo por meti finon al 
ĉiuj demokratiaj institucioj kaj starigi totalisman dikta- 
turon. La balotado de la 5-a de marto de 1933, por kies 
kampanjo la nazia partio ĝuis la fmancan apogon de 
riĉaj industriistoj, estis la lasta de la epoko de Hitlero. 
Krome li pere de dekretoj metis malfacilaĵojn por la 
mitingoj kaj propagando de la ceteraj partioj. La SA 
kaj SS agadis publike tiel perforte kiel siaj italaj simil- 
uloj. Unu semajnon antaŭ la balotado la Parlamentejo 
estis bruligita; oni kulpigis la komunistojn pri tiu faro 
kaj oni arestis 4.000 el ili. Kun tiu preteksto Hitlero 
prezentis dekreton de alarmo-stato kun provizora ĉes- 
igo de kelkaj demokratiaj rajtoj de la civitanoj. Tio 
konstituis leĝan bazon por la starigo de fakta diktaturo 
kiu signifis la finon de la aplikado de la Konstitucio de 
la Respubliko. La posta baldaŭa morto de la prezidento 
Hindenburgo permesis al Hitlero alpreni la tutan povon 

de la ŝtato laŭ proceduro formale laŭleĝa. En 1934 oni 
malpesis la ceterajn politikajn partiojn, oni fermis la 
parlamenton kaj ĉesigis la okazadon de balotoj. De 
tiam ne estis en Germanio plia leĝo krom la volo de la 
lidero (fiihrer ). Oni establis reĝimon de teroro, la SS 
kaj la Gestapo persekutadis la disidentojn kaj la opozi- 
cion, La gvidantoj de la komunista partio estis senditaj 
al koncentrejoj. La certigo de la absoluta povo de la 
fiihrer postulis la purigon de la naziisma partio mem. 
La 30-an de junio de 1934 okazis la t. n. nokto de la 
longaj tranĉiloj', en ĝi estis eliminitaj la naziaj gvid- 
antoj de la SA, la sola partia grupo kiu povus alfronti la 
povon de Hitlero. De tiam li apogis sin sur la sekreta 
polico (Gestapo), la SS kaj la armeo, ĉiuj ili kontrolitaj 
de personoj pri kiuj li konfidis. 

Kerna elemento de la nazia ideologio estis la supereco 
de la blanka raso sur ĉiuj ceteraj, kaj ene de ĝi la super- 
eco de la arja germana raso. Laŭ tiu teorio ĉiuj ceteraj 
rasoj estis malsuperaj, sed inter ili Hitlero malamis kaj 
abomenis ĉefe la judojn, kaj rezulte de tio li malperme- 
sis la geedziĝon de german(in)oj kun alirasaj personoj. 
Alia ideo kiu inspiris la politikon de Hitlero estis la im- 
periismo, la emo konkeri teritoriojn. Laŭ li, la germana 
nacio estis destinita al la mastrado de granda imperio. 
Krome li postuladis la unuiĝon al Germanio de ĉiuj te- 
ritorioj, eĉ grandaj nacioj kiel Aŭstrio, kun germana 
lingvo. La naziisma ŝtato estis 
strukturo tute artikigita ĉirkaŭ 
la figuro de la ĉefo, fiihrer , al 
kiu oni devis ĵuri blindan obeon 
kaj senkondiĉan lojalecon. Ĉiuj 
aspektoj de la vivo de la civit- 
anoj estis kontrolataj de la par- 
tio. Kontraŭ la ideo de laborista 
internaciismo de la marksistoj, 
la naziistoj kreis la koncepton 
de nacia socialismo, demagogia 
inventaĵo pretendanta montri ke ankaŭ ili defendas la 
laboristojn. Cele altiri la proletaron, la naziistoj faris 
iujn kontraŭkapitalistajn deklaraciojn kaj promesojn 
fini la senlaborecon, promeso kiun ili iomgrade plen- 
umis disvolvigante la milit-industrion. 

Sed samtempe oni predikadis la malegalecon inter la 
homoj, emfazante ke ĉiam estis superuloj kaj malsu- 
peruloj. Tiurilate oni kontraŭmetis la virojn al la vir- 
inoj; la ino estas malsupera estaĵo kaj, laŭ Hitlero, ŝian 
rolon oni esprimas per la tri K: kinder, kirche kaj kii- 
che (geinfanoj, preĝejo kaj kuirejo). Laŭtiu valorskalo, 
la militistoj estas superaj al la civiluloj, la nazipartianoj 
estas superaj al la ordinaraj civitanoj kaj la anoj de la 
blanka raso (la arjoj en la germana kazo) estas superaj 
al ĉiuj ceteraj homoj. La elitoj aŭ elektitaj malplimultoj 
estis grave taksataj; ili estis destinitaj regi kaj domini 
super la amaso kies unika rolo estas obei. 

Estis diversaj sociaj grupoj kiuj apogis tiujn faŝistajn 
movadojn kaj ties ideologio: eksbatalantoj, t. e. uloj 
sen klaskonscio kiuj post la militfino ne adaptiĝis al la 
paca vivo kaj eniris en la armeecajn faŝistajn organiz- 
aĵojn (fasci di combatimento , SA, SS...). Estas ankaŭ 
la kazo de la junaj naziistoj, multaj junuloj malkonten- 


taj pro la rezulto de la milito kaj elrevigitaj pri la de- 
mokratio; ilia perfortema karaktero estis kanaligita far 
tiuj organizaĵoj por agadi brutale kontraŭ laboristaj ma- 
nifestacioj, kontraŭ politikaj opoziciantoj... Rimark- 
indas ankaŭ la apogo kiun la faŝismo trovis en la mez- 
klaso, minacita de la ekonomia krizo kaj kiu vidis en 
tiuj movadoj promesplenan estontecon. E1 la laborist- 
klaso estis altiritaj favore al la faŝismaj movadoj multaj 
senlaboruloj kiuj jam ne vidis solvon en alitipaj orga- 
nizaĵoj. Kaj ĉefe, estis la apogo de la granda kapitalo; 
ĝi estis tre grava por financi tiujn movadojn. Multaj in- 
dustriistoj vidis en ili ian grandan apogon kontraŭ la 
danĝero de komunista revolucio kaj ne hezitis subven- 
cii ĉiutipan faŝistan agadon. Estis simila la kazo de la 
grandaj terposedantoj kiuj suferis saman minacon flan- 
ke de la kamparanoj inter kiuj disvastiĝis la anarkista 
propagando. 

Krom la socia apogo kiun la faŝismaj movadoj de Italio 
kaj Germanio trovis kaj ĝuis en siaj respektivaj landoj, 
precipe gravas ankaŭ la pasivecon kaj/aŭ faktan apo- 
gon kiun ili ĝuis far la fremdaj burĝ-kapitalistaj, laŭ- 
teorie demokratiaj, potencoj. Ja, kontraste al la rapid- 
eco kun kiu ĉi tiuj alkuris helpi la kontraŭkomunistajn 
fortojn en Rusujo dum la tiulanda civilmilito, la “de- 
mokratioj” de la kapitalista mondo rigardis aliflanken 
dum la sbiroj de Mussolino atakadis maldekstrulojn, 

puĉis en Romo kaj agresis 
Etiopion en 1935, kaj 
kiam la germanaj nazi- 
istoj sendadis al koncentr- 
ejoj marksistojn kaj ju- 
dojn. Evidentas ke por la 
superregantaj klasoj de 
tiuj kapitalistaj landoj es- 
tis interesa la generiĝo kaj 
disvolviĝo de tiutipaj faŝ- 
istaj organizaĵoj kiuj po- 
vus utili por bremsi la progreson de la socialismo en 
ties landoj kaj, evetuale, iam ataki la komunismon en 
Sovetio. Speciale kondamninda estis la teniĝo de tiuj 
burĝaj demokratioj okaze de la hispana civilmilito 
(1936-1939). En tiu lando, en 1931, falis la monarkio 
kiu estis konsentinta la diktaturon de Primo-de-Rivera. 
Sed la Respubliko kiu anstataŭis ĝin estis tre febla jam 
de komence, pro la sekvoj de la krizo de 1929, la elrev- 
iĝo kaj frustracio de popolaj sektoroj kiuj esperis dras- 
tajn reformojn kaj pro la evoluo de la tradicia dekstraro 
al faŝismaj pozicioj. En 1934 okazis revolucia movado 
kiu triumfis nur en pluraj regionoj kaj poste estis per- 
forte sufokita. Post malstabila dujara periodo, venkinte 
en balotado la t. n. “Popola Fronto” (maldekstraro kaj 
aliaj progresistaj fortoj), estis armea ribelo kun apogo 
de la enlandaj kaj fremdaj faŝismoj. La puĉo malsukce- 
sis sed estiĝis milito kiu daŭris preskaŭ tri jarojn. Hitle- 
ro kaj Mussolino tre helpis per armilaro kaj militaj taĉ- 
mentoj la hispanajn faŝistojn. La Respubliko ricevis 
apogon nur de Sovetunio. Alkuris al Hispanio, por de- 
fendi la tieajn popolajn fortojn, intemaciaj brigadistoj 
el multaj landoj, inter ili Francio, Anglio kaj Usono, 
sed iliaj respektivaj registaroj pasive, kaj eĉ iome akti- 

ve, sin metis flanke de la reakciularo. Estis klara la 
klasbatala karaktero de tiu milito, tiel land-skale kiel 
mond-skale. Tiu konflikto lasis por la historio la me- 
moron de gravaj personaj figuroj kiaj la anakiisto Bue- 
naventura Durruti, la socialistoj Indalecio Prieto kaj 
Francisco Largo Caballero, la komunistoj Dolores Iba- 
rruri (Pasionaria) kaj Enrique Lister, la trockijisto An- 
dres Nin... kaj multaj aliaj. Same famkonataj estas la 
ĉefaj figuroj de la hispana dekstraro, inter kiuj elstaras 
la Generalo F. Franko, kiu poste regis diktatorece la 
landon ĝis 1975. Pri tiuj hispanaj eventoj ni detale ra- 
portis per la 88a numero de ĉi tiu revuo Heleco. Oni 
povas rekte aliri al la ĉapitroj kiuj pritemas la okazint- 
aĵojn kiujn ni mencias. Ekzemple, la sepjara diktaturo 
de Primo-de-Ribera estas priskribita en la retpaĝo: 
http://carleos.epv.uniovi.es/~faustino/heleco/88/17-20.pdf 

La sekvintan krizon de la monarkio oni povas vidi en: 

http://carleos.epv.uniovi.es/~faustino/heleco/88/21-23.pdf 

Pri la dua hispana Respubliko, vidu la ret-paĝon: 

http://carleos.epv.uniovi.es/~faustino/heleco/88/24-26.pdf 

La hispana revolucio de 1934 estas priskribita: 

http://carleos.epv.uniovi.es/~faustino/heleco/88/27-29.pdf 

La etapo de la “Popola Fronto” estas en la ret-adreso: 

http://carleos.epv.uniovi.es/~faustino/heleco/88/30-32.pdf 

Fine, al la civila milito oni dediĉis la paĝon, adreso: 

http://carleos.epv.uniovi.es/~faustino/heleco/88/33-38.pdf 

Pri tiu hispana milito ni aldonu ke la faŝistaj potencoj 
estis provante tie la armil- 
aron kiun ili estis farante 
destine al la militaj operacioj 
kiujn ili estis planinte. Fakte, 

Mussolino, jam estis entre- 
preninte militon en Etiopio 
plurajn jarojn antaŭe, kaj Hi- 
tlero komencis sian milit- 
adon malmultajn monatojn 
post la fino de la hispana ci- 
vilmilito. 

Sed li jam unu jaron antaŭe estis entrepreninte alian 
“militon”, kiu ĉiam obsedis lin: kontraŭ la judoj. Kon- 
krete la 10-a de novembro de 1938, oni dekretis teruran 
persekutadon kontraŭ ili; tiam okazis la tiel nomata 
“nokto je vitro-disrompo ”: centoj da sinagogoj estis 
bruligitaj kaj miloj da judoj arestitaj kaj senditaj al 
koncentrejoj. Tiele komenciĝis granda ras-mortigo kiu 
daŭrus sep jarojn. Sed, ĉu tiu kontraŭjuda teniĝo de la 
naziuloj iel rilatas kun la klasbatalo? Laŭ nia kriterio, 
la interetnaj konfliktoj ne estas klasbatalo. Temas pri 
homaj interfrontiĝoj okazantaj de antaŭ la ekzistado de 
la sociaj klasoj, ĝuste ekde la estiĝo de malsamaj et- 
noj. Kiam la naziistoj asertis ke la blankraso, kaj ene 
de ĝi la arjoj, estas plejsupera homa kolektivo destinita 
domini la ceterajn, al kiuj oni povas asigni la kondiĉon 
de “subhomoj”, ili, ja, estas prezentante skemon de 
mondskala klasbatalo (dominantoj/submetitoj). Tamen, 
kvankam ankaŭ al la judoj ili asignis tiun kondiĉon de 
subhomoj, evidentiĝas ke estis iu diferenco inter la na- 
zia teniĝo rilate al la judoj kaj tiu rilate al la ceteraj 
rasuloj. La subhomoj: sklavoj, feŭd-servutuloj labor- 
istoj..., en la mensa skemo de ĉiuj superregantaj kla- 


soj, estas destinitaj labori, esti ekspluatataj profite al la 
superregantoj. Sed la destino asignita al la judoj en la 
nazia sistemo estis la ekstermiĝo. Oni ne ekstermas la 
sklavojn el kiuj oni povas eltiri profiton; oni volas eks- 
termi, detrui, la konkurantojn, ne la servantojn. 

Nu, surbaze de tiu distingo inter klasbatalo kaj konkur- 
ado inter egalpotencaj kolektivoj, ĉu la Dua Mond-Mi- 
lito estis aŭ ne klasbatalo? La respondo estas: jes kaj 
ne. Se ni konsideras ke ankaŭ en la Dua, same kiel en 
la Unua MondMilito, interkonkuris imperiismaj poten- 
coj emantaj superregi la mondon: Germanio, Italio, 
Britio, Francio, Usono, Japanio... tiurilate, ja, ne temis 
pri klasbatalo. Sed tamen estis iu noveca elemento kiu 
tre ege rilatis kun la klasbatalo mondskale. Kaj tiorilate 
indas ke oni analizu la rolon kiun la tutmonda kapital- 
ismo asignis al la faŝismaj movadoj. Ni jam vidis ke la 
reĝimoj de Mussolino kaj Hitlero, same kiel la faŝista 
venko en la hispana civil-milito, ĝuis la komplicecon 
kaj eĉ la apogon de la imperiismaj potencoj de la burĝa 
sistemo. Ni ne forgesu ankaŭ la pasivecon de tiu kapi- 
talista bloko rilate al la aneksado de Aŭstrio kaj Ĉehos- 
lovakio far la hitlerisma Germanio. Oni volis per tiuj 
operacioj plifortigi Germanion cele ĵeti ĉi tiun poten- 
con kontraŭ la komunista Sovetunio. Sed tiuj kiuj ludas 
per fajro riskas brulvundiĝi, kaj ĝuste tio okazis al la 
kapitalistaj landoj batalintaj kontraŭ Germanio en la 
Unua Mondmilito. La Germanio de Hitlero, ja, estis 

kontraŭkomunisma, sed ĝi 
havis ankaŭ frustracion pro 
sia malvenko en 1918, kaj la 
sento de la germanoj kon- 
traŭ Anglio, Francio kaj Us- 
ono ne estis malpli granda ol 
sia timo al la komunismo. 
Tial la disvolviĝo de la Dua 
MondMilito estis tute alia ol 
ĝi estis planita de ĝiaj orga- 
nizintoj. Ni ne prirakontos ĉi 
tie historion bone dokumentitan kaj konatan. Ni relief- 
igu nur tion ke spite al ĉio antaŭplanite, kaj post pluraj 
ŝanĝoj je aliancoj, fme estis kunbatalante kontraŭ la 
faŝistaj potencoj de Eŭropo, tiel Sovetunio kiel Anglio, 
Francio kaj Usono. Kaj la venko de ĉi tiu fronto per- 
mesis desegni la mondon de la sekvintaj jardekoj. Ri- 
markinda karakteraĵo de tiu desegnado aŭ planado estis 
ke ĝi estis ellaborita far potencoj kiuj havis kontraŭ- 
dirajn poziciojn pri la grava temo de la klasbatalo, kiel 
la komunista Sovetio kaj la kapitalistaj aliancanoj. Tiu 
interkonsento estis aranĝita en la Konferenco de Jalto 
kaj aliaj. Rezulte de tiu aranĝo la socialista bloko, sub 
soveta influo, povis esti ampleksigita al kelkaj landoj 
de Orienta Eŭropo, sed samtempe gravaj komunistaj 
partioj —kiel tiuj de Grekujo, Francio kaj Italio— restis 
en tre malfavoraj kondiĉoj en zono de granda kapital- 
ista influo. Kaj, malfeliĉe, Hispanio restis, dum multe 
da tempo, diktatorece regata de la fiularo kiu estis 
atinginte la venkon en la civil-milito dank’ al la faŝ- 
ismo kiu poste estis venkita en la MondMilito. Tiuj 
cirkonstancoj signis la karakteron de la klasbatalo dum 
la sekvinta etapo. 

La enhavo de la presaro estas 
influita de la ideo de la servo al 
la dominanta klaso, kio neevit- 
eble konkretiĝas en unu afero: 
batali kontraŭ la laboristklaso. 
Fakte, de la unua al lasta linio, 
la burĝa ĵumalo adoptas kaj evi- 
dentigas tiun zorgon. 

La dua duono de la 20-a jarcento estis tre speciala eta- 
po de la homa historio de vidpunkto de la klasbatalo, 
de la scienco kaj de la materia progreso de la homaro. 
Oni nomis tiun periodon kiel «Malvarma Milito», «Pa- 
ca Kunekzistado», «Komfort-Socio», «Welfare State», 
en la angla lingvo. Ciuj tiuj titoloj havas rilaton kun la 
klasbatalo je tutmonda skalo, kiel ni vidos. Ja, temis pri 
milito ĉar interffontiĝis dum tiu longa etapo du siste- 
moj kun tre malsamaj poziciiĝoj pri la klas-rilatoj je 
tutmonda nivelo. Oni nomis ĝin “malvarma” tial ke ne 
estis simila al la du mondmilitoj okazintaj en tiu 20-a 
jarcento, sed tamen ne mankis lokaj militaj konfliktoj 
en kiuj interfrontiĝis la interesoj kaj la politiko de am- 
baŭ blokoj. 

Ni devas klarigi ke preskaŭ ĉio okazante en la mondo 
dum tiu duonjarcento estis pli malpli en rilato kun tiu 
tutmonda klasbatalo. Tiu distingo, kiun ni faris ĝis nun 
inter klasbatalaj kaj interetnaj konfliktoj, malaperas 
nun ĉar dum la periodo pri kiu ni okupiĝas eĉ tiuj inter- 
etnaj militoj (kiel la arab-israelaj konfliktoj) kaj aliaj 
historiaj aferoj sen interklasaj kontraŭdiroj, tuj akiras 
tiun klasbatalan karakteron pro la nepra implikiĝo de la 
potencoj favore al iu kaj alia batalantoj. La samon oni 
povas diri pri tiuj konfliktoj kiuj, ja, havas klasbatalan 
karakteron sed nur lok- aŭ land-skale; iliaj enkadriĝo 
kaj influo en la tutmonda kunteksto asignas al ili ran- 
gon je fronto de la intemacia klasbatalo. Ĉi tio klarigas 
kial en la pritemado de ĉi tiu epoko ni devos esti tro 
detalaj pri ĝiaj okazintaĵoj. En la antaŭaj ĉapitroj de ĉi 
raporto, pritemantaj pasintajn epokojn, ni povis perme- 
si al ni lasi for gravajn militojn kaj aliajn aferojn kiuj, 
estante interesaj de historia vidpunkto, tamen, ne rilatis 
kun la klasbatalo. Sed en la epoko kiu komenciĝis post 
la fino de la Dua MondMilito, ĉio rilatas kun la klas- 
batalo inter socipolitika sistemo kiu volas persistigi la 
interhoman ekspluatadon, ko nkr ete en ĝia burĝ-kapital- 
isma formo, kaj tiu alia sistemo kiu enkarnigas la al- 
vokon pludaŭrigi la mondan revolucion ĝis la malapero 
de la klasa ekspluatado. 

La interfrontiĝo de ambaŭ blokoj estis politika, ekono- 
mia, socia, militista, informa, propaganda scienctekni- 
ka kaj eĉ sporta. Sed la kialo de la interfrontiĝo estis 
esence ideologia kaj politika; Sovetio apogis social- 
istajn revoluciojn kaj registarojn, dum Usono kaj la ka- 
pitalista bloko kiun ĝi lideris malkaŝe apogis kaj pro- 
mociis malstabiligojn kaj puĉojn ĉefe en LatinAmeri- 


ko. Ambaŭ superpotencoj klopodis konduki sian reg- 
admodelon en la tutan planedon. La relativa harmonio 
kiu ekzistis inter ambaŭ sistemoj dum daŭris la milito 
kontraŭ la naziismo, tuj ĉesis post la venko sur la faŝ- 
ismo, kaj spite al la konferencoj de Jalto kaj Postdamo 
oni alvenis al nenia interakordo pri la respektivaj influ- 
ozonoj en la mondo. La fakta limlinio inter ambaŭ in- 
fluozonoj baldaŭ estis nomita “fera kurteno”. Ene la 
sovetia influo-sfero estis la orient-eŭropaj landoj: Bul- 
gario, Ĉehoslovakio, Hungario, Polujo, Rumanio kaj la 
orienta parto de Germanio. En Berlino estiĝis iu stran- 
ga situacio: la kvar potencoj venkintaj en la milito kon- 
trolis partojn el la urbo, sed tiu(j) parto(j) sub okciden- 
ta kontrolo restis kiel insulo ene de la germana zono 
sub soveta kontrolo. Tio estis fonto de kelkaj inciden- 
toj dum la malvarma milito. Notinda realaĵo de tiu eta- 
po estis ke Usono posedis gravan armilon, la atom- 
bombon, kiu jam estis uzita por finvenki Japanion en 
1945. Tiu strategia avantaĝo permesis al tiu lando pli- 
firmiĝi kiel unuaranga potenco en la mondo rilate al la 
ceteraj potencoj de la kapitalista mondo kaj ankaŭ al la 
socialista bloko. La usona hegemonio evidentiĝis dum 
tiuj unuaj jaroj post 1945 en la maniero kiel tiu potenco 
altrudis sian kontraŭkomunistan politikon en landoj 
kiel Grekujo. Tie la komunistoj kaj aliaj maldekstruloj, 
kiuj tiom multe estis batalinte kontraŭ la germana oku- 
pacio, estis masakritaj de la monarkistaj fortoj apogitaj 
de Usono. La usona nukle-armila monopolo finiĝis en 
aŭgusto de 1949 kiam la rusoj faris sian unuan provon 
de nuklea ekspodo. La ŝanĝo je monda povekvilibro 
baldaŭ evidentiĝis de tiam; spite al la granda ekonomia 
helpo de Usono al la ĉinaj naciistoj en la civila milito 
kontraŭ la komunistoj de Mao-Zedong, ĉi lastaj kaptis 
la povon en tiu granda lando en oktobro de tiu jaro 
1949. Dume estis okazante la milito de Koreujo (1947- 
1953) en kiu intervenis -ne povis esti alimaniere- am- 
baŭ potencoj, kaj kiu finiĝis per iu ekvilibro, unu zono, 
norda, kontrolita de la komunistoj, kaj alia, suda, kapi- 
talista. Tia ekvilibro estis signo de tio kio estis poste la 
situacio de la mondo de la sekvintaj jardekoj. 

La perdo de la nukle-armila hegemonio far Usono kaj 
la rezisto kaj plifirmiĝo de la komunistaj pozicioj en la 
mondo generis en la usona socio iun reakcian senton 
kiu ricevis la nomon je “ĉasado de sorĉistinoj”. Oni 
persekutadis la tiulandajn komunistojn aŭ simplajn 
simpatiantojn de la komunista idearo, oni arestis, juĝis 

kaj ekzekutis iujn akuzitojn transdoni al la sovetuloj 
informon utilan por la fabrikado de la atom-bombo... 
En la eŭropa scenejo, la kapitalista kaj la socialista sis- 
temoj prenis poziciojn en la ekonomia kaj en la milit- 
ista terenoj. En la ekonomia tereno, oni aprobis kaj en- 
treprenis la t. n. “Marshall-Planon”. Cele eviti ke Okci- 
denta Eŭropo falu sub komunistan kontrolon, oni de- 
segnis tiun planon de ekonomia helpo por rekonstrui la 
industrian kapablon de la eŭropaj landoj kiuj estis su- 
ferintaj grandan detruadon pro la mondmilito. Per tiu 
plano oni volis plifirmigi la kapitalistajn ekonomiajn 
strukturojn kaj la disvolviĝon de la parlamentaj demo- 
kratioj bremsante la aliron al la povo fare de la komun- 
istaj partioj, ĉefe tiuj potencaj de Francio kaj Italio. 
Stalino komprenis ke la usona taktiko pretendis ankaŭ 
redukti la sovetan kontrolon sur Orienta Europo, kaj ke 
la plano estis la maniero laŭ kiu Usono “aĉetus” la 
eŭropajn landojn. Cele kontraŭstari tiun ofensivon, So- 
vetunio pretigis sian propran planon de ekonomia kun- 
laborado kun la landoj de sia influo-sfero. En la milit- 
ista tereno, en la jaro 1949 Usono entreprenis la orga- 
nizadon de la NATO, militista alianco de tiu potenco 
kun la ĉefaj kapitalistaj landoj de Okcidenta Eŭropo. 
Germanio restis dividita; la teritorio kontrolita de la 
okcidentaj potencoj konstituis la t. n. Federacia-n 
Germana-n Respubliko-n, kiu integriĝis en la NA- 
TO-n. Dume, la zono sub soveta kontrolo konstituis la 
t. n. Demokratia-n Germana-n Respubliko-n, kiu in- 
tegriĝis en la Varsovia Kontrakto, militista alianco de 
la landoj kun komunistaj reĝimoj. En Berlino la Fera 
Kurteno kavis poste materian esprimon per murego kiu 
divide staris ekde 1959 inter ambaŭ urbaj sektoroj. 

La imperiisma politiko kontraŭ la disvastiĝo kaj pro- 
greso de la komunismo ne limiĝis al la intema politiko 
de Usono kaj al la Eŭropa kontinento. En Azio, Afriko 
kaj LatinAmeriko, la usona potenco faris ĉion eblan 
por sufoki kaj malebligi la revoluciajn movadojn, kiuj 
siavice ĝuis la apogon de Sovetunio kaj/aŭ Cinio. En la 
unuaj jaroj de la jardeko post 1950 Usono organizis 
militistajn aliancojn kun diversaj aziaj kaj oceaniaj lan- 
doj: Japanio, Aŭstralio, Tajlando, Filipinoj..., kaj esta- 
blis militistajn bazojn en iuj el ili. La mondskala inter- 
frontiĝo inter ambaŭ blokoj generis grandan kreskon 
de la militistaj budĝetoj, armad-vetkonkurado... Sovet- 
unio havis similtipaj zorgoj rilate al la konservado de 
sia influo-povo en la bloko kontrolita de ĝi celante ke 
en tiu terzono ne estiĝu kapitalism-favoraj movadoj, 
kaj dume klopodadis stimuli kaj apogi kontraŭkapital- 
istajn movadojn diversloke en la mondo. La rezulto de 
ĉiuj ĉi penoj de ambaŭ superpotencaj estis relativa, kun 
sukcesoj kaj fiaskoj. Grava bato kaj damaĝo por la 
strategio de la socialista bloko estis la disiĝo de la ko- 
munista reĝimo de Jugoslavio subgvide de Marŝalo Ti- 
to. Ci tiu sin deklaris neŭtrala en la mond-skala inter- 
frontiĝo de ambaŭ sistemoj. Ne dubindas pri la sincer- 
eco de la neŭtralisma teniĝo de la komunistoj de Jugos- 
lavio; okazas ke ili deziris por sia lando politikan aŭto- 
nomecon kiun ne eblis ĝui en la socialista tendaro sub- 
kontrole de Sovetunio. Ci tiu potenco kondutis tiurila- 
te, dum la tuta daŭro de la Malvarma Milito, kvazaŭ la 


landoj de la socialista bloko estus submetitaj al situacio 
de limigita suvereneco. Ci tiu koncepto de “limigita su- 
vereneco” eĉ estis formulita kiel politika doktrino oka- 
ze de iu el la konfliktoj kiuj estigis inter Sovetio kaj 
tiuj socialistaj landoj. Alia lando kun komunista reĝi- 
mo kiu disiĝis el la alianco kun Sovetunio estis Cinio. 
Kiam mortis Stalino en 1953, estis ia lukto inter liaj 
ministroj por la kontrolo de la povo kaj venkis en tiu 
lukto Nikito Kruŝĉovo. Ci tiu entreprenis procezon de 
kritikado de la stalina politika etapo. Oni emfazis la 
kondamnon al tio kio estis nomita “kulto al person- 
eco”. Ci tiu politika procezo utilis al Mao-Zedong kiel 
preteksto por entrepreni apartiĝon el la politiko de 
Sovetunio kaj certigi al Ĉinio plenan suverenecon. Ta- 
men Ĉinio ne sin deklaris neŭtrala rilate al la kapital- 
ismo, sed kontribuis, ne malpli ol Rusujo, al la apogo 
de revoluciaj movadoj en la mondo. 

Tiam la komunistaj reĝimoj estis tre optimistaj pri la 
fina venko kiun la marksisma teorio promesis al ili. 
Ankaŭ la komunistoj de la kapitalistaj landoj estis 
plenkonvikitaj ke la normala disvolviĝo de la Historio 
antaŭenmarŝas direkte al la Socialismo kaj la Komun- 
ismo. Tamen tiam tute ne estis alloga la bildo kiun la 
komunistaj reĝimoj prezentadis antaŭ la mondo, ĉefe 
por la laboristamasoj de la alte industriigitaj landoj, kie 
estis disvolviĝante ia formo de konfort-socio kaj kon- 
sum-socio kiu tute ne eblis en la tiama stato de ekono- 
mia disvolviĝo de la socialista bloko. Kaj dume la po- 
poloj de la socialistaj landoj mise interpretadis la situa- 
cion; ili konsideris ke la grado de egaleco kaj sekureco 
atingita en sia socio estis normala kaj ne renversigebla 
rezulto de la ŝanĝoj de la tempoj kaj emis pli altan gra- 
don je konsum-kapablo. La kapitalism-favora propa- 
gando adresita al tiuj socialistaj landoj tro enfazadis pri 
la grado de komforto kaj riĉeco de la kapitalistaj lan- 
doj kaj atribuis al la komunistaj reĝimoj la respond- 
econ pri la subevoluo de la socialista bloko. Tiu politi- 
ka propagando, kiu donus siajn fruktojn kelkajn jar- 
dekojn poste, estis grava elemento de la klasbatalo kiu 
mondskale disvolviĝadis dum tiu epoko. La interbloka 
kontraŭfrontiĝo estis malegaleca lukto; la resursoj de la 
socialista bloko estis malpli grandaj ol tiuj de la kapi- 
talistaj potencoj. Krome ĉi tiuj eltiradis grandan profi- 
ton el la kolonioj kiujn ili kontroladis. Tial, jam de- 
komence la socialista bloko devis stari defensive: daŭ- 
ris la diktatoreca interna politiko de la komunistaj reĝi- 
moj kaj la fera kontrolo de la landoj de orienta Eŭropo 
far Sovetunio, spite al la ŝanĝoj kiujn oni volis enkon- 
duki ene de la procezo de malstalinigo. En la ekstera 
politiko, la tiama strategio de Rusio kaj Ĉinio estis ins- 
tigi kaj helpi la popolojn de la kapitalistaj kolonioj ba- 
tali por ĉi ties sendependiĝo. Dume ankaŭ la imperi- 
ismo klopodis kaj sukcesis starigi malakordon kaj kon- 
fliktojn en la socialistan mondon. En 1956 estiĝis en 
Hungario ribelo kontraŭ la komunista regantaro de tiu 
lando. Ĉi tiu ne sukcesis kontroli la popolan ribelon kaj 
riskis fali pro ĝi; devis interveni la trupojn de la Varso- 
via Kontrakto subgvide de la Sovetunio de Kruŝĉovo. 
La hungara ribelo estis sufokita kaj tio plu kontribuis 
erodi la prestiĝon de la komunistaj reĝimoj. 

Dum la jardeko de 1950 kaj unuaj jaroj de du de 1960 
okazis granda procezo de sendependiĝo de la ĝis tiam 
koloniigitaj landoj. En la strategio de la komunistaj 
fortoj kontraŭ la imperiismo ludis gravan rolon la apo- 
go al tiuj sendependigaj movadoj. Sed rimarkindas ke 
la ĉefa imperiisma potenco, Usono, ne havis tiutipajn 
koloniojn. La ĉefaj koloniistaj landoj estis Britio, Fran- 
cio, Belgio... krom la venkitoj en la Dua MondMilito: 
Germanio kaj Italio. La dominado de Usono en Latin- 
Ameriko estis alitipa ol la tradicia koloniismo. La la- 
tinamerikaj landoj estis sin liberigintaj el la eŭropaj ko- 
loniismo, ofte dank’ al usona helpo, en la 19-a jarcen- 
to. Ili, ja, havis apartan registaron, kun sia flago, himno 
kaj aliaj eksteraj signoj de suvereneco, sed en la ekono- 
mia tereno ili estis plensubmetitaj al la usona imperiis- 
mo, kaj estis fiaskintaj movadoj, kiel tiu de Lrancisko 
Villa kaj Emiliano Zapata en Meksikio, kiuj intencis 
superi tian situacion. Nu, la eŭropaj koloniistaj landoj 
komprenis ke ili ne plu povos subteni siajn koloniajn 
imperiojn kiel ĝis tiam. La rezisto de la koloniigitaj po- 
poloj igis ke al la koloniistaj potencoj ne rezultis rent- 
ebla, profitdona, la pluokupado, pere de armeo, de la 
koloniaj teritorioj. Kaj ĉar la motivigilo de tiu okupado 
estis ekonomitipa, oni alvenis al la konkludo ke estus 
prefere aranĝi la aferon simil-maniere kiel estis solvita 
en LatinAmeriko la antaŭan jarcenton: koncedi forma- 
lan sendependecon al tiuj teritorioj sed konservante ĉi 
ties ekonomian kontrolon. Tiucele oni kreis artefaritajn 
landojn ene de kies limoj estis enkalkulitaj malsamaj 
etnoj kaj/aŭ gentoj kun malsama religio kaj lingvo por 
ke ne manku en ili kialoj de interna malstabileco kaj 
febleco kiu permesus al la (eks)koloniistaj potencoj 
mastri la aferojn de la (eks)kolonioj. Krom tio la eks- 
koloniistaj landoj klopodis krei en tiuj ĵus sendepeng- 
itaj landoj privilegian klason au eliton kiu generus kaj 
provizus lakeajn regantojn kies klasa intereso estus de- 
fendi la ekonomiajn interesojn de la koloniista metro- 
polo. Kiam en iu el la novaj landoj, la regantoj ne al- 
ĝustiĝis al tiu lakea rolo kiun la imperiismo asignis al 
ili, kiel okazis kun Patrice Lumumba en Kongolando 
en 1960, la koncerna koloniista lando, kun la helpo de 
la usona CIA, faris ĉion eblan por restarigi la situacion 
de imperiista kontrolo kaj ekstermi la revoluciulojn. 

Sed por la imperiismo ne ĉio estis sukcesoj en tiu fron- 
to de la popolaj liberigaj movadoj. Komence de la jaro 
1959 triumfis en Kubo revolucio subgvide de Lidel 
Kastro. Ci ties registaro iompostiom estis alprenante 
socialistan karakteron: agrara reformo kaj aliaj dispozi- 
cioj kiuj damaĝis la usonajn ekonomiajn interesojn en 
la insulo, naciigo de ĉiuj entreprenoj, alianco kun So- 
vetunio... Fiaskis ĉiuj klopodoj de la CIA por mal- 
stabiligi la situacion en la lando laŭlonge de la jaroj 
1959 kaj 1960: teroristaj atakoj, komerca blokado... 
kaj ankaŭ la invado de la insulo far dungitaj soldatoj 
kun usona helpo kaj organizo. La usona komerca blo- 
kado al Kubo estis apogita kaj sekvita de la landoj de 
la kapitalista mondo kvankam tio signifis damaĝon an- 
kaŭ por tiuj landoj. Ekzemple, Hispanio volis konservi 
siajn historiajn kaj komercajn rilatojn kun la insulo kaj 
la usona marameo atakis hispanan ŝipon portantan va- 


rojn al Kubo kaj okazigis hispanajn viktimojn spite al 
tio ke la hispana faŝista reĝimo de Franko estis alianc- 
ano de Usono. Sed Sovetunio kaj la landoj de la social- 
ista bloko intense komercadis kun Kubo kaj helpis la 
kuban reĝimon. Usono devis toleri tion por ne iniciati 
mondan militon kun Sovetunio ĉar tiaspeca milito re- 
zultus tre danĝera por ĉiuj pro la uzado de nukleaj 
bomboj kiujn posedis ambaŭ potencoj. Sed kiam Kruŝ- 
ĉovo interakordis kun Fidel Kastro la instaladon de 40 
misilo-ĵetejoj en Kubo kaj oni komencis konstrui tiujn 
instalaĵojn, la tiama uson-prezidento J. Kennedy faris 
ultimaton kiu igis rekonsideri la aferon. Oni alvenis al 
interakordo inter ambaŭ potencoj ke Rusujo retirus la 
misiloj kaj Usono kompromisus ne invadi la insulon. 
Fakte la reĝimo de F. Kastro plurestis dum la tuta daŭ- 
ro de la Malvarma Milito kaj eĉ poste. 

En tiu epoko Sovetunio kaj la socialista bloko ĝenerale 
ĝuis ankoraŭ je sufiĉe da prestiĝo inter la amasoj de la 
kapitalistaj landoj. Inter la aferoj pri kiuj ambaŭ blokoj 
rivalia estis la kosmo-konkurado, t. e. la vet-konkuro 
en la tereno de la kosmo-esplorado, Sovetunio estis la 
unua kiu metis en orbiton iun artefaritan sateliton. 
Poste daŭris tiu konkurado kaj Usono estis la unua -kaj 
la sola- kiu sendis tripulitajn kosmoŝipojn al la luno. 
Kompreneble. Krom la scien-teknika intereso de tiu es- 
ploro, la vet-konkurado estis batalo celante la akiron de 
politika prestiĝo. En tiu tereno kaj en aliaj iompostiom 
evitentiĝis teknikan superecon de la kapitalista super- 
potenco. 

Sed en la jardeko post 1960, kiel dirite, ankoraŭ estis 
granda la prestiĝo de la socialista kaj komunista tend- 
aro, kaj ĉefe ties idearo. Tio reliefiĝis en la fakto ke la 
RomKatolika Eklezio kunvokis novan Koncilion por 
studi la adaptiĝon de tiu religia institucio al “la novaj 
signoj de la tempoj” laŭ sia propra esprimo. La Dua 
Vatikana Koncilio okazis inter la jaroj 1962 kaj 1965. 
Ekde la epoko de la Koncilio de Bazelo (1431), lasta 
intenco de memreformo de la Eklezio, ĉiuj sekvintaj 
koncilioj (Llorenco, Laterano 5-a, Trento, kaj Vatikano 

1- a) havis reakcian karakteron kaj pli kaj pli metis la 
Eklezion kontraŭ ĉiuj progresistaj ideoj disvolviĝantaj 
en la mondo. En la 20-a jarcento la situacio de tiu ins- 
titucio estis neeltenebla, kaj per tiu Koncilio Vatikano 

2- a oni intencis prezenti pri ĝi bildon pli akordigeblan 
kun la socia evoluado. Tamen la afero estis malfrua kaj 
mise disvolviĝata. La Eklezio ne kuraĝis alfronti siajn 
ĉefajn problemojn: la dogmaro, la hierarkio kaj la kul- 
to. Pri ĉi lastaj oni faris nur iujn etajn retuŝojn. La ĉef- 
aĵo de la konciliaj ŝanĝoj pli emfazis pri socialaj refor- 
moj; estis deklaroj favore al pli justa distribuado de la 
produktaĵoj kaj mondaj riĉaĵoj, oni publikigis progres- 
istajn enciklikojn pri tiu temo, sed ĉiam restante klara 
la rifuzo al la Komunismo kvankam sen la morala kon- 
damno kiu karakterigis la antaŭajn epokojn de la Ekle- 
zio. Nu, la oportunismo de tiu eklezia teniĝo evident- 
iĝis poste, en la fma etapo de la Malvarma Milito, kiam 
la institucio reprenis sian kontraŭkomunistan karakte- 
ron kaj forgesis la spiriton de la 2-a Vatikana Koncilio 
remetante sin en situacion el kiu ĝi ne scias kiel eliri en 
la unuaj jardekoj de la 21-a jarcento. 

Ene de la Malvarma Milito meritas apartan atenton la 
periodo inter 1962 kaj 1979; tiu etapo karakteriĝis pro 
la malstreĉiĝo en la rilatoj inter la socie kontraŭaj blo- 
koj, kontraste al la antaŭa etapo en kiu ne mankis milit- 
riskaj situacioj kiel la krizoj de Berlino kaj tiu de la mi- 
siloj de Kubo. Krom la menciita eklezia Koncilio okaz- 
inta komence de tiu periodo, estis aliaj faktoj kiuj kon- 
tribuis al la politika kaj sociala malstreĉiĝo. La super- 
potencoj devis pretigi novan geopolitikan modelon. 
Eŭropo kaj Japanio rapide restariĝis el la detruo de la 
Dua Mond-Milito, kaj ilia porpersona enspezo alprok- 
simiĝis al tiu de Usono. Dume la ekonomio de la so- 
cialista bloko, tiam subgvide de Breznevo, eniris en 
stagn-staton. Multaj landoj, tiuj nomata “de la Tria 
Mondo” konstituis sendependan blokon aŭ penis tion 
fari pli malpli sukcese. Ekde 1973 multaj landoj nafto- 
produktantaj konstituis konsorcion (OPEL) por kunde- 
marŝi siajn komunajn interesojn. Kompreneble, tia 
iomgrada neŭtraleco eblis dank al la pov-ekvilibro, eĉ 
se relativa, tiam ekzistanta en la mondo inter la du kon- 
traŭaj interkonkurantaj blokoj. 

Nun ni iome devas atenti pri la situacio de iu grava 
protagonisto de la klasbatalo, la proletaro de la alte in- 
dustriigitaj landoj. La proletaro de la epoko kiun ni pri- 
temas estis parte konstituita de generacio kiu konis la 
hororojn de la milito kaj tre alte taksis la materian pro- 
greson alportitan de la paco, kaj parte de generacio kiu 
ne trasuferis la militon kaj pensis ke la komforto tiam 
ĝuata estis normala kaj nerenversigebla situacio. A1 la 
kapitalismo konvenis fari grandajn koncesiojn al la la- 
boristaro de tiuj landoj por ke ĉi tiuj ne emu socian re- 
volucion kiu metus fmon al la burĝa dominado. Estis 
situacio de preskaŭ plenlaboreco, socia, interklasa pa- 
co, manko aŭ maloftcco de strikoj, konsiderinde alta 
konsumnivelo, relative altaj salajroj, sufiĉe avantaĝaj 
labor-kontraktoj, kelk-semajna feriado por la labor- 
istoj, pensioj por la maljunuloj, publikaj servoj de ins- 
truado kaj saneco, la ekzistado de ia grado je ŝtata kon- 
trolo de la produktad-procezo kaj iuj potencaj publikaj 
entreprenoj... Tiu komfort-socio estis rezulto de la 
klasbatalado de kelkaj generacioj kaj de la pov-ekvili- 
bro tiam ekzistanta en la mondo. Sed, siavice, tiu situa- 
cio de popola bonstato endormigis la klas-batalemon 
de la la generacio de la plenaĝuloj kaj ne generis tiun 
de la anoj de la novaj generacioj. La popolo, ties mal- 
altaj klasoj, eĉ se relative instruitaj, ne havas historian 
memoron. La homoj naskiĝintaj post 1945 ne konscias 
ke la viv-nivelo kaj viv-maniero de la popolaj klastavo- 
loj de la alte industriigitaj landoj estis -kaj iomgrade 
ankoraŭ estas- rezulto de kelkaj faktoroj: la Industria 
Revolucio, la Franca Revolucio, la Pariza Komunumo, 
la Rusa, Cina kaj aliaj revolucioj, la scienc-teknika re- 
volucio, la Malvarma Milito, la superekspluatado de la 
tria Mondo... Kompreneble, la superregantoj de la sis- 
temo bone konas la bazon, la esencon kaj la kondiĉojn 
de sia povo. Kaj krome ili kontrolas la edukadon kaj la 
informadon, t. e. ĉiujn ilojn de la ideologia aparato de 
la sistemo. Resume, la superregantoj, la dominanta kla- 
so de la socio, povas decidi kian mensan, intelektan 
nutradon oni povizu al la popolo, al la regatoj. Estas 


klare ke en la ĝenerala instruado destinita al la popol- 
anoj ne elstaras la historio, la politiko, la ekonomio... 
Ju malpli konus la pleb-klasanoj pri tiuj temoj, des pli 
bone por la superregantoj de la socio. Tio helpas nin 
kompreni la elnodiĝon aŭ rezulton de la Malvarma Mi- 
lito en la lasta jardeko de la 20-a jarcento kaj la iom- 
postioman ruiniĝon kiu okazas al la komfort-socio de 
tiam kaj daŭras ankoraŭ kiam oni verkas ĉi liniojn. 

Sed la superreganta burĝa klaso neniam perdis la kon- 
trolon de la procezo. Dum en la alte industriigitaj lan- 
doj oni disvolvis tiun komfortsocion, kaj la malriĉaj 
ekskoloniaj landoj de la Tria Mondo suferis kolosan 
ekspluatadon por ebligi tiun konsumsocion de la riĉa 
mondo, al la landoj de la socialista bloko la imperi- 
ismo adresis propagandon kiu emfazis la egan konsum- 
nivelon de la kapitalista mondo. Ankaŭ la popolo de la 
landoj de Orienta Eŭropo ĝuis plenlaborecon kaj socia- 
lan sekurecon, sed en kio rilatis al la konsum-nivelo la 
koncernaj ŝtatoj ne povis konkuri kun la kapitalista 
mondo; ĝia etiko kaj valoroj ne permesus al ili eks- 
pluatadi koloniojn kiel faris la burĝa imperiismo. Sur- 
baze de tiu diferenco oni kreadis en tiuj popoloj kom- 
plekson de malplivaloreco kaj la ideon ke por solvi 
tiun problemon oni devus faligi la komunistan reĝi- 
mon. La unua frukto de tiu propagand-kampanjo estis 
la eventoj de la jaro 1968 en Ĉehoslovakio. Laŭteorie, 
temis pri procezo de demokratiigo de la lando, sed la 
fina celo de la procezo estis pridubi la komunistan po- 
litikan kontrolon por establi merkatan ekonomion, kla- 
re parolante, la kapitalismon. La afero ne havis longan 
karieron; Sovetunio, la Varsovia Kontrakto, faris milit- 
istan intervenon similan al tiu en Hungario 12 jarojn 
antaŭe. Simila, sed ne egala; en Ĉehoslovakio la milit- 
ista okupado ne estis sanga ĉar ne estis armita rezisto 
kiel tiu de Hungario en 1956. Sed la profito por la ka- 
pitalista propagando estis la sama. La propagando de la 
imperiismo emfazis pri la diktatoreca karaktero de la 
komunistaj reĝimoj, kontraste al la demokratio de la 
burĝa mondo. 

Sed la demokratio kaj la libereco ne brilis en la tuta 
kapitalista mondo. La esenco de la kapitalismo estas la 
malegaleco: estis riĉaj kaj malriĉaj landoj, kaj en ĉiuj 
ili estis riĉaj kaj malriĉaj homoj. Tiu baza kontraŭdiro 
de la klasbatalo havis elokventajn esprimojn en la pe- 
riodo kiun ni trastudas. En aprilo de 1965 la usona pre- 
zidento Johnson ordonis la deplojon de 42.000 soldatoj 
en la Dominika Respubliko por okupi la teritorion dum 
unu jaro cele eviti la konkretiĝo de revolucio simila al 
tiu de Kubo. Dume -kaj ĝis nun- daŭras la komerca 
blokado al ĉi lasta lando. En Ĉilio, en la balotado de la 
jaro 1970 estis elektita prezidento Salvadoro Allende, 
marksisto. Tiu lando estis iu el la multaj kiuj devis sub- 
teni per malmultekostaj resursoj -ĉi-kaze la kupro- la 
bonstanton de la komfort-socio. La CIA organizis en 
1973 militistan puĉon kontraŭ la demokratia regantaro 
estrita de Allende, kaj la rezultinta militista diktaturo 
ĝuis la apogon de la “demokratia” Usono. Tiu sama su- 
perpotenco apogis la diktaturon de Argentino kaj la 
masakradon kiun la militista reĝimo de tiu lando plen- 
umis kontraŭ ĉiu popolaj oponantoj al la sistemo. 

A1 ĉio-ĉi oni devas aldoni la usonan intervenon en Hin- 
doĉinio kaj aliaj lokoj por bari la iradon de la koncer- 
naj popoloj al pli justa socio. La popol-amasoj de la 
riĉegaj landoj rigardadis aliflanken kaj rezignis sian re- 
volucian rolon en la klasbatalo. Klara esprimo de tiu 
realaĵo estis la naturo kaj disvolviĝo de la parizaj even- 
toj de Majo de 1968. Per la numero 83-a de ĉi tiu nia 
revuo ni pritemis tiun nomatan “Revolucio de Majo 
1968”. Vidu ĝin en la ret-adreso: 
http://carleos.epv.uniovi.es/~faustino/heleco/83/40.pdf 
Oni devas agnoski ke la gejunuloj kiuj mobiliziĝis en 
Parizo en tiu okazo estis idealistoj kiuj celis kaj postu- 
lis la plibonigon de la socio en kiu ili estis vivantaj. 
Sed iliaj postuloj: pri seks-libereco, seks-egaleco, re- 
formoj en la eduk-sistemo... klare montras ke temas 
pri problemoj de socio kiu ne havis grandajn socialajn 
problemojn en mondo en kiu, jes ja, estis grandaj so- 
cialaj problemoj. Fakte, ili postulis ankaŭ la respekton 
de la homaj rajtoj en tiuj terzonoj kie tiam estis okaz- 
ante grandajn krimojn kontraŭ la homaro, kaj tio ho- 
norigas tiujn gestudentojn. Sed la plimulto el la franca 
loĝantaro, kaj ankaŭ en aliaj landoj de la riĉa mondo, 
ignoris tiun mobilizadon kaj eĉ reagis kontraŭ ĝi; en la 
sekvinta politika balotado en Francio atingis grandan 
sukceson la partioj de la dekstraro. Oni povas diri ke la 
pleb-amasoj de la riĉa kapitalista mondo kaj tiuj de la 
ekssocialistaj landoj gajnis per propra penado la bur- 
ĝan ofensivon kiun ili estas traspertante nun. 

Konkretaj faroj de la malstreĉiĝo de tiu epoko estis la 
vizito de la usona prezidento R. Niksono al Cinio kaj 
lia intervidiĝo kun Mao-Zedong en 1972. Tiam estis 
sufiĉe klara la malvenko de Usono en la milito de Viet- 
namio kaj ceteraj hindoĉiniaj landoj. Usono kaj Sovet- 
unio faris ekde 1972 kelkajn interakordojn por la lim- 
igo de produktado de nukleaj armiloj. Tiu armigad- 
limigo estis tre konvena por ambaŭ potencoj, ĉefe por 
Sovetunio ĉar la elspezoj destine al la armilaro estis ĝis 
tiam granda ŝarĝo en la koncernaj landaj budĝetoj. Post 
la subskribo de tiuj interakordoj, Niksono kaj Breznevo 
deklaris ke estis komenciĝanta nova erao de «paca 
kunekzistado». Krome ambaŭ superpotencoj intensigis 
la komercajn interrilatojn. 

Sed tiu malstreĉiĝo en kio rilatas al la danĝero de rekta 
interfrontiĝo de la superpotencoj ne signifis ke tute es- 
tis fmiĝinta la Malvarma Milito en kio rilatas al la 
mondskala kontraŭfrontiĝo de du malsamaj politikaj 
sistemoj. Pludaŭris la usona komerca blokado al Kubo 
kaj la ekspluatado de la afrikaj kaj latinamerikaj landoj 
fare de la grandaj centroj de la imperiismo. Dume 
malfortiĝis, ĉefe ekde la soveta interveno en Cehoslo- 
vakio, la ligiloj de la komunistaj partioj de la kapital- 
istaj landoj kun la soveta reĝimo. En Italio kaj Francio 
la respektivaj kom-partioj alprenis politikon nomatan 
«eŭrokomunismo» kiu karakteriĝis pro la enfazado de 
la demokratiaj valoroj, kiuj ne estis respektataj de la 
komunistaj reĝimoj de Rusujo, Cinio kaj Jugoslavio, 
sed konservante la celon de la antaŭenirado al la So- 
cialismo kaj la Komunismo. En Hispanio, kie post la 
morto de la diktatoro F. Franko oni entreprenis proce- 
zon de demokratiigo, la komunista partio de tiu lando 


estis leĝe agnoskita kaj ankaŭ ĝi alprenis la eŭroko- 
munistan doktrinon. Simila estis la pozicio de la kom- 
partio de Japanio kaj Grekujo. La febla kaj malfavora 
situacio de la socialista bloko en ĉi ties interfrontiĝo 
kontraŭ la potenca kapitalista sistemo, priakrigis la po- 
litikan teniĝon de la sovetaj aŭtoritatoj rilate al la sate- 
litaj landoj kaj la propraj disidentoj kiel Aleksandr 
Solzhenitsyn kaj Andrei Sajarov. Sed ankaŭ la imperi- 
ismo suferis iujn misfortunojn en tiu periodo. En aprilo 
de 1974, la t. n. “revolucio de la diantoj” metis finon al 
la duonfaŝista diktaturo de Portugalio. Speciale dama- 
ĝa por la interesoj de la imperiismo estis tio ke la posta 
evoluo de la situacio al ekstrem-maldekstraj pozicioj 
endanĝerigis la apartenon de tiu lando al la NATO. La 
CIA devis apliki sian repertuaron de receptoj por mal- 
stabiligo de la lando cele renversi la situacion sia- 
favore. En septembro de la sama jaro 1974, alia revolu- 
cio faligis la tradician reĝimon de Etiopio; la neguso 
(imperiestro) Hajle Selasie estis detronita. Ankaŭ ĉi tie 
okazis politika evoluo al ekstrem-maldekstraj pozicioj, 
konkrete maŭistaj, kaj ankaŭ ĉi tie la agentejoj de la 
imperiismo devis penadi por rehavi la kontrolon de la 
terzono. En 1979 okazis en Iranio (Persujo) islama re- 
volucio, subgvide de la klerikulo R. Homejni, kiu de- 
truis la reĝimon de la ŝaho Reza Palevi, aliancano de 
Usono. Kaj en la sama jaro en Nikaragvo alia alianc- 
ano de la imperiismo, la reĝimo de la diktatoro Anasta- 
sio Somozo, falis rezulte de la venko de la t. n. «san- 
dinista revolucio». Alia afero kiu enzorgigis la usonan 
potencon estis la ideologia evoluado de sufiĉe amplek- 
saj popolamasoj en LatinAmeriko, konkrete, la t. n. 
«Teologio de Liberigo». Eble la sola konkreta frukto 
de la Dua Vatikana Koncilio estis la alpreno, far iuj te- 
ologoj de tiu terzono, de la evangelia spirito en kio 
koncernas al la justeco en la sociala tereno, esprimita 
per la formulo: “prefera poziciiĝo favore al la malriĉul- 
aro”. La teoriaj ellaboraĵoj de tiuj progresistaj teologoj 
atingis sufiĉe da popola intereso kaj generiĝis mobili- 
zoj surbaze de tiu idearo. La procezo de disvastiĝo, tra 
la tuta kontinento, de tiuj ideoj kaj la mobilizoj gener- 
itaj de ĝi daŭris kelkajn jarojn, de 1968 al 2004, t. e. 
jam post la finiĝo de la Malvarma Milito. La maniero 
kiel estis sufokita tiu movado apartenas al la studo kiun 
ni faros pri la sekvinta etapo. 

Rilate al la etapo de la malstreĉiĝo, ĝi povas esti kon- 
siderata kiel finita ekde la jaro 1979. La etapo de la 
uson-prezidanto Ronaldo Reagan estis kvazaŭ dua mal- 
varma milito. Tiam en Afganio estis civila milito inter 
la partianoj de la komunista regantaro kiu estis alpren- 
inte la povon en la antaŭa jaro kaj iu islama movado de 
tiu lando. La afero komplikiĝis en 1979 per la soveta 
interveno per la sendo de trupoj por batali favore al la 
afganaj komunistoj kaj la usona helpo al la islamaj 
ribelintoj. La rezulto de tiu konflikto estis ke Sovetunio 
traspertis similan fiaskon kiel Usono en Vietnamio. 
Sed temis pri la lasta tiutipa aventuro de la Malvarma 
Milito. Dum la sekvinta jardeko la socialistaj potencoj 
en la mondo restis defensive antaŭ la ofensivo de la po- 
tencaj fortoj de la imperiismo: la Usono de R. Reagan 
kaj la Britio de Margaret Teacher. 

Kontraŭ la komunismo, kiun li difinis kiel “la imperio 
de la malbono”, Ronald Reagan difinis sian politikan 
doktrinon laŭ kiu Usono asignis al si la rajton perturbi 
kaj renversi la ekzistantajn komunistajn registarojn kaj 
interveni en ĉiu ajn monda angulo kiu rezultus in- 
teresa por tiu lando. Tiu politiko implicis planojn por 
stimuli kaj apogi islamismajn kontraŭkomunistajn for- 
tojn en la respublikoj de Soveta Unio kaj trejni mu- 
zulmanojn el la tuta mondo por lanĉi ilin al ĝihad (reli- 
gia milito) kontraŭ la socialista potenco. Sed la ĉefa 
zorgo por la komunistaj reĝimoj estis la militista eskal- 
ado de Reagan, pliintensiĝo de la armila vetkonkurado. 
La elspezoj de Sovetunio por militistaj elspezoj estis 
25 procento el la ŝtata budĝeto, koste de konsumebl- 
eco de la loĝantaro kaj investado en civilaj sektoroj. 
Kaj eĉ tiele, la soveta armilaro estis malpli kvalita kaj 
efika ol tiu de la usona ege disvolvita usona teknolo- 
gio. Usono entreprenis la disvolvon de nova armil- 
strategio, la t. n. “milito de la galaksioj”, t. e. fabriki pli 
potencajn misilojn kaj meti en orbiton satelitojn port- 
ante armilojn kaj kun kapablo kontroli la aerspacon ĉir- 
kaŭ la tuta planedo. Sovetunio havis nek ekonomian 
nek teknikan kapablon alfronti la defion de tiu nova ar- 
mil-konkurado. Dum la jaro 1983 la administracio de 
Reagan intervenis en la civila milito en Lebano, inva- 
dis Grenad-insulon, bombardis Li- 
bion kaj apogis la kontraŭkomun- 
istajn gerilanojn kiuj celis renversi 
la sandinistan registaron en Nika- 
ragvo. Dume la sovetaj trupoj ne 
sukcesis kontroli la situacion en 
Afganio. De tiam pli kaj pli in- 
tensiĝis la krizo de la komunista 
reĝimo en Rusujo. 

Kiam en 1985 Mihail Gorbaĉov 
alprenis la liderecon de Sovetu- 
nio, la ekonomio de tiu lando estis stagnita kaj senhava 
je fremdaj valutoj pro la falo de la prezo de la nafto kiu 
estis la ĉefa rusa eksportaĵo. La situacio estis tre stran- 
ga; laŭteorie, temis pri alpreno aŭ transricevo de povo 
ene de komunista reĝimo, sed Gorbaĉov tute ne estis 
komunisto, sed socialdemokrato kiel poste evidentiĝis, 
kaj la komunisteco de la reĝimo kiun li heredis estis al- 
menaŭ pridubinda; abundis en ĝi korupteco kaj mal- 
efiko. Okazis ke la personoj kiuj tiam demarŝadis la 
aferojn de la soveta ŝtato apartenis al generacio kiu ne 
estis koninta la Revolucion de 1917, ili vivis kaj faris 
sian politikan karieron en sistemo en kiu ne estis per- 
mesataj aliaj partioj krom la komunista. Tio signifas ke 
ĉiuj personoj dezirantaj agadi en la politika tereno de- 
vis alĝustiĝi al tiu sistemo sed la sistemo ne povis kal- 
kuli je ilia lojaleco. En la kriza procezo kiu komenc- 
iĝis, aŭ pliintensiĝis, tiam evidentiĝis la manko de lo- 
jaleco al la komunista idearo fare de Gorbaĉov kaj ĉi 
ties amikoj. Li entreprenis reformojn kiuj kontraŭis la 
teorion kaj la praktikon de socialismo, kiel la permes- 
ado de privata ekonomio. Oni permesis ankaŭ la frem- 
dan investadon en Sovetunio, kio povas esti kompren- 
ebla se tio estus nura provizora dispozicio, sed la eniro 
en la novan vojon, al kiu oni asignis la nomon je “Pe- 


restrojko”, havis jam dekomence aspekton je neinvers- 
igebleco kaj kapitulaco. Saman kapitulacan teniĝon ha- 
vis Gorbaĉov en la politikaj internaciaj rilatoj. Li inter- 
vidiĝis plurfoje kun Reagan kaj la fina rezulto de iliaj 
interakordoj estis agnoski fare de Sovetunio la milit- 
istan superecon de Usono. Sovetunio oficiale deklaris 
ke ĝi ne plu intervenos en la intemajn aferojn de siaj 
aliancanoj. La sovetaj trupoj retiriĝis el Afganio en fe- 
bruaro de 1989, la berlina murego falis en novembro 
de tiu jaro, la 3-an de decembro Gorbaĉov kaj la nova 
usona prezidento George Bush deklaris finiĝinta la 
Malvarman Militon. 

Surprizas la rapideco de la sinsekvo da faroj kiuj sig- 
nis la disfalon de la socialista bloko. La militista super- 
eco de Usono ne povis esti tiel decida fakto de tiu pro- 
cezo. Fakte, estis nenia militista agreso al Sovetunio, 
kaj tra milita vojo estus tro longa, malcila aŭ eĉ neebla 
la okazigo de tiu ŝanĝo. Estis necesa la intema kom- 
pliceco de la rusiaj gvidantoj. La entreprenitaj politikaj 
ŝanĝoj estis laŭplaĉe de Gorbaĉov kaj ĉi ties social- 
demokrata registaro. Tiu soveta regantaro en difinita 
momento eĉ eksplicitis sian intencon meti finon al la 
komunista karaktero de la reĝimo de Soveta Unio. Gor- 
baĉov sin klare deklaris socialdemokrato kaj menciis la 
eblecon ŝanĝi la nomon de la soveta Komunista Partio. 

Laŭ li, la historiaj diferencoj inter 
socialistoj kaj komunistoj estis ka- 
dukintaj, kaj la socialismo kaj la 
merkato ne nur ne estas malkon- 
gruaj, sed estas eĉ “nedisigeblaj”. 
Ne mankis en la partio sinceraj 
komunistoj kiuj kontestis tian ka- 
pitalismfavoran poziciiĝon, sed 
tio utilis nur por ke ili estu pun- 
itaj, paradokse, de la sama dikta- 
toreca povaparato kiu estis kreita 
ĝuste por defendi la komunismon. 

La tiama situacio ebligis ke en 1989 krizu la soveta sis- 
temo de aliancoj. Sen la rusia militista apogo, la ko- 
munistaj lideroj de Orienta Eŭropo perdis sian povon. 
La kontraŭkomunistaj fortoj ĝuis krome la helpon de 
Usono, Britio kaj aliaj kapitalistaj landoj. Polujo kaj 
Hungario estis la unuaj kie oni komencis negoci la or- 
ganizon de balotado en kiu libere povus konkuri ĉiujn 
ajn politikaj fortoj. En Cehoslovakio kaj Orienta Ger- 
manio la amasaj popolaj mobilizoj faligis la komun- 
istajn reĝimojn. En 1990 efektiviĝis la germana reunu- 
iĝo. Falis ankaŭ la reĝimoj de Bulgario kaj Rumanio; 
ĉi lasta estis la sola en kiu okazis sango-elversigo. Du 
jarojn poste falis ankaŭ la komunista reĝimo de Jugos- 
lavio; la imperiismo intrigis ankaŭ tie kaj sukcesis ke 
la diversaj naciecoj de la lando entreprenu disigon el la 
jugoslavia ŝtato. Tiam tiu “neŭtrala” lando jam ne utilis 
al la imperiista strategio kaj povis esti delasita. 

Ene de Soveta Unio, la okazintaj politikaj ŝanĝoj metis 
finon al la ligiloj de la diversaj respublikoj kun Rusio. 
La interna kriza situacio kaj la intrigoj de la agentejoj 
de la imperiismo provokis renaskiĝon de la naciaj sen- 
toj; kelkaj respublikoj proklamis aŭtonomecon rilate al 
la centralisma povo de Moskvo. En februaro de 1990, 

la Komunista Partio de Sovetunio devis cedi la central- 
istan monopolon de la povo. La baltaj respublikoj pro- 
klamis sian totalan sendependiĝon. Ĉio-ĉi kaj la fakto 
ke, krome, la ekonomia situacio ne pliboniĝis, finruin- 
igis la prestiĝon de Gorbaĉov ene de sia propra lando, 
kvankam, male, en la internacia tereno li ĝuis tre gran- 
dan famon; li ricevis Nobel-Premion pri Paco en 1990 
kaj aliajn honorajn distingojn kiel la Premio Princo-de- 
Asturio kiun oni aljuĝas en nia regiono. Sed en Rusujo, 
la malkontento ekzistanta en la kom-partio kun la poli- 
tiko de Gorbaĉov konkretiĝis en puĉo-cela komploto, 
kiun oni entreprenis en aŭgusto de 1991. La intenco es- 
tis tro malfrua por savi la oldan komunistan ordon kaj 
tro frua por establi novan. La puĉo fiaskis; estis ia po- 
pola reago kontraŭ la operacio, sed, ĉefe, la armeo ne 
konsentis apogi ĝin. La reago signifis ke ne nur ne sav- 
iĝis la komunista reĝimo sed ankaŭ estis nenia ebleco 
por la socialdemokratio kiun peris Gorbaĉov. Fakte, de 
tiam, la politika povo de tiu ulo malaperis kiam la 25- 
an de decembro de tiu jaro dissolviĝis la Soveta Unio 
kaj ĉiuj ĝiaj komponaĵoj restis kiel apartaj landoj. En 
iuj el tiuj respublikoj, kaj ĉefe en Rusio, la povo, kiel 
dirite, eĉ ne estis socialdemokrata, sed liberala. La ĉefa 
lidero de la nova situacio estis Jelcin. Por la internacia 
kapitalismo tiu ulo estis prefera ol Gorbaĉov. La kapi- 
talismo estis restarigita en Rusujo 74 jarojn post la Re- 
volucio liderita de Lenino. Estis nova fiasko de la idea- 
lo de la homaro, do fiasko de la homaro mem. Sufiĉas 
trastudi la 26-jaran etapon pasintan de tiam ĝis hodiaŭ, 
kion ni faros per la ĉefa ĉapitro, por konstati ke nia 
malfeliĉa homa specio refalis en sian kutiman sen- 
esperan staton de milito, malegaleco, ekspluatado, am- 
bicio, egoismo, perforto... 

Notindas ke estis iu diferenco inter la politika ŝanĝo en 
Rusujo kaj tiu okazinta en la satelitaj landoj kaj en iuj 
ekssovetaj respublikoj. En ĉi lastaj la falo de la komun- 
istaj reĝimoj signifis ankaŭ la falo, foje ankaŭ la morto 
aŭ enkarcerigo, de la iamaj komunistaj lideroj. Tamen 
en Rusio, kvankam ankaŭ ĉi tie estis balotoj libere mal- 
fermitaj al ĉiuj partioj, la povaparato restis kontrolita 
de homoj kiuj jam havis tiun kontrolon dum la soveta 
epoko. Jelcin kaj lia subulo, Putin, nuntempa reganto, 
faris sian politikan karicron kiel membroj de la Ko- 
munista Partio de Sovetunio. Oni povas diri ke ili ne- 
niam perdis, kaj eĉ pligrandigis, sian kontrolon de la 
povaparato en Rusujo. Sed nuntempe tiutipaj uloj efek- 
tivigas sian politikan povon ene de kapitalistaj struk- 
turoj. Por ke tio okazu estis necese ke la komunista 
partieco de multaj komunistaj partianoj ne estis sincera 
teniĝo. En jaroj 1990 kaj 1991 multegaj membroj de la 
Komunista Partio de Sovetunio forlasis la partion por 
aliĝi al aliaj politikaj fortoj. Kaj ĉefe, la landa loĝant- 
aro, la senpartiaj amasoj, ŝajne ne abomenis pri la en- 
treprenitaj ŝanĝoj kaj ne mankis simpation al tiuj ŝan- 
ĝoj inter ampleksaj popolaj sektoroj. En la unua ĉapitro 
de ĉi raporto ni atentigis pri la simileco de tiu procezo 
kun tiu priskribita de la biblia libro de la Eliro, kiam la 
izraelidoj forlasintaj Egiptujon, emis reveni al la “Do- 
mo de la Sklaveco” kiam la tradezertaj malfacilaĵoj igis 
ilin nostalgii la vivkondiĉojn de la servuteco. En tiu 


teksto ni jam indikis ke kvankam tiu raporto de la bi- 
blia Eliro ne rakontas verajn historiajn farojn, tamen ĝi 
respegulas realan skemon de la homa historio, de la 
ŝanceliĝanta konduto de la popolaj amasoj inter entuzi- 
asmaj, revoluciaj, esprimoj de espero, kaj hontigaj re- 
zignoj de la idealo. Tio estas, ofte la amasoj kiuj devas 
elekti inter Kristo kaj Barabas, elektas ĉi-lastan. 

Se la kulmino de la afero estis iome paradoksa en So- 
vetunio, la rezulto de la procezo estis multe pli stranga 
en Ĉinio. Koincide kun la soveta Perestrojko, en Ĉinio 
la kontraŭkomunistaj fortoj travivis esperon meti finon 
al la socialista ekonomio por entrepreni kapitalistan 
vojon. Ĉi-kaze la iniciatoj por la ŝanĝo venis de- 
ekstere de la partio, konkrete de grandparto el la stu- 
denta junularo. Dum multaj semajnoj en la printempo 
de 1989 ili manifestiĝis en Pekino, en la fama Placo de 
Tian-An-Men. En Ĉinio jam oni estis entrepreninte 
iujn ekonomiajn reformojn en la linio de la iama NEP 
de Sovetio fine de la epoko de Lenino, t. e., iomgrada 
merkat-ekonomio. Tiutipaj reformoj nepre generas in- 
flacion kaj senlaborecon. Sajnas ke inter la manifesta- 
ciantoj de Tian-An-Men estis iuj laboristoj malkonten- 
taj kun tiu procezo. Sed plejparte el la malkontentoj 
estis gestudentoj kiuj taksis nesufiĉaj la entreprenitajn 
ŝanĝojn kaj emis al pli drastajn paŝojn direkte al la 
merkata ekonomio. La liturgio de la manifestacioj estis 
similaj al tiuj de la socialistaj landoj de Eŭropo: oni 
postuladis liberecon kaj demokration sed la interna 
ideo de la plendado celis la likvidon de la komunista 
reĝimo iam starigita de Mao-Zedong (forpasinta en la 
jaro 1976). Dum tiuj semajnoj la regantoj de Ĉinio ne 
sciis kiamaniere reagi antaŭ tio kio estis okazante. Me- 
ze de monato majo vizitis Pekinon Gorbaĉov kaj inter- 
vidiĝis kun la ĉinaj regantoj. Li konsilis al ĉi tiuj en- 
trepreni procezon similan al tiu kiu tiam estis okazante 
en iuj socialistaj landoj de Orienta Eŭropo, t. e. inter- 
akordi kun prestiĝaj figuroj de la kontest-movado pa- 
cajn formulojn de transiro al nekomunista socio. Sed 
en Tian-An-Men ne ekzistis tiaj prestiĝaj figuroj. 
Krom la jam indikitaj kontraŭdiroj inter la manifestaci- 
antoj, al la gestudentoj mankis matureco por entre- 
preni tian negocadon. Estis inter ili multaj ambiciuloj 
sed neniu prestiĝa persona figuro kapabla reprezenti 
plejparton el ili. Krome la ampleksaj amasoj de la ĉina 
socio restis silentaj antaŭ la spektaklo kaj ne sin flank- 
enmetis apud la kontestantojn kaj ankaŭ ne apud la re- 
gistaro. Oni povas diri ke dum tiuj tagoj la povo de la 
lando estis surtere, je la dispono de la aŭdaculoj kiuj 
kuraĝus preni ĝin. La kom-partiaj regantoj profitis la 
okazon ke la armeo ankoraŭ obeis ilin kaj entreprenis 
perfortan sufokadon de la manifestaciantaj studentoj. 
Okazis masakrado: eble pli ol milo da mortintoj kaj 10- 
milo da vunditoj. La ĉina loĝantaro restis pasive antaŭ 
la eventoj; same estus okazinte se la armeo estus decid- 
inte apogi la manifestaciantojn kaj masakri la kom- 
partianojn. La kapitalista mondo unue plendis pro la 
masakro sed tuj silentis pri la afero kiam oni konstatis 
ke la komunistaj regantoj entreprenis merkatan ekono- 
mion tiel novliberalan kiel tiu de ĉiuj kapitalistaj lan- 
doj, situacio kiu daŭras ĝis nuntempe. 

La homoj de la 20-a jarcento, ĉefe en Europo kaj aliaj 
terzonoj de la alte industriigita mondo, travivis sensa- 
cion de historia optimismo laŭsence ke ili estis certaj 
ke ĉiu nova generacio ĝuus pli grandan komforton kaj 
viv-kvaliton ol la antaŭa generacio. Tiele estis okaz- 
ante ekde antaŭ proksimume unu jarcento. Ebligis tion 
la materia progreso kiun alportis la industria revolucio. 
Jes, dum tiu jarcenta periodo ne mankis konfliktoj, per- 
forto, ras-diskriminacio, (civil)militoj, diverstipaj pu- 
ĉoj, ekspluatado... kaj krome estis la du mond-militoj, 
kiuj tiom multe damaĝis Eŭropon, sed en kiuj interve- 
nis ankaŭ Usono, Japanio kaj aliaj ne-eŭropaj landoj. 
Tamen tio ne efikis kontraŭ la menciita historia optim- 
ismo kiun la popoloj spertis ĉar la fakto mem ke en tiuj 
militoj plu kaj plu aperadis novaj armiloj pli kaj pli ka- 
pablaj, kaj ke la postmilita rekuperiĝo estis tre rapida, 
estis klaraj signoj de la senĉesa progresado de la scien- 
co kaj la tekniko, kaj la popoloj bazadis sian optim- 
ismon pri la estonteco ĝuste sur tiu scienca kaj teknika 
progresado. Oni esperis ke, fine, la industria kaj scien- 
ca progreso metus finon al ĉiu interhoma konflikto kaj 
alportos bonstaton por la tuta homaro. En la jardekoj 
post 1960 kaj 1970 eksplicite esprimis tiun esperon 
gravaj filozofoj kaj teoriistoj kaj marksistaj kaj ne- 
marksistaj. Fakte, tiu ideo enestis, eĉ se ne tute kons- 
cie, en la gestudentaj revoluciaj movadoj aperinte di- 
versloke en la mondo post — kaj sekve de— la eventoj 
de Majo-1968 en Parizo. Iamaniere, la politika evoluo 
entreprenita tiujare mem en Ĉehoslovakio estis rezulto 
de la sama kaŭzo: ankaŭ en la socialista bloko la homoj 
estis influitaj de la penso ke la materia progreso alport- 
ita de la ŝanĝoj en la produktad-procezo metus finon al 
la baza interklasa kontraŭdiro ĝis tiam reginta en la 
mondo. 

Kompreneble, la situacio estis malsama en la malevo- 
luintaj landoj de la tiam nomata Tria Mondo. Sed an- 
kaŭ tie oni perceptadis, ĉefe post la Dua MondMilito, 
la ŝanĝojn de la tempoj. Okazis la senkoloniigado, kaj 
la novaj landoj kiuj volis liberiĝi el la premo de la eks- 
metropoloj ĝuis ioman apogon de Sovetunio, Ĉinio kaj 
aliaj socialistaj landoj. Krome estis la notinda fakto ke 
la plibonigo kiun la scienco alportis en la tereno de la 
sano, la prevento kaj batalo kontraŭ la epidemioj, estis 
aplikita en tiuj landoj ne malpli ol en la riĉaj terzonoj 
de la planedo kiel atestas la fakto ke la loĝantaro kres- 
kis simile en ĉiuj terzonoj. 


Nu, oni povas diri ke unuafoje en la historio oni kon- 
templis optimisme la estontecon de la homaro. Kaj, ki- 
el dirite, tio eblis dank’ al la progreso de la civilizacio 
kiun signifis la industria revolucio kaj ties sekvo de la 
scienc-teknika revolucio. Sen tiu objektiva faktoro la 
homaj socioj ne estus povintaj eliri el la fermita cirklo 
de senfrukta kaj senevolua klasbatalado kaj alitipa in- 
termilitado. Sed se nia homa specio komencis vidi lu- 
mon fone de la tunelo estis ne nur dank’ al tiu objekti- 
va faktoro sed ankaŭ dank’ al la subjektiva faktoro ki- 
un konstituis la socialajn revoluciojn okazintaj laŭ- 
longe de la lasta jarcento: la Rusia Revolucio de 1917 
kaj ties sekvoj de la Ĉinia Revolucio, la disvastiĝo de 
la Socialismo al la orient-eŭropaj landoj, la Kuba Re- 
volucio, la socialista ve nk o en Vietnamio... Krom la 
socialaj ŝanĝoj efektivigitaj en tiuj landoj, estis ankaŭ 
la efiko de tiuj eventoj sur la landoj de la kapitalista so- 
cio. Konkrete, la komfort-socio kiu karakterigis la 
riĉajn landojn de la t. n. Unua Mondo. Ni jam klarigis 
ke tiu konfort-socio estis kapitalisma strategio celanta 
senaktivigi la historian subjekton de la revolucio, la 
proletaron. Sen la objektiva faktoro de la materia pro- 
greso, la subjektivaj fortoj ne kapablus antaŭenmarŝi, 
kiel pruvis pluraj jarmiloj de la sociala stagniĝo. Sed 
per la sola materia progreso, sen la subjektiva volo de 
la ekspluatatoj, ankaŭ ne eblus ĉi ties liberiĝo. Se la 
unua koncepto estis bona asimilita de la amasoj, la dua, 
t. e. la graveco de la subjektivaj faktoroj, estis kom- 
prenita nur de la superregantaj klasoj, la ekspluatantoj 
de la popoloj. Tial la ŝanĝoj okazintaj fme de la 20-a 
jarcento, la faligo de la komunistaj reĝimoj, estis celo 
kiun longatempe klopodis atingi la ĉefmastroj de la im- 
periisma sistemo. A1 la atingo de tiu celo oni destinis 
enormajn monrimedojn, grandajn armilar-elspezojn, agen- 
tejojn kiel la CLA kaj ĉiutipajn spertulojn pri sociaj 
sciencoj: propagando, eduk-sistemo, informado... Oni 
devas agnoski ke la mastroj de la kapitalista povo sciis 
ruze profiti la objektivan superecon de ĉi tiu sistemo en 
la ekonomia tereno rilate al la socialista bloko, kaj saĝe 
kombini ĝin kun politiko de agado sur menso de la ama- 
soj de ambaŭ blokoj. Se la politiko de ruinigado de la 
socialista sistemo estis tre lerte realigata procezo, ne 
malpli saĝa estis la maniero laŭ kiu oni konkretigis/as 
la eltiradon de profito post la disfalo de la socialista 
bloko. Ni vidos kiamaniere oni estis -kaj estas- realig- 
ante tiun procezon de kapitalisma refirmiĝo. 

La efika demarŝado de siaj interesoj, fare de la imperi- 
ismo, tre kontrastis kun la mallerteco de la komunistaj 
reĝimoj defendi sin kaj disvastigi la komunistan ide- 
aron kadre de la tutmonda klasbatalo dum la Malvarma 
Milito, precipe dum ĉi ties lastaj jardekoj. Klaraj ek- 
zemploj de fuŝa politiko estis, en Ĉinio, la kampanjoj 
de la t. n. Saltego Antaŭen kaj Kultura Revolucio. 
Ambaŭkaze temis pri politika volontecismo, t. e. inten- 
co anstataŭi la mankon je objektivaj kondiĉoj per sen- 
baza subjektiva entuziasmo. Ankaŭ en la kazo de la ko- 
munistaj reĝimoj sub soveta influo, oni povas konkludi 
ke, same kiel okazis al antaŭaj ĉefroluloj de gravaj his- 
toriaj taskoj, ili ne estis pretaj por ties reaiigado; ili ne 
estis indaj je ia aita misio kontribui al la disvastigo de 
la Komunismo tra la tuta mondo kaj meti indan finon 
al la plurmiljara klasbatalo favore al la sklavoj de mal- 
sat’. Trastudante la strategion de la kapitalistaj fortoj, 
la sociekonomian planon por senaktivigi la proletan 
klason de la burĝa socio, la propagandon adresitan al la 
popolamasoj de tiu bloko, kaj tiun adresitan al la popo- 
loj de la socialista bloko, oni konstatas ke la afero estis 
realigata de veraj spertuloj pri sociologio, personoj kiuj 
bone sciis disvolvi la aferon kiun ili prenis en siajn ma- 
nojn. Male, la koncernaj spertuloj de la socialista tend- 
aro tre fuŝe plenumadis sian funkcion. Sufiĉas tralegi 
la materialon de ili verkitan destine al la ideologia edu- 
kado de la amasoj de la socialistaj landoj kaj tiun des- 
tinitan al la propagando favore al la komunismo en la 
kapitalista mondo por kompreni ke la teoriistoj verki- 
ntaj tiun materialon neniam estis komunistoj aŭ estis 
ĉesintaj kredi je la komunista idealo. Ni plu trastudos 
tiun fenomenon en la fina parto de ĉi tiu ĉapitro, kie ni 
eksponos la instruon eltiritan el la tuta procezo. 

Nu, male ol la amasoj, kiujn oni trompis pluafoje en la 
historio, la mastroj de la sistemo bone komprenis la 
gravecon de la okazinta elpaŝo. Ili difinis ĝin kiel “La 
Fino de la Historio”. Verdire, temis pri la fino de la 
projekto entreprenita de la proletaro en la jaro 1917. La 
daŭro de la Pariza Komunumo estis 70 tagoj, kaj tiu de 
la Rusa Revolucio estis 70 jarojn. La kapitalistoj sen- 
dube perceptis kiom multe komplikliĝis la restarigo kaj 
konservado de sia klasa superregado. Nun ni volas al- 
doni ke post la disfalo de la komunistaj reĝimoj, kio 
signis la fiaskon de la revolucia elpaŝo de 1917 kaj 
malembarasis al la kapitalismo la vojon por la reakiro 
de la cedita tereno dum la epoko de la malvarma mili- 
to, la kapitalisma agad-metodo daŭre estis saĝa kaj oni 
ne alkuris likvidi la rajtojn koncesiitajn al la laborist- 
klaso kadre de la strategio de la Komfort-Socio. Estas 
konata la fablo de la bolitaj ranoj, per kiu oni eksplikas 
ke eblas ke la homoj adaptiĝu al malfavoraj situacioj se 
oni enkondukas ilin en ĉi tiujn po-grade, paŝeton-post- 
paŝeton. Se oni metas ranojn en bolantan akvon, ili tuj 
saltas for, sed se oni metas ilin en malvarman akvon 
kaj oni varmigas ĉi tiun malrapide ili eltenas la preskaŭ 
neperceptitan ŝanĝadon kaj restas senmove ĝismorte. 
Tiun metodon uzis la kapitalismo por meti finon al la 
laboristaj konkeraĵoj de preskaŭ unu jarcento. Komen- 
ce oni faris ian, ne grandan, rabaton en la monkompen- 
so kiun oni devis fari al la laboristoj kiuj perdis sian 


laborlokon. Post kelkaj jaroj oni dekretis novan mal- 
altigon de tiu kompenso kaj laŭlonge de unu generacio, 
post kelkaj el tiaj kompens-rabatoj oni alvenas al la 
laŭleĝa libera ekslaborigo. Krome, dume kaj same laŭ- 
grade, oni malgrandigis la skalon de la salajroj. En la 
tutmonda situacio post la fino de la malvarma milito, 
iompostiom la laboristaro perdis mobiliz-kapablon kaj 
la sindikatoj negocad-povon. Rimarkindas ke ankaŭ 
estis/as malboniĝo rilate al la labor-tago. Multaj labor- 
istoj devas labori pli ol la iam laŭleĝajn ok horojn sen 
ia ajn kompenso, kaj plejofte la novaj labor-kontraktoj 
estas eventualaj, sen fiksa daŭro kaj krome plejparte el 
ili estas po kvar aŭ du horoj ĉiutage. En la ekonomia 
krizo kiu frapis la kapitalistan mondon dum la lastaj ja- 
roj, multaj laboristoj perdis sian laborpostenon sen ebl- 
eco trovi novan, kaj la junuloj kiuj komencas labori de- 
vas akcepti la novajn, malfavorajn, kondiĉojn. Jam oni 
anoncas ke tiuj laboristoj de la novaj generacioj ne 
ĝuos la ĝistiaman pension de la emerituloj; ili mem de- 
vos kontrakti ĉe privataj asekur-agentejoj tiun socialan 
servon ĉar iompostiom malaperas/os la koncema inter- 
veno de la ŝtato. Evidentas ke multaj el tiuj novaj la- 
borist(in)oj ne povos alfronti tiun kotizadon, ĉu ŝtatan 
aŭ privatan, ĉar siaj salajroj estas malaltaj kaj eventua- 
laj. Menciindas ankaŭ ke nuntempe oni stimulas, aŭ 
fakte altrudas al multaj novaj metiistoj ke ili laboru 
kiel aŭtonomaj profesiuloj, ne kiel dungitaj salajruloj. 
Temas pri alia elpaŝo de la kapitalistoj en sia klas- 
batalo kontraŭ la interesoj de la laboristoj. Laŭ tiu ske- 
mo, al multaj kapitalistoj ne estas necese dungi labor- 
istojn al kiuj ili devos pagi salajron, asekuri, zorgi pri 
ilia sano en la laborejo... de nun, anstataŭ krei entre- 
prenejojn kun tiuj laŭleĝaj devoj, ili kreas agentejojn 
kiuj kontraktas aŭtonomajn metiistojn kaj ĉi tiuj mem 
devas zorgi pri siaj interesoj je asekurado kaj simile. 
Kompreneble, la agentejoj libere povas kontrakti por 
ĉiu konkreta laboraĵo la aŭtonom-laboristojn plej kon- 
venajn al ili, sen ia ajn devo pri la kosto kaj la daŭro de 
la kontraktata laboro. En tiu kunteksto estas nenia ajn 
rolo por asocioj kiel la sindikatoj de la laboristoj. 

Simila degradiĝo de la socialaj rajtoj de la laboristoj 
kaj malaltaj klasoj de la socio estiĝis/as/os iompostiom 
en aliaj terenoj kiel la sanec-servo, la eduk-sistemo kaj 
la juĝ-sistemo. Oni estas likvidante la ŝtatan sanec- 
servon favore al la privataj klinikoj kaj hospitaloj. La 
sociala publika sanec-servo estis alia laborista konker- 
aĵo de la epoko de la komfort-socio. Tiam ĝi estis ne- 
cesa al la superreganta klaso por ke ĉi tiu argumentu 
antaŭ la laboristaro ke tiutipaj socialaj konkeraĵoj eblas 
ankaŭ en la kapitalista socio kaj ne estas necesaj so- 
cialistaj revolucioj por atingi tiajn rajtojn. Sed malaper- 
inte la komunistaj reĝimoj kaj la revolucia danĝero, la 
venkintoj de la malvarma milito pretiĝis, senhaste sed 
persiste, eltiri la profiton de tiu venko reakirante la 
terenon kiun la kapitalista klaso perdis aŭ devis taktike 
cedi dum la ekzistado de la komunistaj reĝimoj. En la 
eduksistemo oni faris/as reformojn kiuj kontribuas 
plimalfaciligi la aliron de la popoldevenaj gestudentoj 
al la universitataj studoj kaj pligrandigi la diferencon 
inter tiuj gestudentoj de la malaltaj klasoj de la socio 

kaj tiuj de la riĉaj sociklasoj. Sama interklasa diferenco 
pligrandiĝas ankaŭ en kio rilatas al la juĝsistemo. La 
plialtiĝo de la kosto de la pled-procesoj igas ke por la 
homoj de la plebaj klasoj fariĝas malfacile aŭ neeble 
sin turni al la leĝoj siafavore. Cetere kiam oni aplikas 
la leĝon kontraŭ ili, ĉi tiu ĉiam estas pli rigora ol kon- 
traŭ la riĉularo. Pri tio estas abundaj ekzemploj en His- 
panio. Ĉio dirite pri la evoluo de la situacio post 1990 
baziĝas sur tio kion ni spertas en nia lando sed, pli mal- 
pli grade, same estis/as okazante en ĉiuj ceteraj landoj 
de la disvolviĝinta kapitalista mondo. Ĉie la burĝklaso 
sin dediĉas eltiri la profiton de la venko kiun ĝi atingis 
sur la proletaro, sed ĉie faras tion lante, senhaste, por 
ke la ranoj ne tuj eksaltu for, t. e. por ke la amasoj, sen 
historia memoro, ne perceptu la ŝanĝon kaj reagu. 

Ĉie... sed nur en la alte industriiĝintaj landoj, ĉar en la 
malevoluinta mondo ne estas necesa tia delikateco. La 
landoj de la Tria Mondo jam dekomence vidis la veran 
vizaĝon de la venkanta “demokratio” pri kiu emfazas 
la kapitalismo, kaj spertis la veran naturon de la ŝanĝo 
de la monda situacio. En la jardeko post 1990 okazis 
en multaj lokoj en la mondo militoj kun rekta interveno 
de la imperiismo aŭ kiel sekvo de ĉi ties intrigado: 

- 1990-1991: GolfaMilito. 

- 1991-2002: Civilmilito en Algerio. 

- 1991-2001: Militoj en Jugoslavio. 

- 1991-2002: Civilmilito en Sieraleono. 

- 1991: Dektaga milito en Slavonio. 

- 1991-1995: Kroata Milito de Sendependiĝo. 

- 1992-1995: Bosnia Milito. 

- 1999: Kosova Milito. 

- 1994: Genocido en Ruando. 

- 1994-2002: Genocido en Kongolando. 

- 1995: Milito de Cenepo (Inter Peruo kaj Ekvatoro). 

- 1994-1996: Unua Ĉeĉenia Milito. 

- 1996-1997: Unua Milito en Kongolando. 

- 1996-2006: Enlanda Milito en Nepalo. 

- 1998-2003: Dua Milito en Kongolando. 

- 1999-2006: Konflikto de Ituro. 

- 1998-2000: Milito inter Etiopio kaj Eritreo. 

- 1999-2006: Dua Ĉeĉenia Milito. 

La ĝis nun sekvintaj jardekoj ne estis pli pacaj, sed tute 
male. La militaj konfliktoj iĝis pli kaj pli oftaj, kaj pli 
kaj pli sangaj. La implikiĝo en ili de Usono kaj aliaj 
kapitalistaj landoj estis nepra komponaĵo de preskaŭ 
ĉiuj. Kompreneble, ne mankis lokaj kialoj, interetnaj 
kontraŭdiroj en la kaŭzoj de la militoj, sed, rekte ne- 
rekte, ĉeestis ankaŭ la interesoj de la imperiismaj po- 
tencoj, eĉ se nur por la vendado de armiloj al la batal- 
antoj, sed plej ofte en rilato kun riĉfontoj aŭ strategia 
situo de la lokoj kie oni militis. 

Sed ni volas ne forlasi tiun lastan jardekon de la 20-a 
jarcento sen atenti pri tio kio povas esti konsiderata la 
epilogo de la krizo de la komunismo en Rusujo: la 
konstitucia krizo de 1993, tio estas, la eventoj okazintaj 
en tiu lando ekde la 21-a de septembro kaj la 5-a de ok- 
tobro de tiu jaro. Per la antaŭa ĉapitro ni priskribis la 
ruiniĝon kaj disfalon de la komunista reĝimo, de la so- 
veta ŝtato kaj de la socialista bloko. Konkrete en Rusio, 


fiaskis la Perestrojko de Gorbaĉovo, kaj tio kio ansta- 
taŭis la komunistan regadon en tiu lando ne estis la so- 
cialdemokratio celita de tiu ulo sed la liberalismo kies 
ĉefa politika figuro estis Boris Jelcin. Ĉi tiu estis pli fa- 
vora ol Gorbaĉovo al politikaj ŝanĝoj kaj priekonomiaj 
reformoj en la linio de la restarigo de la kapitalismo en 
Rusio. Jam dekomence oni aplikis dispoziciojn cel- 
antajn likvidi la sociekonomiajn strukturojn kreitajn de 
la komunista reĝimo, oni privatigis la publikajn entre- 
prenojn kaj la novaj mastroj haste volis eltiri kiel eble 
plej grandan gajnon laŭ la kapitalisma maniero. Dum 
la riĉaĵoj de la ŝtato konstruitaj kaj akumulitaj dumlon- 
ge dank’ al la penoj de milionoj da rusoj estis transdon- 
itaj al malmultaj potenculoj, la popolo malsatis, la viv- 
kvalito de la civitanoj, la socialaj servoj de la saneco 
kaj la edukado ege malboniĝis, la prezoj plialtiĝis tre 
rapide, aperis kaj kreskis senlaboreco, malabundis la 
nutraĵoj kaj la hejtaĵoj... Paradokse, tiuj ŝanĝoj rezulte 
de la kolapso de la socialista sistemo pli perceptiĝis tie, 
en la geografia areo kie tiu sistemo estis realiĝinta, ol 
en la kapitalista mondo kie oni saĝe entreprenis politi- 
kon de ne tro drasta ŝanĝado. Tio okazigis ke la popola 
apogo kiun la reformistoj ĝuis komence de la procezo 
baldaŭ elĉerpiĝis. La popolamasoj de Rusio kaj ceteraj 
socialistaj landoj estis pensinte ke la sociala sekureco 
(plenlaboreco, publikaj socialaj servoj...) estis neren- 
versigeblaj atingaĵoj, kaj ke sufiĉus nur ŝanĝi la politi- 
kan regimon por aliri al la konsumkapablo pri kiu em- 
fazis la kapitalista propagando. Laŭlonge de la jaro 
1992, kiam la popolo komprenis ke oni trompis ĝin, 
pliintensiĝis la opozicio al la registaro de Jelcin. La 
opozicio konkretiĝis en la Parlamento. En tiu asembleo 
la komunistoj ne havis pli ol 7 elcento el la deputitoj 
sed kun aliaj fortoj de maldekstraro oni atingis 53 el- 
cento. Tiu parlamenta plimulto sin metis kontraŭ tiuj 
reformoj faritaj de Jelcin kaj tiuj aliaj kiujn li pretiĝis 
fari. Plejmulte el la popolo poziciiĝis kun la parlamen- 
ta maldekstraro. En septembro de 1993 Jelcin postulis 
la dissolvon de la parlamento cele lasi al li liberan vo- 
jon por pludaŭrigi la ekonomiajn refonnojn por rapida 
transiro al la ekonomio de libera merkato. La Konstitu- 
cia Tribunalo sentencis ke oni malobservis la Konstitu- 
cion, kaj la parlamento elpostenigis Jelcinon kiel Prezi- 
dento. Ĉi tiu daŭrigis sian puĉan teniĝon kaj eloficigis 
ĉiujn ministrojn kiuj estis poziciiĝintaj favore al la Par- 
lamento. Inter la 21-a kaj la 24-a de septembro okazis 
popola mobilizo favora al la Parlamento. Estis amasaj 
manifestacioj en Moskvo, kaj pli ol kvardek-mil el ili 
plendis kontraŭ Jelcin antaŭ ĉi ties rezidejo. Multaj ci- 
vitanoj ĉirkaŭis la parlamentejon por ĝin defendi. Di- 
versloke en Rusujo estis strikoj kontraŭ Jelcin. La 28- 
an de septembro komenciĝis sanga interfrontiĝo de la 
manifestaciantoj kontraŭ la polico, kiu sin metis favore 
al la Prezidento. Ankaŭ la armeo sin metis sub la obeo 
al la puĉisto Jelcin. La 1-an de oktobro oni deplojis tru- 
pojn ĉirkaŭ la prezidenta palaco por ĝin ŝirmi kontraŭ 
la manifestaciantoj. En la parlamenta sidejo proksim- 
ume 600 civitanoj enfermiĝis kun la parlamentanoj por 
kontraŭrezisti la puĉistan forton. La 2-a kaj 3-a de ok- 
tobro pliintensiĝis la popola rezisto; oni konstruis ba- 

rikadojn en la moskvaj stratoj por bari la vojon al la ar- 
mitaj fortoj. Pludaŭris la koncentriĝo de la civitanoj 
antaŭ la parlamentejo spite al la polica deplojo kaj estis 
kelkaj mortintoj. La 4-an de oktobro Jelcin deklaras la 
esceptstaton en Moskvo, kaj vespere de tiu tago la ma- 
nifestaciantoj okupas la urbodomon kaj la centron de 
de televida elsendo. En la batalo inter la manifestaci- 
antoj kaj la soldatoj mortis kelkcento da personoj. La 
armeo sukcesis kontroli la situacion en la stratoj kaj 
entreprenis la alsalton al la parlamentejo. Post bombar- 
di ĉi tiun konstruaĵon, la infanteriaj trupoj eniris en ĝin 
masakrante ĉi ties okupantojn, kaj parlamentanojn kaj 
civitanojn; pli ol milo da civitanoj mortis rezulte de tiu 
operacio, plejmulte el ili ene de la parlamentejo. Por 
tiu eksterleĝa agado, Jelcin ĝuis la senkondiĉan apogon 
de Usono kaj ceteraj kapitalistaj landoj. Estis klare ke 
en tiu konflikto oni estis pridecidante klasbatalajn inte- 
resojn. Tiu toleremo, kaj eĉ apogo, de la kapitalismo al 
la politiko de la registaro de Jelcin tre kontrastas kun la 
nuntempa teniĝo de tiu kapitalista socio al la regantaro 
de Venezuelo. Tiu malsama kriterio rilate al la pritakso 
de la demokratieco de la ŝtatoj estas komprenebla se 
oni ne forgesas ke la ĉefa kontraŭdiro pri kiu pozici- 
iĝas la burĝaj povoj estas ne la demokratio mem sed la 
klasbatalo, la ekonomiaj interesoj. La politiko de Jel- 
cin, eĉ se perforta kaj eksterleĝa, tamen ĝi estis favora 
al la tutmonda kapitalismo, do ĝi estis rigardata kun 
simpatio far la ekonomiaj potencoj de la mondo. Sed la 
politiko de la Bolivarista regantaro de Venezuelo, eĉ se 
ĝi ne estas komparebla al tiu de Jelcin, tamen ĝi estas 
kontraŭkapitalisma, do, ĝi devas suferi la diplomatiajn, 
politikan kaj presaran atakojn de la tuta kapitalista 
mondo. 

Nu, estas klare ke, spit’ al ĉio, la homa historio plu- 
daŭras post la Fino de la Historio. Kaj plu daŭras la 
klasbatalo tra la historio. Alia fronto kien la imperi- 
ismo devis alkuri por restarigi la situacion siafavore es- 
tis LatinAmeriko. Malboniĝis la situacio de Kubo tial 
ke malaperis la soveta helpo same kiel malaperis So- 
vetunio mem. Sed Usono ne entreprenis militan opera- 
cion por ŝaĝi la situacion en la insulo siafavore, kiel 
faris en aliaj lokoj en LatinAmeriko, tial ke oni kal- 
kulis ke tia operacio, pro la preteco de la kubanoj sin 
defendi, havus koston de ne malpli ol 50.000 usonaj 
mortintoj, kaj tiu potenco, post sia fiasko en Vjetna- 
mio, ne povus elteni similan rezulton en Ameriko. Sed 
abundis alitipaj operacioj en la kontinento por plifirm- 
igi la tiean influon de la de la superimperiista potenco. 
En Nikaragvo oni apogis gerilan agadon por mal- 
stabiligi la sandinistan reĝimon kaj fme starigi en tiu 
lando burĝan regantaron. La usona interveno en la po- 
litiko de la latinamerikaj landoj, kiu neniam estis ĉes- 
inta dum la malvarma milito, post 1990 povis esti eĉ 
pli efika por la interesoj de la imperiismo. Usono ko- 
mencis apliki en tiu terzono ekonomikan programon de 
privatigo de publikaj cntrcprcnoj, malreguligo de la 
merkatoj kaj fleksebligo de la labor-merkato, t. e. sa- 
man recepton kiel tiuj aplikita en la alte industriigitaj 
landoj sed laŭ pli rapida ritmo. Estis ankaŭ murdado de 
sindikatistoj kaj sociaj aktivistoj en kelkaj ibero- 


amerikaj landoj. En aliaj landoj de tiu kontinento, kiel 
Argentino kaj Brazilo, la reakciaj fortoj, kun usona 
apogo, perfortis la demokratian leĝecon por altrudi reg- 
antaron favoran al la burĝaro lakea de la imperiismo. 
Sed ĉar la klasbatalo persistas eĉ post la trumpetata Fi- 
no de la Historio, ne mankas kontraŭimperiisma rezis- 
to de la popoloj de la regiono. En la jaro 2006, post 16- 
jara korupta kaj lakea politiko en Nikaragvo, la sandin- 
istoj rehavis la povon en la lando. Ankaŭ en Bolivio 
kaj Venezuelo estas politikaj reĝimoj kiuj penas, laŭ- 
eble kaj en malfacilaj kondiĉoj, kontraŭrezisti la eko- 
nomian premon de la transnacia kapitalismo. La regist- 
aroj de tiuj landoj ne estas komunistaj, kaj ne sin de- 
klaras marksistaj kvankam ofte alprenas la titolon je re- 
voluciaj. Verdire, ne ekzistas en tiuj lokoj socialistaj 
ekonomiaj strukturoj; eble ĉio, kion ili povas fari en la 
nunaj cirkonstancoj estas sin defendi el la meĥanismoj 
de la ĉiopova financa intemacia kapitalo. La malfacil- 
aĵoj rezultintaj de tiu neegala batalo estas speciale gra- 
vaj por la popolo de Venezuelo en la momento kiam 
oni verkas ĉi-liniojn, en monato aŭgusto-2017. Tem- 
ante pri popola rezisto en IberoAmeriko post la fino de 
la malvarma milito, ni devas mencii la ribelon de la 
meksika regiono de Ĉiapas en 2007. 

Ni vidis ke en IberoAmeriko, krom geriloj kaj revolu- 
ciaj movadoj de inspiro pli malpli marksisma, dum la 
malvarma milito estiĝis ankaŭ tiu ideologia movado 
nomata “Teologio de Liberigo” kiu kontraŭfrontis la 
kapitalistan ekspluatadon ekde religiaj pozicioj inspir- 
itaj en la Evangelio kaj estiĝintaj subinflue de la 2-a 
Vatikana Koncilio. Ankaŭ por tiu movado la malapero 
de la influo de la socialista bloko reazultis fatala. Pli- 
intensiĝis kontraŭ ĝi tiel la agado de la subprema apa- 
rato de la imperiismo kiel la atakoj far la Eklezio mem. 
Memorindas ke jam ekde 1978 gvidis la RomKatolikan 
Eklezion kiel papo la polo Karolo Vojtilo, sufiĉe reak- 
cia persono. A1 la religia kondamno fare de la oficiala 
gvidantaro de la Eklezio, aldoniĝis la sangaj atencoj 
fare de sbiroj de la imperiismo kontraŭ elstaraj figuroj 
kaj aktivuloj de la Teologio de Liberigo. 

Alia terzono kie, dum la lastaj jardekoj, okazis grava 
kontraŭprogresista evoluo de la klasbatalo estis Ĉinio. 
Tiulande, laŭlonge de kelkaj jardekoj post 1950, oni 
atingis egan modernigon, potenciigon de la lando je 
tutmonda skalo, altiĝon de la statuso de la virinoj, pli- 
bonigon de la edukado kaj sanstato, universalan loĝ- 
adon kaj altigon de la vivespero de la loĝantaro, kies 
kvanto kreskis el 550 al 900 milionoj. Dum la kampan- 
jo t. n. “Saltego Antaŭen” mortis pro malsato preskaŭ 
pli ol 60 milionoj da homoj, tamen dubindas ĉu sen tiu 
riska elpaŝo la rezulto ne estus eĉ pli damaĝa por la 
senindustria ĉina socio. Ĉiukaze la Komunista Partio 
de Ĉinio mem taksis kiel fiasko tiun kampanjon kaj 
entreprenis apartigi el la povo ties responsulon: Mao- 
Zedong. Sed ĉi tiu riveliĝis tre lerta intriganto kaj 
sukcesis aranĝi, en la jaro 1966, puĉon inteme de la 
kompartio, aŭ pli ĝuste mobilizis la junularon por kon- 
traŭbatali, ekde komunistaj poziciojn, la komunistan 
gvidantaron. Rezulte de tiu movado, nomata “Kultura 
Revolucio”, Mao reakiris la plejsuperan povon en la 

partio kaj en la lando kaj entreprenis procezon de 
rompado kun la tradicia kulturo de Ĉinio samtempe ke 
reago kontraŭ la kulturaj skemoj de la burĝa socio kaj 
ankaŭ tiuj de la soveta reĝimo. Tiutipan novaĵon oni 
povis subteni nur pere de tre intensa kampanjo de po- 
pola endoktrinigado, t. e. vekado de subjektiva sento 
por anstataŭi la objektivajn kondiĉojn kiuj mankis por 
la necesa salto antaŭen. En tiutipa kampanjo estis baza 
elemento la personkulto rilate al Mao. La ruĝa libro de 
liaj pensoj fariĝis kvazaŭ religia teksto, en kiu oni ser- 
ĉis respondon por ĉiuj problemoj kaj situacioj. La lem- 
eja kaj universitata instruado estis interrompita dum 
kvar jaroj dum oni redaktis novan instrumaterialon 
akorde kun la nova doktrino. En difinita momento, la 
mobilizitaj amasoj iĝis nekontroleblaj por la iniciat- 
intoj de la movado, kaj Mao devis sin adresi al la ar- 
meo por restarigi la ordon. Mao oficiale deklaris finiĝ- 
inta la Kulturan Revolucion en 1969, sed ĝia aktiva fa- 
zo daŭris ĝis sia morto en 1976. En 1971 li devis al- 
fronti la ribel-intencon de la armea gvidanto Lin Biao, 
unu el liaj ĉefaj apogintoj. Post la morto de Mao estis 
arestitaj la ĉefaj figuroj de la Kultura revolucio, la t. n. 
“Kvaropa Bando”. Fakte, de tiam ĉiuj okazintaj ŝanĝoj 
en la regado de la lando ne aliigis la politikan volon 
distanciĝi el la subjektivaj kampanjoj de la maŭismo. 
Oficiale, la figuro de Map-Ze- 
dong estas respektata kaj alte 
konsiderata kiel fondinto de la 
Ĉinia Popola Respubliko, sed 
oni faris severajn kritikojn de 
la eraroj de lia regado. Ni jam 
menciis ke en 1989, koincid- 
ante kun la krizo de la komun- 
istaj reĝimoj de Orienta Eŭro- 
po okazis en Ĉinio, ko nkr ete 
en Pekino, studenta ribelo kiu 
tre similis al tiuj de la Kultura Revolucio 23 jarojn 
antaŭe, sed ĉi-kaze la inspiro de la movado estis klare 
kapitalism-favora. Paradokse, tiuj gejunuloj de la Placo 
de Tian-An-Men postuladis reformojn kiujn la politi- 
kaj regantoj de la lando jam estis entrepreninte, kaj 
ankaŭ paradokse, tiu retroiro al la kapitalismo daŭre 
estas realigata senĉese ĝis nun fare de regantaro kiu 
daŭre sin difinas kiel komunista. Nun, en la jaro 2017, 
oni povas vidi ke en Ĉinio, same ol en la cetero de la 
mondo, kreskas la nombro da riĉuloj dum plejparto el 
la loĝantaro iĝas pli malriĉa. Estas en tiu lando ĉiuj 
eksteraj signoj de la kapitalismo, klasa malegaleco in- 
ter la civitanoj, kaj ne mankas ankaŭ ia, kreskanta, 
imperiisma ekonomia interveno de tiu lando en aliaj 
terzonoj de la planedo. Kaj ŝajnas ke ĉi-foje ne temas 
pri ia provizora politiko, kial la iama NEP de Sovet- 
unio, sed definitiva, neinversigebla, enkotiĝo en la plej 
naŭzigajn aspektojn de la kapitalisma ekspluatado. 

Tiu kazo de Ĉinio, kaj ankaŭ aliaj kiel tiu de Nord- 
Koreujo, kie politikaj reĝimoj kiuj ankoraŭ sin difinas 
kiel komunistaj ne prezentas bildon de kohereco kun la 
marksismo kaj la komunista idealo ĝenerale, estas alia 
esprimo de la fiasko de la komunista revo. Sed, ĉu sig- 
nifas tio ke finiĝis la klasbatalo, kiel pretendas la teori- 


istoj de la Fino de la Historio? Tute ne. Ni vidas ke 
post la fino de la malvarma milito la fantomo de la 
Komunismo daŭre hantas en la mondo kiel tekstas la 
fama Manifesto de Markso kaj Engelso. Se dum la 
malvarma milito la tuta politika propagando de la ka- 
pitalisma sistemo, ĉiutipaj produktaĵoj de ĝia ideologia 
aparato: presaro, filmoj, prelegoj, literaturaj verkoj, re- 
ligiaj predikoj... kontribuis disvastigi la ideon de la ko- 
munista danĝero, post la fino de tiu periodo kaj, laŭ- 
teorie, la malapero de tiu danĝero, tiu sama ideologia 
aparato ne konsideras finita la kontraŭkomunistan bata- 
lon kaj ĝia nuna strebado celas enkonduki en la men- 
son de la amasoj la ideon ke la komunismo estas nere- 
aligebla utopio, ke la natura kaj normala stato de la so- 
cio estas la nun superreganta sistemo kun privata pro- 
prieteco de la produktad-rimedoj... Ja, la mastroj de la 
superreganta klaso trafe konscias ke la klasbatalo daŭ- 
ras kaj ke ĝi devas atente kaj singarde zorgi pri la ideo- 
logia kontrolo de la popoloj se ili volas konservi tiun 
superregadon. 

Sed la realo montras ke tiu sistemo ne meritas etemiĝi. 
La kapitalismo ne estas la solvo sed la problemo. La 
mizero de iuj terzonoj kontrastas kun la komforto de 
aliaj. La malegaleco inter la landoj kaj inter iuj klasoj 
kaj aliaj ene de ĉiu lando estas tre granda kaj eĉ pli- 
grandiĝas senĉese. Krome la 
konkurado inter la ekonomiaj 
potencoj por la kontrolo de la 
nafto kaj aliaj strategiaj resur- 
soj estigis kaj daŭre estigas mi- 
litajn konfliktojn kiuj povas 
evolui al ĝenerala monda mili- 
to ec pli detrua ol la du an- 
taŭaj. Rimarkendas ke por kaŝi 
la veran naturon de la inter- 
imperiismaj kontraŭdiroj kiuj 
nepre stariĝas en la internaciaj rilatoj oni estas prezent- 
ante ilin kiel “kontraŭffontiĝo de civilizacioj”. Tre po- 
pulariĝis tiu esprimo kaj la ideo kiun ĝi enportas, pre- 
cipe post la 11-a de septembro de 2001 kiam la nov- 
jorkaj ĝemelturoj estis detmitaj per terorista atako far 
19 araboj de Al-Kaida. Krome okazas ke egaj nafto- 
resursoj en la mondo troviĝas en terzono kie situas la 
arabaj kaj aliaj muzulmanaj landoj. Tio faciligas la 
starigon de la alibio ke temas pri kontraŭfrontiĝo de 
civilizacioj. Tiun alibion profitas ne nur la imperiismaj 
potencoj por kaŝi siajn verajn celojn elkapti alies resur- 
sojn sed ankaŭ la mastroj de la dispreditaj landoj mem 
eble pro tio ke la koncernaj popoloj pli bone kompre- 
nas la naturon de la krucmilitaj agresoj ol tiu de mond- 
skala klasbatalo. Ja, la araba vorto ĝihad elvokas la 
mezepokajn arabojn kiuj batalis kontraŭ la kruc-kava- 
liroj. Surbaze de tiu sento kontraŭ la eŭropa kristana 
civilizacio oni organizis la reziston de la muzulmanaj 
landoj kontraŭ la imperiismo de Okcidento kaj ankaŭ 
la projekton de nova Islama Stato (ISIS) kiu celas re- 
konstrui la antikvan kalif-landon. Tiu politika procezo, 
kiu daŭras jam kelkajn jarojn, konkretiĝis/as en per- 
fortaj militoj en la terzono kaj sangaj terorismaj atencoj 
en kelkaj urboj de Okcidento, precipe en Eŭropo. 



77 


Sed marksistoj ne povas lasi sin trompi pri la vera na- 
turo de la konflikto. En la nuna tempo, malantaŭ la 
ekstera aspekto de ĉiu konflikto ni scias vidi la klas- 
batalan esencon kaj radikon de ĉiu homa interfrontiĝo. 
Eĉ se la militoj de nia epoko ŝajnas kontraŭfrontiĝo de 
civilizacioj aŭ interetnaj konfliktoj, la kverelo daŭre 
estas la ĉiama konflikto inter la ekspluatantoj kaj la 
ekspluatatoj. Laŭlonge de la historio ŝanĝadis la formoj 
de tiu kontraŭifontiĝo sed restis senŝanĝa la esenco de 
la sistemo: antaŭhieraŭ sklavisma, hieraŭ feŭdisma, ho- 
diaŭ kapitalisma... Sed ni insistas kredi ke tia sistemo 
ne povas esti konsiderata la natura kaj logika stato de 
la homaro: ĝi estas nenia Fino de la Historio. 

Nu, se ni obstinas pensi ke la mondo povas kaj devas 
esti ŝanĝata direkte al la kompleta emancipiĝo de la 
homaro, la senklasa socio, la fino de la interhoma eks- 
pluatado, la Komunismo, kian solvon ni proponu al la 
homaro kiu travivis la fiaskon de ĉiu provo ĝis nun 
entreprenita? Alvenis la momento eltiri konkludojn kaj 
instruon de nia longa eseo aŭ raporto per kiu ni penis 
priskribi la trijarmilan procezon de tiu ĝisnuna homa 
malsukceso. Krome, ni ŝuldas tiun eksplikon ĉar ni 
plue proponas solvon (la Komunismo kiel fina celo kaj 
la marksismo kiel metodo) kiu post sepdekjara praktik- 
ado alvenis al ia malsukceso. Ni devas kompreni kaj 
ekspliki la kialon de la fiasko. Ĉar la marksismo estas, 
pretendas esti, scienca metodo, tio implicas ke oni 
devas eltiri instruon el la fiasko por meti la konvenan 
rimedon. Nu, iu unua instruo kiun ni devas noti el la 
tuta homa historio estas ke ĉiu ŝanĝo, ĉu revolucia aŭ 
evolucia, kiu metas finon al iu formo de ekspluatado, 
malfermas la pordon al la apero de alia nova formo de 
ekspluatado. Tiele okazis ĝis nun kaj la komunistaj 
reĝimoj rezultintaj en la msa revolucio de 1917 ne estis 
escepto. Kial okazis ĉi tio? Por tion klarigi, ni devas 
montri tri supozojn sur kiuj baziĝis la espero de la re- 
voluciulo de 1917 kaj kiuj ne rezultis realaj. Jen ili: 

- Oni supozis ke la objektivaj faktoroj, kiuj devas 
akompani la subjektivan volon de la homoj, estus pli 
favoraj kaj decidaj ol ili reale estis/as. 

- Oni pensis ke, ĉar la sociaj klasoj aperis rezulte de la 
apero de la privata proprieteco, sufiĉus elimini ĉi 
tiun por ke malaperu la klasoj. 

- Oni pensis ke post la malaper(ig)o de la interklasa 
ekspluatado ne estus necesa la ŝtato kaj malapems 
ankaŭ ĝi. 

La kombino de la du lastaj eraraj supozoj generis la 
degeneriĝon de la naturo de la regado de la komunistaj 
reĝimoj. Ni esploros tiun aferon sed antaŭe ni ekzame- 
nu la unuan el la tri menciitaj supozoj. Kelkfoje laŭ- 
longe de nia historia raporto ni asertis ke iuj provoj 
ŝanĝi la klasan strukturon de la socio estis nepre des- 
tinitaj fiaski tial ke la objektivaj kondiĉoj ne kontribuis 
al ilia sukceso eĉ se la subjetivaj faktoroj estis tre for- 
taj, kiel estis la kazo, ekzemple, de la sklav-ribelo de 
Spartako. Kaj kelkfoje ni esprimis la penson ke la dis- 
volviĝo de la produktad-maniero, la inventoj kaj mal- 
kovroj destinitaj plibonigi la agrokulturan produkt- 
adon, ĉefe la industria revolucio, estas tre gravaj objek- 
tivaj faktoroj en la klasbatalo celanta malaperigi la in- 


terhoman ekspluatadon. Tiu supozo konstituas esencan 
elementon de la maksisma teorio. Konata estas la aser- 
to de Lenino: La komunismo estas la sovetoj plus la 
elektro. T. e. la sovetoj, samkiel la kompartio, sin- 
dikatoj kaj aliaj organizaĵoj, estas subjektivaj faktoroj, 
kaj la elektro, kune kun aliaj inventoj kaj tenikaĵoj 
estas la objektivaj faktoroj. Tiu espero aŭ supozo ne es- 
tis tute senbaza; estas evidente kiel multe la scienc- 
teknika progreso kaj la disvoviĝo de la industrio kon- 
tribuis plibonigi la homan vivon, plifaciligi la laboron, 
venki multaj malsanojn, produkti pli grandan kvanton 
da nutraĵoj... Sed la marksista espero ke tiu objektiva 
faktoro de la materia progreso plenumu la homan re- 
von de la Mirlando, kie eblus kontentigi ĉiujn necesojn 
de ĉiuj homoj, ne estis nek estas plenumebla. Sendube 
la homa inventemo produktos pliajn mirindaĵojn kaj 
oni atingos pli grandan produkt-kapablon ol la nuntem- 
pe ekzistanta, kaj tio plu alportos progreson por la 
homaro. Sed estas nepreterpaseblaj limoj. La tera kaj 
mara spaco estas limigitaj, kaj ankaŭ la energifontoj. 
Cetere la fosilaj karburaĵoj: karbo, nafto... estas el- 
ĉerpeblaj kaj baldaŭ elĉerpotaj. Eble unuafoje en la 
historio, la homoj de la novaj generacioj scias ke ili 
vivos malpli komforte ol siaj gepatroj. Tio eksplikas la 
krizo de valoroj kaj de espero de la nuntempa junularo, 
kaj ankaŭ eble tio estas la kaŭzo ke multaj iamaj ko- 
munistoj perdis la fidon pri sia politika projekto. La 
iama espero de Markso, Engelso, Lenino k. a. pri la 
baldaŭa plenumo de ĉiuj homaj necesoj dank’ al la ma- 
teria progreso kombine kun la homa subjektiva volo 
kaj organiz-kapablo rezultis esti pli malfacile realig- 
ebla ol supozite. Rezultas ke la homaro daŭre kaj eble 
por ĉiam estas kondamnita vivi en la regno de la nece- 
so, de la malabundo de la porviva baraktado... Ĉu an- 
kaŭ de la klasbatalo? Nu, almenaŭ la objektiva fakto- 
roj, la industrio, la scienctekniko, iome povas kontribui 
solvi la homan kontraŭdiron de la klasbatalo, sed estas 
nepre necesa ankaŭ pli intensa kontribuo de la subjekti- 
vaj faktoroj. Poste ni okupiĝos pri tiu temo. 

La dua el la senbazaj supozoj de la revoluciuloj estis ke 
la malapero de la privata proprieto signifus ankaŭ la 
malapero de la sociaj klasoj. Per nia trastudo de la his- 
torio de la klasbatalo ni vidis ke la sociaj klasoj aperis 
rezulte de la apero de la privata proprieto, kaj disvolv- 
iĝis kaj evoluis laŭ la disvolviĝo kaj evoluo de la for- 
moj de privata proprieto. Tio igis nin pensi ke la mal- 
apero de la proprieto signifus ankaŭ la malapero de la 
sociaj klasoj, do ankaŭ la porĉiama malapero de la kla- 
sa ekspluatado, la realigado de la egaleco inter la ho- 
moj... Sed tio okazinta post 1917 instruis nin ke la 
venko de ĉiu ajn revolucia movado kiu metas finon al 
iu formo de interhoma ekspluatado nepre malfermas la 
pordon por la alveno de alia formo de ekspluatado. La 
plej klasika ekzemplo de tiu historia leĝo estis la venko 
de la burĝaj revolucioj kiuj metis finon al la feŭdismo 
sed ebligis la kapitalistan ekspluatadon; la burĝaro ans- 
tataŭis la aristokrataron kiel superreganta klaso, sed, 
kio okazis rezulte de la venko de proletara revolucio 
kiu ffakasis la burĝan kapitalistan povon kaj malaper- 
igis la privatan propraĵon de la produktad-rimedoj ? Nu, 

okazis io kion nek Markso nek Lenino povis antaŭ- 
pensi. La regado kaj demarŝado de la socio daŭre devis 
esti realigata de la ŝtato, same kiel sub la burĝa povo, 
kaj krome la ŝtato en la socialista sistemo devis alpreni 
la fukcion de kontrolo de la produktad-rimedoj. La 
marksistoj, ja, ne falis en la anarkista eraro entrepreni 
la detruon de la ŝtato. En socio kiu senĉese komplik- 
iĝas ne eblas la anarkiisma utopio de la memmastrum- 
ado, ebla nur en malgrandaj kaj simplaj komunumoj. 
Do la ŝtato iĝis, en la socialista sistemo, eĉ pli grava 
kaj potenca ol en la burĝa socio. Kaj la povo kaj la ro- 
loj de la ŝtato devis esti demarŝataj de iu kolektivo. La 
proletaro kaptis la povon de la ŝtato sed ĝi ne povis/as 
rekte demarŝadi la rolojn de la politika povo. Vole ne 
vole aperis nova reganta klaso, fakte burĝa, aŭ eks- 
burĝa, sed sen rilato kun ia ajn formo de privata propr- 
aĵo, kaj plenumante la povajn funciojn nome de la pro- 
letaro. Tiun klason oni povas nomi “burokrataro” por 
ne konfuzi ĝin kun la antaŭa burĝaro. La neatendita 
novaĵo estis ke unuafoje en la historio aperis tiam iu 
superreganta klaso kies povo ne estis ligita al la privata 
posedo de la iloj de produktado, sed tiu povo estis rea- 
la, kaj ne temis pri la povo de proletaro eĉ se oni plen- 
umus ĝin nome la proleta klaso. Kompreneble, ĉiam 
ekzistis personoj kiuj trouzis la politikan povon sia- 
profite, sed ilia agado en la povaparato de la socio estis 
kadre de ilia servado al la veraj superregantaj klasoj, 
kiuj ĉiam estis posedantaj klasoj. Tamen la burokratara 
klaso de la komunistaj reĝimoj ne agadis serve de su- 
perreganta klaso, ili mem konstituis la superregantan 
klason, kaj klopodis ĉiurimede konservi tiun povon. Eĉ 
se tiu burokratara regantaro zorgis, dum kelkaj jarde- 
koj, pri la publikaj sociaj servoj de la amasoj, la mem- 
broj de tiu klaso ĝuis komforton kaj vivmanieron tute 
ne alireblaj por la cetero el la socia loĝantaro. 

La problemo de tiu realaĵo estis ke tia situacio povus 
senfine pludaŭri. Tio estas, male ol tio supozite de la 
marksisma teorio, la malapero de la interklasa eksplu- 
atado ne alportas la nepran malaperon de la ŝtato ĉar ĉi 
ties rolo ĉiam estas necesa en ĉia ajn socio. Kvankam 
la marksistoj, kiel dirite, rifuzas la anarkistan teorion 
de la detruo de la ŝtato, kaj volis uzi ĉi tiun por realigi 
necesajn sociajn taskon dum periodo, kiun ili supozis 
provizora kaj kiun ili nomis “diktaturo de la proletaro”, 
la diktaturo far komunist-cela burokrataro estus nek 
provizora nek proletara, kaj tio perversigas la esencon 
mem de la socialista sistemo kaj ruinigas la fidon de la 
amasoj pri ĝi. Cetere, estis tiu burokratara klaso mem 
kiu fine likvidis la komunistan reĝimon kiam ĝi ĉesis 
kredi pri la komunista idealo, rifuzante la komunistan 
titoliĝon, kaze de la soveta reĝimo, aŭ konservante tiun 
titolon, kaze de Ĉinio. Se ne estus okazinte la kapital- 
ista venko en la malvarma milito, kaj la socialista sis- 
temo, tia kia ĝi estis dum tiu periodo, estus disvastiĝ- 
inta al la tuta mondo, tio ne estus la fina venko de la 
komunista idealo, kaj ankaŭ ne la ĉeso de la klasbatalo. 
Ĉi tiu devus daŭri por meti finon al la superregado de 
la burokrataro kaj starigi vere demokratian socion en 
kiu la demarŝado de la aferoj de la ŝtato estu realigata 
de nuraj funkciuloj anstataŭ burokratara klaso. 


Tial do, ni ripetas la (mem)demandon: Ĉu la homaro 
estas por ĉiam kondamnita vivi en socio kun nesolv- 
eblaj interklasaj kontraŭdiroj? Sendube ne estas la Fi- 
no de la Historio, sed, ĉu la homaro troviĝas, rilate al 
la klasbatalo, en senelira vojo? La kapitalismo venkinta 
en la malvarma milito volas pensi, kaj igi ĉiujn kredi, 
ke tiel estas. Kaj multaj (eks)komunistoj kaj la amasoj 
ĝenerale, povas pensi ke tiel estas. Sed ni volas pensi 
ke, spit’ al ĉio, la protagonisto de la historio estas la 
hom(ar)o, la homa subjekto. Kaj tio devigas nin pli 
atenti pri la subjektivaj faktoroj de la socia ŝanĝo. La 
objektivaj faktoroj estas gravaj, tre gravaj, sed solaj ne 
sufiĉas, ili havas efiko-limon al kiu, ŝajne, oni alvenis. 
Kaj, ĉu ni povas esperi el la subjektivaj faktoroj ion pli 
efikan ol tio spertinte ĝis nun en la klasbatalo? Tio ĉi 
devigas nin esti pli atentaj pri la naturo kaj diverseco 
de la subjektivaj faktoroj. Laŭlonge de nia raportado 
pri la klasbatalo tra la historio ni vidis kiom multe la 
operaciintaj subjektivaj faktoroj apartenis al iu tipo ki- 
un ni povas difini kiel egoisma, ofte ankaŭ perforta. En 
la tria ĉapitro de nia raporto ni prezentis alitipan sub- 
jektivan faktoron, kiun ni esprimis per la terminoj: al- 
truismo, filantropio, etiko, morala konscienco, frateco, 
karitato, homaranismo, k. a. Krome, ni rilatigis la ape- 
ron de tiu sento en la historio de Okcidento kun la figu- 
ro de Jesuo-Kristo. Eble en aliaj kulturoj oni povas in- 
terligi la altruisman, homaranan, senton kun aliaj figu- 
roj pli malpli en rilato kun la religia afero, sed la histo- 
rio de la disvolviĝo de la klasbatalo, pri kiu ni atentis, 
okazis, ĝuste, kadre de la disvolviĝo de la kulturo de 
tiu Okcidento kiu, pro diversaj kialoj, havis/as kiel re- 
ferenco la personon kaj la moralan instruon de Jesuo- 
Kristo. Tiorilate, ni devas konstati ke tiu morala instruo 
iome efikis en la historia procezo kiun ni priskribis. 
Tiu historio estus nekomprenebla sen la sociaj alport- 
aĵoj generitaj far la institucioj kaj organizaĵoj de la 
kristana socio, sen la persona influo de homoj kiuj ag- 
adis ene aŭ for de la kristanaj ekleziaj institucioj sed 
inspiritaj, pli- malpli-grade laŭ la spirito de la Evange- 
lio: Francisko el Asizo, Jan Hus, Lutero, Kalvino kaj 
aliaj reformaciistoj, la movadoj de begardoj, husitoj. k. 
a. la kamparanaj militoj, la angla revolucio... Eĉ se 
konfuze, la kristana idealo estis la inspiro de ĉiuj revo- 
luciaj movadoj dum Mezepoko kaj Moderna Erao. Kaj 
kvankam ne eksplicite, ankaŭ la francaj revoluciuloj de 
1789, jakobenoj k. a., trinkis ideologian inspiron el la 
Evangelio. La konceptoj je libereco, egaleco kaj frat- 
eco devenas el la arsenalo de la kristana idearo. La sa- 
mon oni povas diri pri la apero kaj disvolviĝo de la 
marksismo kaj aliaj proletaraj ideologioj: Ni vidas en 
la biografioj de Markso, Bakunino, Lenino, kaj aliaj 
kiel Zamenhof en aliaj terenoj, ke pelis ilin al la agado, 
en penigaj cirkonstancoj, iu sento kiu ne povas esti kla- 
sifikita kiel egoisma. Resume, la morala sento de la al- 
truismo aŭ homamo iome intervenis en la eventoj de la 
klasbatalo dum dujarmila tempo-daŭro. 

Tamen ni agnosku ke la influo de tiu subjektiva fakto- 
ro en la historio estis tre magra, malgranda, kompare al 
la plej distingiga eco de la homaro: la egoismo, mem- 
amo. Kaj tre grave, eĉ kiam la instigilo de la liberiga 

agado estis altruismaj ideoj, fme la disvolviĝo de la 
afero evoluis al la praktikado de perforto. Degeneris en 
perforton ĉiuj klopodoj plibonigi la socion. La mezepo- 
kaj kamparanaj movadoj estis perforte sufokitaj, sed la 
koncemaj movadanoj ne distingiĝis ĝuste pro sia pac- 
emo. Kaj same oni povas diri pri la kastiliaj komun- 
umanoj kaj la religiaj reformaciistoj de la 16-a jarcento 
kaj la kamparanaj militoj generitaj de la Reformacio. 
La anglaj revoluciuloj de la 17-a jarcento estis same 
perfortemaj kiel la aristokratara povo kiun ili kontraŭ- 
batalis, kaj ili eĉ senkapigis la reĝon de sia lando. Sa- 
me agadis la francaj revoluciuloj de 1789-1793; estas 
konate kiel lerte ili manuzis la gilotinon kaj kiom san- 
gajn amasajn masakrojn ili plenumis en la regionoj kiuj 
kontraŭstaris sian politikon. La revoluciuloj de la Pa- 
riza Komunumo fine suferis perfortan masakradon, sed 
antaŭe ili ne hezitis trakti samperforte siajn klasajn 
malamikojn. Kaj kion diri pri la revoluciaj procezoj de 
Rusio, Ĉinio kaj aliaj lokoj, la hispana civilmilito de 
1936-39, la militoj por sendependigo kaj ĝenerale ĉiuj 
revoluciaj movadoj, la nuntempaj konfliktoj? La per- 
forto estas kutima 
praktiko de la re- 
voluciuloj ne mal- 
pli ol de la reak- 
ciaj fortoj. Eviden- 
tas ke la nova sub- 
jektiva faktoro pri 
kiu ni atentas ne 
oftis en la homa 
historio nek nun- 
tempe. Kaj tamen 
ĝi estis formulita 
ĝuste por esti apli- 
kata en la procezo 
de perfektigado de 
la homa socio, en 
la interhomaj rila- 
toj. Do, oni povas 
diri ke: 

La ŝtono kiun la konstruistoj forrifuzis, 
rezultis esti bazangula ŝtono. 

Ĉi tiu sentenco aperas kelkfoje en la Biblio, kaj Jesuo 
alprenis kaj aplikis ĝin al si mem en la senco ke lia 
mesaĝo estas la formulo necesa por la bona funkciado 
de la homaj aferoj. Ja, la konstruintoj de ĉiuj ĝisnunaj 
socioj kaj civilizacioj lasis for tiun ingrediencon de la 
interhoma amo. Multaj el ili konsentis la klasajn dife- 
rencojn kaj baziĝis sur ili, kaj uzis la perforton por sub- 
teni la interklasan malegalecon, Kaj tiuj, malmultaj, 
konstruistoj, kiuj elpensis senklasan socion kaj entre- 
prenis ties konstruadon, ne hezitis uzi perforton por 
atingi sian celon kaj por konservi la atingaĵojn. 
Alveninte al tiu ĉi punkto de nia rezonado, neeviteblas 
la demado: Ĉu oni povas pensi ke iam la homaro entre- 
prenos aplikiĝi al la solvo de sia problemaro per la va- 
loroj de la solidareco, la altruismo, la frateco...? Eble 
neniam okazos tio, sed tiukaze la konkludo estas klara: 
neniam malaperos, la interklasa ekspluatado la klas- 
batalo, la revolucioj —sukcesaj aŭ fiaskaj—, la perforto, 


la reprezalioj, la milito la interetnaj konfliktoj... Ĉiuj 
ĝisnunaj civilizacioj, kiuj ne baziĝis sur tiu ŝtono de la 
homaranismo, fiaskis, malaperis. Kaj la nuna tutmonda 
civilizacio, kiu persistas en la ĉiamaj eraroj, estas kon- 
danmita al katastrofa fiasko. Ĉi tio ne estas profetaĵo, 
estas konstato de evidenda fakto. Ĉiuj konfliktoj nun 
ekzistantaj en la mondo, kiuj, cetere, pli kaj pli gravi- 
ĝas senĉese, indikas ke nia homa specio trairas eraran 
vojon. La kapitalista venko en la malvarma milito ne 
solvis, sed tute male, la sociajn kontraŭdirojn; la kapi- 
talismo povis/as montri de tiam sian veran vizaĝon, 
kion ĝi ne povis fari en tiu periodo. Sed, ĉu la afero 
povus esti alimaniere? Ĉu la idealo de la komunismo, 
senklasa socio, sen perforto estas atingebla? Ni volas 
pensi ke jes. La batalo por tion atingi oni devas fari en 
la tereno de la edukado. La edukado estas agado sur tiu 
parto de la homa cerbo kiu estas modifebla: la nov- 
korteksto. La ceteraj partoj de la homa cerbo ne estas 
modifeblaj, ili estas bestecaj kaj tiaj devas resti laŭ- 
nature. Sed la homa specio disponas je tiu lerno- kaj 
penso-kapablo kiu permesas al ni pretersuperi la limojn 

de la besteca hori- 
zonto. Da nk ’ al la 
rendimentoj de tiu 
speciala cerbo-par- 
to la homaro faris 
gravajn inventojn 
kaj atingis mirin- 
dajn rezultojn en 
la tereno de la 
scienco kaj la tek- 
niko. Estas neniu 
kialo por ke oni 
ne atingu similan 
sukceson en la te- 
reno de la scienco 
de la kunvivado. 
Kiam oni verkas 
ĉi-liniojn estas ĵus 
pasinte iuj huraga- 
noj en kelkaj zonoj de Centr-Ameriko, Florido, k. a. La 
raportoj pri la rezulto de tiuj katastrofoj raportas pri 
perfortaj incidentoj, disrabado... en la lokoj suferintaj 
detruon. Ion similan oni vidis, antaŭ kelkajn jarojn en 
Haitio okaze de granda tertremo. Tiuj ekzemploj de 
homa egoisma, besteca konduto okaze de malfacilaj 
cirkonstancoj estas kvazaŭ specimeno de la ĝenerala 
teniĝo de la homaro en la cirkonstancoj de la malabun- 
do de la necesaj aĵoj. Sed estas atentinda alia ekzem- 
plo: kiam okazis ega tertremo en Japanio, sekvita de 
granda cunamo kaj ankaŭ grava damaĝo en atom-cen- 
tralo, oni vidis ke la loĝantaro de la domaĝitaj regionoj 
kondutis pli laŭorde, pli discipline ol en la aliaj menci- 
itaj kazoj. Sendube ili estis mense preparitaj por alfron- 
ti tiajn katastrofojn. Tio instruas nin ke per socia eduk- 
ado oni povas atingi rezultojn de vere homa, nebesteca, 
kunvivado, sen perforto, sen subpremado. La socia 
edukado pri la valoroj de la filantropio, la homa soli- 
dareco, la frateco... mankas nur tiu subjektiva faktoro 
por meti pozitivan kulminon al la klasbatalo. 

Kial konvenas al ni studi la 
Rusan Revolucion? 

Konferenco de Josep Fontana en la prezentado de la komisiono de 
la centjaro de la Rusa revolucio. 

Josep Fontana i Lazaro estas emerita profesoro de Historio kaj 
gvidas la Universitatan Instituton de Historio Jaume Vicens i Vives 
de la Universitat Pompeu Fabra de Barcelono. Li estis instruisto 
de kelkaj generacioj de historiistoj kaj sociaj sciencfstoj, kaj verkisto 
de multaj libroj pri la politika historio de la 20-a kaj 21-a jarcentoj. 
Fontana estis unu el la plej emblemaj figuroj de la demokratia re- 
zistado al la frankismo kaj senlaca aktivulo favore al la afero de la 
demokratio kaj la socialismo. 


Estas kelkaj kialoj kiuj igas necese ke ni 
studu denove la historion de la rusa revolu- 
cio. Unue, estas necese tion fari por doni 
sencon al la ĝenerala historio de la 20-a jar- 
cento. Historio kiu, laŭ ni povas ĝin ekza- 
meni nun, de la perspektivo de la unuaj ja- 
roj de la 21-a jarcento, montras al ni enig- 
mon malfacile eksplikeblan. Se ni uzas iun 
indikilon de la socia evoluo kia estas la me- 
zurilo de la malegaleco pri la riĉeco, ni po- 
vas vidi ke la 20-a jarcento komenciĝas en 
la unuaj jardekoj kun socioj tre malegalecaj, 
kie la riĉeco kaj la enspezoj akumuliĝas en 
tre malpleksa parto de la loĝantaro. Ĉi tiu 
situacio komenciĝas ŝanĝiĝi en la jardeko 
post 1930 kaj tio okazas spektaklece en la 
jardeko post 1940 kiam komenciĝas epoko 
en kiu okazas pli egaleca distribuado de la 
riĉeco kaj la enspezoj. Situacio kiu daŭras 
stabila ĝis 1980: estis la feliĉa epoko dum 
kiu disvolviĝis en grandparto el la mondo la 
komfort-socio, epoko de altaj salajro kaj pli- 
boniĝo de la vivnivelo de la laboristoj, kiam 
iu usona prezidento eĉ intencas iniciati pro- 
gramon de milito kontraŭ la malriĉeco. 

Ĉio-ĉi finiĝis en la jardeko post 1980, ekde 
kiam denove kreskis la indikiloj de mal- 
egaleco, kiuj pretersuperas tiujn de la ko- 
menciĝo de la jarcento, ĝis tioma punkto ke 
Credit Suisse denuncis antaŭ malmultaj 
monatoj ke la 70 procento da plej malriĉa 
loĝantaro el la planedo ne havas entute eĉ 
3 procentojn el la tuta riĉeco, dum la 8,6 
elcento inter la plej riĉaj akumulas 85 el- 
centojn. 

Kio okazis kio povus ekspliki ĉi-tiun evo- 
luon? Thomas Piketty asertas ke la mal- 
egaleco estis ĉiamdaŭra karakteraĵo de la 
homa historio. Mi legas al vi liajn vortojn: 
“En ĉiuj socioj kaj en ĉiuj epokoj la plej mal- 
riĉa duono el la loĝantaro posedas preskaŭ 


nenion (ĝenerale apenaŭ 5 elcenon el la tu- 
ta havaĵo), la plejsupera dekonparto el la 
riĉularo posedas klaran plejmulton el la tuto 
(ĝenerale pli ol 60 procenton el la tuta hav- 
aĵo. Kaj foje eĉ 90 elcenton)”. 

La malegaleco de la havaĵoj, kiu tradukiĝas 
en malegaleco de la enspezoj, signas, laŭ 
Piketty, la tutan kurson de la historio, kiam 
la taksoj de kreskiĝo de la loĝantaro kaj de 
la produktado ĝenerale ne preterpasis 1 el- 
centon ĉijare, dum la “pura rendimento” de 
la kapitalo sin tenis inter 4 kaj 5 elcento. Ĉi 
tiuj konsideroj kondukas lin al ia interpret- 
ado draste formulita: “Dum esenca parto de 
la homa historio la plej grava fakto estas ke 
la takso de rendimento de la kapitalo ĉiam 
estis malpli ol dek- al dudek-oble pli granda 
ol la takso de kreskiĝo de la produktado kaj 
de la enspezo. Sur tio baziĝis, ĉefe la fun- 
damento mem de la socio: estis tio kio per- 
mesis al iu klaso de posedantoj dediĉiĝi al 
io pli ol sia propra subtenado”. Kio estas 
kvazaŭ diri ke la civilizacio, la scienco kaj la 
arto estas filoj de la malegaleco. 

Poste estus veninta, en la 20-a jarcento, 
etapo en kiu la lla reguloj de la ludo ŝajne 
estis ŝanĝante, ĉefe sekve, li asertas, de la 
detruo okazigita de la du mondaj militoj kaj 
la sociaj konvulsioj, kiuj okazigis tiun minim- 
umon de la malegaleco kiu okazis inter 
1945 kaj 1980. Sed la normaleco restariĝis 
ekde la jardeko post 1980, ĝis alveni al la 
nuntempa ekstrema malegaleco. 

El ĉi tiu fakto ekstartas lia antaŭvido ke laŭ- 
longe de la 21-a jarcento, tio estas ĝis la 
jaro 2100, la kresko de la produktado es-tos 
apenaŭ 1,5 elcento kaj ni estos en iu si- 
tuacio en kiu la supereco de la rendimentoj 
de la kapitalo denove estos kiel antaŭe kaj 
estus restariĝinte la normaleco. Pro kio li fi- 
nas per iu pesimisma konkludo: “Ekzistas 

nenia natura forto kiu nepre reduktus la gra- 
vecon de la kapitalo laŭlonge de la historio”. 
Nu, mi travivis tiun etapon antaŭ 1980 kiam 
ni estis multaj, mi dirus multaj milionoj en la 
tuta mondo, kiuj pensis ke la reguloj de la 
ludo senĉese ŝanĝadis favore al pli justa 
distribuo de la riĉeco, kaj ke estis konvena 
penadi por daŭre antaŭenmarŝi tiudirekten. 
Estas pro tio ke mi rifuzas akcepti ke tio 
okazinta en ĉi tiu duonjarcento de kolektiva 
pliboniĝo estis iu simpla akcidento, kaj mi 
pensas ke oni devas detale ekzameni la 
eventojn de la etapo inter 1914 kaj 1980, 
enkondukante en la analizadon la politikajn 
faktorojn kiuj tute mankas en la libro de Pi- 
ketty, kie, ekzemple, la vorto “sindikatoj” 
aperas nur unufoje (en la paĝo 471 de la 
originala franclingva eldono). 

Ĉi tiu alitipa esploro de la evoluo de la mal- 
egaleco en la 20-a jarcento, de politika vid- 
punkto, nepre devas komenci per la granda 
ŝanĝo kiun signifis la rusa revolucio de 
1917. Kial mi diras “granda ŝanĝo”? En 
1917 ekzistis ia longdaŭra tradicio de labor- 
istaj luktoj celintaj plibonigi la viv-kondiĉojn 
de la laboristoj, kaj estis ia ampleksa tradi- 
cio de apogo de la “socialismo”, kvankam 
unu sola provo apliki ĝin en la realon sukce- 
sis konkretiĝi, tiu de la Pariza Komunumo 
de 1871, kiu daŭris malmulte pli ol du mo- 
natojn kaj lasis al ni kiel heredaĵo iun him- 
non, la Internacio, kiu anoncis ke ”la mond’ 
en fundament’ ŝanĝiĝos”. 

Sed, verdire, ekde la fino de la 19-a jar- 
cento, tiel la sindikata batalado kiel la politi- 
ka agado de la partioj t. n. socialistaj aŭ so- 
cialdemokratiaj estis rezignintaj pri la revo- 
luciaj programoj por sin dediĉi al la lukto por 
la plibonigo de la sociaj rajtoj ene de la ek- 
zistantaj politikaj kadroj, sed por faligi ĉi 
tiujn. La kazo de la germana SPD, de tiu 
socialdemokratia kiun oni povus konsideri 
kiel legitima heredinto de Markso kaj En- 
gelso, estas klara tiurilate. Dum la jaroj an- 
taŭ la komenciĝo de la Unua MondMilito ĝi 
estis la partio kiu posedis pli da deputitoj en 
la germana parlamento, ĝi havis pli ol mili- 
ono da aliĝintoj kaj centon da ĵurnaloj, sed 
ĝi ne intencis fari la revolucion, sed aspiris 
atingi parlamentan triumfon kiu permesus al 
ĝi reformi kaj demokratiigi la staton. Do, 
kiam okazis la milit-deklaro, la socialistoj 
voĉdonis la kreditojn kaj klopodis konservi 
la socian pacon, konsilante al la laboristoj 


ke, dum la daŭro de la milito, flankenlasu la 
strikojn kaj la konfliktojn. 

De ĉi perspektivo ne malfacilas kompreni ke 
tio kio okazis en Rusio laŭlonge de 1917 
signifis ian rompon, ian neatenditan an- 
taŭenpaŝon, kiu montris ke iu movado start- 
inta de malsupre, de la ribelo de la labor- 
istoj kaj la soldatoj, povus atingi la kontrolon 
de la lando kaj igi ĉi tiun funkcii per novaj 
reguloj. Ĉar la plej novigante en ĉi tiu mov- 
ado estis tio ke, ekde la unuaj momentoj, 
ekde februaro -aŭ marto, laŭ nia kalenda- 
ro- de 1917 ĝi ne agadis nur per iu parla- 
mento, sed baziĝis sur iu duobla povo, est- 
ante esenca parto de unu el ili la konsilioj 
de laboristoj, soldatoj kaj kamparanoj, kiuj 
tiam komencis konstrui ian specon je kon- 
traŭ-ŝtato. 

Al ĉi tio ni aldonu ke la procezo repide ak- 
celiĝis, ĉefe pro la iniciato de Lenino, kiu 
proponis rezigni pri la programo de iu kons- 
titucia asembleo, tio estas, la burĝa parla- 
menta sistemo kie ĉio kontribuas, li diris, 
starigi “iun demokration nur por riĉuloj”- kaj 
rekte pasi al alia formo je organizo kie la 
povo devus esti en la manoj de konsilioj 
elektitaj de malsupre, kun transira etapo de 
diktaturo de la proletaro -ĉar ne estis ver- 
ŝajna ke la privilegiuloj akceptus sian sen- 
posedigon senreziste- kiu fine kondukus 
starigi socion sen ŝtato kaj sen klasoj. 

Por la milionoj da eŭropanoj kiu en 1917 es- 
tis militante en la batalkampoj, kaj kiuj jam 
estis kompreninte ke tiun militon oni ne es- 
tis farante por defendi iliajn interesojn, la 
bildo de tio kio estis okazante en Rusujo es- 
tis tiu de reĝimo kiu estis tuj finonte la mili- 
ton, kiu estis distribuinta terojn al la kampar- 
anoj, kiu estis asigninte al la laboristoj raj- 
tojn je kontrolo sur la entreprenoj kaj kiu 
transdonis la povon al elektitaj konsilioj kiuj 
devus demarŝadi de malsupre al supre. 

La nova imperiestro de Aŭstrio-Hungario, 
Karolo la 1-a, perletere diris al la Kajzero la 
14-an de aprilo de 1918: “Nun ni estas ba- 
talante kontraŭ iu nova malamiko, pli dan- 
ĝera ol la potencoj de la Entento: kontraŭ la 
internacia revolucio”. Karolo -kiu, cetere, 
estis beatigita en 2004 de la papo VVojtilo- 
estis trafe kompreninta la diferencon kion 
signifis tio kio estis okazante en Rusio: li es- 
tis konstatinta ke tiu estis iu “nova” malami- 
ko, kiun oni ne devus konfuzi kio signifis la 
ribeloj, manifestacioj kaj strikoj kiuj estis 

okazintaj, kaj daŭre estis okazante en tiuj 
momentoj, en Aŭstrio kaj Germanio. 

Ĉar vere estis ke en ambaŭ landoj estis 
okazante tiom da plend-movadoj ke tio igis 
naskiĝi ĉe la rusaj bolŝevistoj la iluzio, tute 
erara, ke la revolucio facile disvastiĝos en 
Centra Eŭropo. Eĉ ne en Germanio, kie tio 
ŝajnis pli proksima, okazis revolucio. Sed la 
timo ke ĝi povus okazi eksplikas tion ke ko- 
mence de novembro de 1918 la germanaj 
militistestroj decidis ke oni devus meti finon 
al la milito por povi destini fortojn por sufoki 
la revolucion. Estis la militistoj tiuj kiuj, an- 
taŭ la neceso plenumi la postulojn kiujn la 
usona prezidento VVilson faris por negoci la 
pacon, elpostenigis la imperiestron kaj deci- 
dis aljuĝi la povon al iu registaro konstituita 
de socialistoj, kun la kondiĉo, antaŭe paktita 
inter la armeestroj kaj la lidero de la Social- 
ista Partio, Friedrich Ebert, ke “la registaro 
kunlaboros kun la oficiraro en la nuligo de la 
bolŝevismo”. 

La timo de la militistoj ne estis senbazaj, ĉar 
ŝajnis ke se ie oni povus ripeti la sovetan 
sperton estis en la Germanio de novembro 
kaj decembro de 1918, kiam en Bavario kaj 
Saksujo oni estis proklamante “socialistajn 
respublikojn”, kaj en Berlino kunvenis kon- 
greso de la reprezentantoj de la konsilioj de 
laboristoj kaj soldatoj de Germanio en kiu, 
interalie, oni postulis ke la plejsupera aŭtori- 
tato de la armeo pasu al la manoj de la kon- 
silioj de soldatoj kaj ke oni eliminu la ran- 
gojn kaj insignojn. La granda venko de Frie- 
drich Ebert estis atingi ke la kongreso de la 
konsilioj akceptu la tujan elekton de iu kons- 
titucianta parlamento, kio permesis starigi 
iun registaron de ordo kaj dispelis la mina- 
con de iu revolucia procezo. 

Dume la Freikorps, iuj armeecaj korpoj el 
volontutuloj rekrutitaj de la armeestroj, kiuj 
estis konstituitaj el malmobilizitaj soldatoj, 
studentoj kaj kamparanoj, gvidataj de leŭte- 
nantoj kaj kapitanoj, kaj kiuj agadis kun la 
apogo de la ministro pri Defendo, la social- 
isto Gustav Noske, faris la malpuran labo- 
ron likvidi la revolucion. Ili komencis sufok- 
ante per fero kaj sango iun trofruan provon 
je ribelo kiu okazis en Berlino la 5-an de ja- 
nuaro de 1919, kaj finis per la murdo de 
Karl Liebknecht kaj Rosa Luxemburgo, kaj 
sekvis poste perforte dissolvante la konsi- 
liojn de laboristoj kaj soldatoj kaj likvidante 
la sovetan respublikon de Bavario. Oni ne 


sufiĉe reliefigas la gravecon de ĉi tiu kon- 
traŭ-revolucia movado kiu disvastiĝis tra 
Germanio, Aŭstrio, Hungario kaj la baltaj 
landoj, kun la intima kunlaborado de iuj poli- 
tikaj gvidantoj kiuj estis impulsitaj de ia ob- 
seda terur-sento pri la rusa revolucio. Eble 
utilas al vi scii ke tiuj korpoj atingis la nom- 
bron je 250.000 al 400.000 membroj. 

Tiele la revolucio restis izolita en Rusujo, 
kio ne tro prizorgigis. Angloj kaj francoj bal- 
daŭ laciĝis apogi la blankajn armeojn kiuj 
bataladis kontraŭ la sovetuloj kaj delasis la 
aferon, zorgante pri reagoj kiel la ribelo de 
la maristoj de la floto kiun la francoj estis 
sendintaj al la Nigra maro. Tio kio reale zor- 
gigis ilin estis la ebleco ke la soveta ekzem- 
plo disvastiĝus al siaj landoj: ili ĉefe timadis 
la kontaĝon. 

La malkontento de la jaroj post la fino de la 
Granda Milito en Francio, en Anglio (kie en 
1926 okazis la unua ĝenerala striko de ĝia 
historio), en Hispanio (kie de 1918 al 1921 
okazis tio kio kutime estas nomata “bolŝev- 
isma trijaro”) aŭ en Italio (kun okupado de 
fabrikoj en 1920) kondukis nenialoken revo- 
luciajn movadojn kiuj aspiris kapti la povon. 
En Italio, ekzemple, tiel la socialista partio 
kiel la majoritata sindikato rifuzis apogi ag- 
adon celantan preni la povon. Tiamaniere la 
okupado de la fabrikoj ne povis konduki 
krom al la atingo de iuj koncedoj el la pa- 
tronaro. Sed la timo al la revolucio “laŭ la 
rusa maniero” tre ĉeestis en la menso de la 
gvidantoj de la burĝa Eŭropo, kaj la sindi- 
katoj rapide lernis uzi ĝin por pli efike ne- 
gocadi la laborkondiĉojn kaj la salajrojn. 

La plibonigo rilate al la malegaleco, kiun oni 
atingis poste, ekde la jardeko de 1930, ne 
estus sufiĉe eksplikebla sen la paniko al la 
soveta fantomo. Kiam la tutmonda krizo 
kreis situacion de ega senlaboreco kaj mal- 
riĉeco, oni sin turnis al du tipoj je solvoj. En 
landoj kie la minaco ŝajnis pli granda, kiel 
Italio kaj Germanio, la faŝism-tipaj movadoj 
komencis perforte dissolvi partiojn kaj sindi- 
katojn de maldekstraro. 

En la kazo de Germanio, Hitlero ripetis en 
1934 la pakton kun la armeo kiun Ebert 
estis farinte en novembro de 1918. Antaŭ la 
minaco kiun reprezentis la trupoj de la SA, 
kiuj volis la plenumadon de la revoluciaj 
promesoj de la naziaj programoj, la militistoj 
avertis Hitleron ke aŭ li haltigu la aferon aŭ 
faros tion la armeo per si mem. La militistoj 

kunlaboris provizante armilojn al la SS por 
la ekstermado de la SA kiu okazis ekde la 
nokto de la longaj tranĉiloj, la 30-an de junio 
de 1934. Sed eble plej interese estis la 
pravigo kiun Hitlero faris pri sia agado en tiu 
okazo, dirante ke li volis eviti ke okazu en 
Germanio iu nova 1918. 

En alia kazo kiam la sekvoj de la krizo estis 
ekstreme gravaj, kiel estis tiu de Usono, la 
solvo konsistis establi politikon de helpoj kaj 
koncedoj en la sociala tereno, ene de la 
programo de la New Deal. Kutime oni igno- 
ras ke la jaroj de 1931 al 1939 estis epoko 
en Usono de grandaj strikoj kaj gravaj so- 
ciaj perturboj. Okaze de unu el tiuj strikoj, 
Los Angeles Times diris: “La situacion (...) 
oni ne povas priskribi kiel iu ĝenerala striko. 
Tio ekzistanta estas insurekcio, ribelo orga- 
nizita de la komunistoj por faligi la regist- 
aron. Nur oni povas fari ĉi tion: dispremi la 
ribelon per ĉiu necesa forto”. Krom ĉi tiuj 
bataloj, la usonaj laboristoj por sin defendi 
el la krizo uzadis ankaŭ formojn de mem- 
organizado: en Seatlo la sindikato de la fiŝ- 
kaptistoj interŝanĝadis fiŝojn kontraŭ fruktoj, 
legomoj kaj ligno. Estis 21 lokoj, subkontro- 
le de iu komisaro, porfari tiajn interŝanĝojn. 
Fine de la jaro 1932 estis 330 diversaj orga- 
nizaĵoj de memhelpado por la tuta lando, 
kun 300.000 membroj. 

Sen tia kunteksto de socialaj bataloj ne 
eblas trovi racian eksplikon de la New Deal 
kaj ties dispozicioj pri helpo, kiel la Civil 
Works Administration. kiu sukcesis provizi 
laborpostenon al 4 milionoj da laboristoj, aŭ 
la Civilan Conservation Corps, kiu varbis 
junajn fraŭlojn kaj kondukis ilin labori en la 
arbaroj pagante al ili salajron je unu dolaro 
po-tage por laboraĵoj de rekuperado aŭ pro- 
tektado kontraŭ la inundoj. Ĉion ĉi oni faris 
sub la maltrankvila rigardo de la entrepren- 
istoj, kiuj vidadis ĉie la minacon de la social- 
ismo. Fakte, la timo al la tipo je elturniĝo kiu 
laŭ ilia ŝajno estis okazante kun Roosevelt 
generis ian fortan reagon kio eksplikas ke 
en 1938 oni fondis la kongresan Komitaton 
pri kontraŭ-Usona agado, kies komisio estis 
malkovri renversemulojn en la sindikatoj aŭ 
ene de la organizaĵoj de la New Deal. La 
makartismo ne estas rezulto de la malvar- 
ma milito, sed la daŭrigo de la paniko kon- 
traŭ la ruĝuloj naskiĝinta en la tridekaj jaroj. 
Post la fino de la dua mondmilito, en 1945, 
la timo al la disvastiĝo de la komunismo en 


Eŭropo ŝajnis pravigita de la fakto ke dum 
la jaroj 1945 kaj 1946 la komunistoj atingis 
pli ol 20 elcento de la voĉ-donoj en Ĉe- 
ĥoslovakio, en Francio (kie ili estis la plej 
voĉdonita partio) kaj en Finnlando, kaj tre 
proksime al 20 elcento en Islando aŭ en Ita- 
lio. En tiuj kazoj ne estis revoluciaj celoj far 
la komunistoj, ĉar, paradokse, Stalino mem 
sin estis turniĝinta al la parlamenta vojo, kaj 
konsilis al la eŭropaj komunistaj partioj ke ili 
ne entreprenu revoluciajn aventurojn. 

La malvarma milito havis la celon krei ian 
solidarecon en kiu Usono oferus al siaj ali- 
ancanoj protekton kontraŭ la revolucia mal- 
amiko, el kiu nur tiu potenco povus savi, 
dank’ al sia milita supereco, plifirmigita per 
la monopolo de la atombombo. Malantaŭ tiu 
ofero estis la intenco konstrui mondon laŭ 
siaj reguloj, en kiu tiu potenco havus ne-dis- 
kuteblan militistan hegemonion, sed ankaŭ 
ekonomian superecon. 

Por konservi tiun tutmondan politikan kon- 
trolon, kaj samtempe fari negocon, estis ne- 
cese subteni tian tim-etoson pri ĝenerala 
kolizio kontraŭ iu malamiko, la soveta, kiu 
povus subpremi ĉiun ajn landon kiu ne ĝuus 
la usonan protekton kaj ĉi ties nuklea forto. 
Krom tio, tamen, la neceso alfronti tion kion 
ili reale timis, kio ne estis la sovetiaj armiloj, 
sed la ebleco ke la komunistaj ideoj kaj mo- 
vadoj disvastiĝus al la “okcidentaj” landoj, 
igis ĉiujn alpreni politikojn favore al pli egal- 
eca distribuo de la profito de la produktado 
kaj pli ampleksan provizadon de senpagaj 
kaj universalaj sociaj servoj: estis la jaroj de 
la komfort-socio, la jaroj kiam ni trovas la 
plej malgrandan malekvilibron en la socia 
malegaleco. 

Ekde 1968, tamen, videblis ke oni ne devis 
timi ian ajn tipon je revolucia minaco, ĉar eĉ 
ne la komunistaj partioj mem ŝajnis celi tion. 
En la Parizo de majo de 1968, en la plen- 
eŭforio de la gestudenta movado, kiuj estis 
plenkonvinkitaj ke, en alianco kun la labor- 
istoj, ili povus transformi la mondon, la kom- 
unista partio kaj ĉi ties sindikato malebligis 
ĉiun ajn aliancon kaj kontentiĝis paktante 
salajran plibonigon kun la patronaro kaj re- 
komendante al la gestudentoj ke ili iru fari la 
revolucion en la Universitato. Samtempe, la 
eventoj de Prago pruvis ke la soveta komu- 
nismo ne havis plian aspiron ol sin teni de- 
fensive, ne tolerante ŝanĝojn kiuj metus 
subdanĝere sian stabilecon. 

Meze de la jardeko post 1960, ju pli evi- 
dentiĝis ke la soveta minaco estis senkon- 
sistenca, des pli la entreprenistaro kiu ĝis 
tiam estis akceptinta pagi la fakturon de sa- 
lajraj kostoj kaj altaj impostoj, komencis re- 
agi. La ofensivo komenciĝis en la epoko de 
Carter, iuflanke malebligante krei iun Ofic- 
ejon de perado de la konsumantoj, kaj ali- 
flanke ignorante la rajtojn de la sindikatoj, kaj 
pludaŭris en la epoko de reagan en Usono 
kaj Sinjorino Teacher en Britio, batalante mal- 
kaŝe kontraŭ la sindikatoj. Sekve de tia poli- 
tiko rekomenciĝis la kurbo de la malegal- 
eco, kiu nutriĝis el la laŭgrada rabato de la 
salajraj kaj fiskaj kostoj de la entreprenoj. 

Ĉu povas esti konsiderata kiel nura koincido 
ke la plibonigo de la egaleco okazis sam- 
tempe kiel la ekspansio de la komunista mi- 
naco -aŭ pli ĝuste, la timo al la komunista 
minaco- kaj ke la ŝanĝo kio okazigis la re- 
venon de la grando de la malegaleco kiun 
ni travivas nun koincidas kun la malapero 
de tiu faktoro? 

Kaj permesu al mi insisti: mi ne temas pri la 
minaco de Soveta Unio kiel militista poten- 
co, kiu ekzistis neniam (la diferenco je milit- 
ista kapablo favore al Usono estis enorma, 
tial oni kaŝis tion al la publiko, kiu alimanie- 
re eble ne estus milde konsentite la elspe- 
zojn kaj la restriktojn kiun okzigis la mal- 
varma milito). Mi temas al la minaco, laŭ- 
sence ke oni uzis tiun terminon por plifirmigi 
tiun timon, de la “internacia komunismo”; la 
timo al la revolucia renverso. 

Permesu al mi citi iun strange lucidan ates- 
ton kiu sciis vidi, jam en la jaro 1920, tra kiu 
vojo povus iri tre bona la afero. La atesto 
estas de Karl Kraus, kiu skribis tiam: “Ke la 
diablo forportu la praktikon de la komun- 
ismo, sed, tamen, ke Dio konservu ĝin al ni 
en ĝia kondiĉo de konstanta minaco sur la 
kapoj de la riĉ-posedantoj; tiuj kiuj, cele 
konservi ilin, senkompate sendas aliajn al la 
frontoj de la malsato kaj la honoro de la pa- 
trujo, dum pretendas konsoli ilin dirante kaj 
ripetante ke la riĉeco ne estas tio plej grava 
en ĉi tiu vivo. Dio konservu al ni por ĉiam la 
komunismon por ke tiu fiularo ne iĝu eĉ pli 
insolenta (...) kaj ke, almenaŭ, kiam ili enlit- 
iĝos, tion faru kun terur-sonĝo. 

Ĉar rezultas ke grandparto el tio kion ni no- 
mas socia progreso, ekde la franca revolu- 
cio ĝis nun, estas tre ligita al la terur-sonĝo 
de la riĉaj klasoj, devigitaj cedi pro la timo 


perdi ĉion permane de la barbaroj. Ekzem- 
ple, la abolo de la sklaveco estus nekom- 
prenebla sen la paniko kiun okazigis la ma- 
sakro de kolonianoj dum la revolucio de 
1791 en Haitio. La fakto ke nuntempe ekzis- 
tas en la mondo pli da sklavoj ol en 1791 
(oni kalkulas ke la nuna kvanto da devigaj 
laboristoj estas inter 13 kaj 27 milionoj) igas 
ke oni meditu pri la signifo de tio kion la li- 
broj de historio nomas abolo de la sklaveco. 
Neniel komparebla, tamen, kun la paniko 
kiun vekis jam dekomence la rusa revolu- 
cio, kaj kiun oni persistigis tiel en la tereno 
de la politika propagando kiel en tiu de la 
historio. Ankoraŭ nuntempe la eventoj de 
Ukrainio estas profitataj por refari la saman 
historion de la minaco kontraŭ la libera 
mondo. En artikolo de iu erudicia revuo pri 
la historio de la malvarma milito kiu studis la 
organizaĵojn stay behind, kiujn Usono kaj 
Britio starigis en Eŭropo cele alfronti eblan 
komunistan avancon, tiu plej konata estis 
Gladio , kiu preparadis perfortan reagon en 
Italio se la komunistoj venkus en balotado, 
la aŭtoro provis pravigi ke ili persistu eĉ 
post la malapero de Sovetunio kaj argu- 
mentis ke, pro la nuna rusa agrso en Ukrai- 
nio, estas logike pluteni “iujn el la samaj 
elementoj je sekureco- de la malvarma mili- 
to. Do, la kontraŭkomunismo pludaŭras eĉ 
post la morto de la komunismo. Oni nutris 
nin per la kriminala historio de la komunis- 
mo, kiun oni ripetadas al ni ĉiutage, kaj 
mankis, tamen, la paralela kono de la krimi- 
nala historio de la kapitalismo por situi la 
aferon en pli ekvilibra kunteksto. La studo 
de la rusa revolucio, kiel vi vidas, estas ne- 
cesa por kompreni la historion de la 20-a 
jarcento, kaj la situacion al kiu ĉi tiu historio 
kondukis nin. 

Estas, tamen, pliaj kialoj kiuj igas necesa ĉi 
tiun studon, pri kiuj mi temos resume pro 
tempo-manko. Unu el la plej gravaj estas 
klarigi kial la socia projekto de 1917 fine fi- 
askis. Kaj mi ne temas pri la fina disfalo de 
la politika strukturo de Sovetunio post 1989, 
sed pri la nekapablo konstrui tiun modelon 
de libera kaj senklasa socio kiun oni propo- 
nis je komenco de la revolucio. 

Ĉi tiu estas temo kiu devigas nin revizii se- 
rion da aferoj, komencante per la krizo de 
marto de 1921, kiam estis okazante la deka 
kongreso de la komunista partio, dum la la- 
boristoj de Petrogrado strikadis, kun la apo- 

go de la maristoj de la bazo de Kronstadt, 
ne nur pro ekonomiaj kialoj, sed postulante 
rajton je partopreno, kaj novan balotadon 
por la sovetoj, kiuj estis devenintaj, laŭ- 
daŭre de la civil-milito, simpla transmisia 
ĉeno de la desupraj ordonoj de estroj kiuj 
ne estis elektitaj. 

Poste ni devos esplori kion reale signifis la 
programo de planado kiun estis ellaborante, 
ĝis 1928, la homoj laborantaj en la Gos- 
plan, kaj la maniero kiel ilia projekto estis 
pervertita de Stalino, kiu igis ĝin ilo por iu 
projekto de deviga industriigo, kiu kunportis 
politikon de teroro celanta submeti amplek- 
sajn tavolojn de la loĝantaro al iuj labor- 
kondiĉoj de homa ekspluatado. 

Aŭ ni devos esplori la kialojn de la fiasko de 
la projekto de la popolaj demokratioj de 
1945, pri kiu temis Manfred Kossok, kiu tra- 
vivis ĝin, elvokante “tiujn jarojn de la gran- 
daj esperoj, de la revoj, de la utopioj -la fino 
de la imperiismo post 10 aŭ 20 jaroj, liber- 
igo de ĉiuj popoloj, universala bonstato, 
eterna paco- iuj jaroj de heroecaj revoj: la 
reala socialismo kiel la plej bona el la mon- 
doj”. lu projekto pri kiu Edvvard Thompson 
diris: “ĉi tiu estis aŭtentika momento, kaj mi 
ne kredas ke la degeneriĝo kiu sekvis, en 
kiu estis du aktoroj, la stalinismo kaj okci- 
dento, estus neevitebla. Mi pensas ke oni 
devas denove okupiĝi pri ĉi tio kaj eksplikis 
ke ĉi tiu momento ekzistis”. Oni devas, ja, 
studi ĉiujn-ĉi diversajn momentojn kiam la 
aferoj povis esti malsamaj. 

Kaj estas iu centra aspekto de ĉi tiu afero 
kiun oni devus detale ekzameni. Ĉu estis 
realigebla la projekto de Lenino krei senkla- 
san socion, kiu implikis aboli ne nur la ŝtat- 
aparaton sed ankaŭ la dungitan laboron? 
Antaŭ ne multe Richard VVolff, emerita pro- 
fesoro de la Universitato de Ekonomio de 
Massachusets, restudis diversajn momen- 
tojn de la historio de la revolucioj -la abolo 
de la sklaveco, la fino de la feŭdismo, la so- 
cialista revolucio de 1917- kaj montris ke 
ĉiu el ili alportis bonaĵojn kaj liberecon, sed 
ke ĉiuj lasis la terenon malfermitan al nova 
formo de ekspluatado (en la kazo de 1917, 
tiu de kapitalismo de ŝtato) ĉar ili ne kom- 
prenis ke la sola maniero aboli la ekspluat- 
adon estas meti finon al la depreno de la la- 
borpluso el la manoj de ties produktantoj. 
Laŭ VVolff tion oni atingas per formoj de ko- 
operativa organizo kaj mencias iun sufiĉe 


interesan movadon de etaj kooperativoj kiu 
disvolviĝas nuntempe en Usono. Sed li for- 
gesas iun aspekton pri kiu Lenino sufiĉe 
atentis: ke cele aboli la ekspluatadon unue 
estas necese senigi el la politika povo tiujn 
kiuj estus damaĝitaj pro la ŝanĝo. Pri tio po- 
vus utili kiel ekzemplo tio okazinta en Mon- 
dragono, kiu multaj, inkludante VVolff mem, 
prezentis kiel la modelo de alternativo. Oni 
povas fari ĉion ajn starigante kooperativojn, 
grandajn aŭ malgrandajn, sed ŝanĝiĝos ne- 
nio se dume estas en Madrido ministro kiel 
Montoro kiu disponas je la tuta povo de la 
ŝtato por modifi la regulojn laŭ lia konveno. 
Alia propono kiu interesus konsideri, sed pri 
kiu ni ankoraŭ konas tre malmulte, estas tiu 
de Abdullah Ocalan, la lidero de la kurda 
PKK, enprizonigita de la turkoj ekde 1999, 
kiu antaŭ kelkaj jaroj proponis la formulon 
de demokratia kun-federismo, kiu proponas 
anstataŭigi la ŝtato-nacion per iu sistemo de 
lokaj asembleoj aŭ konsilioj kiuj generus aŭ- 
tonomion sen krei la aparaton de iu ŝtato. 
Nuntempe ĉi tiu projekto havas ian unuan 
konkretiĝon en Rojavo, la norda regiono de 
Sirio kie stariĝis tio kion iu raportaĵo de la 
BBC kvalifikas kiel “ia egaleca mini-ŝtato, 
plur-etna (kiu egalece enkalkulas kurdojn, 
arabojn kaj kristanojn), regita komunume”. 
Temas ĝuste pri tiuj kiuj kunbatalas cele 
rekonkeri la urbon Kobanon. Mi rekomen- 
das al vi vidi tiun raportaĵon de la BBC, kiu 
titoliĝas “Rojavo: Sekreta revolucio de 
Sirio”. 

Kial mi parolas pri ĉi tiuj aferoj, kiuj ŝajnas 
tre malproksimaj de la revolucio de 1917? 
Antaŭe mi diris ke ni devus studi ĝin por 
kompreni nian propran historion; sed evi- 
dentas ke tiun studon mi ne kontemplas kiel 
pura intelekta ekzerco sed praktika aplik- 
ado. La utilo kiun ĝi povus havi, kiun ĝi de- 
vas havi, estas helpi nin repreni tiujn projek- 
tojn kiuj ne sukcesis -pro internaj eraroj kaj 
pro la malamikeco de ĉiuj fortoj kiuj sin opo- 
nis al la sociaj avancoj kiujn ili iniciatis- kio 
ankoraŭ povas utili al ni por la tasko kons- 
trui pli liberan kaj egalecan socion. 

Ĉar ŝajnas al mi nediskutebla ke la celo kiu 
impulsis la homojn de 1917 estis legitima. 
Laŭ diris Paul Eluard: “Oni devis kredi, estis 
necese / kredi que la homo kapablas / iĝi 
libera kaj plibonigi la destinon kiun oni asig- 
nis al li”. Kaj mi pensas ke daŭre estas al ni 
necese kredi tion nuntempe. 

LA MARKSISMO KAJ LA KLAS- 
BATALO EN LA 21-A JARCENTO 

7A1DA ESPINO LA O 

Magistratino pri Filozofio (Plejsupera Instituto de Medicina Scienco)- 
Santjago de Kubo 

ENKONDUKO. 

La Marksismo, kiel scienca teorio de la socio en la nuntempo konstituas, des pli prave, la teorion de 
la klasbataloj, ekde revoluciaj pozicioj. 120 jarojn post la morto de Karlo Markso, la teorio de la 
klasbatalo kaj de la monda historia revolucia rolo de la proletaro, kiel kreanto de nova socio ne per- 
dis validecon. Nuntempe kun la novliberala tutmondiĝo, akcentiĝas ĝiaj sekvoj en la tuta socio kaj la 
homa sano konkrete. La agnosko de la luktado en ĉi tiuj landoj kie oni aplikas ĉi tiun novan modelon 
ne kondukas al la interkonsento pri la ekzistado de la sociaj klasoj, oni prezentas diversecon da 
interpretoj kiuj celas banaligi ilin en iuj kazoj kaj forgesi ilin en aliaj kazoj. 

La disvolviĝo de novaj batal-formoj, kun partopreno de sociaj movadoj ĉu pri genro, pri vivmedio, 
etniaj, kulturaj ktp ni ne povas forgesi, en la kazo de Kubo, ĉi ties konstantan praktikadon de la 
marksisma fundamentado en ĉiuj siaj sociaj procezoj, startante de nia propra realo kaj sperto, sam- 
kiel de niaj plej progresemaj revoluciaj teoriistoj. 

DISVOLVIĜO 

“La historio de ĉiuj ĝis nun ekzistintaj socioj, estas la historio de la klasbatalo”. Laŭ esprimo de Karlo 
Markso en sia ĉefverko “La Manifesto de la Komunista Partio” en februaro de 1848, 155 jarojn post 
ĝia publikigo, estas kvazaŭ Markso estus vivanta nuntempe. “Nia epoko, la epoko de la burĝaro, 
distingiĝas, tamen, pro tio ke ĝi simpligis la klasajn kontraŭdirojn. La socio dividiĝas, pli kaj pli, en 
du grandajn malamikajn kampojn, en du klasojn, kiuj rekte interfrontiĝas, la burĝklaso kaj la 
proletaro”. Nia epoko, la epoko kiam la burĝaro denove intencas alpropriigi ĝin al si, kiam penas 
pliakrigi pli kaj pli la klasajn kontraŭdirojn kaj la socio polariziĝas en du tre difinitajn grupojn, inter 
riĉuloj kaj malriĉuloj, kiam ĉi tiuj pli kaj pli malriĉiĝas, dum la aliaj pli kaj pli riĉiĝas, ĉi tiu estas la 
epoko de la Tutmondiĝo kun sia Novliberala modelo, kiam la burĝaro penas savi la sistemon 
merĝitan en ĝeneralan krizon. 

Ni denove iras al la vortoj de Markso, kiam li esprimas ke “Pere de la mondskala ekspluatado, la 
burĝaro asignis kosmopolitan karakteron al la produktado kaj al la konsumado de ĉiu landoj. Kon- 
traŭ la sento de la reakciuloj, ĝi demetis el la industrio ĉi ties nacian bazon”... “industrio kiu jam ne 
uzas indiĝenajn krudmaterialojn, sed aliajn venintajn el la plej malproksimaj regionoj de la mondo, 
kaj kies produktaĵoj estas konsumataj ne nur en la propra lando, sed ĉiuloke en la planedo.” 
“...devigas ĉiujn naciojn, se ili volas supervivi, adopti la burĝan manieron je produktado, trudas al ili 
la t. n. civilizacion, t. e., iĝi burĝaj. Unuvorte: forĝas mondon laŭ sia bildo kaj similo”. 

La kapitalismo de ĉi 21-a jarcento, estas, ja, malsama ol tiu ekzistanta en la epoko de Markso kaj 
Lenino, sed ĝia esenco daŭre estas la sama. Kiu estas la bildo kiun lasas al ni ĉi tiu kapitalismo por ke 
persistu la klasbatalo en la nuntempa mondo?. 

Nuntempe ne estas malaperinta, sed male pliintensiĝis, la ekspluatado de la laboristklaso kaj ĉiuj 
laboristoj, pliakriĝis la antagonismo inter la kapitalo kaj la laboro, inter la grandaj transnaciaj en- 
treprenoj kaj la grandaj amasoj de la popolo, inter la imperiismo kaj la malevoluintaj landoj. La bata- 
lo estas la plej universala formo de ekzistado de ĉio reala, y la kontraŭdiroj la enhavo kie ĉi tiu pre- 
zentiĝas, alprenante la plej diversajn manifestaciojn. La mitologio de la novliberala kapitalismo 
pretendas ignori aŭ kaŝi la novajn enhavon kaj formojn je manifestado de la ĉefa kontraŭdiro kapita- 
lo-laboro kaj tiamaniere forviŝi la signifon de la klasa karaktero aldonita al la bataloj de la diversaj 
sociaj entoj nuntempe ekzistantaj en la sino de la tutmonda socio. 

Nuntempe pliakriĝas, eĉ pli, la interimperiismaj kontraŭdiroj, inter la tri povo-centroj (Usono, Eŭ- 
ropa Unio, Japanio). Ĉi tiuj kontraŭdiroj iĝas komercaj militoj, batalatante por la vendo-merkatoj, 
fontoj de riĉmaterialoj kaj energio. Ĉi tiu transnacia koncentriĝo de la politika povo en la manoj de la 

ĉefaj centroj de imperiista povo, ĉefe la usona, havas kiel kontraŭparto la sennaciigon de la politika 
povo en la imperiismaj ŝtatoj plej malfortaj kaj, eĉ pli akr- kaj akcel-maniere, en la malevoluintaj kaj 
dependaj ŝtatoj. 

Temas pri procezo de senvaloriĝo de la ŝtato kaj ties institucioj, ĝi atrofiiĝas pri siaj landaj funkcioj 
kaj de akiro far la subordigitaj transnaciaj entreprenoj. La imperiistaj ŝtatoj pli malfortaj kaj, ĉefe, la 
mal-evoluintaj kaj dependaj ŝtatoj iĝas organikaj apendicoj de ia granda imperiisma maŝino de 
transnacia povo, kiu trudas al ili devigajn normojn kaj konduto-kodojn. Tio ne prezentiĝas kiel 
unuforma modelo, sed foje ĝi devas alfronti ian reziston. 

Lastatempe oni multe spekulativadis pri la malapero de la klasbataloj kaj la apero de aliaj sociaj 
grupoj, kun bezonoj, interesoj, celoj, motivigiloj kaj formoj malsamaj ol tiuj de la klasbataloj kaj 
tradiciaj sindikatoj kaj politikaj partioj. La ideologoj de la nuntempa kapitalismo uzas ciferojn, dat- 
umojn, enketojn kaj tekstojn de la jardeko de 1960 por pravigi ke la diverseco de la evoluintaj socioj 
provokas malpliiĝon de la intereso pri la materiaj aferoj kaj pliiĝon de la zorgado pri “novaj formoj“ 
de persona libereco. Tamen, ja veras tio ke nuntempe ekzistas ia nova rilato inter la sociaj luktoj, kiel 
tiuj de genro, raso, kulturo, religio aŭ laŭaĝa franĝo, kun objektivaj kaj subjektivaj kaŭzoj. 

Ekde la 60-aj jaroj kaj unuaj 70-aj jaroj de la 20-a jarcento disvolviĝis sociaj movadoj, kaŭzitaj de la 
kontraŭdiroj inter la kapitalo kaj la laboro, kvankam ĉiuj ili, senescepte, originiĝis kaj estis kon- 
diĉigitaj de la kontraŭdiroj propraj de ia historia momento de disvolviĝo de la kapitalista socio. 

La movado por la civilaj rajtoj de la nigruloj vekis ne nur la kontraŭrasisman konscion de la afrik-us- 
onanoj kune kun aliaj naciaj minoritatoj kiel la indianoj, la azi-usonanoj kaj la latinoj, sed ankaŭ de 
multaj junaj blankrasaj mezklasaj gestudentoj, kiuj marŝadis suden cele apogi la “freedom riders”-n. 
La movado kontraŭ la milito de Vietnamio, komence provokita de la rifuzo je la deviga militservo kaj 
la morto de usonaj soldatoj okazintaj en konfliktoj, kiujn ĉi-momente ripetas la historio per la militoj 
de la Persa Gulfo kaj Irakio en la famiboj de latinaj inmigrintoj en Usono, timas pri la vivo de siaj 
filoj, kiuj estas rekrutataj por parto-preni en tiuj rasmortigaj armeoj, transformiĝas en opozicion 
kontraŭ la imperiisma karaktero de tiuj militoj, kaj en lemejon por la solidareco kun la revolucia 
lukto kaj tiu de nacia liberiĝo en la t. n. Tria Mondo. 

La studenta movado kaj la kontraŭ-kultura movado, tre rilata kun la rifŭzo de la alieniĝo provokita de 
la individuismo, la konsumismo, la maltoleremo, la profesia kretenismo kaj aliaj malbonoj propraj de 
la kapitalista sistemo, atingis nivelojn senprecedencajn de mobilizado. La feminisma movado, kies 
historio estas tiom longa kiom tiu de la laborista movado, akiras novan dimension per la aldoniĝo de 
la lukto kontraŭ la seksismo kaj aliaj formoj de seksa subpremado kaj diskriminacio. A1 ili aldoniĝas 
la movado por la defendo de la natur-medio konstituita de mezklasuloj de malevoluintaj landoj de 
LatinAmeriko. 

En la malevoluintaj landoj sub la Novliberala politiko, nuntempe la malkapablo de iliaj burĝaj ŝtatoj 
okazigas la pliakriĝon de la politika, ekonomia, socia kaj morala krizo de la kapitalista sistemo de 
produktado mondskale kaj, pli intense, en regionoj de la t. n. Tria Mondo kiel LatinAmeriko. Temas 
pri la kreado de objektivaj kondiĉoj por la revolucia transformado de la socio, kiuj elbordigas la 
nivelon de konscienco, organizado, mobilizado kaj politika batalado de la maldekstraro kiu reakiras 
prestiĝon post la katastrofo de la jaroj post 1990. 

Tio igas ke ĉi tuta popola transformiga energio eventuale konkretiĝu en sociaj eksplodoj sen gvido 
nek politika orientiĝo, kies rezulto, ĝenerale, estas ia renoviĝo de la novliberala sistemo mem, kia 
estas la ekzemploj de Argentino kaj Cilio. Okazis ankaŭ aliaj transformigoj pli radikalaj kaj kun vera 
politika orientiĝo kiaj estis la kazoj de Venezuelo, Brazilo kaj Ekvatoro. 

Per tiuj eventoj ni povas senmitigi la koncepton ke jam ne plu ekzistas la klasbatalo, ke ĝi estas io el 
la pasinttempo, la klasbatalo daŭre ĉeestas, ĝi iĝis pli kompleksa kaj ampleksiĝis akorde kun la trans- 
fomiiĝoj de la klassocia strukturo, esence daŭre sin tenas la marksisma tezo pri la fundamenta rolo de 
la sociklasoj kaj la batalado inter ekspluatatoj kaj ekspluatantoj kiu alprenas diversajn formojn, 
kvankam ĝia rolo ne ŝanĝiĝas. Ne eblus ke spite al la multo je formoj ĝia enhavo restus senŝanĝa. 
Nuntempe ekzistas problemoj malsamaj pri la grupiĝo kaj disiĝo de movadoj kaj klasoj kiuj neniel 
indikas ke ĉi tiuj interekskludiĝas. Tute male ĝi rivelas la kombinon de la analizo de la klasbatalo, aŭ 
de la batalo kontraŭ la ekspluatado, la batalado de la sociaj movadoj, ĉefe, se oni kunligas ilin pli 
ĝisfund-maniere kun la problemoj de la marĝeniĝo, malriĉul-ekskludo, civilaj sociaj kaj kulturaj 

rajtoj, uni pli rilate al la klasoj kaj aliaj al la movadoj, sed kiuj fine kunfluas kontraŭ komuna mal- 
amiko: la kapitalismo kaj ĉi ties superreganta klaso. 

La teorio asertanta ke la klasbataloj ĉesis ekzisti estas trompo, verdire estas tute male, ili pli kon- 
centriĝis, ni vidu, unuflanke okazis malfortiĝo de la burĝaj sociaj klasoj kiuj suferis iujn modifojn; 
sed kiuj daŭre ekzistas en ĉiuj siaj dimensioj, tute ne rifuzante sian klasan kondiĉon kaj, do, kun emo 
konservi kaj pligrandigi siajn privilegiojn. La kapitalista klaso rariĝas, sed ĝia menso-tipo disvast- 
iĝas, kaj kiel kulturo ĝi kontaĝas aron da sociaj sektoroj kiuj ĝiras ĉirkaŭ ĝia egido. 

Krome estas antaŭ ni iu redifino de la laborist-klaso, ampleksigita al pli granda sektoro de la la- 
boristoj. Ne nur suben de la laboristklaso, sed ankaŭ flanken kaj supren. Aldoni la amason da sa- 
lajruloj kaj tiuj kiuj, ne estante manlaboristoj vivadas el la propra laboro, por povi difini ampleksan 
alternativan socian blokon. 

En la nuntempa kapitalista socio oni povas observi kiel la klasika proletaro de la industriaj laboristoj 
malgrandiĝas laŭ absolutaj ciferoj en la evoluintaj landoj kaj laŭ relativaj ciferoj kiel parto de la 
tutmonda loĝantaro; sed samtempe enorme pligrandiĝas la nombro da tiuj kies vivo dependas el iu 
salajro, ankoraŭ ne enkalkulitaj en la nova konceptado de laboristoj, pro kio tiel konceptataj ili ne 
konstituas plejparton el la homaro, en Usono nur 13 % el la laboristoj estas sindikatanoj kaj alfrontas 
militon senorganize, milionoj el ili estas inmigrintoj. 

Devas resti klare ke tio kio difinas la revolucian rolon kaj la transformigan kapablon de la laborist- 
klaso, ne estas ĝia grandnombro, sed la kvalito de ĝia socia enhavo kaj ĝia konscienco esprimata en la 
socia projekto kiun ĝi enportas. 

Kadre de la proletaro la senlaboruloj fakte jam ne plu estas labora rezervo kaj kadre de la kapital- 
ismo ĉi tiu problemaro estas sensolva, senĉese pliakriĝas, samkiel la koncepto de marĝeniĝo pridub- 
ata en la 60-aj jaroj de la 20-a jardeko, akiras nuntempe plenan legitimecon. Ĉi tiuj ŝanĝoj de la 
Novliberalismo krome malpliigas la proletaron, metamorfozigas grandparton el tio kio restas el ĝi kaj 
forte impaktas sur la kamparanaro kiel klaso. 

La malfavoraj ŝanĝoj en la labor-merkato okazigis, ne nur malbonigon en la situacio kaj vivnivelo de 
la laboristoj, sed ankaŭ en ĉi ties organiz- kaj batal-formoj. Tio provokis la serĉadon de alternativoj 
de viv-rimedoj kaj, tial, la kreskado de la eksterregula laboro. Krome ekzistas aliaj vidpunktoj pri 
klasoj kaj klasbataloj, kiel la lukto por la kultura hegemonio, ĉefe de la nuna kapitalismo, estante ĉi 
tiu ĉefe ampleksigata de la nuntempa kapitalismo, rilate al ĉiuj aspektoj de la vivo. 

En la nunaj kondiĉoj de Kubo, nia lando, kiel parto de ĉi tiuj landoj de la Tria Mondo, kiu troviĝas en 
situacio de kontraŭdiroj kun la hegemonia mondo de la kapitalismo precipe usona, dum siaj 44 jaroj 
de Revolucio oni tenis ia senĉesa klas-batalo, gvidata de iu forta laboristklaso kune kun la 
kamparanaro kaj aliaj sociaj grupoj. 

Ekde la jardeko de 1990 ankaŭ ĝia klas-strukturo havis siajn modifojn, pro la ŝanĝoj en la ekonomi- 
ka strikturo, ĉi tio ne signifas ke la laboristklaso ĉesus ekzisti, male, ĝi plifortiĝas en siaj celoj kiel 
klaso, diversigas sian ĉeeston en kelkaj sektoroj de la socia produktado, kaj aldoniĝas al ĝi aliaj sociaj 
grupoj naskiĝintaj el ĝi mem. Rezultas, do, ke ekde ĉi tiu jardeko la klasbatalo en nia lando centriĝas 
en la «batalo de ideoj» por savi la homaron kaj krei la neprajn naturajn kondiĉojn por ia vivo digna 
kaj deca en la planedo. 

La reala sanec-egaleco kaj pri vera justeco por ĉiuj homaj estaĵoj de ĉiuj nacioj, etnoj, kulturoj kaj re- 
ligioj, ne povas esti daŭre prokrastigitaj en iu ajn angulo en la Tero. Ne temas pri ideologia afero; 
estas jam afero pri vivo kaj morto por la homa specio... 

...Hodiaŭ samkiel en la epoko de Karlo Markso estas necesa la unueco de ĉiuj laboristoj, la 
hegemonia politika povo kiun celas pluteni la nordo, estas la organizita perforto de iu klaso por la 
subpremado de alia. 

Ni estas en la momentoj de iu politika, ideologia kaj ekonomia batalo por ia libera disvolviĝo de ĉiu 
homo kiel kondiĉo de la libera disvolviĝo de ĉiuj. La sociaj movadoj kiel la kazo de Venezuelo, la 
movado de la ne-posedantoj en Brazilo kaj ĉi ties Forumo de Porto-Alegre, la kontraŭfrontado al 
ALCA, ĉi tio pruvas al ni ke ni ne estas solaj en la mondo, pro tio ne estus vane ripeti la kri-sloganon 
de ĉiuj epokoj, por la internacia proletaro kaj la malriĉular’ del mondo, ĉar ni perdus nenion, krom 
niajn ĉenojn, kaj tamen ni povus gajni iun mondon. 

“Proletoj de ĉiuj landoj, unuiĝu vin!”. Por la ekzistado de la Homo. 

De la soveta revolucio al 
La tutmonda kapitalismo 

Julio Anguita estis ĉeflidero de la Hispana Komunista Partio ekde 
la jaro 1982 al 1998. Sed de tiam li neniam ĉesis interesiĝi pri la 
soci-politikaj aferoj. Fakte, la teksto kiun ni publikigas ĉi tie aparte- 
nas ne al la epoko de lia komunista lidereco sed al la nuntempo. 
Ĉiukaze, ĝi alportas interesan vidpunkton pri la stato de la klas- 
batalo unu jarcenton post la soveta revolucio. 


Mi pensas ke ĉiu analizo, ĉiu debato kiu ne kondukas al la tuja agado estas, pure kaj nure, 
ia akademia ekzerco. Mi pensas, do, ke saĝaj studoj kiujn oni devas fari se ili ne havas 
kunrilaton en la tuja politika agado, ili restas por la bretoj de la librejoj. 

Kion mi volas diri? Mi temas pri io kion la genio de Lenino lasis por ĉiam, kion mi inten- 
cis traduki ĉi maniere. Por mi estas tri verboj en infinitivo kiuj difinas resum- kaj sintez- 
maniere -eĉ simplisme- la politikan filozofion de Lenino. La unua estas “designar”, tio 
estas, montri kiu estas la malamiko kiun ni devas venki, io kio nuntempe perdiĝis en mul- 
taj lokoj de maldekstraro. Post la elmontrado, venas la dua parto: oni priskribas, oni anali- 
zas, oni montradas kiujn partojn, kiujn komponaĵojn... cele ke la popolamaso iompostiom 
ekkonu ĝin kaj akceptu ke reale, tiu estas la malamiko. La tria verbo estas “difmi”, kion 
signifas solvi, konstrui la alternativon. Miaopinie la genio de Lenino tre altegrade taksas ĉi 
tion, tio estas: montru, priskribu, difinu. Mi diras ĉi tion ĉar nuntempe, se Lenino devus 
montri kiu estas la malamiko li dirus “tutmondiĝo”. 

Mi eksplikos kial, kvankam resumite, ĉar ĉi tio postulus kelkajn seminariojn -kiujn estus 
dezirinde povi fari- laŭlonge de la jaro, tranvile, por la tuta anaro de la Partio. Do mi pri- 
traktos tion skem-maniere ĉar mi ne povas pliprofundigi, sed mi intencos provizi iun bil- 
don. Tio ĉi estas nomata la tekniko de la stencil-reproduktado, sammaniere kiam ni faras 
truojn sur unu papero kaj surmetas sur ĝin pigmenton, levinte la paperon restas tie iu bildo. 
Kial la tutmondiĝo estas la malamiko kiun hodiaŭ Lenino estus montrinta, difinta kaj poste 
li metus la praktikon por kontraŭfronti ĝin, ĉefe en iu baza aspekto: la idelogia aspecto. Mi 
insistas -kaj mi pensas ke por Lenino tio estis tre klare- ke la batalo estas priekonomia, 
kompreneble, sed miaopinie la batalo estas ĉefe idelogia: batalo de ideo kontraŭ ideo. Sen 
tio senutilas ĉio, kiel mi intencos pruvi ĉefe pri la afero de la tutmondiĝo. 

Kion mi nomas tutmondiĝo? Oni diras al ni ke ĝi estas, pure kaj nure, la multobligo de la 
komercado, ke la mondo transfomiĝas en iun tutmondan vilaĝon, ke la varoj iras de loko al 
loko... prave, sed legante tre mallongan tekston mi simple provizos iujn datumojn: en la 
jaro 1870 la komerco reprezentis 9 elcento de la Interna Malneta Produktado de la mondo, 
la 15 elcento en la 70-aj jaroj kaj nunatempe esta 45 elcento. Ja, la ekonomio intemaciiĝis, 
tion ni nomas “mondiĝo” aŭ “supermondiĝo” fakte, iam estis debato en la Partio ĉu nomi 
ĉition “globaliĝo” aŭ “mondiĝo”, mi pensas ke tia debato estas propra je la Universitato de 
Salamanko pri kiom da anĝeloj povas danci sur la pinto de unu pinglo. Tiu debato okazis 
en la menciita universitato en la 16-a jarcento. Mi pensas, ja, ke la globaliĝo estas mond- 
iĝo, sed estas iom pli; ni intencos fundesplori ĝin, tiucele mi legos serion da tekstoj kiuj 
estas kiel la stencil-reproduktado, ili estas la punktoj kiuj atentigos nin kaj enkondukos nin 

en la difinon. 

/\ 

Ci tiuj tekstoj estas jenaj. 

Margaret Thatcher per sia fama TINA “Ne estas alternativo ” diris al la anglaj ministoj kaj 
laboristoj “Vi ne havas alternativon ”, ĉi tio gravas ĉar ĝis antaŭ relative malmulte da tem- 
po, ni, la komunistoj kaj la maldekstraro estis satano, la demono, la perversuloj... nun ni 
estas stultaj. Ci tio signifas ke la malamiko perdis al ni la respekton, ĝi kuraĝiĝis ĉar konsi- 
deras ke sia filozofio estis progresante en niajn vivojn. Kiam Margaret Thatcher diras “Ne 
estas alternativo” tio kion ŝi estas dirante estas “Kion vi alportas al la mondo? Kiuj estas 
viaj valoroj, via praktiko?” sed Thatcher, kiun mi taksas grava persono ene de la konser- 
vativa mondo kaj de la novliberalismo, diras pli: “Ne ekzistas la socio, estas nur viroj, vir- 
inoj kaj familioj” do nur estas individuaj rajtoj, malaperas la sociaj rajtoj. Hodiaŭ ni pre- 
nas ĵumalon aŭ spektas rondetan debaton kaj oni estas parolante pri la rajtoj de la minori- 
tatoj kaj oni ne parolas pri la kolektivaj rajtoj, kaj tial ni pensas ke ni multe progresis en la 
tereno de la defendon de la rajtoj, forgesante ĉiujn sociajn rajtojn. Ekzemple: kiam la 
dekstraro -kaj multaj personoj de la supozita maldekstraro- dediĉiĝas paroli pri la Homaj 
Rajtoj ili haltas en la 21-a artikolo, la rajtoj de la malplimultoj, la rajtoj pri la egaleco, la 
sindikatoj, la partioj, laĵura sekureco.... Sed ekde la 21-a estas la rajto pri laboro, la rajto 
pri sano, la rajto pri pagita perioda feriado, ke la virinoj monricevu same kiel la viroj kiam 

ili faras saman laboron... tiuj rajtoj estas forgesataj, ĉar ili estas sociaj rajtoj. Cu vi vidas la 
sagacon de Thatcher? Dirante ke estas nur personoj kaj familioj, ke ne estas socio kaj ke ĝi 
ne ekzistas, ŝi serĉas la vojon enkapigi al ni ke tio kio gravas estas la individuaj rajtoj kaj 
ne la kolektivaj. Sed Thatcher -kiu ne estis stulta- di-ras pli: “la ekonomio estas la objek- 
tiva metodo por ŝanĝi la koron kaj la animon”. La koro kaj la animo, la altemativaj valo- 
roj kaj vizioj, la ekonomio utilas por ŝanĝi nian tutan penson. 

Estas pli da tekstoj. 

Antaŭ kvar jarojn mi partoprenis en iu debato en la Fondaĵo Kanalonen Madrido, kun tiu 
kiu tiam estis la Konsiliano de Ekonomio de la Autonoma Komunumo de Madrido, Perci- 
val Manglano, iu altrangulo de la Popola Partio. En iu momento de la debato, li diras al 
mi: “Sinjoro Anguita, elreviĝu, la demokratio aplikita ĝis ĝiaj lastaj sekvoj nepre kondukas 
al la populismo kaj la demagogio kaj, do, estas necese “korekti ĝin ”, mi demandis al li 
kiel oni korektas tiujn supozatajn ekscesojn de la demokratio. Cu per la Parlamento, la 
Leĝo, la laboristoj? “Ne, ne, ne -respondis li -per la merkato. La merkato korektas la de- 
mokration”. Kaj estis tie personoj kiuj esprimis aprobon kap-move. Ni estis jam enirantaj 
en tion kion ni havas hodiaŭ, tio estas, oni estis distilante iajn ideojn kiuj hodiaŭ estas en- 
mense de senmezure granda amaso da personoj, ankaŭ laboristoj, la ideologia dominio. 
Ni sekvu per aliaj ekzemploj kiuj estas, kiel en la stencil-reproduktado, dezegnante ion 
kion poste mi intencos ekspliki. Hans Tietmeyer, kiu estis prezidanto de la germana Deuts- 
che Bundesbank, eldiris iutage en 1994 jenon: “La politikistoj devas lerni ke ili ne povas 
kontraŭfronti tion diritan de la merkatoj”\ klara kiel fonta akvo. 

La hipotezo estas jena: se la politikistoj ne povas kontraŭfronti tion kion diras la merkatoj 
Kial estas balotadoj? Estas balotoj tial ke oni devas subteni la ŝajnon ke ili iom utilas. Ci 
tio estas timiga, sed ĝi estas ankaŭ pecata minuta se ni komparas ĝin kun la sekvaj tekstoj. 
Ekzemple, kiam iu ĉefministro de Portugalio diras: “Ni atingis en la afero de la konkur- 

eco la elteneblan limon pri socia bonstato ” tio estas , la konkureco estas kontraŭdira kun 

la socia bonstato. Ci tiu sama ministro diris en iu asembleo pri la Traktato de Lisbono ke 

/\ 

“la komfort-socio estas neakordigebla kun la mercato”. Ci tion oni diris kaj oni ekspli- 
kis, sed krome, okazas ke tio estas prava. Okazas ke tio estas prava kaj tion diras tiu kiu 
konsideras sin venkinto, kiel kiam Warren Buffett -la usona multmilionulo- diras “La 
klasbatalo ekzistas, sed mia klaso estas gajnante ĝin” tio estas, ili estas agnoskante, kial? 

Car ili sin sentas venkantoj. Mi rimarkigas ĉi tion. Estas alia momento, kiam la franca ĉef- 

s 

ministro Edouard Balladur mendas al iu komisiono de spertuloj ke ili diru al li la sekvojn 
rezultontaj de la unika merkato. La informo prezentita tekstis jene: “Interesas fabrikadi 
tie kie tio estas pli malmultekosta kaj vendadi tie kie estas aĉetkapablo. Hodiaŭ ekzistas 
malakordo inter la intereso de la entreprenejo kaj la intereso de la lando ” do, la entre- 
prenejo en difinitaj momentoj ene de la koncepto de la tutmondiĝo kontraŭfrontas la na- 
cion. Pro. tio, ni devos pensi ke defendi la nacian suverenecon, estas iu maniero batali 
kontraŭ la tutmondiĝo -io kio estus objekto de aparta debato- ĉar ili estas dirante tion tre 
klare: la interesoj de la entrepreno kontraŭstaras tiujn de la nacio. Ni vidu iujn kromajn ek- 
zemplojn. “La Eŭropa Socia Karto havus tre negativan efikon sur la konkurenco, la 
kreskado kaj la laboro” en la jaro 1961 oni subskribis la Eŭropan Socian Karton, Hispa- 
nio subskribus ĝin multajn jarojn poste, en 1977 kaj ĝi estas devige plenumendan, ĝi havas 
la saman devigrangon kiel la Tratato de Maastricht. Oni plenumis nenion el ĝi. Tiu Eŭropa 
Socia Karto estis aktualigata en 1996 kaj nun estas cirkulante iu teksto mendante ke la 
hispana ŝtato agnosku tiun ampleksigon. Sed atentu, la Eŭropa Socia Karto estas ne- 
kongruebla kun la interesoj de la kapitalo, tion diras ili. 

Sed estas pli: “Hispanio devas ne nur liberaligi sian labor-merkaton sed ankaŭ aldoni 
sian voĉon al tiu de la landoj kontraŭaj al la menciita Socia Karto” dokumento signita 
far la Hispana Regno. “La reala konverĝo postulas merkatojn multe pli flekseblajn, pli 
malaltajn impostojn kaj sistemojn de publika protekto malpli malavarajn.” kaj jam, unu el 
la plej grandaj barbaraĵoj -sed kiun ili diras tute sincerece-: “La reformo devas signifi ke 
la ĵursistemo ne intervenu en decidojn strikte entreprenejaj” ĉi tio signifas ke la tribuna- 
loj pri la laboraj aferoj devas ne ekzisti, kial? ĉar la konfliktojn solvas la entreprenistoj kaj 

/V /V /V 

la laboristoj sen la interveno de la leĝo. Ci tio estas simptomo de atako al la t. n. Jur-Stato. 
Ni daŭrigu: “Evidentiĝas nepre necesa ia reformo de la labor-merkato kajprivatigo de la 
publikaj servoj” Rodrigo Rato. “Estas necesa iu ekonomia politiko kiu baziĝus sur salaj- 

ra modero” Luis Alvarez Rojo gubemiestro de la Banko de Hispanio kaj, fine: “Oni devas 
moderigi la salajrojn” de iu nomata Jose Maria Aznar. 

Per ĉi repertuaro, kvankam ni povus plu daŭrigi, ni vidas ke ni troviĝas antaŭ io kio estas 
pli ol la supermondiĝo. La forto kiun hodiaŭ havas la tutmondiĝo esprimas iun mond-kon- 
ceptadon, ĝi estas iu kosmo-konceptado. La Komunista Manifesto, la marksismo, estis kaj 
estas iu konceptado de la mondo, ĝi havas siajn valorojn, ĝi estas ia historia ekspliko de la 
klasbatalo, kun iu celo, kun iu subjekto al kiu oni atribuas la socian transformadon kaj la 
revolucion; sed la tutmondiĝo ĉi-momente, ne estas nur la disvolviĝo de la monda komer- 
co, ĝi estas ia konceptado de la mondo kun siaj valoroj, siaj kontraŭvaloroj, sia filozofio 
kaj, do, ĝi pretas batali en la ideologia tereno, pretas enkapigi al ni siajn valorojn. 

Ni prikonsideros tion, kvankam unue supraĵe. Kiam iu pertelevida inform-programo, oka- 
ze de la enkonduko de nova lando en Eŭropa Unio, la informanto asertas: “Eniras en la 
Eŭropan Union tridek milionoj da konsumantoj” atentu, li ne diras tridek milionoj da 
personoj sed tri-dek milionoj da konsumantoj... kaj ni akceptas tion. Sed estas pli, en iuj 
intervjuoj oni demandis al mi: “kaj kion vendas vi” al kio mi respondadis “atentu, mi 
vendas nenion, mi eksplikas iun politikan programon ”. Estas sia filozofio, siaj valoroj 
estas enirante en nin ĉi tie (enkape) ĉar temas pri iu kosmo-konceptado kaj, kiel tia, ĝi ha- 
vas tri fundamentajn valorojn kiuj estis sin enkondukintaj en nian internon, mi nomas ilin 
la Sanktega Triunuo de la Tutmoniĝo. 

La dio Mercato. La merkato estas tiu kiu decidas kaj kontraŭ ĝi oni ne povas marŝi -Tiet- 
meyer: la politikistoj devas lerni obei la ordonojn de la merkatoj- kaj hodiaŭ ni vidas ke 

la televidaj informelsendoj asertas ke la merkatoj ne konsentos tion aŭ tion alian, sed, kio 
estas la merkatoj? La merkatoj estas ekonomiaj povoj, personoj konataj per sia nomo sed 
oni uzas tiun vorton por eviti signali ke temas pri personoj konkretaj; ĉi tio nomiĝas peri- 
frazo, kiam mi ne volas mencii iun aferon per ĝia reala nomo mi uzas iun alproksimaĵo; 
ekzemple, la vorto “faraono” estis iun perifrazon kiu signifis “la granda domo” ĉar la no- 
mon de la faraono oni ne povis prononci. Nu, mi diras “merkato” cele kovri la aferon per 
iome da mistero kaj eviti diri la multnaciaj entreprenoj, la entreprenistoj aŭ la bankismo 
ĉar ĉi tio baldaŭ evidentiĝas; nu, al ĉi tiu perifrazo de “merkato” mi atribuas eksterordina- 
rajn povojn, kiujn povojn? Gekunuloj, gekamaradoj, kiam ni alvenas al la tutmondiĝo, kiel 
estas ĉi tiu difmata? La tutmondiĝo prezentas la ekzistadon de fortoj kiujn neniu povas jam 
kontroli kaj kiuj estas transformante la mondan sistemon. 

Ni iru nun al la Islamo, Islamo signifas “submetiĝo al la Dia volo”. Dio estas tiu kiu deci- 
das, kontraŭ liaj decidoj oni povas fari nenion... rezultas ke la tutmondiĝo jam estas dio, la 
merkato ekfŭnkciigas povojn kontraŭ kiuj oni ne povas agadi, tio estas, ĝi aplikas al ni la 
rezignacio kaj kompreneble, ni aŭdas surstrate “okazas ke la ekonomio... ne eblas...” ĉiu- 
kaze dependus de kiutipa ekonomio. Se vi iras al la fakultatoj pri ekonomio vi konstatus ke 
tie oni instruas nur pri unu ekonomio, la novkapitalisma. Ne ekzistas aliaj. Mi memoras ke 
kiam mi estis studanta Historion de la Ekonomio en la Universitato de Barcelono, oni eks- 
plikis al ni la diversajn rigardojn de la ekonomio, nuntempe oni instruas en la fakultatoj pri 
ekonomio dirante ke ĝi estas la unika, kiam ĝi vere estas nur unu rigardo pri la ekonomio. 
Vi jam vidas kiel la tutmondiĝo senĉese altrudas ne siajn interesojn, sed sian filozofion. 
Ni vidu la duan dion: la konkureco. La konkureco signifas ke oni devas vendi ĉiakoste, sed 
kompreneble, se ni uzas la plej normalan logikon ni alvenos al iu konkludo: se ĉiuj ni kiuj 
nun troviĝas ĉi tie volas estis konkur-kapablaj kaj devas eksporti pli ol importi, al kiuj ni 
vendu? Se ĉiuj ni devas vendi pli ol aĉeti, kiuj aĉetus? Tio estas, ĝi pelas al terura batalo 
cele konkeri la merkatojn. Kaj kio okazas kiam oni ne povas konkeri tiujn merkatojn pro 
tio ke aliaj produktas pli bone aŭ havas pli da teknologio, oni vendas pli malmultekoste. 

Kaj kiel mi vendu pli malmultekoste? Malaltigante la salajrojn. Ci tiu estas nun la funkci- 
ad-maniero de la maŝino, tio kio signifas ebligi ke ni povu vendi, la salajroj devas malalt- 
iĝi. Krome ene de ilia logiko ili pravas —tio ne signifas ke mi konsentas— sed mi ŝatas me- 

ti min en la logikon de mia malamiko, kaj mi diras malamiko kaj ne kontraŭulo, kial mi 

/\ 

pensas ĉi tion? Car se mi volas ataki kaj alfronti lin, mi devas scii kiu estas la logiko de lia 
penso. Lenino konsentus kun ĉi tio ĉar temas pri tio kion li proponis dum sia tuta vivo. 

La tria dio, estas la senĉesa kreskado. 

Oni devas kreski, oni devas kreski... sed, kia stultaĵo estas ĉi tiu, kiel oni devas kreski sen- 

ĉese? Cu la naturo estas senfina? Gis kiam ni ekspluatos la naturajn resursojn? kio signifas 
kreski kaj kreski? Oni povas kreski en edukado, en sano, en kulturo, en socia bonstato... 
sed sencesa fabikado estas neeble. 

Krome la provoj montras ke la ekonomia kreskado ne nepre signifas ke la personoj gajnos 
pli, la lastaj statistikoj ree montras tion: Hispanio krekis ekonomie sed la malegaleco pli 
kaj pli grandiĝas. Nu, merkato, konkurenco kaj senĉesa kreskado estas akceptataj de parto 
el la maldekstraro kaj laĵurnaloj, ili venas al ni surkape kaj ni, en nia parolmaniero, repro- 
duktas ĝin. Permesu al mi ke mi iomete flankeniĝu por rakonti anekdoton de io okazinta la 
lastajn tagojn, kio vere iritas min: Trump. Ni jam scias kia li estas, sed la informmedioj di- 
ris antaŭ unu semajno: “Donald Trump entreprenos la konstruon de murego por separi 
Usonon el Meksikio”. Tiu muro estas jam kvindek mil kilometrojn longa, tion faris Bill 
Clinton. Murego kie mortis kvin-mil personoj. En la Berlina Murego mortis ses-dek perso- 

noj dum ĝia ekzistado. Ci tiuj aferoj devas esti diritaj, tial mi ŝatus ke ni, en la drinkejo aŭ 
en la baro, estus provizante informon al la popolanoj por malfermi ĉi ties menson. 

Gramsci asertis ion kion hodiaŭ ni vidas klare —kvankam kiam li verkis tion la afero ne 
estis tre klara— li diris ke la povoj dominis pro iu baza kialo, ili havas hegemonion kaj, kio 
estas hegemonio? La povo, la forto, la leĝoj, la polico, la armeo... sed krome. Ili havas ion 
kio estas pli grava: la socian kunsenton; tio estas, tiu politika forto, kolektivo aŭ filozofia 
kiu atingus ke siaj valoroj estu alprenitaj kaj akceptitaj de la socio jam ne bezonas, foje, 
policon. Kiam mi sukcesas ke mia prizonulo akceptu min kiel prizon-gardisto, mi povas 

lasi al li la pordon malfermitan ĉar li ne eskapos, tial ke li akceptis ke li devas resti en- 

prizone. Ci tio Gramsci nomis hegemonion kaj ni povus difini ĝin ĉi-maniere: La supereco 
de iu socia grupo manifestiĝas du-maniere: kiel dominio aŭ kiel intelekta kaj morala gvid- 
ado; hodiaŭ la tutmondiĝo, siaj proparolantoj, siaj ekonomistoj, siaj ĵumalistoj, siaj politi- 
kaj partioj, siaj intelektuloj estas kiuj estas atingantaj la akcepton de la valoroj de la tut- 
mondiĝo kiel la solaj ekzistantaj. Sed oni submaskas tion prezentante ĝin kiel io interesa: 
la komuna saĝo. 

La komuna saĝo estas dutranĉa armilo, ĉar per ĝi oni apogis la plej grandajn infamiojn 
barbaraĵojn ekzistintajn; kvankam estas alia “komuna saĝo” kiu ekzistas ankaŭ ĝi en la 
homoj, la komuna saĝo ke ĉiuj rajtas vivi, rajtas manĝi, havi laborlokon... sed tiu kiu 
tmdiĝis estas tiu ke mi devas esti konkurema, ke mi devas kontraŭfronti la alian, ne dediĉi 
mi al la politiko, mi devas sukcesi vivi kiel eble plej bone, esti malsolidara... Tio estas 
falante sur niajn kapojn, tiu komuna saĝo kiu vidas la inmigrinton kvazaŭ li estus iu kiu 
venas por demeti de ni ian ajn historion, tiu komuna saĝo kiu permesas al ni aplaŭdi la 
armitajn fortojn —kaj eĉ ties embleman kaprinon— anstataŭ pensi ke tiuj armitaj fortoj 
ludas la rolon kiun ili ludas, tiu komuna saĝo kiu devus utili al ni por iu tre grava afero, 
kiu estas la tuŝo-ŝtono. De antaŭ multaj jaroj mi ne parolas pri komunismo kaj socialismo 
—kvankam mi estas komunisto— tial ke mi estas en politikaj kaj ideologia batalo, mi volas 
preni la bazan ilon: nuntempe la plej bona maniero kontraŭfronti la tutmondiĝon estas 
kontraŭfronti ĝin kun la Homaj Rajtoj; la tutmondiĝo estas nekongruebla kun la Homaj 
Rajtoj. La tutmondiĝo estas nekongruebla kun la demokratio, ĉar ĝi vivas ĝuste dank’ al ĉi 
ties senĉesa rompado. 

Kien iras la tutmondiĝo se ni ne solvas la aferon? Ni estas vidante tion, jam estis iu unua 
sperto: ĝi nomiĝas Eŭropa Unio; en la jaro 1992 ĉi tiu nia politika forto sin oponis al la 
Traktato de Maastriĉt, la Eŭropa Unio fme rezultis esti konglomeraĵo de ekonomiaj inte- 
resoj kiu estas super la registaaroj. Kiam la regantaj politikistoj —kaj iuj neregantaj— 
plenvoĉe parolas pri la popola suvereneco, ili forgesas ke kiam la hispana registaro 
aprobas la budĝetojn en la Parlamento oni devos aprobi ilin funkciuloj de la Eŭropa Unio. 
Kiam politikaj fortoj, inter ili la nia, promesas ke se ni regus ni plialtigus la salajrojn kaj 
cetere, ili forgesas ke tio ne eblas ene de la Eŭro. Ne eblas. Mi volas diri ke tio kion oni 
estas konstruante en la Eŭropa Unio estas la dominado far la kapitalo, sed ne ia politika 
dominado, ne temas pri politika unio surbaze de akordo kaj kunsento, ne estas iu eŭropa 
registaro elirintaa el la popola volo, estas iu “fakta” registaro, ne iu laŭrajta registaro. Nu, 
la mondo iradas al iu tutmonda registaro ĉar ĉi tiu ekonomio de la tutmondiĝo bezonas iun 
registaron sed tiu registaro ne estas politika, ĝi ne povas esti tia, ĝi estos iu ekonomia 
registaro estrita de kvin aŭ ses militaj sinjoroj kiuj, ĉi-kaze, estos sinjoroj de la multnaciaj 
entreprenoj. La TransAtlantika Traktato de Komerco kaj Investado estas nur la dezajno de 
tiu nova registaro, ne gvidata de politikistoj —kaj se estos iuj, ili estos pajlo-homoj— sed 
gvidata de tiuj sinjoroj de la ekonomio kiuj multfoje ili finas interalfrontantaj. Tial, 


94 


kontraŭfronti la tutmondiĝon ekde la spirito, la kreivo kaj la genio de Lenino signifas, ĉi- 
momente, ĉi-tie kaj nuntempe, koni nian malamikon y kiamaniere ni kontraŭbatalu lin. Mi 
pensas ke iu el la unuaj taskoj kiujun ni devus fari estas en la tereno, senforgese de la 
ekonomia batalo, paroli kun la sindikatoj kaj eksponi al ili: “Sindicatoj, ju pli multe vi 
estos en la ekonomia batalo, se vi ne atentas pri la politika kaj socia dimensio, vi ade 
perdos, ĉar vi daŭre retroiras tial ke vi forgesis ke ekzistas iu ideologia dimensio, de la 
klaso kaj de la klasoj kiuj estas en alianco kun ĝi”. 

Rezultas. Do ke la batalo de ideoj estas fundamenta kaj malaranĝi tion estas ega pen- 
laboro... sed oni povas tion fari. Oni devas disponi je la informo, oni devas havi organizo 
kiu kapablus esti ĉiuloke provizante serion da informoj, oni devas konscii ke al nia popolo 
oni devas prezenti la aferojn tre klare, ekde la studo, ekde la analizo, oni devas peli ĝin 

decidi. Atentu, tiele la aferoj ne progresas. Cu vi ne konstatis ke ni ekonomie kreskis kaj 

tamen nia situacio estas pli kaj pli malbona? Cu vi ne vidas ke plejparto el la homoj pli 
kaj pli malriĉiĝas? Cu vi ne vidas ke plejmalmulte el la homoj ekonomie progresas? Cu vi 
ne vidas ke kiam oni nomas vin “entreprenemaj” tio estas ia nova proletigita formo de 
estreprenisto? Oni nomas lin entreprenema, li sin sentas entreprenisto... tamen li estas 
proleto, ligita al la ĉeno de la pli grandaj entreprenoj; sed li estas “entreprenisto”, li estas 
“entreprenema”... vortoj de la tutmondiĝo, vortoj kiuj kovras la ekspluatadon per vortoj 
kiuj sonas novaj, kiuj sonas kiel ia interesa afero de la moderneco. Ciuj ĉi vortoj, ĉiuj ĉi 
valoroj, tiu tuta falseco ke oni devas ade kreski, kreski kaj kreski, ke la gestudentoj au tiuj 
kiuj povas foriri estas ke ili faras “studvojaĝojn”... 

Sed estas pli: oni akceptas ĉi-tion. Kaj kio estas okazante? Ke estas retroiro, la personoj 
enfermiĝas ĉar estas timigitaj kaj, kiam ili enfermiĝas ĉar estas timigitaj, ili timas kiam iu 
alvenas por iomete ĝeni al ili tiun torporon; sed ni devas tion fari inteligente, ĉar sen la 
personoj ni povas fari nenion, kiel ni sukcesos ion fari?: Oni devas signali kiu estas la 
malamiko, ne estas eraro, ne estas dubo. Se ni pensas nur pri balot-aferoj, ni estus perd- 
intaj la militon kaj ĉiujn batalojn, dum jardekoj ni ne levus la kapon ĉar ni troviĝus je la 
komenco de iu malvenko, tial ke ni estus perdantaj la ideologian batalon. Mi ne diras ke 
estas perdante ni, tiuj kiuj troviĝas ĉi tie aŭ la kamaradoj, estas perdante plejparto el la 
organizitaj laboristoj kiam oni alprenas tiujn valorojn. Oni devas diri al la homoj, tute 
trankvile, tute dolĉe, ke oni devas vivi alimaniere por ke ĉiuj povu vivi; sed al la mal- 
riĉuleto kiu gajnas tiujn malmultajn centojn da eŭroj... ne koncernas al ci! Okazas ke foje 
ili defendas tion, mi aŭdis diri surstrate: “Ne, ne, ne, okazas ke oni volas demeti de ni...” 
A1 ci, kion oni povas demeti? ĉu la malsato? ili akceptas, ili estas solidaraj, kial? tial ke 
neniu eksplikis al ili la aferojn. 

Tiu estas nia batalo. Se ni volas esti fidelaj al tio kio signifis la Revolucio de 1917 kaj al 
Lenino, oni devas akcepti ĉi tiun batalon. Oni devas kontraŭfronti la tutmondiĝon ekde la 
tereno de la informado, de la kono, de la didaktiko, de la organizado kaj klare konscii kiu 
estas la malamiko kiun oni devas kontraŭfronti; sed krome en iu milito kiu havas nek 
batal-paŭzo nek indulgo; en la ideologia milito ne estas pakto, ne povas esti. Povas esti 
pakto en la politika milito, en la negocado... en la milito de ideoj, neniam. Aŭ oni estas 
venkintoj aŭ venkitoj, la Historio montras tion al ni. Tial, mi pensas ke rememori hodiaŭ la 
Revolucion de 1917 kaj la figuro de Lenino estas akcepti ke ni havas iun potencan mal- 
amikon kiu superregas kaj kontrolas la inform-mediojn, kiu sin enmetis en parton de niaj 
kapoj, kiu sin konstituis kosmovizio kun iuj valoroj kaj kiu, kun ĉi tiu realaĵo kiun ni 
havas, ni kontraŭfrontas ĝin kun klarega ideo ke temas pri la malamiko aŭ ni. Ne estas 
mez-punkto. 

Dum la jarcento pasinta post la evento, oni faris multajn filmojn pri la Rusa Revolucio, kaj en Sovetunio 
kaj en Okcidento. Iuj el ili havas kiel fono la okazaĵojn de tiu Revolucio de 1917, aliaj pritemas ties 
kialojn, originon kaj tujajn sekvojn. Kompreneble, ĉar tiu jarcento estis epoko de intensa kaj senĉesa 
klasbatalo inter la socia alternativo kiun tiu Revolucio proponis al la mondo kaj la superreganta sistemo, 
neeviteble la kino iĝis ilo, propaganda armilo, de la interbatalantoj. 

E1 la abunda materialo pri tiu temo ni elektis por nia konciza recenzado nur kelkajn filmojn inter tiuj 
kiujn ni taksas pli interesaj de vidpunkto de la ideologia batalo inter du modkonceptadoj respegulantaj 
kontraŭdirajn klasajn interesojn. 

LA KIRAS-ŜIPO POTEMKIN 

La okazaĵoj kiujn la filmo prezentas, strikte, ne apartenas al la 
etapo de la Revolucio, sed ili havas grandan rilaton kun ĝi tial ke 
la ribelo de maristoj kiun ĝi pritraktas estis signo de la krizo kiu 
kondukis al la fino de la carisma reĝimo. 

La filmo, de la jaro 1925, estas muta. Gia direktoro estis Sergei 
Eisenstein. Gi prezentas la ribelon okazinta en la kiras-ŝipo Po- 
temkin en 1905, kiam la ŝipanaro rifuzis obei la oficirojn de la 
carista mararmeo. La 26-a de junio de 1905 la maristoj de tiu 
kiras-ŝipo, ĉagrenitaj pro mistraktado kaj esti devigitaj manĝi 
nutraĵojn en malbona stato, decidis ribeli. En la filmo la okazaĵoj 
estas prezentataj emfazante la rolon de la amasoj kaj la gravecon 
de la kolektivaj mobilizoj. Ci-rilate tre gravas en la filmo la ege 
perforta sceno de la masakrado de civitanoj en la ŝtuparo de 
Odeso far la carisma soldataro. Evidentas ke ĉio ĉi konstituas 
propagandon por la ideologia legitimado de la komunista reĝi- 
mo, ekzaltante la ordinaran homon, ĉefe la subpremiton kiu de- 
cidas rompi siajn ĉenojn. 


OKTOBRO 


Silenta soveta filmo de la jaro 1928, kies direktoro estis Sergei 
Eisenstein. Gi priskribas la komenciĝon de la soveta revolucio 
en Petrogrado. La stilo estas dokumenta; la okazaĵoj de Petro- 
grado estas prezentataj ekde la fino de la monakio en februaro de 
1917 ĝis la fino de la provizora registaro kaj la dekretoj pri la 
paco kaj la tero en novembro de tiu jaro. Lenino revenas en 
aprilo. En julio, la kontraŭrevoluciuloj sufokis iun spontanan ri- 
belon kaj oni ordonas la arestadon de Lenino. Fine de oktobro, la 
bolŝevistoj estas pretaj por ataki: dek tagoj skuis la mondon. La 
filmo prezentas la plej haosajn tagojn ĝis la venko de la bolŝev- 
istoj kontraŭ la menĉevistoj kaj ceteraj partioj partoprenintaj en 
la defaligo de la Caro. 

Akorde kun la marksista filozofio, en la filmo ne estas ĉefrol- 
uloj; la agantoj estas la amasoj, la homaj kolektivoj. Multaj par- 
toprenintoj de la revolucio kiel ruĝaj gvardianoj, soldatoj, mar- 
istoj aŭ personoj kiel Trockji kaj Lenino aperas en la filmo, kio 
konstituas bona pruvo de la realaĵo kiun ĝi pretendas respeguli. 

RUGULOJ 

Reds (en Esperanto: Ruĝuloj ) estas filmo de 1981 reĝisorita, pro- 
duktita kaj ĉefrolita de Warren Beatty. Gi estas bazita sur la vivo 
de laĵurnalisto kaj verkisto John Reed, kiu per sia libro Dek tagoj 
kiuj skuis la mondon priskribis la Rusan revolucion de 1917. 
Parto el la filmo estis farita en kelkaj hispanaj urboj: Seviljo, 
Granado, Guadix kaj Madrido. 

John Reed estis iu usona komunisto, aktivulo dum la periodo de la 
Unua MondMilito. La filmo prezentas lian amrilaton kun la verk- 
istino Louise Bryant, edziniĝinta virino kiu forlasas sian normalan 
vivon kaj iĝas grava figuro de la feminista movado. Iliaj ideoj 
kondukas ilin al Rusujo dum la revolucio de oktobro de 1917, 
kiam la komunistoj kaptis la povon. Poste ambaŭ aktivuloj revenis 
al Usono kun ideoj por lideri sian propran ribelon... 

Rilate al la ideologia enhavo de la filmo, Ruĝuloj reprezentas la 
pinton de tio kion oni povus permesi en Hollywood en la epoko de 
Reagan kaj Teacher. Cetere la filmo estas sufiĉe merita kaj sukce- 
sa de vidpunkto de la kino-arto kaj atingis kelkajn premiojn. 


r. b-.- 4 




Doktoro Zivago 

Lilmo de 1965, reĝisorita de David Lean kaj ĉefrolita de Omar Sha- 
rif. Estas bazita en la novelo de la rusa verkisto Boris Pasternak, 
kiu ricevis pro ĝi la NobelPremion pri Literaturo en 1958. 

La temo de la novelo kaj la filmo estas la vivo de rusa kuracisto kaj 
poeto, kiu, kvankam edziĝinta kun alia, enamiĝas al la edzino de 
politika aktivisto kaj spertas malfacilecon dum la Unua Mond- 
Milito kaj la Oktobro Revolucio. La novelo sur kiu baziĝas la filmo 
fajne priskribas la vivon de la civitanoj de Sovetio dum la jaroj 
post la revolucio. Gi vekis, je ĝia publikigo en 1957, akran polemi- 
kon. Estis la epoko de la malvarma milito; la aŭtoro estis aklamita 
kiel la unua granda disidenta verkisto de Sovetio. En sia lando la 
aŭtoro ne estis bone konsiderita kaj li sin vidis devigita rifŭzi la 
NobelPremion, sed reale la enhavo de la verko ne estis kontraŭ- 
sovetia. La kerno de la verko kaj la koncema filmo estas ĝia argu- 
mento, sufiĉe drameca, de la homa historio kiun prirakontas, sen 
politikaj implikoj, kvankam kun la historia intereso de la fono de 
mondmilito kaj la revolucio. 

La filmo atingis grandan sukceson kaj ricevis kelkajn premiojn. 


Nikolao kaj Aleksandra 

Historia filmo farita en Hispanio kaj Jugoslavio. Reĝisoris ĝin 
Franklin Schaffner en 1971. Gi pritraktas la vivon de Nikolao la 2a 
(1868-918), la lasta caro de la dinastio Romanov, kaj lia edzino 
Aleksandra, dum la jaroj de koruptado, subpremado kaj mizero kiuj 
kulminis per la bolŝevisma revolucio de oktobro de 1917. 

La filmo montras tiun etapon plenan je salono-dancoj, gravaj festoj 
kaj lukso. Gi prezentas la kialojn de la popola defio al la imperio, 
kaj ankaŭ ka plej humanan flankon de la reĝa familio de Rusujo kaj 
ĉion kontemplitan de ilia vidpunkto. Kvankam ĉiuj montradis sim- 
pation al Nikolao, ne okazis same rilate al Aleksandra kiu estis ger- 
mandevena. Kiam naskiĝis la carido, la princo Aleksis, la popolo 
ŝajne akcetis ŝin iome. Pro la malsano de sia hemofilia filo, ŝi metis 
sian tutan fidon sur Rasputeno. Ĉi tiuj kaj aliaj similaj okazaĵoj es- 
tas prezentataj en ĉi tiu historia filmo. 

De historia vidpunkto la filmo estas sufiĉe objektiva kvankam ne 
tre profundigas en la politikaj aspektoj de la revolucio. 

La filmo estis premiita per 2 oskaroj kaj aliaj distingoj. 

Kompreneble, pri tiu evento de la Rusa Revolucio de 
1917, ties antaŭaĵoj kaj sekvoj, oni multe verkis laŭ- 
longe de tuta jarcento, kaj ĉi-jare, okaze de la cent- 
jaro, aldoniĝis/as/os multe pli. Do, nia trarigardo de 
tiom ampleksa materialo devas esti nepre konciza. 

Ni komencu per tio verkita far la protagonistoj mem 
de la revolucio. La verkaro de Lenino estas vere am- 
pleksa kolekto: libroj, artikoloj, teksto de diskur- 
soj... Nu, ĉio verkita de li en la jaro 1917 kaj multe 
el la sekvintaj jaroj temas pri la revolucio kaj ties 
tuja rezulto. Do, la interesitoj pri tiu evento nepre 
devos komenci per la studo de la 
penso de la homo kiu dum sia tuta 
vivo estis sin preparanta por tiu 
okazo kaj kiu tiel ĉefrole agadis 
tiam. Guste dum la monatoj antaŭ 
la revolucio li estis verkanta la li- 
bron La ŝtato kaj la revolucio. La 
legado de tiu verko estas interesa 
por konstati kiom multe malsimilis 
la ideoj, planoj kaj esperoj de Le- 
nino el la realo poste estiĝinta. Pli 
alĝustiĝinta al la realo estis la ma- 
terialo de li verkita post la revolu- 
cio, sed tiam jam ne temis pli am- 
pleksaj libroj aŭ priteoriaj eseoj 
sed notoj, malampleksaj progra- 
moj kaj dispozicioj centritaj en la 
urĝaj kaj konkretaj taskoj truditaj 
de la demarŝado de la ŝtato kaj ĉi 
ties problemaro. 

Similan karakteron havis la verk- 
aro de alia protagonisto de la la revolucio: Leo 
Trockij. Ankaŭ li havas ampleksan verkaron, faritan 
inter la jaroj 1903 kaj 1942. Grandparto el tiu mate- 
rialo post la revolucio estis pri aferoj en rilato kun la 
civilmilito kaj la organizado de la ruĝa armeo en kiu 
li partoprenis. Pri la revolucio, en kiu li decidige in- 
tervenis, li verkis sufiĉe da materialo, ni menciu Le- 
cionoj de Oktobro, verkita en 1924. En 1939, jam 
ekzilita el Sovetunio, li verkis Tri konceptadoj pri la 
rusa revolucio. Sed antaŭe en 1932, li estis fininta 
sian monumentan duvoluman verkon: Historio de la 
Rusa Revolucio. Postaj studantoj kaj verkantoj pri 
tiu temo nepre devis/as aliri al tiu materialo por 
dokumentado. 

Samtempa de la revolucio kvankam ne partopreninta 
en ĝi estis Rosa Luxemburgo, la germana socialista 
liderino. La Rusa Revolucio, kiun ŝi verkis dum sia 
restado en la malliberejo de Breslau estas pripenso 


rilate al la unuaj dispozicioj de la bolŝevista regant- 
aro. Per la verko, Rosa esprimis sian solidarecon kun 
la rusa revolucio samtempe ke ŝi faris ardan defen- 
don pri la demokratio. La teksto rezultis polemika 
ene de la komunistaj vicoj kie neniam estis solvita la 
kontraŭdiro inter politika libereco kaj socia egaleco. 
Alia samtempano de la revolucio, kaj rekta atestanto 
pri ĝi estis la usonano John Reed, kiu verkis: Dek ta- 
goj kiuj skuis la mondon, kiu estis la bazo de la 
filmo Ruĝuloj (Reds). Alia rekta atestanto de la 
eventoj de 1917 estis Jacques Sadoul, franca diplo- 
mato kiu havis dum tiuj tagoj kon- 
versadon kaj negocadon kun Leni- 
no kaj Trockij. Lia verko titoliĝas: 
Leteroj ekde la bolŝevisma revo- 
lucio. Gravaj spektantoj de la so- 
veta revolucio estis ankaŭ du hisp- 
anoj: la ĵurnalisto kaj romanisto 
Manuel Chaves Nogales kaj la so- 
cialista politikisto kaj profesoro 
Fernando de los Rlos. Ambaŭ vizi- 
tis Rusion tiuepoke pro profesiaj 
kialoj. La unua verkis novelon res- 
pegulante tiun etoson, La majstro 
Johano Martinez kiu estis tie; la 
dua prezentis siajn politikajn im- 
presojn en la verko: Mia vojaĝo al 
la sovetisma Rusujo per kiu li es- 
primis sian elreviĝon pri revolucio 
kiu evoluis al sanga diktaturo. 

Post la revolucio, kaj fakte dum la 
tuta daŭro de la soveta reĝimo, oni 
eldonis en Sovetunio multajn verkojn ne nur pri la 
Rusa Revolucio sed pri marksismo ĝenerale kaj aliaj 
kiuj estis, esence, politika propagando de la reĝimo. 
Ekde la jaro 1931 ekzistis tie la tiel nomata “Eldon- 
ejo Progreso” kiu dediĉiĝis al la distribuado al la tuta 
mondo de la marksista-leninista literaturo po malalta 
prezo tradukita al la diversaj lingvoj. Dume, kaj ĉefe 
dum la malvarma milito, la eldonaĵoj de tiutipa ma- 
terialo ne abundis en Okcidento. Pri la rusa revolu- 
cio konkrete, menciindas tiuj verkitaj de la britoj Or- 
lando Figes, James Harris, Neil Faulkner, Edward 
Hallett Carr, Christopher Hill kaj Hellen Rappaport, 
la usonanoj Rex Arvin Wade kaj Sean McMeekin, la 
pola-usonano Richard Pipes, la hispanoj Jose Marla 
Faraldo Jarillo, Jose Eslava Galan, Francisco Fer- 
nandez Buey, Miguel del Rey kaj Carlos Canales, la 
jugoslavino Mira Milosevich, la rusoj Moshe Lewin 
kaj Catherine Merridale... 



DE LENIN 


CATHERINE MERRIDALE 

carncA 

En kelkaj el la libroj de tiuj aŭtoroj, krom la revo- 
lucio oni pritraktas ankaŭ la politikan reĝimon kiun 
ĝi generis. La verkoj de tiuj historiistoj estis sufiĉe 
gravaj por esti tradukitaj al aliaj diversaj lingvoj ol 
tiuj de la aŭtoroj. Ilia politika teniĝo rilate al la revo- 
lucio kaj la komunismo ĝenerale 
estas diversa, ekde la plej entu- 
ziasmaj simpatiantoj ĝis la radika- 
le malamike rifuzantoj. 

Ĉi-jare, pro la centjaro de la revo- 
lucio, aperis novaj verkoj. Ekzem- 
ple, la libro titolita 1917 La rusa 
Revolucio cent jarojn poste, de la 
hispanoj Juan Andrade kaj Fernan- 
do Hernandez Sanchez. Laŭ ili, la 
rusa Revolucio estis la plej trans- 
cendenta evento de la 20-a jarcen- 
to. La alsalto al la Vintra Palaco 
de Petrogrado en oktobro de 1917 
estis travivata kiel la neesperita 
konkretiĝo de utopio longatempe 
celita: la kapto de la povo fare de 
la proletaro kaj la konstruado de iu 
nova senklasa socio. La oka- 
zintaĵo vekis konsciencojn, am- 
pleksigis la horizonto de la espero 
de la popolaj klasoj kaj inspiris revoluciojn kaj poli- 
tikajn reĝimojn tra la tuta mondo. Gi provokis ankaŭ 
la panikon kaj la virulentan reagon de ĝiaj eblaj do- 
maĝitoj, kaj la malamikecon de tiuj kiuj, eĉ simpati- 
ante kun ĝia komenciĝo, ne konsentis kun ĝia evolu- 
ado. La celo de la verko estas ĝisfunde esplori tiun 
grandan eventon kaj ties sekvojn: 
politikajn, sociajn kaj kulturajn, la 
evoluadon de la mondo generita 
de ĝi kaj la miton kaj la memoron 
de la revolucio en la nuna tempo. 

Alia ĉi-jara eldono pri la temo es- 
tas la libro titolita: La Revolucio 
de Oktobro cent jarojn poste, de la 
egiptano Samir Amin. Ĉi tiu libro 
ne pretendas adresi nostalgian ri- 
gardon al iu historia momento, la 
revolucio de Oktobro, kiu naskis 
enorman esperon en la popolaj 
klasoj de la tuta mondo. Tute ma- 
le: ĝi celas identigi la erarojn kaj 
feblojn de la origina konstruado 
kaj la provoj ĝin reformi. La fias- 
ko de tiuj provoj kondukis al de- 
vojiĝoj kiuj kulminis en sovaĝan 
restarigon de la kapitalismo, met- 
ante finon al la unua granda ondo de avancoj de la 
homaro direkte al la socialismo. Ĉi tiu verko regis- 
tras la agadon de la sinsekvaj sovetaj lideroj antaŭ la 
defioj de la realo, proponas pristudon de la formado 
de la socioj de la imperiisma centro kapabla ekspli- 


ki la adheron de la popoloj al konservativa ideolo- 
gio, kaj provizas elementojn por kompreni la natu- 
ron de la kapitalismo kaj mezuri la diversgradajn 
kapablojn de la diversaj nacioj por avanci tra la 
longa vojo al la socialismo. 

Krom tiuj historiaj verkoj pri la re- 
volucio kaj ties sekvoj estas ankaŭ 
la noveloj aŭ romanoj aŭ poemoj 
kies prirakontata intrigo disvolv- 
iĝas sur la fono de la revolucio. A1 
tiu tipo je literaturo apartenas la 
verkoj de la ruso Maksim Gorki: 
La maljunulino Izerguil, La kan- 
to de la falko, La kanto de la pe- 
trelo, Neoportunaj pensoj... La 
teniĝo de Gorki pri la revolucio 
kaj ties reĝimo estis kontraŭdira 
kaj ŝanĝiĝanta. Male, alia rusa verk- 
isto, Mihail Bulgakov, ĉiam rifuzis 
la socialismon; multaj el liaj ver- 
koj, plenaj je malapreco pri la no- 
va realaĵo, estis cenzuritaj. Bulga- 
kov prezentas siajn akrajn impre- 
sojn pri la plej duraj momentoj de 
la revolucio per sia unua novelo, 
La blanka gvardio (1924), altgra- 
de membiografia. Li priskribas sian naskiĝurbon 
Kiev, okupita dum la civilmilito. La ĉefroluloj de la 
novelo estas soldatoj de la Blanka Armeo, aparten- 
antaj al klaso kiu volis konservi sian antikvan viv- 
stilon klaso al kiu apartenis la aŭtoro mem. 

Alia menciinda novelo estas La plaĉa dono, de Mi- 
jarl Sholojov. Li estis la sola verk- 
isto kiu ricevis la NobelPremion 
kun la oficiala permeso de la so- 
veta registaro. Sholojov aprobis la 
sovetan reĝimon kaj kredis je ĝia 
“brila estonteco”, sed poste li per- 
dis la esperon kaj komencis silenti 
kaj forlasis la literaturan aktiv- 
adon. Nepre menciinda estas an- 
kaŭ la verko Doktoro Zhivago, de 
Boris Pasternak. A1 li ne permesis 
la soveta reĝimo ricevi la Nobel- 
Premion kaj la libro estis mal- 
permesata en Sovetunio dum pli ol 
30 jaroj. Pere de la protagonisto 
Yuri Zhivago, Pasternek montras 
kiel transformiĝis la kompleksa 
kaj ambigua opinio de la rusaj in- 
telektuloj pri la revolucio. Ia ko- 
menca fascino evoluis, laŭ la pas- 
ado de la tempo, al amara elreviĝo. Pastemak al- 
venis al la konkludo ke la revolucio estis tragedio 
por la homaro. Eble la instruo kiun oni povas eltiri el 
tiom malsamaj opinioj pri la sama evento estas la 
klasa poziciiĝo de la opiniantaj verkistoj. 


Juan Andrade @ 

Fernando Herndndez Sdnchez *-' 
|eds.) 

Leviĝu, proletar’ de 1’ tero, 
leviĝu, sklavoj de malsat’! 
La Vero tondras en kratero, 
sekvos finofara bat’. 

La paseon plene ni forviŝos, 
amasoj, marŝu, kresku ni! 
La mond’ en fundament’ sanĝiĝ 
ne nul’, sed ĉio estu ni! 

Por batal % por la lasta 
unuiĝu nia front 
internacia estos 
la tuta homa niond Y 

Ne estas super ni defenso, 
nek reĝ% nek f>io, nek patron’ 
Kreantoj, ni nin savu mem do 
luktu por komuna bon’! 

La rabaĵon preni de 1’ rabisto, 
spiriton savi de 1’ karcer’, 
ni blovu fajron kun persisto, 
kaj batu ni, dum ardas fer’! 

Por batal % por la lasta _ 

Ni, laboristoj, ni, kampuloj, 
partio granda de 1’ labor’! 
A1 ni la ter’ laŭ justreguloj, 
parazit’ sin portu for! 

Ja grasigos multajn nia karno 
sed malaperos ĉe 1’ aŭror’ 
la korva kaj vultura svarmo, 
eterne brilos suna glor’! 

Por batal \ por la lasta _ 


